
Liniştea inimii 

Liniştea este esenţa inimii. Nu poți fi în plinul inimii tale, decât 

idacă te ierți pe tine însuţi şi îi ierți pe ceilalți. Nu poți fi în plinul inimii tale, dacă eşti îngrijorat sau furios. Nu poţi fi în 
plinul inimii tale, dacă respiri superficial sau cu greutate. 

Când respiraţia este superficială, la fel este şi gândirea. Dacă vrei să trăieşti o viaţă spirituală, conştientizează modul în 
care respiri. Stră-duieşte-te să devii conştient de momentele în care respiri superficial şi extinde conştienta şi asupra 
gândurilor tale. Vei vedea că mintea ta pălăvrăgeşte. Nici unul dintre aceste gânduri nu are profunzime sau semnificaţie. 
Dacă te relaxezi şi respiri adânc, aceste gânduri vor zbura ca nişte păsări speriate. Atunci îţi vei găsi sălaş în inima ta. 
Atunci când respiraţia îţi este chinuită, gândul îţi e condus de frică şi anxietate. Străduieşte-te să devii conştient de 
momentele în care respiri greu. Observă ce gândeşti şi ce simţi. Stările minţii tale îşi au rădăcina în trecut sau în viitor. Te 
concentrezi pe ce fac alți oameni şi pe modul în care te poţi adapta la acţiunile lor şi cum te poţi proteja. îţi construieşti în 
jurul inimii o fortăreață formată din gânduri. 

Respiră adânc şi relaxează-te. Mai respiră o dată. Respiră şi în-toarce-te la inima ta. Respiră şi întoarce-te la Şinele tău 
esențial. 

Dacă nu te întorci spre inima ta, nu poţi vedea prin prisma compasiunii. Şi dacă nu priveşti cu compasiune, nu vezi cum 
trebuie. Tot ceea ce este perceput este ceva fals, este o hiperbolă. Este ceea ce, pur şi simplu, îţi hrăneşte plictiseala şi 
anxietatea. 

Respirația este cheia spre a trăi o viaţă spirituală în întruparea fizică. Atunci când trupul moare, respiraţia îl părăseşte. 
Unde se duce ea? 

Cei mai mulți dintre voi cred că trupul este cel care creează respiraţia, în realitate, este exact invers. Respirația este cea 
care dă viaţă trupului. Atunci când respiraţia dispare, trupul încetează de a mai funcţiona. El se dezintegrează, devenind 
nimic - deoarece, ftiră respiraţia spiritului, trupul nu este nimic. 

Dacă vrei să duci o viaţă spirituală, respiră profund şi rar. Inhalează aerul adânc, până în abdomen şi apoi elimină-l pe 
deplin. Cu cât îţi aduci mai mult aer în trup, cu atât te simţi mai uşor şi cu atât îți este mai uşor să-ți duci la îndeplinire 
responsabilităţile. Cel care respiră nu se teme şi nu este copleşit de ceea îi aduce viaţa, deoarece are energia necesară 
pentru a face faţă tuturor situaţiilor. Numai cel a cărui respirație este superficială sau chinuită sau neregulată este 
dezenergizat şi se intimidează uşor în fața încercărilor vieții. 

Dacă nu respiri profund şi calm, nu poţi fi în plinul inimii tale. în cazul în care nu ştii despre ce vorbesc, pune cartea jos şi 
începe să fes-piri, introducând aer în abdomen, numărând până la cinci atunci când inspiri - şi iarăşi până la cinci, atunci 
când expiri. Respiră în felul acesta timp de cinci minute, extinzând treptat numărătoarea până la şapte, sau opt, sau nouă. 
Nu te forța. Extinde număratul în mod gradat, pe măsură ce plămânii îți permit să o faci fără efort. 

Acum eşti în plinul inimii tale. Observă că eşti profund relaxat, dar surprinzător de vioi. Conştienta ta se extinde către toate 
celulele trupului. Eşti mulțumit acolo unde eşti. în acest moment, îți locuieşti pe deplin trupul. Te simţi plin de căldură şi 
energie. Te simţi în siguranță. Gândurile tale au încetinit şi au devenit mai cuprinzătoare. Nu te mai concentrezi pe „ar 
trebui" şi „ce-ar fi dacă" din viaţa ta. Tensiunea şi anxietatea dispar. Trecutul şi viitorul s-au retras din starea ta de 
conştientă. Gândirea ta este centrată şi plină de demnitate. Poți să te concentrezi asupra gândurilor tale, deoarece sunt mai 
puţine şi mai rare. Adu-ţi acum conştienta către inima ta, pe măsură ce continui să respiri calm dar profund, până în 
abdomen. 

Poţi să simți în centrul inimii tale prezența înţelegerii şi compasiunii? Poţi să vezi că te accepţi cu blândețe - pe tine şi pe 
ceilalți? 

Poţi să simţi iubirea care sălăşluieşte în inima ta şi se extinde liber asupra celorlalți? 

Acum te afli în plinul inimii tale. Acum eşti în liniştea din care vin toate sunetele. Ca o barcă pe ocean, simţi valurile care 
unduiesc dedesubtul tău. Iar tu te mişti împreună cu valurile, dar ştii că nu eşti valurile. Gândurile vin şi pleacă, dar ştii că 
nu eşti gândurile tale. Unele gânduri te împing mai departe decât altele, totuşi te poţi întoarce către centru. Asemenea unui 
val mai mare, un anumit gând poate fi încărcat de emoție, dar dacă rămâi acolo unde eşti, emoția va scădea. Acum ştii că 
poţi rămâne în cadrul fluxului şi refluxului, ieşind şi intrând, simțind contracția şi expansiunea gândului. 

Dedesubtul minţii care gândeşte, se află conştientă pură care nu judecă. De îndată ce descoperi această conştientă, inima se 
deschide - iar a da şi a primi nu necesită nici un efort. 

A observa liniştea şi a respira profund şi calm este cel mai uşor mod de a-ţi deschide inima. Poţi să o deschizi şi prin dans 
sacru şi prin mişcări care includ respirație şi încurajează recunoştinţa şi prezenţa deplină în acel moment. Metoda pe care o 
foloseşti pentru a intra în inima ta este doar un instrument. Nu face din el ceva important. Ceea ce este important este ca tu 
să găseşti un mod de a accesa aspectul mai profund al fiinţei tale, care este împăcat. 

Nu există ființă umană care să nu fie capabilă de a atinge această stare de conştientă şi compasiune deschisă. Totuşi, sunt 
foarte puţini oamenii care ştiu că există în ei această capacitate de a-şi găsi pacea. Majoritatea fiinţelor umane trăiesc viaţa 
într-un ritm rapid, chinuindu-se să-şi ducă zilele de azi pe mâine. Minţile lor sunt ocupate cu gânduri, planuri şi griji. 
Trupurile lor sunt în mod constant în luptă sau agitație, iar aceasta le slăbeşte sistemul imunitar şi creează condiţii în care 


boala şi starea de rău să se poată instala. 

Sunt puţine ființele umane care se ocupă în mod direct de starea lor de bine, fizică şi emoţională. Nu e de mirare că nu au 
perspectivă spirituală. Atunci când oamenilor nu le pasă de ei înşişi, îi acuză pe alţii pentru problemele lor. Se simt victime. 
Se simt prinşi în capcană când e vorba de serviciul lor, de relaţii, de locul unde se află fizic, de rolurile şi responsabilitățile 
lor. Par a trăi într-o oală cu presiune. Fie rămân în starea lor exterioară şi se simt victime, fiind sunt plini de resentimente - 
fie pleacă altfel decât ar trebui, înainte ca situaţia să fie rezolvată, lăsând în urmă inimi zdrobite. 

Dacă ceva din toate acestea ți se pare familiar, atunci ştii foarte bine cât este de uşor să fii prins în lupta pentru existență. 
Viaţa ta a pornit în galop - eşti mai ocupat decât oricând altădată - dar cui îi foloseşte? Banii şi averile nu-ți pot cumpăra 
pacea. Numele, faima şi poziţia socială nu-ţi pot aduce fericirea. Fii cinstit cu tine însuţi. Te simţi bine când e vorba de tine 
şi de oamenii apropiați ţie? Eşti optimist în privinţa vieții? Aştepţi cu nerăbdare fiecare zi? Dacă nu, trăieşti o viaţă goală, 
lipsită de hrană spirituală - o viaţă care şi-a pierdut rădăcinile pe care le avea în respiraţie, în trup şi pe pământ. 

A-ţi accelera viaţa nu înseamnă a o face mai bună. Călătoriile pe toată planeta în automobile şi avioane nu duc la relaţii 
mai apropiate. Mulţi dintre voi simt că vieţile voastre prind viteză, dar nu vă daţi seama că voi sunteţi cei care turnaţi 
benzină în rezervor. Presupun că vă este mai uşor să credeţi în distrugerea planetei prin cutremure şi inundaţii, decât să vă 
asumaţi responsabilitatea pentru pângărirea ei prin propria voastră nelinişte, plictiseală şi neglijență. 

Nu vedeţi că Pământul vă reflectă calitatea propriei voastre conştiente? Poluarea nu este nimic altceva decât poluarea 
propriei voastre inimi-minte. Cu cât vă depărtați mai mult de voi înşivă, cu atât aduceți mai multă violență asupra 
Pământului şi asupra celorlalți. Cu cât uitaţi mai mult să respiraţi, cu atât aerul devine mai nesănătos şi cu atât apar mai 
multe conflicte interpersonale. 

Dacă veţi continua să uitaţi să respiraţi, planeta este condamnată. „Ei bine", spui tu, „ne descurcăm noi şi cu asta”. Dar s-ar 
putea să nu fie atât de uşor pe cât crezi. încearcă un timp. Respiră adânc o singură zi şi vezi ce se întâmplă. Dacă te dedici 
acestui exerciţiu, începe să dispară din viaţa ta tot ceea ce este artificial. Şi s-ar putea să fii uimit cât de multe lucruri din 
viața ta încep să se disperseze. 

la gândeşte-te! Ai un serviciu sigur? Nu, dacă mergi la lucru din spirit de sacrificiu. Şi cu căsătoria cum stai? Eşti împreună 
cu partenerul din obligaţie, sau din dragoste? Dar convingerile tale religioase sau morale ... sunt ele profunde? Sau au fost 
modelate pe bază de frică şi vinovăţie? Dacă e aşa, ele nu vor rezista fluxului şi refluxului, pe măsură ce respiraţia coboară 
în abdomen şi apoi iese prin gură, nas şi piele. 

Vrei cu adevărat să te eliberezi de toxine? Doreşti cu adevărat să o iei mai încet? Eşti gata să renunți la excesul de 
stimulente? 

„Dar", vei întreba tu „nu mai pot să-mi citesc ziarul şi să mă uit la ştirile de la televizor?" 

„Ba da", îţi voi răspunde eu „dar numai dacă poţi să respiri în continuare, profund şi calm”. 

Cei mai mulţi dintre voi vor descoperi că acest lucru este imposibil. A căuta pacea înseamnă a renunţa, pentru moment, la 
stimulentele false din viaţa voastră, lot ceea ce este trivial sau în exces vă îndepărtează de esenţa lui cine sunteți. 

Nu-mi cereți să vă explic totul. Nu am de gând să vă ofer un nou set de porunci. Folosiţi-vă bunul simţ. Observaţi ce 
anume vă aduce pacea şi ce anume vă tulbură pacea. Asumaţi-vă responsabilitatea pentru ceea ce consumati, pentru 
persoanele pe care le aduceţi în preajma voastră, pentru ceea ce faceți. Aveţi posibilitatea de a alege. Anumite alegeri vă 
aduc doar luptă şi durere. Altele, vă aduc linişte şi vindecare. 

Puteți trăi tară supra-stimulente? Puteţi să o luaţi mai încet, să respiraţi şi să trăiţi în cadrul momentului? S-ar putea să nu 
fie atât de greu pe cât credeţi. Dat fiind că puteţi începe acum - şi nu în trecut sau în viitor - totul devine o simplă 
provocare. încercaţi acum. Fiţi în prezent şi respiraţi câteva minute. Cu cât o faceți mai mult, cu atât devine mai uşor. 
Această practică va deveni din ce în ce mai intensă - ca un torent care vine din munte şi antrenează pietrele mari care-i stau 
în cale. 

Atunci când vă hotărâți să practicaţi liniştea, relaţia voastră cu întregul univers se schimbă. Comunicarea se adânceşte şi se 
extinde. Cei care vă cunosc, vă înțeleg fără cuvint. Ceea ce vreți să spuneţi este purtat de respirație şi de vânt. Nu mai 
există nici o diferenţă între ce este înăuntrul şi ce este în afară. Pământul şi cerul se întâlnesc, acolo unde inima şi mintea ta 
se unesc într-o binecuvântare tăcută. 

Doar frica ta te face să opui rezistenţă vieţii. Prin respiraţie depăşeşti frica - şi rezistenţa dispare. Acum te alături curentului 
vieţii. E nevoie să ai un serviciu, să te căsătoreşti, să faci copii, să scrii cărți, să ţii conferinţe, să-i hrăneşti pe cei flămânzi, 
să-i ajuţi pe cei lipsiţi de drepturi şi deprimați? Nu, decât dacă toți ţi se alătură şi merg în aceeaşi direcţie - o dată cu râul 
vieţii. lar dacă o fac, să fii sigur că nu tu eşti cel care munceşte, se căsătoreşte, procreează, scrie, vorbeşte, hrăneşte sau 
ajută. Râul o face - prin tine. Şi, în felul acesta, rămâi vesel şi relaxat, indiferent de ce faci. Nimic nu te împiedică de la a 
respira, deoarece respiraţia este singura ta responsabilitate. 

Aşa că, îţi voi da un jalon simplu: „Dacă nu poţi respira, nu o face. Iar dacă tot te chinui să o faci, aminteşte-ţi să respiri 
cum trebuie!" 

De prea mulți ani te mişti foarte rapid, astfel încât râul nu te poate prinde din urmă. Nu e de mirare că nu simţi că ai fi 
sprijinit de către univers!. 

Dar, sus inima! Gândeşte-te că fiecare persoană care a trăit pe planetă a cunoscut şi a practicat ceea ce vă învăţ eu acum. 
Iar undeva, adânc în inima ta, o ştii şi ţi-o aminteşti şi tu. Asta, deoarece demult - înainte ca ego-ul vostru să încerce să ia 
comanda călătoriei - tu erai căpitanul răbdător al propriei tale corăbii, care se îndrepta fără vâsle şi fără pânze către o 
destinaţie intuită, dar necunoscută. 

Şi, acelaşi lucru se întâmplă şi acum, chiar dacă tu crezi că trebuie să te zbaţi ca să preiei comanda. 


Respiră şi, cu timpul, râul vieții te va găsi şi te va adopta. Atunci, vei fi purtătorul lui de cuvânt şi confidentul lui. Cel care 
ascultă şi cel care spune adevărul. Cel care face servicii, fără să păstreze nimic pentru el. 

Cel care iubește, fără să ceară nimic în schimb. 

Acesta este întru totul destinul vostru. A fi creatorul şi cel creat -totul în unul. A fi masculin în feminin şi feminin în 
masculin. A fi activ şi receptiv. A merge dincolo de dualitate, pe aripile paradoxului. 

Toate acestea le vei face, deoarece Mesia a venit şi Mesia eşti tu. Tu eşti cel care învaţă să respire şi să se ridice din durerea 
conflictelor autocreate. 

Tu eşti acela, dragul meu frate şi draga mea soră. 

Numai tu. 


Partea întâi 
Integritatea 


Liniştea inimii 

A deschide uşa închisorii 

Integritatea este definită ca fiind „calitatea sau starea de a fi com-[plet sau nedivizat"”. Deşi este clar că aspiraţi cu toții spre 
integritate, mulţi dintre voi nu se simt nici compleţi şi nici nedivizaţi. Vă simţiţi descurajaţi, atunci când priviţi înăuntrul 
vostru, iar căutarea fericirii împreună cu ceilalți exacerbează rănile voastre cele mai profunde. 

Nu există posibilități magice de a obţine această condiție. Vi s-a dat materialul brut al vieţii, pentru ca voi să-l transformați. 
Trebuie să-l modelaţi cu măiestrie, transformându-l într-o operă de artă. Asta înseamnă viața voastră: oportunitatea 
pentru a vă crea pe voi înşivă. 

Olarului i-ar fi uşor să respingă lutul, considerându-l de calitate inferioară sau nedemn de el. Dar, dacă ar face-o, viaţa lui 
n-ar avea nici un înţeles! El nu e definit de către acest lut, ci de ceea ce alege să facă cu el. 

Ce alegeți voi să faceţi cu mâna care vi s-a dat? Cum puteţi ajunge la pace în inimile voastre şi în relațiile voastre, atunci 
când sunteţi confruntaţi cu provocările pe care vi le oferă viața? 

Răspunsul este simplu, dar s-ar putea să nu fie cel pe care-l aşteptaţi. Răspunsul este că nu trebuie să faceți nimic. „Ei 
bine", întrebi tu „dar cum poate fi modelat lutul, dacă noi nu trebuie să facem nimic?" 

Lutul se modelează prin voința voastră de a rămâne în cadrul procesului. Lutul se modelează în lupta voastră şi în 
capitularea voastră. Opera de artă este oferită, apoi făcută bucăţi şi oferită încă o dată. Vine un moment în care ştiţi că ea e 
gata şi că nu mai aveţi ce lucra asupra ei. 

Şi. atunci, vă daţi de-o parte. Atunci, chiar înainte de a vă da seama, vi se mai dă nişte lut în mână. Acum el este de o 
consistență şi de un potenţial diferit. El vă aduce noi provocări. 

Nu trebuie să modelați lutul. Procesul de modelare constă în însuşi faptul că vă aflaţi în cadrul vieţii voastre. Chiar şi 
atunci când pare că opunețţi rezistenţă vieţii sau negaţi ce se întâmplă, lutul este modelat în continuare. 

Cu alte cuvinte, nu se poate să fii în viaţă şi să nu fii angajat în a crea o operă de artă. 

„Dar cu criminalul cum €?", întrebi tu. „.A creat el o operă de artă din propria sa viaţă?" Da, aşa este. Viaţa lui este 
consemnarea călătoriei sale prin fricile lui - exact aşa cum viaţa ta este propria ta consemnare. Fiecare dintre voi v-aţi spus 
propria poveste. 

Dacă priveşti în inima lui, vei vedea că povestea ta nu diferă cu nimic de a sa. 

Nu există eşecuri pe această planetă. Până şi boschetarii, prostituatele, traficanții de droguri modelează lutul care le-a fost 
dat. 

O operă de artă nu încetează de a fi operă de artă, doar pentru că ţie nu-ţi place. Aici nu avem de-a face cu poveşti 
plictisitoare. Fiecare poveste este o piatră prețioasă. Fiecare sculptură are în ea geniu. 

Integritatea este un dar universal. Toată lumea îl are. El este o parte din lutul însuşi. Orice construieşti cu viaţa ta, va sta în 
picioare. Va sta acolo, ca tu să te vezi în el şi să fie văzut de alţii. 

Poţi să alegi să-l laşi acolo, sau să-l distrugi. Este alegerea ta. S-ar putea ca alţii să bodogănească şi să spună lucruri 
neplăcute. E alegerea lor. Nici una dintre aceste alegeri nu înseamnă nimic. 

Nu există corect şi greşit în cadrul acestui proces. Dacă ar exista, aceia dintre voi care sunteţi „corecți" ați purta un halo 
permanent. 

Nu poţi spune că ceea ce o persoană construieşte cu propria sa viaţă este de mai mică valoare decât ceea ce construieşte o 
altă persoană. Tot ceea ce pot spune este că preferi ce a construit cineva, față de ce a construit altcineva. Ai propriile tale 
preferinţe. 

Din fericire, Dumnezeu nu le împărtăşeşte. Nici pe ale tale, nici pe ale altcuiva. Dumnezeu ascultă povestea tuturor. 
Urechea lui se pleacă spre inima fiecărei persoane. Nimeni nu L-a determinat să se îndepărteze pentru că aceasta a făcut o 
greşeală. El nu vrea să ştie decât: „Ai învăţat ceva din greşeala ta?" 

Integritatea nu este un lucru pe care trebuie să-l câştigaţi. Ea este parte esenţială din cine sunteţi. Nu există nimeni aici care 
să nu aibă propria integritate, aşa cum nu există nimeni aici care să nu merite iubire. 

Bineînţeles că există o mulțime de oameni care nu cred că au integritate. Ei au obiceiul nefericit de a încerca să-şi găsească 
întregimea, pretinzând timp, atenţie sau bunuri de la alţii. Aceşti oameni nu sunt răi. Ei sunt doar confuzi. Ei nu ştiu că 
viața lor este o operă de artă. Ei nu ştiu că sunt maeştri în sculptură. Ei cred că sunt absolut neîndemânatici. 

într-o zi, îşi vor da seama că au o mână perfectă. Atunci vor începe să o folosească, muncind cu conştiinciozitate şi plini de 
energie. Până atunci, joacă rolul de victimă. Se consideră zdrobiţi, nealinaţi, neîntregi. 


O persoană de culoare, limitată la un scaun cu rotile, e posibil să nu se simtă întreg, dar nu are mai puţină integritate decât 
oricine altcineva. Nu i s-a dat un lut de calitate mai proastă. 

în viața asta nu există accidente. 

Nimeni nu primeşte lutul altcuiva. 

După cum vezi, problema nu este existenţială. Integritatea se află în fiecare dintre voi. Problema este că voi credeți că nu 
sunteți întregi. Credeţi că trebuie să fiți îndreptaţi, sau că puteţi îndrepta pe altcineva. Aveţi un fals simţ al responsabilității 
față de alții şi nu vă asumaţi suficientă responsabilitate față de voi înşivă. Sunteţi mânaţi de dorință, lăcomie, vinovăţie şi 
frică. Atacaţi, vă apăraţi şi apoi încercaţi să reparați răul făcut. Bineînţeles că nu se poate. 

Cel care percepe răul făcut, nu poate să-l îndrepte. 

Adevărul este că nimic nu este stricat şi nimic nu trebuie să fie îndreptat. Dacă aţi putea trăi în cadrul acestei conştiente, 
toate rănile voastre s-ar vindeca singure. S-ar întâmpla miracole, deoarece structura ego-ului care blochează miracolul ar 
dispărea. 

Această dramă umană pare a fi legată de abuzuri - dar, în realitate, este vorba de a învăţa să vă asumaţi responsabilitatea. 
Tot ce înseamnă suferinţă este o construcție temporară, creată pentru ca voi să învăţaţi. Vi s-au dat în mână toate 
instrumentele de care aveţi nevoie pentru a pune capăt suferinţei. 

Atunci când nu vă acuzaţi unul pe altul pentru problemele voastre, îl acuzaţi pe Dumnezeu. Credeţi că este vina Lui că voi 
sunteți nefericiți, întotdeauna, altul este de vină pentru nefericirea voastră. Nu vă place să fiți puşi la încercare. Nici lui lov 
nu i-a plăcut. Nu e o plăcere să-ţi vezi distrusă încrederea în miracole. 

Cu toţii trebuie să vă daţi seama că nici o incantație magică nu va deschide uşa închisorii. Nu aşa stau lucrurile. Libertatea 
este ceva mult mai simplu şi mai la îndemână. 

„Ei bine", spui tu „dacă aş avea un helicopter sau un avion, aş putea ieşi din văgăuna asta!" Nici nu-ţi dai seama cât de 
absurd sună aceste cuvinte. Lasă-l încolo de avion, semen al meu! Foloseşte scara. 

„Chestia aia grosolană? Asta nu o să mă scoată de aici!" 

Cu toţii cunoaşteţi acest dialog. Am mai avut conversaţia asta o dată. Ceilalţi continuă să vă arate scara, dar voi continuaţi 
să vă uitaţi în altă parte. într-un fel. vă place să fiţi „victime inocente”. 

Problema este că victima inocentă nu va admite niciodată scara. Ea nu va admite niciodată că are instrumentul necesar 
pentru a se extrage din suferință. Asta, deoarece, de îndată ce admite că are acest instrument, ea încetează de a mai fi 
victimă. Nimănui nu-i mai este milă de ea. Jocul de a fi un creator handicapat se sfârşeşte. 

Dumnezeu spune tot timpul: „Nu-mi place să Mă repet, dar trebuie să ştiţi că nu există creatori handicapaţi”. 

Prin urmare, dacă doriți să vă descoperiţi propria integritate, trebuie să încetaţi de a mai pretinde că sunteţi victime. 
Trebuie să încetați de a mai pretinde că nu vi s-au dat instrumentele potrivite. Trebuie să luaţi lutul şi să-l prelucraţi. 
Orice persoană care face aceasta, încetează de a se mai plânge şi îşi vede în continuare de viaţă. Ea învaţă să aibă grijă de 
ea însăşi - şi le dă altora posibilitatea de a avea grijă de ei înşişi. într-adevăr, ea anulează orice sentiment de obligaţie față 
de alţii şi a altora faţă de ea, astfel încât este liberă să-şi urmeze îndemnurile minții şi inimii. 

Persoana care ştie că nu i s-a refuzat întregimea nu are nici o scuză. Nu mai poate exista amânare. Nu se mai află nimic 
între ea şi bucuria ei. Viaţa sa este opera sa de artă şi este foarte ocupată să o creeze, aşa cum o albină este ocupată cu 
polenizarea florilor. Dacă îi vorbeşti despre sacrificiu, ea va râde şi va spune: „Munca făcută fără bucurie nu realizează 
nimic de valoare în această lume". Şi, bineînţeles, ea are dreptate. 

Un artist nu lucrează pentru altul, decât dacă, în felul acesta, învaţă ceva de valoare. Când încetează de a mai învăţa, el 
trece la un alt profesor, sau începe să lucreze pe cont propriu. Nimerii nu-l poate ține departe de meşteşugul său. Nimeni 
nu-l poate îndepărta de viața sa. Asta, deoarece viaţa şi meşteşugul sunt unul şi acelaşi lucru. 

într-o lume în care fiecare este un geniu, nu există şefi şi angajaţi. Există numai învăţători şi discipoli - într-o asociere de 
bună voie. 

Dacă nu-ţi place unde eşti, trebuie să pleci de acolo, pentru că numai aşa te cinsteşti pe tine însuţi. Nu te forța să rămâi în 
nici un mediu în care încetezi de a-ţi aminti că tu eşti creatorul vieţii tale. 

După cum am mai spus, „lasă-ţi năvoadele"* Nu te zbate să fii vrednic, deoarece deja eşti. Lasă-ţi serviciul sau relaţia în 
care eşti incapabil de a-ţi aminti cine eşti. Lasă la o parte tocmeala nevrotică pentru iubire şi acceptare. Şi treci prin frici. 
Nu-ţi vei găsi niciodată aripile, până când nu vei învăţa să-ţi foloseşti braţele şi picioareie. Nu-l cere lui Dumnezeu să facă 
pentru tine ceea ce trebuie să înveți tu să faci. 

Cinstindu-te pe tine însuţi, nu trebuie să consideri că altcineva greşeşte. Fă doar ceea ce este bine pentru tine şi exprimă-ţi 
recunoştinţa față de ceilalți. Atunci când intri pe deplin în viața ta, nu-i părăsi pe ceilalți în grabă sau cu furie. la-ţi la 
revedere. Binecuvântează persoana cu care ţi-ai împărțit viața şi locul unde ai trăit. 

Dacă îţi poţi binecuvânta trecutul, eşti liber să-l părăseşti. 

Nu poți să „îţi laşi năvoadele" şi, în acelaşi timp, să iei peştele cu tine. Cu vremea, peştele va putrezi şi va lăsa un miros 


groaznic. 
* Compară Matei IV. 18-20 Noul Testament N. 1. 18 


Pe o distanță mare din jurul tău, oamenii vor şti că soseşti. „Vine pescarul!" Trecutul tău păşeşte înaintea ta. Acesta nu este 
drumul spre libertate. 

Aruncă peştele. Dă-i libertatea pe care o ceri pentru tine însuți. 

Fii puternic în convingerile pe care le ai în privinţa propriei tale vieţi, dar fii blând cu ceilalți. Nu judeca nevoile lor, doar 
pentru că nu le poți îndeplini. Fii cinstit în privinţa a ceea ce poți şi a ceea ce nu poţi să faci - şi urează-le numai bine. 


Aminteşte-ţi că cel pe care-l respingi vine după tine. Numai acceptarea aduce împlinire. 

In inima şi în mintea ta vei şti când eşti gata să părăseşti complicațiile din viața ta şi să păşeşti pe cărarea simplă a 
dragostei şi iertării. Nu va mai exista nici luptă, nici strădanie. 

Datorită limpezimii şi generozităţii tale, ceilalți se vor relaxa şi-ţi vor da drumul. Iar tu îi vei păstra în inima ta, oriunde vei 
merge. 

Singurele închisori din lume sunt cele pe care ni le creăm noi înşine. Şi doar cel care nu-şi cunoaşte propriul geniu poate 
să-l ţină pe altul ostatic împotriva voinţei acestuia. 

Aminteşte-ţi, dragul meu frate şi draga mea soră, că există o cheie care descuie orice uşă, a oricărei închisori pe care o 
creezi în mintea ta. Dacă nu poţi să desființezi închisoarea, cere cel puţin cheia de la uşă. 

Tu nu eşti o victimă a lumii, ci eşti cel care deţine cheia spre libertate. In ochii tăi se află scânteia luminii divine care 
conduce toate fiinţele spre ieşirea din întunericul fricii şi a lipsei de încredere. Iar în inima ta este dragostea care dă naştere 
tuturor miliardelor de fiinţe din univers. Esenţa ta este întreagă, nefarâmițată, dinamică şi creatoare. Ea aşteaptă doar 
încrederea ta. 


Inutilitatea controlului 

^eheia pentru a trăi în pace constă în capacitatea de a rămâne în l'momentul prezent. Nu poţi trăi în momentul prezent, în 
cazul în care crezi că tu eşti cel care „îți faci" viaţa. 

Dacă tu crezi că eşti „cel care face", vei considera că ai o justificare pentru a construi planuri fără sfârşit. Acum, eu nu 
sugerez că ar trebui să încetezi de a mai face planuri. Ceea ce îţi cer este să urmăreşti cu atenţie ce se întâmplă cu planurile 
tale. Priveşte cum se schimbă în mod inevitabil, cum se răstoarnă sau chiar dispar complet, pe măsură ce începi să-ți 
trăieşti propria ta experienţă. Oricât de tare te-ai strădui să fixezi nişte jaloane, în viaţă îţi apar în mod inevitabil surprize. 
Ar trebui să fii recunoscător pentru ele. 

Fără aceste surprize, existenţa ta ar fi unidimensională, bazată pe rutină şi plictisitoare. 

Ego-ul tău este îngrozit de necunoscut. Oricât de cumplit ar fi trecutul pe care îl cunoaşte, ego-ul îl preferă prezentului 
necunoscut. întreaga sa energie se consumă în a încerca să facă prezentul la fel cu trecutul. El crede că aceasta creează 
siguranță, dar adevărul este că nu creează decât teroare continuă, agravare constantă a rănii - până ce durerea este atât de 
intensă, încât trebuie ca cineva să se ocupe de ea. După cum vezi, cotul - până şi ego-ul tău - conspiră înspre propria ta 
trezire! 

Astfel că teroarea supremă înseamnă a trăi trecutul, iarăşi şi iarăşi. Pe dinafară, viaţa pare în siguranță şi previzibilă. Pe 
dinăuntru, fitilul dinamitei a fost aprins. 

Crezi că tu eşti cel care îţi face viața şi că ai creat siguranță, când, de fapt, viaţa ta este pe punctul de a exploda şi tu eşti pe 
punctul de a-ţi da seama că nu ai un control conştient asupra a ceea ce se întâmplă. 

Crezi că eşti puternic, dar demonstrezi, iarăşi şi iarăşi, totala ta lipsă de putere. E un paradox interesant, nu-i aşa? 
Indiferent de cât de tare se străduieşte, ego-ul nu poate crea siguranță. Oricât de des se străduieşte ego-ul să te împingă 
afară din momentul prezent - în mod inevitabil te aduce înapoi în el cu toată forța, deoarece preţul negării este durerea. 

Cu cât te străduieşti mai mult să controlezi viaţa, cu atât mai mult viaţa îţi va da mesajul că nu poate fi controlată. Şi, apoi, 
te vei simţi lipsit de putere şi vei încerca încă şi mai tare să controlezi. înţelegi? Este un joc prostesc. Nu poţi câştiga jocul, 
dar nu poţi nici să încetezi de a-l mai juca. Aceasta este o dependență supremă. Ea are multe forme. Până şi dependenţa de 
a-ți asuma riscul este o formă de control. Formele sunt nenumărate. 

Atunci când începi să-ţi dai seama că nu tu eşti cel care face, renunți la dependenţa subconştientă de a juca pentru a pierde. 
Rezultatul e că nu mai eşti victima vieţii tale. Atunci când încetezi de a mai fi cel care face, încetezi, de asemenea, de a fi 
victimă - pentru că cele două merg întotdeauna mână în mână. Cel care face este victima, iar victima este cel care face. 
Acesta este ciclul naşterii şi morţii, roata karmică pe care te învârti fără îndurare. 

Când roata încetează de a se mai învârt, intri plin de curaj în necunoscut, tară să aduci cu tine trecutul şi tară să proiectezi 
viitorul. înveţi să te confrunți direct cu frica ta de necunoscut şi. pe măsură ce o faci. descoperi darurile şi miracolele aflate 
în partea cealaltă a fricii. 

Preţul miracolului nu este mare. Trebuie doar să renunţi la ceea ce crezi că ştii. Când trecutul cade şi tot ceea ce ştii se 
sfârşeşte, se reinstaurează inocența. Intri în momentul de acum, pe deplin conştient, permi-ţându-i să se desfăşoare în tine 
şi prin tine. Aceasta nu este doar o fantezie, ci o invitație la experienţă, o invitaţie pentru a participa la miracolul continuu 
al vieţii. 

Trei stadii de conştientă 

Există trei stadii în dezvoltarea conştientei umane. Primul stadiu este Cunoaşterea Subconştientă. Condus de instinct şi 
emoţii, acesta este nivelul omului de demult - sau al omului ca animal. 

Al doilea stadiu este Cunoaşterea Conştientă. El se caracterizează prin căutarea de informaţii, care construieşte intelectul - 
dar care, în cele din urmă, ajunge la gol spiritual. Acesta este nivelul omului modern, al omului ca gânditor. 

Al treilea stadiu este Cunoaşterea Supra-Conştientă. Este nivelul renunțării totale la orice soluţie intelectuală, la orice 
nevoie de a controla sau planifica. El se caracterizează prin necunoaştere conştientă. 

Este nivelul persoanei divine, al co-creatorului. Voi vă aflaţi într-un moment în care stadiul al doilea începe să se încheie şi 
ia naştere stadiul al treilea. 

Intrarea în stadiul al treilea cere un mod diferit de a trăi, atât din punct de vedere individual, cât şi colectiv. Ea cere 
respingerea minţii care controlează, cât şi o investigare completă a acelei minţi, a fricilor pe care ea se bazează şi a 
inutilității totale a creațiilor ei. 


Trăind în frică, mintea-ego caută siguranță, dar nu o găseşte niciodată. Dat fiind faptul că nu îşi investighează niciodată 
propriile frici, ea este în permanenţă mânată de frică în mod inconştient, iar creațiile ei sunt proiecţii inconştiente ale acelei 
frici. Acestea includ toate dramele din cadrul relațiilor. 

Frica trebuie să fie privită în faţă. Trebuie să se acționeze asupra ei. Trebuie să fie conştientizată. Astfel se aduce 
întunericul la lumină. Se pune capăt prăpăstiei dintre ego şi spirit, dintre ce este înăuntru şi ce este în afară. Lumina care 
vine atunci când întunericul a fost pe deplin explorat, nu este aceeaşi lumină care exista acolo, atunci când întunericul a 
fost dat la o parte. 

în primul stadiu respingi întunericul, deoarece îţi esie frică de el. In al doilea stadiu îl dai deoparte, încercând să-l explici. 
în al treilea stadiu, îmbrăţişezi întunericul şi îl integrezi. 

în al doilea stadiu, bucuria ta era ca o pojghiță subțire, gata să crape. Orice provocare mai puternică o putea rupe. 

în al treilea stadiu, bucuria ta este foarte profundă. Provocările sunt acceptate şi aduse la perfecțiune. într-o bucurie atât de 
profundă, nu există loc nici măcar pentru posibilitatea pedepsei. Aceasta nu este bucuria lui Adam în grădină. Este bucuria 
lui lov în deşert. 

Stadiul al treilea se referă la desființarea orgoliului minţii-ego. In primul stadiu, omul nu-L cunoaşte pe Dumnezeu. 
Vechiul Testament este învățătura pentru stadiul întâi al omului. El spune: „Fă aşa, pentru că, altfel, Dumnezeu te va 
pedepsi!". Este vorba de frică la nivelul emoţional cel mai profund. De aceea Dumnezeu, în mânia Sa, distruge oraşe 
întregi. Mesajul către om este „trebuie să devii conştient de Dumnezeul din afara ta". 

în stadiul al doilea, omul este conştient de Dumnezeu, dar încă separat de El. Noul Testament este învăţătura pentru cel de- 
al doilea stadiu al omului. El spune: „Dumnezeu nu e răzbunător. El te iubeşte şi-ţi cere să vii şi să-l accepţi învățătura. 
Viaţa ta va fi mai fericită dacă-l faci loc lui Dumnezeu în ea". învăţăturile celui de-al doilea stadiu se concentrează asupra a 
ceea ce vei pierde, dacă îl ţii pe Dumnezeu afară din viaţa ta. Ele sunt învățături care vor să convingă, bazate încă pe frică 
şi separare. 

învăţătura mea a fost întotdeauna o învăţătură pentru stadiul al treilea. întotdeauna v-am spus: „îl veţi găsi pe Dumnezeu în 
inimile voastre şi în inimile fraţilor voştri. Dumnezeu nu poate fi niciodată separat de voi, deoarece esenţa voastră este 
divină". Dar, atunci când învățătura pentru stadiul trei este auzită de urechi din stadiul doi, rezultatul este o interpretare 
potrivită stadiului al doilea. 

Acum, lucrurile se schimbă. 

Mulţi dintre voi aud învăţătura, aşa cum a fost ea dată inițial. In viețile voastre de zi cu zi, sunteţi în comuniune cu mine. în 
permanenţă îmi cereți îndrumare şi sprijin. Ajungeţi să vă dați seama că nu ştiţi nimic, că, practic, tot ce ați fost învăţaţi 
despre mine sau despre învățătura mea este fals şi trebuie să fie respins. Ştiţi că singurul mod în care mă puteți auzi este 
prin propria voastră inimă - şi prin acceptarea completă a experienţei voastre. Aceasta este esenţa gestului vostru de a vă 
lăsa în voia mea. 

Acum, voi cereți în mod simplu şi direct o cale lipsită de frică. întrebaţi cum să rămâneţi în momentul prezent. Vreţi să 
puneţi în practică ceea ce propovăduiți. Vreţi să fiți şi participanţi şi observatori, şi modele şi învăţători. 

Acum există mulți apostoli, mult mai mulți decât au fost atunci când eu eram prezent fizic în lumea voastră. Acum, putem 
trece împreună la stadiul al treilea şi putem trăi experiența renunțării celei mari — a ruperii de trecut şi a instaurării stării de 
graţie ca ghid în vieţile voastre. 


Stare de graţie şi trădare 

lare îţi cer eu să încetezi de a mai face planuri şi de a te gândi la viitor? Da, în cele din urmă asta fac. Toată nevoia de a te 
gândi la momentul următor nu este altceva decât o ataşare de trecut. 

Este frica ce te ţine în frică. Recunoaşte. Nu-ţi face iluzii în privinţa planurilor tale. 

Dar, în acelaşi timp, fii plin de compasiune faţă de tine însuţi. Cea mai mare responsabilitate a ta este să iubeşti şi să fii în 
permanenţă blând cu tine însuţi. Nu te acuza pentru că nu te poţi abţine de la a-ţi face planuri. Dar urmăreşte planurile şi 
vezi ce se întâmplă cu ele. Vezi, de asemenea, şi ce se întâmplă atunci când renunți la planurile tale. Planurile nu sunt, în 
sine, duşmanul tău. Ele sunt doar rezultatul ataşamentului tău faţă de trecut. 

Dacă trebuie să faci planuri, fa-le în mod conştient. Urmăreşte-le în mod conştient. Vezi dacă structura exterioară pe care o 
creezi pentru viaţa ta continuă să se armonizeze cu realitatea interioară, aşa cum se desfăşoară ea. Vezi modul în care faci 
compromisuri cu tine însuţi, atunci când iei în considerare ceea ce este adevărat într-un anumit moment şi faci din aceasta 
o lege pentru momentul următor. 

Pe măsură ce eşti atent la toate astea, vezi că anumite lucruri -cred că foarte puţine - rămân la fel şi că majoritatea se 
schimbă. Natura minţii cu toate stările ei gând/sentiment este schimbătoare. Scopul tău, atunci când priveşti, este să 
recunoşti ce anume este etern şi ce anume este temporar în aceste stări gând/sentiment. 

Ceea ce este etern trebuie să devină fundamentul întregii structuri a vieţii tale. Ceea ce e temporar trebuie să fie abandonat, 
clipă de clipă. 

Nu dispera atunci când descoperi aspectul vremelnic al minţii. Nu e ceva rău şi nici nu trebuie să fie condamnat. Fii în 
cadrul fluxului şi refluxului experienţei tale gând/sentiment. Fii prezent în cadrul ei, tară să judeci - şi te va duce chiar 
dincolo de limitele pe care pare a le impune. Ceea ce creează suferință este doar ataşamentul de stările minţii -şi nu stările 
însele. 

i-am spus de multe ori: nu construi pe nisipuri mişcătoare. Nu construi structura vieții tale pe ceea ce este schimbător. 
Plasează-ţi credința doar acolo unde ea este în siguranță - pe stânca experienței tale. Acţionează dintr-o poziţie a păcii şi nu 
cea a dorinţei. Asta, deoarece dorinţele vin şi pleacă, în timp ce pacea este eternă. 


Relaţiile care vin în sprijinul bucuriei păcii şi tămăduirii permanente merită implicarea ta totală. Toate celelalte sunt 
modalităţi de a învăţa lecţii, menite să te trezească prin faptul că îți prezintă propria ta trădare de sine. Abundă 
oportunităţile pentru interacțiuni abuzive. Nouăzeci şi cinci la sută din terenul psiho-emoţional pe care-l vei întâlni în 
această viaţă nu este potrivit pentru construcţii. O parte din el este stâncă aspră şi neiertătoare, o parte este nisip mişcător 
atractiv. Dacă te preţu-ieşti, nu-ţi construi cuibul în aceste locuri. Trădarea pe care o vei trăi nu va fi vina altuia, deoarece 
tot ceea ce înseamnă trădare este, de fapt, au-totrădare. 

Fii blând cu tine însuţi. Nimeni altcineva nu-ţi poate rezolva viaţa şi nu-ţi poate aduce o bucurie pe care nu o simţi deja în 
inima ta. Construieşte pe ceea ce ai şi nu pe ceea ce doreşti. Asta, deoarece dorinţa este o iluzie care vine şi pleacă. De 
îndată ce o dorință este îndeplinită, o alta îi ia locul. Lanţul dorințelor este nesfârşit. întotdeauna te îndepărtează de tine 
însuți. Mlaştina dorințelor este un loc foarte nepotrivit pentru a pune fundaţia casei tale. 

Cele mai bune relaţii sunt uşor de făcut, deoarece fiecare persoană este cinstită şi respectată. Fiecare persoană e dornică să 
fie corectă. Fără secrete, comunicarea prosperă. Cu comunicare, intimitatea creşte şi se instaurează stabilitatea. Ceea ce 
este adevărat astăzi, este adevărat şi mâine. Şi, totuşi, dincolo de acest adevăr simplu, mâine este ceva complet necunoscut. 
Terenul solid este în momentul de acum. Acesta este locul unde trebuie pusă fundația vieţii tale. 

Ai auzit expresia „Graba strică treaba"? E adevărată. Deplina ta intenţie iubitoare şi atenţia ta se îndreaptă către ceea ce 
este foarte valoros. Acesta este hrănit, udat şi împlinit întru adevăr. Dar, asta nu se întâmplă peste noapte. Nu se întâmplă 
cum sau când vrei tu. înfloreşte prin devotamentul tău, prin consecvenţa ta. Prin totala ta dedicare. Ceea ce iubeşti, 
prosperă. Se desfăşoară. Capătă rădăcini şi aripi. Aceasta este mişcarea stării de grație în viaţa ta. 

După cum vezi, nu e doar o problemă de a renunţa la planuri - deşi un astfel de gest te-ar aduce, tară îndoială, pe pragul 
păcii. Este o problemă de a găsi ceea ce este real, ceea ce este adevărat, ceea ce este consecvent în tine însuţi şi pe care se 
poate pune bază. în cazul în care găseşti acest lucru, îl poţi oferi altuia. într-adevăr, acesta este singurul lucru pe care-l poţi 
oferi şi care nu reprezintă un atac. 

Găseşte în tine însuţi ceea ce este trainic - şi încetează de a mai căuta trăinicie în alții. Ea nu-ţi va veni niciodată din afară. 
Dacă viaţa ta este ancorată în adevărul experienţei tale, atunci acest adevăr poate fi împărțit cu alţii. Dar, în cazul în care 
cauţi în afara ta adevăr, sau dragoste, sau mântuire - iarăşi şi iarăşi vei fi dezamăgit. Cel iubit vine numai dacă te respecţi 
pe tine însuți. 

Cei care se dau peste cap până nu mai pot în căutarea dragostei, nu fac altceva decât să-l îndepărteze pe cel iubit. 

Şi, la urma urmei, cine este cel iubit? El sau ea reprezintă doar o-glinda devotamentului tău faţă de adevăr. Atunci când te 
afli în stare de pace, cel iubit rămâne în tine. Atunci când te trădezi pe tine însuţi, cu absolut oricine, cel iubit jeleşte. 
Starea de graţie rămâne atunci când există un devotament tenace faţă de tine însuţi, un devotament care spune NU cu 
blândeţe, dar cu fermitate, tuturor celor care ar fi tentaţi să negocieze visele lor în locul viselor tale. Nu numai că trebuie să 
spui NU atunci când eşti invitat să te au-totrădezi, dar trebuie să spui NU tară să judeci - pentru că cel care ademeneşte nu 
poate fi acuzat pentru faptul că ai căzut din starea de graţie. 

Visul vătămării ia sfârşit, de îndată de victima încetează de a mai fi o victimă, de îndată ce visătorul se trezeşte şi spune 
„Nu! Nu-mi place ce simt! Te rog să te opreşti!" 

întreaga ta experienţă fizică este o trezire la responsabilitate de sine. Ai venit aici ca să te trădezi pe tine însuți prin mâna 
semenului tău. El este, pur şi simplu, instrumentul trădării tale de sine. Când îţi dai seama de acest lucru, te ierţi pe tine 
însuţi şi îl ierţi şi pe el. Laşi trecutul să plece. Intri în prezent, autentic şi liber. 

Ți-am spus că eşti liber să trăieşti orice viaţă alegi. „Slabă şansă!", spui tu, arătând spre lanţurile de la picioare. 

„Cine a făcut aceste lanţuri?" întreb eu. 

„Dumnezeu!", exclami tu, plin de mânie. 

„Nu. Nu este adevărat. Dumnezeu nu a făcut lanţurile. 

Dacă le-ar fi făcut El, n-ai mai scăpa niciodată din închisoarea propriilor tale convingeri." 

Hărți şi indicatoare 

tunci când porneşti într-o călătorie, e foarte bine să te uiţi la o Lhartă rutieră. Aceasta este o invenţie intelectuală, care te 
ajută să capeti o idee generală despre modul în care trebuie să procedezi. Dar ea nu este şi nu poate fi niciodată o adevărată 
descriere a drumului. 

Nimeni nu-ţi poate spune cum va arăta acel drum. Numai experienţa ta poate face acest lucru. în orice situaţie apare un 
moment în care iau sfârşit pregătirile şi începe experiența. Faptul că ştii că te-ai pregătit bine, îți poate da convingerea că 
totul va fi în regulă, dar reuşita apare numai atunci când te bizui pe tine însuți. Convingerea este un lucrul important, la 
care trebuie să renunti în cadrul experienţei. 

în felul acesta, faci un salt uriaş înspre credinţă. 

Cu timpul, toată lumea trebuie să pună harta jos şi să fie prezentă în cadrul experienţei. Pe parcursul călătoriei apar 
întâmplări neaşteptate, abateri din drum, schimbare de vreme. A conduce o maşină este cu totul altceva decât a te uita pe o 
hartă. 

Cel mai bun lucru pe care această gândire lineară şi secvenţială ţi-l poate da este o hartă a experienţei tale potențiale. Dar 
ea nu te poate conduce pe parcursul acestei experienţe. Atunci când te afli în mijlocul experienţei, există semne care te 
ajută. Indicatorul de ocolire îţi spune că trebuie să schimbi direcţia. Indicatoarele de pe autostradă îţi spun cum s-o iei pe 
banda care trebuie, sau când să faci la stânga. Există indicatoare care-ţi arată unde se află locuri în care poţi să mănânci, să 
dormi sau să găseşti benzină. Dacă nu citeşti aceste indicatoare, nu poți avea o experienţă reuşită. Indicatoarele vin din 
interfaţa dintre realitatea exterioară şi cea interioară. Ele sunt create prin conexiunea noastră intuitivă cu viaţa. 


Indicatoarele ne apar numai în momentul prezent. Nu găseşti unul care să-ţi spună „Mâine sau, cândva, luna viitoare, mergi 
drept înainte". Indicatorul îţi spune să mergi drept înainte acum, sau foarte curând. El îţi arată cum să procedezi, aici şi 
acum. Indicatoarele sunt extrem de folositoare şi importante. Din nefericire, ele sunt aproape complet nebăgate în seamă 
de către emisfera stângă a creierului - mintea lineară. 

Atunci când porneşti într-o călătorie, o hartă îți poate fi de mare ajutor. Informația emisferei stângi a creierului te poate 
ajuta să te pregăteşti. Dar, o dată pornit, indicatoarele sunt absolut necesare. Dai tu oare atenţie indicatoarelor ce apar în 
viaţa ta, sau încerci să-ți organizezi viaţa, folosind numai harta? 

Fiecare dintre voi are acces la îndrumarea aflată la un nivel emoţional profund. Dacă „vei fi împreună" cu experiența ta, 
vei simţi indicatoarele care apar. Ele îţi pot spune simplu că „asta e în regulă" sau ..nu e bine ce faci" - iar aceasta este, 
adesea, singura informaţie de care ai nevoie. Pentru a primi îndrumare nu e nevoie să ai viziunea unui sfanţ. 

îndrumarea este marele tău aliat în viaţă. Atunci când te bazezi pe ea, poţi să mergi înainte cu un minim de planificare. Dar 
atunci când o ignori, oricât ai planifica, tot nu ajungi acasă. 

Atunci când ştii unde vrei să mergi, te poţi baza pe îndrumarea din tine care te ajută să ajungi acolo. A încerca să-ţi dai 
seama pe plan intelectual „cum să ajungi acolo" este un exerciţiu inutil. Pur şi simplu, nu poţi să ştii dinainte. Dar, atunci 
când te vei afla în decursul experienţei, indicatoarele vor apare şi vei şti încotro să o apuci. 

Cu cât ai mai mare încredere în îndrumările din tine, cu atât viața îţi devine mai spontană. Planurile sunt întotdeauna 
tentative care permit provocări şi daruri neanticipate. Dar aceasta nu înseamnă că nu eşti pe deplin implicat. în realitate, 
poţi să iei hotărâri plecând dintr-un loc mult mai profund. lar când te implici total, o faci fără nici un fel de sacrificiu. 
Renegocierea implicării 

Adesea, pe parcursul vieţii, trebuie revizuit modul de implicare. __ [Faci un plan pentru viitor, iar acesta nu se 
materializează. Oricât de tare te străduieşti să-l urmezi, el nu se împlineşte. Acesta e un indiciu că trebuie să te repliezi, să 
renunţi la ceea ce te aşteptai în funcție de trecut şi să te deschizi spre ceea ce vrea să se întâmple în acest moment. 
Renegocierea implicărilor nu este un semn de slăbiciune sau de inconsecvență, decât dacă se întâmplă în permanență. 
Atunci când ceva pare că nu iese aşa cum vrei, cel mai bun lucru de făcut este să spui adevărul celorlalți oameni implicaţi. 
Cel mai adesea vei descoperi că ceilalți au propriile lor rezerve în privinţa acelui plan. Prin urmare, revizuirea lui se face în 
interesul tuturor părților. 

Uneori, e posibil să ceri o schimbare care nu va fi acceptată de către ceilalți. Atunci, va trebui să te adaptezi lor şi să decizi 
dacă această schimbare este cu adevărat importantă pentru tine. Este oare realizarea planului cu adevărat importantă pentru 
cealaltă persoană? Poţi tu să faci ce ţi-ai propus - şi să-ți păstrezi totuşi demnitatea? De obicei, dacă intenţia ta este să te 
respecţi pe tine însuţi şi pe ceilalţi, se poate găsi o soluţie reciproc acceptabilă. Menţinerea în permanenţă a ideii că binele 
tău cel mai mare nu intră în conflict cu binele cel mai mare al altora, facilitează descoperirea soluţiilor care îi respectă pe 
toţi în mod egal. 

Abuzurile şi trădarea apar atunci când ţii cu dinții de un plan sau, din cauza fricii, încâlci înțelegeri. Dacă îţi asumi o 
obligație şi nu te simţi bine respectând-o, trebuie să comunici acest lucru persoanelor implicate. Important în acest caz nu 
este dacă se ține o promisiune, ci dacă este comunicată modificarea ce s-a petrecut în inima ta, sau în hotărârea pe care ai 
luat-o. întotdeauna îi respecţi cel mai bine pe ceilalți, spunându-le adevărul despre propria ta experienţă. 

Trădarea apare din cauza reacției celorlalți. Se creează frică, iar a-ceasta nu este recunoscută şi nici comunicată. 
Comportamentul bazat pe frică, ce apare ca rezultat, este un atac împotriva altora. Alternativa e o comunicare cinstită. 
Când spui altuia „simt că mi-e frică şi nu sunt sigur că-mi pot ţine promisiunea", ai respectat atât pe cealaltă persoană, cât 
şi pe tine însuţi. Dar dacă nu spui nimic şi te retragi din cauza fricii, sau acţionezi într-un mod ostil, pur şi simplu adânceşti 
frica pe care o trăieşti (şi pe care, probabil, o trăieşte şi cealaltă persoană). 

Problema implicării reprezintă una dintre cele mai grave probleme cu care se confruntă ființele umane. Frica de a fi 
controlat, abandonat şi trădat se manifestă pretutindeni. Cei care pretind dragoste de la alţii sau cedează în faţa acelor 
pretenții sunt, în cele din urmă, abandonaţi sau trădați. Acest lucru se întâmplă, deoarece ei se trădează pe ei înşişi. 

A spune DA sau NU unei alte persoane, reprezintă o comunicare clară. Dar a spune „nu", atunci când vrei să spui da şi a 
spune „da", atunci când vrei să spui nu, creează condiţii pentru abuzuri. 

A înţelege că ai spus „da" - şi a şti că acum nu te simți în largul tău în această privinţă - este primul pas înspre a te respecta 
pe tine însuţi. A-i spune partenerului tău - este al doilea pas. 

în cele din urmă, nimeni nu trebuie să ţină o altă persoană legată de o promisiune pe care a facut-o în trecut şi în privinţa 
căreia nu se mai simte în largul ei în prezent. Dacă nu poţi să dezlegi o altă persoană de trecut, cum te poţi dezlega pe tine 
însuţi? Ceea ce contează nu este faptul că sunteți împreună sau despărțiți, ci dacă faceţi acest lucru într-un mod plin de 
corectitudine şi de respect mutual. Aceasta este cheia. 


Nevoi 

luptura majoră a ritmului dragostei se produce datorită convin-Lgerii că există ceva ce poţi da altuia sau poți lua de la el. 
Această convingere, cât şi manipulările care apar din ea, fac ca viaţa ta să fie extraordinar de dureroasă. 

Gândeşte-te de ce eşti întotdeauna dezamăgit în relaţiile tale cu alţii. Orice aştepţi de la altul pluteşte întotdeauna în faţa ta 
ca un balon umplut cu apă. De îndată ce îl înţepi, pretinzând dragostea pe care simți că o meriţi, balonul plesneşte şi te udă 
din cap până-n picioare. Fii cinstit: ai primit vreodată de la altul ceea ce ai dorit ca acea persoană să-ţi dea? Bineînţeles că 
nu! Singurul motiv pentru care acea persoană a venit în viaţa ta a fost ca să-ţi amintească grija pe care trebuie să ţi-o acorzi 
ție însuți. 

Gândeşte-te de ce nu reuşeşti niciodată, ori de câte ori încerci, să dai ceva cuiva, să-l ajuţi sau să-l îndrepţi. însăşi nevoia 


pe care o simţi de a-l îndrepta pe altul îţi trădează convingerea că tu nu eşti de acceptat aşa cum eşti. Ori de câte ori există 
„nevoia" sau necesitatea de a da sau a primi, poţi fi sigur că dragostea este foarte departe. Când dragostea este prezentă, dai 
şi primeşti liber, fără nici un ataşament. Asta, deoarece poți să dai şi să primeşti numai ceea ce ai, nu ceea ce nu ai. 
încercarea de a da sau a primi ceea ce nu ai este inutilă. Ea poate sfârşi numai în dezamăgire şi suferinţă. 

Dacă te porți iubitor față de cineva, vei primi iubire - deoarece iubirea se întoarce întotdeauna către ea însăşi. Dacă pretinzi 
iubire, vei primi pretenţii de iubire. Ceea ce semeni, aia culegi. 

Legea energiei este circulară. Ceea ce iese, vine înapoi - şi ceea ce vine înapoi, iese. Prin urmare, cum poţi să „obţii" ceva 
ce nu ai? Este imposibil! 

Adevărul este că posezi tot ceea ce ai nevoie. Nu ţi s-a refuzat nimic din ceea ce ai nevoie. în acest sens, nu poţi „avea 
nevoie" decât de ceea ce nu ai nevoie. Rămâi, te rog, în cadrul acestui paradox. Nu încerc să încâlcesc lucrurile. 

Dacă „ai nevoie" de ceva, atunci crezi că nu e cazul ca tu să dai. Dacă nu e cazul ca tu să dai, atunci cum poţi să primeşti? 
Dacă, pe de altă parte, ştii că e cazul să dai, vei da şi vei primi imediat. Iar în această situație „nu vei avea nevoie" de acel 
lucru. 

Percepția lipsei blochează abundența. Adevărul este că lipsa nu e reală. Doar credinţa în lipsă este reală. Astfel, lipsa este 
făcută să fie reală prin faptul că tu crezi în ea. 

Dacă doreşti să dovedeşti că abundența există, îndoieşte-te de orice „nevoie" pe care o ai. Atâta timp cât „ai nevoie" de 
ceva, nu poți să-l ai. Atâta timp cât nu mai „ai nevoie" de ceva, acest lucru îţi apare în faţă. 

Nimeni nu are nevoie de iubire. Nimeni nu are nevoie de bani. Nimeni nu are nevoie de nimic. Dar cei care cred că au 
nevoie, caută tară să găsească. 

Aceasta este o lege simplă. Nu poţi primi ceea ce nu eşti capabil să dai - şi nu poţi da ceea ce nu eşti capabil să primeşti. 
A da şi a primi sunt unul şi acelaşi lucru. A da este a primi. A primi este a da. Atunci când înţelegi acest lucru, întregul joc 
de şah se destramă. Misterul se încheie. 

Percepția egalității 

“Marea de a fi în trup îţi dă oportunitatea de a explora convingerea 

tJgreşită că nevoile tale sunt diferite de nevoile altora. De îndată 

ce începi să-ți dai seama că nevoile tale sunt aceleaşi cu nevoile altora, vălul începe să se ridice. încetezi de a mai avea 
nevoie de un tratament special. încetezi de a mai acorda altora un tratament special. Ceea ce doreşti pentru unul, doreşti 
pentru toţi. Nu faci ca o persoană să fie mai importantă decât celelalte. 

Percepția egalităţii este începutul transcendenţei trupului şi a lumii fizice. Atunci când nu mai ai nevoie să te ţii pe tine 
însuţi separat de alţii, poţi să faci servicii fără ataşamente. Poţi să dai, fără să ai nevoie să ştii cum este primit darul. 
Serviciul este o oportunitate, nu o îndatorire. Atunci când faci un serviciu, nu tu eşti cel care serveşte. Nu poţi să faci un 
serviciu şi să ai, în acelaşi timp, şi o identitate. 

Poţi să fii de ajutor, numai în măsura în care nu ai intenţii ascunse. Atunci când ai nevoie să îi „ajuți" pe alţii, îţi ascunzi 
doar, într-un mod inteligent, propria ta nevoie de ajutor. 

După cum vezi, ţinta nu este să te mişti dincolo de trupul tău sau dincolo de această dimensiune. Ținta este să renunți la 
credinţa în separare, cea care naşte percepţia că un trup este diferit de altele. 

în esența lor, toate trupurile sunt la fel. în esența lor, toate nevoile trupului sunt aceleaşi. în esenţa lor, toate nevoile 
emoţionale sunt aceleaşi, în esenţa lor, toate credinţele în separare sunt aceleaşi. 

Când te ajut pe tine, mă ajut pe mine. îi ajut pe mama şi pe tatăl meu. îl ajut pe vărul meu de-al treilea. îl ajut pe beţivul de 
la colţul străzii. Ajutorul meu se îndreaptă către toţi cei care au nevoie de el. Ajutorul nu are nimic de-a face cu mine ca cel 
care ajută, sau cu tine ca cel care eşti ajutat - în afară de pura noastră dorință de a da şi de a primi în acel moment. Ajutorul 
este pentru unul - şi pentru toţi. Nu-l poţi oferi unuia, fără să-l oferi tuturor. Şi nici nu-l poţi oferi tuturor, dacă nu-l oferi 
unuia. 

Nu există timp sau spaţiu între unul şi ceilalți. Fiecare este conţinut în celălalt. 


Două căi spre eliberare 

Jlimpui şi spațiul există numai atunci când sunt doi; atunci apare t#comparatția. judecata şi separarea. Trupul meu, trupul 
tău. Ideea mea. ideea ta. Casa mea, casa ta. Aici începe trupul. Fără mascul, n-ar exista femelă. Fără părinte, n-ar exista 
copil. Fără negru, n-ar exista alb. Toate lucrurile există în relaţie cu opusurile lor şi sunt, într-adevăr, definite prin acestea. 
Mintea care se angajează în comparare, se angajează în separare. în acest sens, cunoaşterea se bazează pe separare. Din 
acest motiv, este imposibil „să-L cunoşti" pe Dumnezeu. De îndată ce-L „cunoşti*" pe Dumnezeu, pierzi experiența 
unităţii. 

Mare parte din frustrarea pe care o simţi pe drumul tău spiritual provine din faptul că nu poți să trăieşti ceva ca experiență 
şi să-l şi studiezi în acelaşi timp. Dacă stai de-o parte şi observi, nu vei avea experienţa pe care o are cel care participă. Şi, 
dacă participi, nu vei avea experienţa pe care o are cel care observă. 

O metodă spirituală îţi cere să devii observator. O alta îţi cere să fii participant. Ambele metode funcționează, dar nu le poți 
practica pe amândouă în aceiaşi timp. 

Dacă vrei „să ştii", trebuie să înveţi să stai de-o parte şi să observi. 

Dacă vrei „să fii", trebuie să te implici total în experienţă. 

Propria mea învățătură se îndreaptă către cei care se implică. Este o călătorie experimentală înspre rădăcinile abuzului. 
înveţi, făcând greşeli şi învățând din ele. Acesta este procesul mântuirii. 


A binecuvânta trupul 

Ori de câte ori scot în evidență limitările inerente ale trupului fizic, cineva îmi interpretează în mod inevitabil afirmațiile, 
trans-formându-le în „trupul este rău, inferior sau păcătos". Această nevoie de a respinge trupul este o formă de ataşament 
față de el. Acolo unde există rezistenţă la dorință, dorinţa însăşi devine mai puternică. 

Trupul nu este deloc rău sau inferior. EI este, pur şi simplu, temporar. Nu îi vei găsi niciodată un rost suprem, satisfacându- 
i nevoile. Şi, aş adăuga că nu-i vei găsi un rost suprem, negându-i nevoile. A avea grijă de trup este un act de cinstire, o 
stare de grație. Preocupările pentru durerile şi plăcerile trupului nu sunt câtuşi de puţin grațioase. 

Dacă doriți să urmaţi calea pe care v-am arătat-o, acceptați-vă trupul pe deplin şi aveţi mare grijă de el. Când trupul este 
iubit, el munceşte rară să se plângă. 

Fiţi conştienţi de sentimentele voastre. Sentimentul de vinovăţie se manifestă, adesea, prin trupul vostru fizic. Dacă vă 
simțiți vinovați în privinţa a ceva ce i-aţi spus unui prieten sau unui membru al familiei, s-ar putea să vă răniți gura, limba 
sau dinţii, sau să vă doară în gât, sau să faceţi laringită. 

Fiţi atenţi la manifestările trupului vostru. Ele vă arată modul în care trupul încearcă să îndeplinească comenzile conştiente 
sau subcon-ştiente pe care simte că le-a primit de la voi. 

Nu vă puteți neglija trupul - şi. în acelaşi timp, să învăţaţi să vă iubiţi pe voi înşivă. îmbrăţişaţi-vă trupul cu dragoste şi el 
va deveni un servitor binevoitor în slujba scopurilor Spiritului. Chiar dacă ar fi posibil să vă neglijaţi complet corpul fizic, 
nu v-aţi găsi libertatea. Asta, deoarece la moartea trupului fizic se trăieşte experienţa unui alt trup. Fiecare tup este o teacă 
sau un văl, care ține sufletul la un anumit nivel de ignoranță/limitare. Suntem întotdeauna atraşi de forma trupească ce ne 
permite să trăim pe deplin experienţa nivelului nostru actual de frică. Cu cât frici le noastre sunt mai subtile, cu atât trupul 
trebuie să fie mai dens pentru a le conţine. 

Astfel încât vă sugerez că e inutil să încercaţi să scăpaţi de trupul în care vă aflaţi. Acceptarea trupului este una dintre 
lecţiile acestei întrupări. lar aceasta, prieteni ai mei, include şi sexualitatea voastră. 

Fie ca a face dragoste să însemne pentru voi un act de bucurie, un act prin care să vă lăsaţi în voia Christului din voi şi din 
partenerul vostru! Dragostea fizică nu este cu nimic mai puţin frumoasă decât alte forme de iubire şi nici nu poate fi 
separată de ele. Cei care consideră că dragostea fizică nu este sfântă, o vor trăi ca experienţă în felul acesta, nu deoarece 
aşa este ea, ci deoarece aşa o percep ei. 

Dacă tu şi partenerul tău aveţi un copil care se naşte datorită sărbătoririi fizice a dragostei voastre, nu veţi simți apariția 
acestui copil în viaţa voastră ca pe o povară. Dacă o simțiţi ca pe o povară, atunci cântăriți mai bine calitatea relației 
voastre. Copilul este întotdeauna barometrul. O dată ce el a intrat în viaţa voastră, devine parte din materialul întrupării 
voastre. Nu există modalitate de a scăpa de responsabilitatea față de această relație. Ea va continua întreaga viaţă. lar tu o 
vei folosi -aşa cum foloseşti toate relaţiile intime - pentru a-ți micşora vinovăția sau pentru a o intensifica. Iar acest lucru 
este adevărat, fie că rămâi cu partenerul tău, fie că nu rămâi. 

Dacă vrei să mergi pe această cale, regulile dogmatice legate de căsătorie şi copii nu-ţi sunt de nici un ajutor. Ţi-am cerut 
„Să-i iubeşti pe toţi în mod egaP\ Aceasta îi include pe partenerul tău şi pe copii. Dacă te depărtezi de ei - tară iertare totală 
şi fără încheierea cu bine a relaţiei - nu faci altceva decât să amâni ceea ce trebuie să se întâmple în mod inevitabil, dacă 
vrei să-ţi găseşti pacea. 

Contează cât timp durează totul? Nu. pentru mine nu contează, dar nu ar fi cinstit din partea mea să nu-ţi spun; cu cât 
aştepţi mai mult. cu atât vei trăi mai multă durere. 

„Liste vreodată în regulă să iei viaţa unui copil nenăscut?** întrebaţi voi. Trebuie să vă spun că nu este niciodată în regulă 
să iei o viaţă, în nici o situație. Asta înseamnă oare că aşa ceva nu se întâmplă? Nicidecum. Iar atunci când se întâmplă, 
trebuie să aveţi compasiune pentru toți cei implicaţi. Voi nu trăiţi într-o lume perfectă. A te aştepta ca ceilalți să fie perfecţi, 
înseamnă a-i ataca. Nu aceasta este învățătura mea. Până şi a-i percepe pe ceilalți ca fiind în culpă este o formă de atac. 
Nu-ţi ataca fratele sau sora. Nu poate ieşi nimic bun din asta. 

Aroganţă religioasă 

lasemenea aroganță este un atac deghizat. Doar cei foarte orgo-lioşi cred că sunt singurii care înţeleg adevărul şi că au 
dreptul de a-i judeca şi de a-i învăţa pe alţii. 

Religia creştină - religia care susţine că este inspirată de mine -este plină de nenumărate cazuri de orgoliu spiritual. Abuzul 
asupra altora, orice formă ar lua el, nu poate fi justificat. 

Presupun că, în mod inevitabil, apare mereu cineva care se urcă pe o ladă şi propovăduieşte. Iar alţii, care nu sunt siguri de 
propria lor credință, îl vor asculta şi îl vor numi Mesia. Urmând învăţăturile lui, ei vor neglija înţelepciunea care se află în 
propriile lor inimi. Dar astfel de idoli cad în mod inevitabil, iar atunci când se întâmplă aşa ceva, fricile adepților lui vin 
către lumină, pentru a fi vindecate. 

E posibil ca cel care s-a urcat pe ladă să fie un neghiob, dar cel ca-re-l ascultă e şi mai neghiob. Iar cel mai neghiob dintre 
toţi este cel care-i condamnă şi pe unii şi pe alții. 

Trebuie să învăţăm să-i lăsăm pe alţii să trăiască şi să înveţe. Singurul ajutor pe care îl putem oferi, vine din acceptarea şi 
dragostea noastră - şi nu din judecată. 

Eu nu sunt cel care condamnă adulterul, sau divorțul, sau avorturile. Asta, deoarece - dacă ar fi să condamn aceste situaţii - 
cei implicați în ele ar trebui să fie crucificaţi. Ar însemna să avem din nou o altă inchiziție, un alt război sfânt în care binele 
se luptă împotriva răului, cel drept împotriva celui nedrept. 


Treaba mea nu este să condamn, ci să înțeleg şi să binecuvântez. Treaba mea este să văd frica din ochii oamenilor şi să le 
reamintesc că sunt iubiţi. 

Dacă aceasta este treaba mea, de ce v-aş face să-i bateţi, să-i ardeţi şi să-i excomunicați pe cei care au cea mai mare nevoie 
de dragostea voastră? Voi mă aduceţi la nivelul fricii voastre, îmi puneţi cuvinte în gură şi mi le atribuiți. 

Prietene al meu, încetează să te mai comporti astfel. Ai înţeles greşit. Nu ai dreptate. învățătura mea este despre dragoste - 
şi nu despre judecată, condamnare sau pedeapsă. V-am dat două reguli: să-L iubiţi pe Dumnezeu şi să vă iubiţi unul pe 
altul. Acestea sunt singurele reguli de care aveţi nevoie. Nu cereți mai multe. Nu-mi cereţi să fiu de o parte sau de alta în 
bătăliile voastre gen telenovelă. Sunt eu pro-viaţă, sau pro-alegere? Cum aş putea să fiu una, fără să fiu şi cealaltă? Nu este 
cu putință. 

Atunci când adevărul va veni la tine, nu vei mai simți nevoia să-l ataci pe fratele tău. Chiar şi atunci când crezi că tu ai 
dreptate şi el nu are, nu-l vei ataca cu „adevărul”, ci îi vei oferi înţelegerea şi sprijinul tău. Şi, împreună, veţi ajunge mai 
aproape de adevăr, datorită dragostei şi blândeţii care vă leagă. Ori de câte ori vă dau o învăţătură, cineva o transformă 
într-un băț cu care să-i bată pe oameni. Prietenii mei, vă rog să credeţi că, acele cuvinte care sunt folosite ca să-i bată pe 
oameni, nu pot să vină de la mine. 

V-am oferit cheia uşii lăuntrice. Vă rog să o folosiţi şi să nu vă faceți griji în privinţa gândurilor şi acţiunilor celorlalți. 
Lucraţi asupra voastră. Atunci când aţi stabilit adevărul în propria voastră inimă, puteţi să mergeţi şi să-l împărtăşiți cu 
alții. 

Dacă vreţi să vă puneţi în serviciul acestei învățături, mai întâi în-văţaţi-o. Nu deveniți o portavoce pentru cuvintele şi 
credinţele pe care nu le-aţi introdus pe deplin în ritmurile vieţii voastre. Nu vă consideraţi ca fiind oştean al meu, deoarece 
eu nu am nici unul. 

Toţi cei care răspândesc învățătura mea, o fac de la acelaşi nivel de conştientă ca şi mine. Dacă nu este aşa, ceea ce 
exprimă ei nu poate fi învățătura mea. 

Un bărbat sau o femeie cu Duh au compasiune pentru toate fiinţele. Ceea ce spun, se demonstrează prin acțiunile lor. Nu-i 
veţi vedea acționând dur față de ceilalţi şi nu le vor cere să-i urmeze, sau să facă ceea ce vor ei. Adevărul este că ei au o 
siguranță interioară, care conferă un aer de autoritate la tot ceea ce spun. Dar ei întorc întotdeauna această autoritate către 
ascultătorii lor. Asta, deoarece numai şi numai aceştia trebuie să aleagă afirmaţiile pe baza cărora vor să-şi trăiască viețile. 


Partea a doua 
Relaţiile corecte 


Liniştea inimii 


Paşi ai inimii 

Mulţi dintre voi cred că relaţiile îi vor face fericiți. Nimic nu e -mai departe de adevăr. Promisiunea împlinirii prin relații 
este o farsă crudă. Veţi descoperi acest lucru destul de curând. 

Există un singur mod prin care puteţi găsi împlinire adevărată în viață şi acesta este să învăţaţi să vă iubiți şi să vă acceptaţi 
pe voi înşivă. Având acest fundament, relaţia încetează de a mai fi traumatizantă. Asta, poate, pentru că nu se mai aşteaptă 
atât de mult de la ea. Când ştii cum este „să fii împreună" cu tine însuţi, nu mai e atât de dificil „să fii împreună" cu 
celălalt. 

Dar dacă viaţa ta este o îndepărtare de sine, cum poţi să te aştepţi ca o relație să prindă rădăcini? Pur şi simplu, nu e cu 
putință. Tot ceea ce obţii este o încleştare de aripi pe un cer înnorat. în vremurile de acum, când se distruge structura 
familiei pe toate planurile, din ce în ce mai mulţi oameni se zbat să nu le fugă pământul de sub picioare. Ritmurile 
existențiale de acceptare şi iubire au fost distruse. De-abia dacă se mai găseşte un pic de încredere în inimile majorității 
oamenilor. Acest lucru se întâmplă, ori de câte ori moare ce e vechi şi se naşte ceva nou. Este o perioadă de traume şi 
tranziție. 

Recunoaşte acest adevăr. Nu căuta fericirea în afara ta, în vremuri foarte traumatizante. Ceea ce vei găsi, va fi mai mult 
decât te-ai aşteptat. Durerea ta îți ajunge. Nu o exacerba, preluând suferința celuilalt. 

Dacă vrei să dansezi împreună cu altcineva, fixează-ți mai întâi rădăcinile. învață să-ţi auzi îndrumările interioare. 
Dialoghează cu copilul suferind şi cu gazda divină dinăuntrul tău. Aplică asupra ta iertarea şi compasiunea. Fii în 
experienţa ta şi învață din ea. Rămâi în ritmul vieţii tale. Fii deschis către ceilalți, dar nu te abate din drum ca să-i găseşti. 
Cei care ştiu să danseze vor veni în întâmpinarea ta. Nu va fi vorba de o luptă şi, tară nici un efort, îţi vei găsi 
companionul. 

Aşa trebuie să stea lucrurile. Dacă între tine şi partenerul tău există o relaţie de pace, te afli în relația corectă. Dacă nu, 
atunci relaţia este nepotrivită sau prematură. 

Relaţiile nepotrivite exacerbează tiparele de abuzuri din trecut. Învățătura pe care o obţii din astfel de întâlniri este 
dureroasă. Se poate face şi trebuie să se facă o alegere mai bună. Dar, pentru ca această alegere mai bună să se facă, trebuie 
să fii în stare să ceri rară şovăire ceea ce vrei. Dacă îl laşi pe celălalt să dicteze termenii relaţiei, să nu fii surprins dacă nu 
te vei simți respectat. Ştii ce este bine pentru tine şi ce nu. Spune de ce anume ai nevoie, rosteşte adevărul şi fii ferm în 
hotărârea de a te vindeca. Numai prin hotărârea de a te respecta şi cinsti pe tine însuţi, poţi atrage un partener care vrea să 
facă acelaşi lucru. 

Acestea sunt adevăruri simple. Dar ele nu sunt practicate. Iarăşi şi iarăşi, faci compromisuri, joci după cum îţi cântă alţii şi 
te trădezi pe tine însuţi. Deja ar trebui sa te fi săturat de a repeta aceeaşi lecţie şi de a-ţi 


adânci rănile. 

îți voi spune pe cât de clar pot: dacă nu ştii cum să ai grijă de tine însuţi şi dacă nu vrei să o faci, nimeni altcineva nu o să 
aibă grijă de tine. Lipsa ta de dragoste şi de abnegaţie faţă de tine însuţi atrage în câmpul tău vibrațional oameni cu lecții 
similare. Atunci, pur şi simplu, veţi oglindi unul pentru celălalt acea lipsă de înţelegere de sine şi de devotament 

față de propria persoană. 

Devotamentul față de altul este imposibil, fără ca mai întâi să te devotezi ţie însuți. Acesta este un lucru important. Cei care 
încearcă să acţioneze într-un mod lipsit de dragoste de sine, pun căruţa în faţa boilor. 

Mai întâi iubeşte-te pe tine însuți - şi apoi poți să treci dincolo de aceasta. Ceea ce sugerez eu nu este egoism. Este 
capitulare supremă în 

fața di-vinului lăuntric. 

Cel iubit ia naştere o dată cu devotamentul față de sine. El sau ea se manifestă în afară, de îndată ce acest devotament este 
demn de încredere, în acel moment, devotamentul exterior şi cel interior merg mână în mână. Atunci când îl preamăreşti pe 
cel iubit, preamăreşti şinele divin care trăieşte în multe trupuri. Aceasta este o relaţie sacră. 

Puţini îl întâlnesc pe cel iubit în această viaţă, deoarece puţini au învăţat să se aprecieze şi să se cinstească pe ei înşişi şi să 
se vindece dinăuntru în afară. Dar tu poţi să fii unul dintre aceşti puţini, dacă vrei să te dedici propriei tale vindecări. 
Hotărăşte-te să o faci şi cel iubit află acest lucru. Fă un jurământ simplu: jur că în nici una dintre relaţiile mele nu mă voi 
mai trăda sau agresa pe mine însumi. Voi comunica în mod cinstit ceea ce gândesc şi ceea ce simt. cu compasiune faţă de 
ceilalți, dar fără nici un fel de ataşament faţă de modul în care el sau ea îmi primesc comunicarea. Am convingerea că, 
spunând adevărul şi respectându-mă pe mine însumi, mă aflu în comuniune cu cel iubit. Nu voi mai încerca să fac în aşa 
fel încât „lucrurile să meargă" în cadrul unei relații, sacrifi-cându-mă pe mine însumi, pentru a încerca să îndeplinesc 
nevoile partenerului meu. 

Căsătoria 

Mai întâi, căsătoria trebuie să înceapă în inimile ambilor par-4eneri. Toate relațiile au un lucru în comun - unul doreşte bi- 
nele celeilalte persoane. Unul dintre cei doi este chiar de acord să renunţe la partener, dacă el sau ea şi-ar putea găsi 
fericirea în felul acesta. în ciuda credințelor populare, căsătoria nu este o legătură care constrânge, ci una care lasă liber. 
Un partener îi doreşte celuilalt cea mai mare fericire, exact în acelaşi mod în care doreşte cea mai mare fericire pentru sine 
însuşi. îl iubeşte pe celălalt partener, aşa cum se iubeşte pe sine însuşi, cu o dragoste egală. 

într-un parteneriat adevărat, nevoile partenerului sunt tot atât de importante ca ale tale însuți. Cu nimic mai importante, cu 
nimic mai puțin importante. Exact la fel de importante. 

Căsătoria extinde asupra partenerului aceeaşi atitudine plină de grijă şi iubire pe care ţi-o acorzi ţie însuţi. Nu e vorba de 
un gest nou, ci de o extensie a unuia care-ţi este familiar. 

Căsătoria nu este o promisiune pentru a fi împreună pentru eternitate, deoarece nimeni nu poate promite acest lucru. Este o 
promisiune de a fi prezent „acum". Este un jurământ care trebuie să fie reînnoit în fiecare moment, dacă e să aibă cât de cât 
un înţeles. 

Adevărul este că poţi să fii căsătorit acum, iar în clipa următoare să nu mai fii. De aceea, căsătoria este un proces, o 
călătorie în care devii pe deplin prezent pentru tine însuţi şi pentru celălalt. 

Toate cuplurile ar trebui să-şi amintească foarte des care le sunt jurămintele. A pierde din vedere jurămintele înseamnă a 
pângări căsătoria. Relaţiile de adulter nu sunt altceva decât rezultatul nefericit al lipsei de intimitate dintre parteneri. Ele nu 
reprezintă o problemă, ele sunt simp-toamele problemei. 

Când eşti cu adevărat dedicat partenerului tău, îţi este imposibil să-l trădezi. Asta, deoarece a-ţi trăda partenerul este 
acelaşi lucru cu a te trăda pe tine însuţi. Pur şi simplu, nu poți să faci aşa ceva. 

Poţi simţi o atracţie față de o altă persoană, dar nu să ai dorinţa de a fi cu acea persoană. Nu-ţi imaginezi cum ar fi să te afli 
cu ea în pat. 

Atunci când eşti căsătorit, nevoia unirii sexuale este o parte importantă a acestei legături sacre. Căsătoria trebuie să fie o 
îmbrăţişare a tuturor ceakrelor. 

Pasiunea sexuală este o parte din atracția completă pe care o simți față de cealaltă persoană. Ori de câte ori sexul se rupe 
din întreg, el devine o formă de atac. Mulţi oameni căsătoriţi se angajează într-o legătură sexuală în care devotamentul 
lipseşte. Acesta este începutul unui proces de fragmentare, care adesea culminează prin infidelitate. Dar acest lucru nu se 
poate întâmpla, decât dacă, mai întâi, unul dintre parteneri desacralizează relația, angajând-o în legături sexuale lipsite de 
iubire şi de dăruire. 

Când dragostea este reciprocă şi partenerii se dăruiesc unul altuia emoţional, sexualitatea este extraordinar de înălțătoare şi 
sacră. Nimic din afară nu poate ameninţa acea relație. 

Dar atunci când comunicarea în cadrul relaţiei devine neglijentă şi se degradează, când nu se mai acordă timp pentru 
intimitate, relaţia devine o scoică în care unul dintre cei doi se ascunde. Energia şi devotamentul dispar. Sexul devine un 
act de trădare fizică. 

Comuniunea poate fi restaurată, dacă există voinţă şi încredere reciprocă. Atingerea unirii pe toate ceakrele se realizează 
numai prin dragoste, energie şi atenție. 


Divorţ 
În cele din urmă, relațiile iau sfârşit. Pur şi simplu, nu mai există energie şi interes. Drumul către divorţ începe o dată cu 


admiterea faptului că cei doi nu mai împărtăşesc un scop comun şi nu mai există atracţie energetică reciprocă. 

Nu toate relaţiile sunt desemnate să devină căsătorii. Unele sunt experienţe temporare, în cadrul cărora partenerii învață şi 
care durează câteva luni sau câţiva ani. Din nefericire, oamenii se căsătoresc înainte de a şti în inimile lor că şi-au găsit un 
partener pentru toată viața. Dar, a-tunci când greşeala este recunoscută de ambele părţi, răul se poate repara. 

Ruşinea că s-a făcut o greşeală în cadrul căsătoriei nu îi serveşte nimănui. O mulţime de oameni fac asemenea greşeli. Unii 
suferă din cauza lor - rămânând în cadrul relaţiei, mult după ce aceasta a pierdut caracterul ei sacru. Alţii, ies din relaţie 
mult prea devreme. înainte de a fi învăţat lecţia şi de a ajunge la o împlinire cu partenerii lor. 

Aceasta nu este o poveste nouă. 

Divorțul, ca şi căsătoria, începe mai întâi în inimile partenerilor. Este un proces organic de eliberare. Atunci când oamenii 
au ajuns împreună atât de departe cât sunt capabili să ajungă sau cât vor să o facă, divorţul este singura soluție umană. 
Este un lucru lipsit de etică să încerci să ţii lângă tine o altă persoană, împotriva voinţei ei. în forma lui cea mai bună, 
divorțul apare în contextul recunoştinţei față de partener pentru timpul trăit împreună. în acest caz, el nu este o separare, ci 
o treabă dusă la bun sfârşit. 

Ar fi necinstit să sugerăm că divorțul părinţilor nu-i răneşte pe copii. Pe de altă parte, ei sunt răniți şi de lipsa de dorință a 
părinţilor de a se iubi şi respecta unul pe altul. Dacă detaşarea oferită de divorţ îi ajută pe parteneri să se întoarcă la respect 
reciproc, atunci acesta este un factor de progres pentru copii. Copiii beneficiază, ori de câte ori îi văd pe adulți 
comportându-se unul față de celălalt într-un mod plin de iubire şi de respect. Dar, într-o situaţie de vindecare de după 
divorţ, părinţii trebuie să-şi concentreze foarte puternic atenţia spre a oferi o grijă deosebită copiilor, astfel încât ei să nu se 
simtă abandonaţi sau acuzaţi. Importanţa acestui lucru este extraordinară şi de netăgăduit. 


Procedeu şi granițe 

învăţa să fii într-o relaţie necesită înţelegerea graniţelor. Tre-ibuie să înţelegeți ce atitudine psihologică trebuie să adoptați, 
astfel încât să nu vă proiectați fricile şi nesiguranțele asupra partenerului vostru - sau, dacă o faceți, să ştiţi cum să le luaţi 
înapoi. Nimic nu creează o confuzie mai mare în cadrul unei relaţii, decât ciclul de proiecţii reciproce reactive. Dacă 
procesul de oglindire - a-ţi vedea propriile calităţi în cealaltă persoană - poate fi de ajutor, majoritatea oamenilor nu au 
suficient simț al graniţelor pentru a folosi cu măiestrie acest gen de feedback. Pentru majoritatea oamenilor, proiecția nu 
are ca rezultat o conştientă mai înaltă, ci o mai puternică reacție subconştientă. Chiar dacă durerea resimţită poate să ducă, 
în cele din urmă, la ridicarea conştientei, există şi moduri mai blânde de a învăţa. 

Pentru a învăţa într-un mod mai blând, alege-ţi un partener care nu îţi apasă deodată pe toate butoanele. Alege un partener 
care doreşte o relaţie conştientă şi care vrea să-şi asume responsabilitatea pentru a-şi privi în faţă fricile. Alege un partener 
care-ţi place şi pe care-l respecţi, un partener care-ţi poate oferi un mediu sigur şi plin de iubire. Nu accepta ceva ce este 
mai puţin decât atât. 

Apoi, începe să exersezi următorul procedeu simplu, ori de câte ori tu şi partenerul tău nu aveţi o stare de pace în cadrul 
relației voastre. 

1. Identifică-ţi frica. 

Frica este rădăcina tuturor emoţiilor negative şi stresante, inclusiv mânia şi sentimentul că eşti jignit. 

Trăieşte-ţi suficient de mult timp sentimentele, pentru a identifica rădăcina fricii. Dacă este necesar, exagerează-ţi frica. 2. 
Identifică modul în care te vezi pe tine însuţi ca victimă. Pacea părăseşte inimile noastre, numai atunci când credem că e 
posibil ca altcineva să ne facă ceva împotriva voinţei noastre. în ce mod anume te simți neputincios în această situaţie? 

3. Insuşeşte-ţi frica şi sentimentele de victimă şi comunică-le celeilalte persoane, într-un mod care presupune o asumare 
totală a responsabilităţii pentru experiența ta. (De exemplu: „Atunci când nu m-ai sunat, mi-a fost teamă că o să mă 
părăseşti. Mă simt slab şi neputincios când depind de tine ca să mă iubeşti într-un anumit fel.') Cere-i să te asculte, tară să 
judece sau să-ţi răspundă. 

4. Verifică dacă persoana te-a înţeles, ca să ai siguranța că ai fost pe deplin auzit. 

5. întreab-o dacă are vreun sentiment (nu judecată sau atitudine de autoapărare) în privinţa a ceea ce tocmai i-ai comunicat. 
6. Ascultă ce îţi spune ea, tară să judeci sau să interpretezi şi a-nunţ-o că ai auzit tot. 

7. Mulţumiţi-vă unul altuia pentru că v-aţi ascultat. 

8. Nu încercaţi să rezolvați nimic acum. Simţiţi-vă bine că v-aţi auzit unul pe altul. Cădeţi de acord să vorbiţi din nou, 
dacă vreunul dintre voi mai are ceva de spus în privinţa a ceea ce s-a întâmplat. 

Acest procedeu funcționează întotdeauna, deoarece vă ajută pe amândoi să vă asumaţi responsabilitatea totală pentru 
sentimentele pe care le aveţi în orice situaţie. Nu vă dă voie să o faceţi pe cealaltă persoană responsabilă pentru ceea ce 
simțiți, sau viceversa. Atunci când „îți asumi" şi comunici ceea ce simţi, cealaltă persoană nu se simte atacată, deoarece tu 
dezvălui nişte informații referitoare la tine însuţi şi nu o a-cuzi pe ea pentru experienţa pe care ai trăit-o. Aceasta păstrează 
intacte graniţele şi nu invită la încălcări reciproce. 

Procedeul reuşeşte şi deoarece nu se concentrează asupra „îndreptării" - fie a celeilalte persoane, fie a ta însuți. Singurul 
rezultat dorit este o comunicare mai deschisă (într-un mod neameninţător) a ceea ce simte fiecare dintre cei doi. 
Comunicarea cinstită, de la suflet la suflet, reface imediat legătura şi sentimentul de iubire. Atunci când se întâmplă acest 
lucru, dispar toate problemele - care sunt doar simptoame ale separării şi întreruperii legăturii. 

A încerca să te concentrezi pe problemă nu face decât să o acuti-zeze. Energia se îndreaptă înspre „a repara" separarea, 
mai degrabă decât spre a-i înțelege cauza. Toată nevoia de reparaţie provine de la presupunerea că ceva nu este în regulă. 
lar dacă ceva nu este în regulă, de obicei „cineva" trebuie să fie de vină. Este mult mai bine să începeţi cu presupunerea că 
nimeni nu este de vină şi că totul este în regulă. 


Este vorba doar de un sentiment pe care-l aveţi şi pe care simţiţi nevoia să-l comunicaţi. Separarea începe atunci când vă 
ascundeţi sentimentele. Ea se va încheia atunci când le împărtăşiţi unul altuia. Acesta este fluxul şi refluxul tuturor 
relaţiilor. Dar, de cele mai multe ori, ascunzişurile duc direct la proiecţie şi acuze. Şi, imediat, pacea se depărtează. 

In acele momente, e nevoie să retragem proiecția - „să ne însuşim" sentimentele şi să ne asumăm responsabilitatea de a le 
comunica. Acest gest simplu reface granițele şi creează un spațiu sigur în care ceilalți ne pot auzi şi în care ne putem face 
auziți. 

Ritualuri zilnice de intimitate şi pace 

Tot aşa cum calitatea relaţiilor tale cu tine însuți poate fi evaluată în funcţie de cantitatea de timp pe care îl aloci în mod 
conştient pentru „a fi" cu tine însuţi, şi calitatea relaţiilor tale cu celălalt poate fi evaluată în funcție de cantitatea de timp 
pe care îl aloci în mod conştient pentru „a fi" împreună. De exemplu, în cazul în care consideri că îţi este de ajutor să-ţi 
petreci o jumătate de oră în linişte sau meditaţie în fiecare zi, ar trebui să consideri că e cazul să faci acelaşi lucru împreună 
cu partenerul sau partenera ta. Sau, dacă-ţi place să iei masa în oraş sau acasă, în linişte şi pace, de ce să nu faci acelaşi 
lucru împreună cu partenerul sau partenera ta? 

Găseşte modalităţi de a te respecta şi cinsti pe tine însuţi şi de a avea grijă de tine, în timp ce eşti împreună cu partenerul 
tău. Comunică-i partenerului ceea ce îţi face ţie bine şi ce îți aduce pace. Alege anumite ritualuri pe care să le practicaţi 
împreună, zilnic sau săptămânal. 

Dedicaţi-vă în fiecare zi, cu bucurie, unul celuilalt, petrecând cel puţin cinci minute uitându-vă în linişte unul în ochii 
celuilalt. Exersaţi căi prin care să înmuiaţi învelişul dur al vieţii voastre şi să lăsaţi să intre dragostea partenerului. 
Amintiţi-vă motivul care v-a făcut să alegeți a-ceastă ființă care să meargă alături de voi şi reconfirmați-vă dăruirea față de 
binele cel mai mare al lui sau al ei. începeți ziua cu un dar al dragostei voastre unul față de celălalt. Apoi. oferiți-o lui 
Dumnezeu. 

Rugaţi-vă să vină o zi în care să învăţaţi să iubiţi şi să vă revelați. Rugaţi-vă să vă deschideţi inimile în faţa fiecărei 
persoane care vine în viața voastră. Rugaţi-vă să treceţi prin frica voastră. Rugaţi-vă să tlți de ajutor. Rugaţi-vă să ascultați 
îndrumările care vi se dau. Amintiţi-vă în fiecare zi unul de celălalt şi amintiţi-vă de Dumnezeu. Astfel se reînnoieşte 
scopul spiritual al parteneriatului vostru. 

Repetaţi în fiecare seară acest ritual, înainte de a merge la culcare. Mulţumiţi pentru tot ceea ce s-a întâmplat în acea zi şi 
care v-a ajutat să vă deschideţi inima şi să treceţi prin fricile voastre. Daţi-i înapoi lui Dumnezeu orice problemă 
nerezolvată, o dată cu voința voastră de a face ce este mai bine pentru toți cei implicaţi. Faceţi în aşa fel încât orice ne- 
înțelegere cu partenerul să fie clarificată, verbal sau non-verbal. Expri-maţi-vă recunoştinţa unul pentru celălalt. Privindu- 
vă în ochi, lăsaţi-vă inima să se deschidă. începeți să faceți dragoste, deschizându-vă ochii şi inima înspre frumuseţea lui 
sau a ei. Faceţi dragoste cu recunoştinţă şi cu un sentiment de sărbătoare. 

Sexul nu este o treabă spre care să te repezi sau „să o termini repede". Nu trebuie să treci peste bucuria stimulentului oferit 
de preludiu sau a relaxării oferite de orgasm, fără să conştientizezi totul. Sexul cu partenerul/partenera este un lucru sacru. 
Este un gest de încredere şi plăcere mutuală, de comuniune trupească. 


Sexul ca o comuniune trupească 

bucuria senzualității este esenţială pentru desfăşurarea perfectă fa relaţiilor tale. Nu este un lucru de care să-ţi fie frică, sau 
de care să te ruşinezi. Este ceva ce trebuie sărbătorit ca pe un dar de la Dumnezeu. A avea un partener care să te iubească, 
să te mângâie, să te atingă cu recunoştinţă şi dăruire este un dar divin. 

Unii oameni sunt împotriva unei sexualități sănătoase, deoarece au probleme în a-şi accepta propria sexualitate. Aceşti 
oameni - printre care se află mulţi clerici - sunt gata să otrăvească apa celorlalți. Nu le daţi atenţie. îşi au propriile lor lecţii 
dificile de învăţat în această viaţă. 

Unica exprimare sexuală care este reprobabilă e cea a sexului tară dragoste. Există oameni care sunt dependenţi de acest 
gen de sex, în care partenerul este considerat un obiect. Ei încearcă să-şi găsească satisfacţie prin plăcerea orgasmului. 
Această plăcere nu este reală, deoarece, după punctul culminant al fiecărui orgasm, apare realitatea contactului existențial 
cu partenerul. Dacă iubeşti persoana cu care eşti. acest moment va fi unul de pace şi mângâiere. Dacă nu o iubeşti, el te va 
face să te simţi prost şi gol pe dinăuntru. 

Sexul fără dragoste se dovedeşte. în ultimă instanţă, a fi nesatisfa-cător şi dă dependență. întotdeauna simți nevoia de mai 
mult. De mai mult sex, de mai mulți parteneri, de mai multă stimulare. Dar mai mult nu este niciodată suficient. Atunci 
când te angajezi într-o activitate sexuală cu cineva pe care nu-l iubeşti, dovedeşti lipsă de respect - atât față de tine însuţi, 
cât şi faţă de cealaltă persoană. 

Sexul fcră dragoste stă !a baza abuzurilor. Dacă vrei să te aperi de suferință profundă, nu te angaja într-o relaţie sexuală cu 
cineva pe care nu-l iubeşti. Chiar şi atunci când eşti într-o relaţie de amiciţie, nu te angaja într-o relaţie sexuală, dacă inima 
ta nu este deschisă înspre partener. Sexul fără iubire, orice deghizare ar lua, fragmentează energia unirii voastre şi vă 
exacerbează rănile emoționale. 

Acesta e un lucru de bun simţ, dar câţi dintre voi îl practicaţi? Nu fiţi neglijenţi în comportamentul cu partenerul. Nu 
închideţi ochii şi nu actionati fără să conştientizaţi. Cel iubit merită atenția voastră deplină. 

Ritualuri săptămânale 

O dată pe săptămână, adunaţi-vă la un loc într-o reuniune în cadrul căreia să vă amintiţi de divinul aflat în fiecare dintre 
voi. în tradiţia noastră, a şaptea zi a fost întotdeauna o zi sfântă. Este ziua în care întreaga comunitate se adună pentru a-şi 
aminti jurământul de a merge pe calea lui Dumnezeu. 


In a şaptea zi, faceţi o pauză în cadrul fluxului şi refluxului afacerilor voastre lumești. îi aduceţi mulţumiri lui Dumnezeu 
pentru toate bucuriile din viaţa voastră şi îi cereţi ajutor pentru a depăşi provocările care vă stau în cale. împreună, vă 
rugați pentru înţelegere şi pace. împreună, creaţi un spațiu sigur în care oamenii îşi pot deschide inimile şi pot trece prin 
fricile lor. 

Cinstea şi deschiderea sunt primite într-o atmosferă în care nimeni nu judecă pe nimeni şi fiecare îl sprijină pe celălalt. Toţi 
îşi împărtăşesc celorlalţi suferinţele şi, apoi, acestea devin mai uşoare. Nu se permite nici unui blocaj sau stare proastă să 
mai rămână între voi şi să vă apese inima. Acesta este un loc de mărturisire şi mântuire. E un loc unde nenorocirile şi 
necazurile experienţei voastre lumeşti pot fi îndreptate în lumina iertătoare a acceptării şi iubirii tară condiții. 

Aici. cuplul şi familia ca nucleu găsesc o familie mai extinsă - comunitatea - adunarea globală microcosmică ce conţine o 
diversitate de ființe umane: negri şi albi. tineri şi bătrâni, bărbaţi şi femei, bogaţi şi săraci, educați şi agramaţi. Aici, inima 
individului se deschide către inimile tuturor fraţilor şi surorilor. Aici. el îşi declară egalitatea şi solidaritatea cu ceilalți - 
bărbaţi şi femei. 

în fiecare comunitate ar trebui să existe un astfel de spaţiu sigur, iubitor şi în care nimeni nu judecă pe nimeni - deschis 
tuturor. Dacă în oraşul vostru nu există un astfel de spațiu, pesemne că misiunea voastră este să-l creați. 

întinzându-le celorlalți o mână pentru a împlini nevoia lor de comunicare spirituală, creaţi o cale pentru ca ceilalți să 
găsească acel spaţiu sigur în care să se vindece. Pentru a vă sprijini unul pe altul - plini de iubire şi necondiţionat - nu e 
nevoie decât de voinţa voastră de a vă alătura altor ființe umane. 

Acesta nu este un act politic, este un act de spirit. Este absolut necesar ca acesta să fie deschis tuturor celor care sunt de 
acord să aplice nişte îndrumări simple. Aici nu se află o ladă sau un podium pe care să se urce învăţători plini de 
importanţă, ca să-şi predice evangheliile lor personale. Nu este un loc în care să fie expuse credinţe, ci unul în care să se 
practice principiile dragostei şi egalităţii. Este un loc de iertare, un loc în care putem să ne lăsăm trecutul în urmă şi să ne 
deschidem înspre miracolul momentului prezent. Este un loc simplu, un loc sigur, un loc uşor de găsit şi uşor de păstrat. 
Lăsaţi afară toți idolii şi zeii voştri, atunci când intraţi pe uşa acestui sanctuar. Lăsaţi afară luptele voastre prin care vă 
străduiți să obţineţi preţuire, aprobare, bani sau renume. 

Aici, meritele sunt recunoscute pe gratis şi tară nici o condiţie. 

Aici eşti în mod egal copil al lui Dumnezeu, un frate sau o soră pentru fiecare dintre cei care se adună împreună cu tine. 
Sprijină comunitatea printr-o devoțiune plină de iubire, cu timpul tău, cu energia ta, cu banii pe care-i câştigi, folosindu-ţi 
îndemânările şi talentele. Când fiecare membru dă proporţional cu propriile resurse, se adună suficient pentru a susţine atât 
acel loc, cât şi programele desfăşurate acolo, în serviciul congregaţiei şi comunității. 

Amintiţi-vă: grupul să fie mic şi simplu. Pentru a-şi menţine intimitatea şi integritatea, comunităţile spirituale n-ar trebui să 
depăşească o sută de membri adulți activi. Orice grup mai mare decât atât, devine o instituție şi încetează de a mai 
răspunde nevoilor membrilor lui. 

Un program pentru copii ar trebui să ofere îndrumări adecvate, prin care copiii să ştie cum să-şi asume responsabilitatea 
pentru gândurile şi sentimentele lor, cum să comunice în mod cinstit, fără să-i atace pe alții şi cum să-şi rezolve conflictele 
în mod paşnic. Principiile meditaţiei, rugăciunii şi vindecării pot fi explicate şi demonstrate. Dar scopul principal al 
programului ar trebui să se concentreze asupra modului în care să vă respectaţi şi să vă cinstiți în mod egal, atât pe voi 
înşivă, cât şi pe ceilalți. Jocuri noncompetitive. piese de teatru, arta şi muzica sunt tot atâtea mijloace de exprimare de sine 
şi cooperare. Cea mai simplă formă de comunitate spirituală este grupul bazat pe afinitate, un grup de opt sau zece oameni 
care sunt hotărâți să practice iertarea şi să înveţe să se iubească şi să se sprijine unul pe altui în mod necondiţionat. Grupul 
bazat pe afinitate este o comunitate spirituală cu o paradigmă nouă. El încurajează, mai degrabă decât conduce sau învață 
pe alții. Şi, până la urmă, rolul de încurajare este asumat de către toți cei implicaţi. 

O comunitate spirituală mai diversă poate fi formată adunând la un loc grupurile bazate pe afinitate. Persoanele din aceste 
grupuri ştiu deja cum să creeze împreună un spaţiu sigur şi plin de iubire, aşa că experienţa lor sprijină exprimarea acestui 
proces într-un context mai larg. Grupurile se pot aduna pentru a lua masa împreună şi pentru meditații în grup, o datăpe 
lună, de patru ori pe an, sau ori de câte ori Spiritul se pune în mişcare. In acest fel, comunitățile spirituale mai extinse 
evoluează în mod inerent. 


A considera că celălalt este nevinovat 

pul unui grup bazat pe afinități, sau al oricărei comunităţi spi- rituale, este să menţină ideea că fiecare este nevinovat. Intr-o 
comunitate spirituală autentică, spaţiul plin de iubire şi de siguranţă este încăpător şi deschis tuturor celor care doresc să se 
unească în a-l păstra ca atare. Cei care nu doresc să o facă, ar trebui să fie lăsaţi să plece cu dragoste, ar trebui ca toți să se 
roage pentru ei şi să le spună că sunt bineveniţi înapoi, atunci când se pot devota scopului şi ideilor grupului. Este la fel de 
important a proteja siguranța acestui spaţiu, pe cât este de a ţine uşa deschisă pentru noi membri. 

Dacă spațiul nu este păzit cu vigilență, dinamica de sprijin şi iubire necondiționată a grupului va fi amenințată inutil. 
Membrii comunităţii spirituale doresc să fie iubiţi şi acceptaţi de către ceilalți în mod necondiţionat şi vor să facă acelaşi 
lucru pentru alţii. Nevinovăţia fiecărui membru este acceptată în mod necondiţionat, indiferent de ce spune acea persoană 
că a făcut. Greşeli din trecut culpe, înţelegeri greşite - oricât ar fi ele de grave - nu sunt considerate acuzaţii la adresa acelei 
persoane. în fiecare clipă, ea este văzută ca fiind nouă, nevinovată, nepătată. Orice tendință pe care ar manifesta-o cineva 
înspre a judeca sau a condamna este văzută exact aşa: ca o vinovăţie proiectată asupra celuilalt. De îndată ce se recunoaşte 
această proiecție, ea este însuşită. „Te văd pe tine ca fiind egoist, deoarece eu am acţionat în trecut într-un mod egoist şi nu 
m-am iertat încă pentru aceasta." Atunci când apare iertarea de sine, nu mai ai pentru ce să condamni o altă persoană. Prin 
urmare, comunitatea spirituală oferă cadrul sigur în care să apară iertarea de sine. în acest sens, acesta nu este un proces in- 


teractiv. Nimeni nu încearcă să-l schimbe, să-l îndrepte sau să-l vindece pe celălalt. Vindecarea se face prin Spirit, în 
momentul în care individul este dornic să înceteze de a mai juca rolul victimei - şi cere ajutor. 

Grupul oferă cadrul în care dependenţele şi tendinţa de a controla pot fi date Spiritului. El nu pretinde a avea răspunsul 
pentru fiecare dintre membrii lui. El doar îl asigură pe flecare individ, iarăşi şi iarăşi, că nevinovăția lui este recunoscută. 
Grupul îl vede pe individ, aşa cum l-aş vedea eu. El este acceptat aşa cum este în acel moment. Indiferent de ce anume ar 
părea că cere, tot ceea ce doreşte este dragoste şi Eu vreau să-l iubesc. în starea mea de Christ, eu îi chem pe toți membrii 
grupului să ajungă la starea lor Christică. 

înțelege că tot ceea ce se cere este dragoste şi acceptare şi oferă-le de bunăvoie şi din abundență. Primeşte când îţi sunt 
oferite. 

Când o vei face, vei trăi experiența unei asemenea stări de graţie şi binecuvântare copleșitoare, încât îți va fi greu să rămâi 
în trup. Mintea va capitula şi îţi va fi eliberată de judecăţi şi prejudecăţi şi te vei simţi liber să te uneşti cu ceilalţi, într-o 
intimitate profundă care nu poate fi exprimată în cuvinte. 

Atunci când te vei abandona iubirii veşnic prezente a lui Dumnezeu, extinzând-o asupra ta însuţi şi asupra celorlalți, vei 
înceta de a mai percepe forme separate. Fiecare persoană pe care o vei întâlni va fi Cel Iubit - oportunitatea de a da şi a 
primi fără condiţii. Fiecare frică ce apare în mintea ta şi îţi strânge inima, va fi un moment de întuneric dăruit cu bucurie 
luminii. Vei învăţa să-ţi accepţi starea de nevinovăție cu convingere absolută şi, făcând-o, o vei accepta nu numai pentru 
tine însuți, ci pentru toţi copiii lui Dumnezeu. 

Pentru că tu eşi lumina lumii.* Alta nu există. Nu există trezire în afara experienței tale. Nu trebuie să cauţi nimic în afara 
ta. Nu trebuie să ispăşeşti nimic pentru trecutul tău. Nu există decât momentul de acum. în care străluceşti ca o stea care 
luminează cerul întunecat. Oriunde priveşti, noi stele explodează la lumină. Experienţa interioară şi cea exterioară s-au 
unit într-un singur ritm pulsatoriu. Este cântecul tuturor lucrurilor, poezia gândului care se deschide în zori. 

Este pasărea Phoenix care se ridică din moartea ta, acum nedureroasă. Este sufletul tău care se înalță, şinele tău Christic, 
inocenţa ta. 

° compară loan. VIII. 

A demonta ruşinea 

Atâta timp cât se emit judecăți, va fi ruşine în lume. Ruşinea es-Lte convingerea că ceea ce este fals este adevărat. Este 
percepția răsturnată asupra lumii. Ruşinea spune „sunt rău". Acest lucru nu este adevărat şi nu poate fi niciodată adevărat. 
Dar voi îl credeți şi proiectaţi această credință asupra surorilor şi fraților voştri. 

De fiecare dată când emiteţi o judecată asupra unei alte fiinţe u-mane, vă reîntăriți propria voastră ruşine. 

Pacea nu va veni în lume, până când ea nu vine în inima voastră. Şi nu poate veni în inima voastră, atâta timp cât vedeţi 
duşmani sau oameni „răi" în jurul vostru. 

Fiecare rău pe care-l percepeţi în lume, indică un loc în inima voastră în care nu există iertare şi care cere să fie vindecat. 
încetaţi de a-i mai judeca pe alţii. încetaţi jocul blamărilor. Vedeţi fiecare judecată exact ca ceea ce este ea: un atac 
împotriva voastră înşivă, un atac împotriva fiului lui Dumnezeu, o adâncire a propriei voastre | uşini. 

Tu, prieten al meu, eşti unicul fiu al lui Dumnezeu, exact aşa cum sunt şi eu. Lumea există doar în cadrul credințelor şi 
experienţelor tale. 

Iadul există doar în cadrul judecăților tale. 

Raiul există doar în cadrul dragostei tale. 

Dar tu pretinzi că eşti o victimă a acestei lumi. Tu pretinzi că există un „diavol" în afara credințelor tale, sau un „rău" care 
nu are legătură cu judecăţile tale. Acest lucru nu este adevărat. Fiecare rău provine din judecăţile tale şi fiecare diavol 
provine din proiecția ruşinii tale. 

Nu încerca să vezi că drama se întâmplă în afara ta, pentru că astfel vei pierde cheia împărăției. 

Cei care se văd pe ei înşişi ca pe nişte victime, îşi vor pierde din putere. Cei care se văd ca slabi, nu vor depăşi obstacolele 
din viața lor. 

Drama ruşinii şi blamării se întâmplă numai în mintea ta şi acolo trebuie ea mutată. 

Pentru o clipă, hotărăşte-te să crezi: „Sunt vrednic de a fi iubit; de a fi acceptat; sunt vrednic." Şi starea ta de victimă ia 
sfârşit. 

Hotărăşte-te să crezi: „Sunt capabil de a-l iubi pe fratele meu, indiferent de modul în care el se comportă cu mine" - şi 
legăturile invizibile ale proiecției se vor desface. 

Tu eşti cel care deţine cheia împărăției. Te invit să o foloseşti. 

Dă dragostea pe care o ai de dat - şi dragostea după care tânjeşti se va întoarce la tine, probabil atunci când te aştepţi cel 
mai puțin. 

Darul iertării pe care ţi-l dai ţie însuți se extinde asupra tuturor ființelor omeneşti. Treptat, lanţul ruşinii şi blamării se 
transformă în punți ale iertării. 

între fiecare dintre trupurile care pare a separa o minte de alta ia fiinţă un pod. între gândurile „nu sunt vrednic de a fi 
iubit" şi „el/ea nu mă tratează cu dragoste" se creează un pod de autoconsideraţie pe care numai cel drept îl poate trece. 
Ceea ce eşti gata să-i dai altuia, ţie îţi dai. Dacă oferi iubire plină de devotament- iubire care priveşte dincolo de vină şi se 
ridică deasupra judecății - cum crezi că poţi primi ceva mai prejos? 

Aceasta este o lume circulară. Ce pleacă, vine înapoi - şi viceversa. Doar aparent este lineară. Ea doar pare că există în 
timp şi spaţiu. 

Adevărul este că gândul şi acţiunea sunt simultane. Nu există „undeva acolo". Aici şi acolo locuiesc împreună. De îndată 


ce gândeşti „nu sunt vrednic", apare o experienţă care să-ţi confirme acest gând. 

Aceasta nu este o pedeapsă de la Dumnezeu, ci o mărturie a puterii minţii tale. Nu-L acuza pe Dumnezeu pentru 
nefericirea aparentă care ţi se întâmplă. Nu-l acuza pe vecinul tău, pe soţ sau soție, sau pe copilul tău. Nu te acuza nici 
măcar pe tine însuţi. Cere doar să vezi lucrurile aşa cum sunt ele cu adevărat - eliberate de judecată. Vezi cum tu însuţi ai 
chemat acel eveniment şi el a răspuns imediat chemării tale. Vezi toate acestea, fără să te pedepseşti pe tine însuţi. Vezi 
toate acestea, tară să pedepseşti pe străinul care a venit la uşă să-ţi aducă mesajul. Vezi-l, pur şi simplu, acceptând - fiind 
împăcat cu tine însuţi şi cu experienţa ta. 

Dumnezeu vine la tine sub multe forme. Fiecare lucru care ţi se întâmplă în viaţă este o parte din experienţa ta legată de 
Dumnezeu. 

Dacă experienţa este dureroasă, întreabă: „Ce pot învăţa eu din a-ceastă durere?" 

Nu-i cere durerii să dispară. Nu respinge lecţia. Asta, deoarece fiecare lecţie respinsă se întoarce sub o altă formă. întreabă 
în schimb: „Iubite Doamne, ce ai vrea Tu să învăţ din asta?" 

Tatăl şi Mama Creaţiei îți cer doar ceea ce contribuie la trezirea ta. Asta, deoarece ei s-au trezit şi doresc ca tu să faci 
acelaşi lucru. Dragostea lor pentru tine este atât blândă, cât şi aspră. Un singur gen de dragoste nu este suficient. Este 
necesar să ai atât dragostea tatălui, cât şi dragostea mamei. 

Roagă-te la Tatăl pentru curaj şi la Mamă pentru blândeţe. Cu ajutorul curajului treci prin fricile tale. Cu ajutorul blândeţii 
îți deschizi inima. 

Eşti binecuvântat să ai doi părinţi care te iubesc. în cazul în care nu ştii acest lucru, pur şi simplu, mai ai mult de iertat. 


W 


A ierta părinții 

felația ta cu Dumnezeul Tată/Mamă depinde îr.tr-o mare măsu.ă Ide dorința pe care o ai de a-ți vindeca relația cu părinții şi 
de a-ți continua viața. Dacă îi acuzi mereu pe părinții tăi pentru dificultățile din viață, legătura ta cu Dumnezeu va rămâne 
dificilă şi instabilă. Furia şi sentimentul de trădare legate de părinţii tăi nu se poate să nu fie duse mai departe, înspre 
experienţa ta cu Dumnezeu. 

Dacă tu crezi că eşti o victimă, atunci crezi şi că Dumnezeu este cel care comite abuzul. Cine altcineva, decât o persoană 
care face rău, nu şi-ar salva copilul din primejdie? 

Ai probleme cu principiul masculin, sau feminin - cu tatăl sau cu mama - sau cu amândoi? Problemele cu principiul 
masculin se manifestă printr-o incapacitate de a înțelege şi de a împlini scopul creator în viaţă. Problemele cu principiul 
feminin se manifestă printr-o incapacitate de a avea relaţii intime pline de iubire. în general, când există o problemă de o 
singură parte a ecuaţiei, apare o supracompensare pe partea cealaltă. Echilibrul poate fi refăcut numai cinstindu-ți ambii 
părinți, cât şi contribuţia lor la trezirea ta, indiferent cât de dificilă a părut această contribuţie. 

Şi, pentru ca acest lucru să nu rămână neclarificat, aş vrea să înţelegeţi că nu există ființă umană care să nu fi fost abuzată 
de către un părinte. Orice comportament subcoştient este abuziv. Orice comportament autoritar provine din locuri 
nevindecate, subconştiente, aflate în interiorul minţii şi experienţei persoanei respective. 

Orice părinte de pe lume are un astfel de loc în subconștient. E doar o problemă de cantitate. Nici un părinte nu te poate 
respecta şi aprecia pe deplin, decât dacă a învăţat să se respecte şi să se aprecieze pe el însuşi pe deplin. Şi nici unul dintre 
cei care se întrupează fizic nu a ajuns la un asemenea stadiu de iertare de sine. 

V-am întrebat: „Cine va arunca primul piatra?", atunci când sunteţi pe punctul de a arăta cu degetul acuzator înspre unul 
dintre fraţii sau surorile voastre, care s-a purtat într-un mod abuziv cu voi sau cu cineva drag vouă. întrebaţi-vă „Cine sunt 
eu să judec? Cum pot eu să ştiu care este locul dureros şi neiubit din care provine acest gest? Cum pot să ştiu. dacă nu prin 
profunzimea propriei mele dureri şi a propriului meu sentiment de separare?" Şi. dacă vă veţi stabili la acest mod de 
gândire, în loc de a vă afla într-o poziţie falsă de superioritate morală, veţi simţi compasiune pentru cei în durere - atât 
pentru cel abuzat, cât şi pentru cel care comite abuzul. 

Orice abuz pe care l-aţi trăit în viaţă trebuie, până la urmă, iertat. Ceea ce este iertat nu mai este considerat rău. Lăsaţi 
ruşinea să plece. In primul rând vă iertaţi pe voi înşivă, apoi îl iertați pe cel ce vă face rău. 

Nu încercaţi să procedaţi invers. Nu puteţi extinde iertarea asupra altuia, până ce nu v-aţi acordat-o vouă înşivă. 

Atunci când ați rezolvat problema cu părinţii voştri, veţi înceta de a mai da lecții părinteşti în cadrul relaţiilor voastre 
intime. Veţi pune capăt ciclului de abuzuri subconştiente, reactive şi veţi trece pe alt plan, unde vă veţi vindeca în mod 
conştient, alături de un partener care este capabil să facă acelaşi lucru. 

Relaţia cu părinții v-a oferit un mediu de învățătură psihoemoțţio-nal. Aţi intrat într-o întrupare fizică alături de părinții şi 
copiii voştri, deoarece ei v-au oferit clasa cea mai bună în care puteţi învăţa să vă respectați şi să vă apreciaţi în mod egal, 
atât pe voi înşivă cât şi pe ceilalți. Toate situațiile în care a trebuit să vă târguiți pentru dragoste au însemnat lecţii de 
integritate şi asumare a responsabilităţii. Toate situațiile în care v-aţi simţit controlaţi, abuzaţi sau abandonaţi - ca şi toate 
situațiile în care v-aţi apărat, atacând sau nedând dragoste, au fost tot lecții din care să obţineţi putere şi sentiment al 
egalității. 

Când cădeţi la pace cu părinţii voştri şi îi acceptaţi ca pe nişte e-gali, atunci vindecarea trecutului vostru este încheiată. 
Aceasta înseamnă că nu mai doriți ca ei să se schimbe, pentru a fi aşa cum vreţi voi - şi nici nu mai simţiţi vreo dorință de 
a vă schimba, pentru a fi aşa cum vor ei. Vă atlați într-o stare de acceptare şi afecțiune reciprocă. Nu mai acceptaţi nici o 
pretenție de autoritate din partea lor şi nu mai emiteți nici o pretenţie de autoritate asupra lor. 


De pe plan de egalitate, îi binecuvântaţi. Le respectaţi realizările şi aveți compasiune pentru problemele şi greşelile lor. 
Sufletul pereche, sau partenerul de viaţă, vine atunci când lecţiile cu părinții sunt rezolvate. în acel moment, bărbatul 
încetează de a-şi mai găsi mama în soţia lui şi de a încerca să fie soțul acesteia, iar femeia încetează de a-şi mai găsi tatăl în 
soțul ei şi de a încerca să fie soţia acestuia. Relaţiile subconştiente şi abuzive se încheie sau se transformă - şi se aranjează 
cadrul propice pentru o intimitate conştientă şi plină de devotament. 

A-ți întâlni sufletul pereche 

(relaţie cu sufletul pereche este o explorare a dinamicii egalităţii, a respectului şi încrederii reciproce. Este o relație matură 
şi iubitoare pe plan conştient. Ea cere o comunicare perfectă, care se învaţă în general prin procesul de iertare din cadrul 
relaţiilor anterioare, mai puţin conştiente. într-un anumit sens, toate relaţiile anterioare vă prepară pentru participarea 
deplină în relația cu sufletul pereche. 

Sufletul pereche nu se poate manifesta, până când nu există cinste şi limpezime în toate relaţiile voastre. Dacă v-aţi părăsit 
un partener din-tr-o căsătorie anterioară sau copiii, pentru a fi cu un nou iubit/iubită, trebuie să suportați consecințele. Nu 
vă puteți găsi sufletul pereche, părăsind o altă ființă omenească. Trebuie să fiţi corect în toate relațiile voastre. Trebuie să 
spuneţi adevărul fără frică, dar cu mare blândeţe şi compasiune. Ceilalţi trebuie să ştie în ce poziţie se află. Trebuie să ştie 
în ce mod s-a schimbat legământul vostru faţă de ei şi în ce măsură a rămas acelaşi. Vă dovediţi dragostea față de ei, prin 
faptul că nu aveţi secrete, prin dezvăluirea completă a gândurilor şi sentimentelor voastre. Trataţi-i aşa cum ați vrea să vă 
trateze ei pe voi, dacă situaţia ar fi invers. Şi, în felul acesta, puteți merge mai departe, fără să părăsiți pe nimeni, fără să 
acționaţi într-un mod impulsiv şi nepăsător. 

Dragostea adevărată pentru o anumită persoană nu rezultă niciodată dintr-un comportament urât față de alta. Aceasta nu 
înseamnă că nu puteți să vă schimbaţi legămintele. înseamnă doar să păşiţi în acest proces de revizuire, cu respect şi grijă 
față de celălalt şi, în acelaşi timp, ştiind foarte clar ce vreți. 

Atunci când în viaţa voastră apare partenerul de viață, legământul se creează ca ceva de la sine înțeles. Dorinţa reciprocă 
de a fi unul în prezenţa celuilalt devine demonstrarea continuă şi spontană a legământului unuia față de celălalt. Dacă 
luarea deciziilor - atunci când eraţi cu celălalt partener - era dificilă şi caracterizată printr-o luptă continuă a ego-ului, 
împreună cu sufletul pereche deciziile se iau fără nici un fel de efort. Fiecare partener respectă şi apreciază pe deplin 
gândurile şi sentimentele celuilalt, tară să-şi minimalizeze propria experienţă. Există o dorinţă totală de a fi pe deplin 
prezenţi, de a asculta părerea celuilalt şi de a lua decizii, numai atunci când amândoi simt că totul este clar. 

Până când nu vei fi învăţat să-ţi asculţi intuițiile, nu îţi vei întâlni sufletul pereche. Descoperirea sufletului tău pereche se 
întâmplă deoarece, lăuntric, eşti direcționat înspre el/ea. Când vă întâlniți, recunoaşteți acest lucru în interiorul vostru. îl 
„„Ştiţi" în fiecare celulă a fiinţei voastre. 

în momentul recunoaşterii reciproce a partenerului de viață, se produce o modificare în esența ființei. Nu mai trăieşti doar 
pentru propria ta pace şi fericire. Propria ta pace şi fericire se extind, pentru a include pacea şi fericirea partenerului. 
Principiile individuale devin mai puțin importante decât cele reciproce. Nu vă mai concentrați pe cât sunteţi de diferiți, ci 
pe ceea ce aveţi în comun. Intraţi într-un nou stadiu al călătoriei vieții. Unul se manifestă în exterior ca fiind doi şi doi 
devin unul pe dinăuntru. 

„Tu" eşti acum o entitate diferită. E adevărat, încă ai un corp separat, dar până şi separarea trupească începe să se 
estompeze, pe măsură ce amândoi deveniți unul şi vă împletiţi în actul dragostei fizice şi emoţionale. Minţile voastre 
renunţă la nevoile lor separate şi se unesc în dansul ţelului comun şi al înţelegerii fără cuvinte. Prin voi se naşte o nouă 
fiinţă. Este fructul dragostei voastre şi cel care vă împlineşte cerinţele reciproce. 

Din unirea voastră apare ceva ce nu a putut fi realizat până acum. Legătura voastră face ca acest lucru să fie posibil. 
împreună, acceptați scopul vostru spiritual şi îl împliniţi cu graţie, pe măsură ce relaţia voastră se cristalizează şi radiază 
dragoste asupra tuturor oamenilor din jurul vostru. 

O dată ce ai întâlnit persoana iubită în formă fizică, viaţa ta nu mai poate continua ca înainte. Trebuie să renunti la tot ceea 
ce înseamnă separare. Nu mai poţi păstra decât ceea ce merge împreună, în cinstire şi îmbrăţişare reciprocă. Şinele izolat 
trebuie să moară. Se naşte şinele ca partener, ca pereche de viață. Aceasta este căsătoria spirituală. 

Pe măsură ce intri pe calea autovindecării şi autodescoperirii, există din ce în ce mai mult potenţial pentru o unire sacră. Şi 
tu şi ceilalți ca tine vă adunaţi ca parteneri egali şi începeţi să modelaţi ceea ce înseamnă relația unei noi paradigme. Tu şi 
partenerul tău radiaţi încredere şi respect reciproc. Radiaţi țeluri şi legăminte comune, făcute tară nici un fel de sacrificiu. 
Demonstraţi ce înseamnă să creați unul pentru celălalt un spaţiu iubitor, sigur şi în care nimeni nu judecă pe nimeni. 
Comunităţi spirituale 

<* Freptat, cei care se alătură într-o uniune sacră vor fi îndrumați l#înspre mici comunităţi bazate pe afinități, formate din 
oameni hotărâți să creeze, unul pentru celălalt un loc plin de iubire. In decursul acţiunii de a se sprijini unul pe altul 
necondiționat, va apare în mod spontan o conştientă de grup şi grupul va fi îndrumat, îndreptându-se de bună voie către 
împlinirea scopului spiritual, realizabil prin unirea tuturor membrilor lui. Iubirea plină de devotament se extinde 
întotdeauna, fată nici un efort, asupra celor care devin gata să o primească. Prin urmare, fiecare comunitate primeşte ca dar, 
nu numai propria sa comuniune integrală şi rituală, dar şi serviciile celorlalţi din afara grupului. 

Extinderea acestui spațiu sigur şi plin de iubire se produce în mod natural. Niciodată nu se precipită lucrurile. Nu este 
vorba de „a face", ci de a permite. 

Şi, dat fiind că nu e vorba de a face ceva, nu există ataşament faţă de rezultat. Acesta este motivul pentru care serviciul 
respectiv e autentic. Dacă există în comunitatea spirituală nevoia de a face noi membri, prozeliţi sau de a converti pe 
cineva, spaţiul nu mai este sigur, nici pentru cei care pretind că-l deţin şi nici pentru oamenii cărora le-a fost oferit. 


Evoluţia apare datorită faptului că există o tendinţă naturală ca ceea ce iubeşte şi vindecă să atragă ce are nevoie de iubire 
şi vindecare. 

Dat fiind faptul că acest lucru se manifestă ca un magnet, nu e nevoie să se caute ceva în afară. Atunci când sunt atraşi noi 
membri, comunitatea îi întâmpină cu bucurie şi le stă la dispoziţie. Adesea, acest lucru poate fi făcut cel mai bine arătându- 
le celorlalți cum să-şi creeze pentru ei înşişi un loc sigur şi plin de iubire. Mediul în care acesta poate fi creat este 
extraordinar de diversificat: şcoli, spitale, cămine, închisori şi multe altele. Atunci când cineva cere să se alăture 
comunităţii este apreciat cu simplitate, pentru faptul că doreşte să-şi împărtăşească bucuria cu toţi cei care o doresc. 

Pe măsură ce iubirea este extinsă în mod natural şi inerent, iar principiile călăuzitoare funcţionează tot mai mult prin 
consensul grupului, spațiul sigur şi plin de iubire se stabileşte în lume. Separarea este depăşită în linişte dar în mod 
profund, pe măsură ce oamenii descoperă siguranţa şi ajung la iubirea pe care şi-o doresc. Pe planetă începe o renaştere 
spirituală, născută din hotărârea de a se iubi şi respecta pe sine însuşi, care se extinde în relaţii sacre cu o altă persoană - şi 
care se manifestă, în cele din urmă, prin comunităţi mici, descentralizate, ghidate de consens de grup şi practică reciprocă a 
procesului iertării. 

Acest program vă este dat. nu pentru că ar fi nevoie „să faceţi ceva" ca el să ia naştere, ci pentru ca să recunoaşteţi ce e 
posibil să se întâmple, când conştienta se modifică pe planetă. 

Epoca individualizării ia sfârşit. Pe măsură ce nevoile individului sunt rezolvate prin hotărârea de a avea grijă de el însuşi, 
se creează capacitatea unei adevărate intimităţi. Se formează relaţii sacre, iar cele abuzive se transformă. Apar comunități, 
atunci când câteva familii se adună la un loc. E posibil ca ele să nu locuiască împreună, dar se adună pentru un ţel comun. 
Dumnezeu are multe proiecte pentru cei care doresc să se pună în serviciul Lui. Dar înainte ca aceste proiecte să fie 
realizate, trebuie să existe angajamente în cadrul relațiilor. 

Aceste angajamente literalmente oferă energia necesară pentru a servi necesităţile celorlalţi, care au nevoie de dragoste şi o 
cer. 

Voi şi cu mine sunteți cu toții canale prin care dragostea lui Dumnezeu poate să se reverse asupra altora. în această privință 
nu există nici un mister. 

De îndată ce îi faceți loc lui Dumnezeu în inimile voastre, El vă aduce un străin la uşă. 

De îndată ce îi faceți loc lui Dumnezeu în relaţiile voastre, El îi aduce pe victimă şi pe torționar ca să primească sfaturi. 

De îndată ce îi faceți loc lui Dumnezeu în comunităţile voastre bazate pe afinități, El îi aduce pe cei fără căpătâi şi pe 
năpăstuiți în sanctuarul bisericii voastre. 

Aşa lucrează Spiritul. Când oferiţi dragoste, cei care au nevoie de dragoste vă vor găsi. Treaba voastră este, pur şi simplu, 
să menţineţi integritatea a ceea ce oferiţi. 

Păstraţi acel loc sigur pentru voi înşivă şi pentru ceilalți. Practicaţi iertarea şi fiți plini de milă unul față de celălalt. Nu 
interpretați experienţa altuia şi nu pretindeţi că ştiţi ceva în locul lui sau al ei. Dar respectați şi apreciaţi cu iubire şi respect 
orice vi se oferă. 

Faceţi în inimile voastre loc pentru fiecare frate şi soră. In felul acesta sunt aduşi ei către Dumnezeu. Prin prezenţa voastră 
iubitoare. 

A fost o vreme când m-am oferit să fiu uşa pentru voi.* Această vreme s-a încheiat. Acum, voi trebuie să deveniți uşa. 


Partea a treia 


Nici un alt Dumnezeu 
* loan X. 9 Noul Testament. N.T. 


Uşa către Prezenţa Divină 

Uşa către Prezenţa Divină se deschide prin inima ta. Ea se deschide prin bunătatea ta față de tine însuţi. Ea se deschide prin 
faptul că te accepţi cu blândeţe în fiecare moment. Ea se deschide prin însuşirea de către tine a propriei tale experiențe, 
prin faptul că vrei să fii prezent în orice se întâmplă în acest moment. 

Uşa către Prezenţa Divină se deschide prin faptul că-i accepți cu blândeţe şi amabilitate pe ceilalţi, aşa cum sunt ei în acest 
moment. Ea se deschide prin voinţa ta de a fi cu ei, indiferent de ce gândesc sau simt, fără să-i judeci şi fără să încerci să-i 
îndrepți. Ea se deschide prin atenţia şi binecuvântările cu care-i învălui, liber şi din inimă, pe toți ceilalți. 

Uşa către Prezenţa Divină se deschide prin simplul fapt că îți aminteşti de Dumnezeu în orice moment. Ea se deschide, 
atunci când ştii că nu eşti singur, că fiecare decizie pe care o iei poate fi dată lui Dumnezeu. Uşa se deschide, atunci când 
nu mai e nevoie să te ocupi tu de viaţa ta. Când nu mai e nevoie să faci în aşa fel încât realitatea să se potrivească imaginii 
pe care ţi-ai făcut-o în privinţa felului în care ar trebui ea să arate. Ea se deschide, atunci când Iaşi la o parte tot ceea ce 
crezi că ştii şi vii către flecare moment golit de aşteptări. 

Uşa către Prezenţa Divină se deschide, atunci când eşti pe deplin viu. Iar în acel moment, eşti alături de Dumnezeu. 

Eşti cel prin care Dumnezeu vorbeşte şi ascultă. Tu eşti acela. 

Dacă vrei să-L găseşti pe Dumnezeu, salută-L acum. încetează de a-L mai căuta în cărţi sacre şi în practici religioase. Nu 
acolo îl vei găsi. Dacă vrei să-L găseşti pe Dumnezeu, deschide-ti inima. Fii blând cu tine însuţi şi cu ceilalți. Vezi 
judecăţile ca ceea ce sunt cu adevărat: piedici pentru pacea interioară şi pacea exterioară. 

Dumnezeu nu este o abstracţiune, ci o prezenţă vie în viaţa ta - pe care o poţi trăi ca experienţă. Dar El nu este ca orice altă 
prezenţă vie, deoarece nu are formă. Dacă vrei să înţelegi ce este Dumnezeu, gân-deşte-te la cineva apropiat, care a murit. 
Persoana aceea nu mai are formă, dar esența ei rămâne alături de tine. Dumnezeu este esenţa tuturor fiinţelor. El este însuşi 


suflul prin care orice formă este animată. El este înţelegerea suprem cuprinzătoare, binecuvântarea supremă a iubirii 
asupra tuturor lucrurilor. Dacă te simţi aproape de un prieten, poţi să-ţi închipui cât de aproape te vei simţi de Dumnezeu, 
dacă a mai opune rezistență experienţei tale. încetează de a mai ține dragostea în tine şi de a respinge dragostea celorlalți. 
încetează de a mai juca rolul de victimă. încetează de a-i mai acuza pe ceilalţi pentru suferința sau durerea ta. Deschide-te 
pentru toţi. Lasă-i pe toți să vină în tine. însuşeş-te-ţi-1. Fii prezent. Spune adevărul despre durerea ta. Dă-ţi voie să simți 
durerea celorlalți, fără să încerci să-i îndrepţi. Fii prezent în toate privinţele. Iar El va fi cu tine, deoarece ai avut încredere 
în El. Ai avut încredere în perfecțiunea pe care ai intuit-o în viaţa ta şi în vieţile celorlalți. Nu te-ai mai plâns şi nu ai mai 
acuzat. Nu ai mai găsit vină altora. Nu ai mai fost un puşti rănit şi furios. Nu ai mai încercat să pedepseşti lumea, pentru că 
te-a părăsit. Nu ţi-ai mai revărsat mânia, ci doar te-ai uitat în ochii Lui. Iar El ţi-a făcut cu ochiul şi ţi-a spus: „Bine ai venit 
acasă". 

Te afli deja acasă, în dragostea lui Dumnezeu. Deja eşti aici. Acordă -ți un răgaz pentru a fi prezent. Respiră şi fii aici, 
acum. Nu e nevoie de ritualuri elaborate, de rugăciuni şi meditații. Pur şi simplu, respiră şi fii. 

Fii în liniştea inimii tale. Lasă-ţi gândurile să vină şi să plece, până ce se deschide spaţiul dintre ele. Lasă-ţi sentimentele 
de nelinişte, plictiseală şi frustrare să vină şi să plece, până când în inima ta coboară o blândeţe, o răbdare cu tine însuţi, o 
iertare purtată de către fiecare respiraţie - înspre în afară şi înspre înăuntru. Lasă pacea să-ţi vină în inimă, de bună voie. Pe 
măsură ce permiţi spațiului să existe, tară să fie nevoie să-l umpli, simte prezența care intră. Acesta este Spiritul lui 
Dumnezeu, starea de graţie, numeşte-l cum vrei. El rămâne în tine şi cu tine acum, pentru că ai lăsat în urmă toată 
zbaterea. Ai lăsat în urmă judecăţile şi rănile pe pragul acestui spațiu sfânt ca pe nişte pantofi descălțaţi. Acum, în inima ta 
există numai iubire, numai binecuvântări. Şi, astfel, tu te afli în Dumnezeu şi El se află în tine. Aceasta este îmbrăţişarea 
divină. 

Din clipa în care ai gustat din bucuria absolută a acestei comuniuni, nu vei mai vrea să trăieşti tară ea. In fiecare zi vei găsi 
câteva momente pentru ca să respiri şi să fii, să laşi lumea să plece din mintea ta, să laşi pacea să-ţi intre în inimă. Nu vei 
face acest lucru din datorie sau din încercarea de a găsi aprobare, ci deoarece este o pură binecuvântare, îți vei face timp 
pentru Dumnezeu. în acelaşi mod în care-ţi faci timp pentru a-ţi îmbrăţişa iubitul/iubita noaptea. Pentru că te face să te 
simți aşa de bine. Pentru că este o binecuvântare extraordinară. 

Asta, deoarece Dumnezeu este o prezenţă vie în viaţa ta. nu ceva abstract. Deoarece El îţi oferă o relaţie continuă, o 
companie care trece dincolo de limitele formei. Atunci când toate celelalte dispar, prezența Lui rămâne cu tine. Asta. 
deoarece tu şi cu El sunteţi o singură minte şi aceeaşi inimă atotcuprinzătoare. 


Autoritatea unică 

Nu te aştepta ca relaţia ta cu Dumnezeu să arate h: fel cu a altcuiva, deoarece, astfel, vei sabota această relaţie. Prezenţa lui 
Dumnezeu în viaţa ta este absolut unică. Conversaţia ta cu El poate fi verbală sau nonverbală - o tapiserie cu desene 
frumos colorate, sau complet lipsită de imagini. Nu încerca să-ţi masori nivelul de spiritualitate, comparând ce se întâmplă 
cu tine cu ceea ce se întâmplă cu ceilalți. 

Nu accepta nici un intermediar între tine şi El. Respinge orice gu-ru şi învăţător. Nu accepta nici un concept despre 
Dumnezeu, care să vină de la alţii. Respinge gândirea magică. Renunţă la reţete şi formule. Uită ceea ce crezi că ştii. Uită 
ce ai fost învăţat. Vino către Dumnezeu, golit de toate - şi după ce ai lăsat totul în urmă. Renunţă la cereri şi programe. Fii 
împreună cu El, fără să te aştepţi la nimic. Fii, pur şi simplu, şi lasă-L pe El să te descopere aşa cum eşti, în esenţa ta cea 
mai pura. 

Acesta este momentul în care trebuie să se renunțe la toţi idolii. Orice formă de autoritate exterioară trebuie golită de 
putere. Nu face greşeala de a crede că altcineva are mai multă cunoaştere spirituală decât tine. E stupid. Oricine care-i 
aproape de Dumnezeu ştie că tu eşti cel care îi dă lui Dumnezeu permisiunea de a fi prezent în viaţa ta - şi numai tu. 
Ataşamentul de ideile şi conceptele celorlalți bruiază limpezimea legăturii tale directe cu Spiritul. Cultivă-ţi în mod direct 
relaţia cu Dumnezeu. Intră în liniştea inimii tale. Vorbeşte cu Dumnezeu. Roagă-te şi cere îndrumare. Deschide dialogul şi 
ascultă răspunsurile de la Dumnezeu aflate înăuntrul tău şi în semnele pe care E] ţi le trimite în viață. 

Fă în aşa fel încât să-L cunoşti pe Dumnezeu prin propria ta experienţă. Nu accepta înlocuitori. Uită de preoți, de 
paranormali, de şamani care ţi-ar putea da răspunsuri. Ei sunt orbii care-i conduc pe orbi. 

Şi să ştii în mod categoric că nici un mesaj de frică nu vine de la Dumnezeu sau de la vreunul dintre reprezentanții Lui. 
Orice mesaj care îţi ia din puteri sau te doboară la pământ vine de la un fals profet, de la o persoană care manipulează, de 
la o persoană care se răzbună. întoarce spatele unei astfel de învățături, dar trimite dragostea şi compasiunea ta tuturor 
celor care o propagă, deoarece ei sunt în mare suferință. Condu-i cu blândeţe, arâtându-le prin propriul tău exemplu că 
există şi o altă cale, calea inimii o cale a experienţei directe şi simple. 

Să nu-ţi iei profesor şi nici să nu fii unul. Fii un frate sau o soră. Nu da rețete altora şi nici nu-i lăsa pe alții s-o facă pentru 
tine. Nu-ţi da nici măcar ţie însuţi vreo reţetă, dar ascultă vocea lui Dumnezeu şi fii îndrumat de către ea. Asta. pentru că tu 
nu ştii. Fratele şi sora ta nu ştiu. Numai Dumnezeu ştie! 

Numai Dumnezeu ştie. Nu accepta înlocuitori. Nu-ţi face idoli. Uită astrologia, Cabala, psihologia şi fizica. Nici unul 
dir.tre aceste sisteme nu-ți poate da răspunsul pe care-l cauţi. Nici unul nu te poate duce la pace. Lasă Biblia, documentele 
primite prin comunicări şi cărțile sfinte. Ele reprezintă experiența altcuiva. Nu accepta învăţători sau învățături - altele 
decât cele care vin din inima ta. Numai acolo se află învățătura lui Dumnezeu. 

Nu intra în comuniune cu persoane care se află într-o sală unde la prezidiu stau proşti şi turma este adormită mental şi 
spiritual. Cei care doresc să li se spună ce să facă, vor descoperi destul de repede că nimeni nu are răspuns pentru ei. Nu fi 
dintre acei care-şi dau puterea impostorilor. Acceptă în viaţa ta numai învățătura lui Dumnezeu - şi intră în comuniune doar 


în liniştea în care îl întâlneşti pe El. 

Tu, prietene, îți eşti de ajuns. Eşti tot ce trebuie. Toate nestematele cunoaşterii pot fi găsite în interiorul propriei tale minți. 
Toate bucuriile spiritului pot fi descoperite în propria ta inimă. 

Adună-te la un loc cu alţii, apreciați-vă unul pe altul şi oferiţi recunoştinţă lui Dumnezeu, dar nu acceptaţi îndrumări unul 
de la celălalt. In schimb, respectați şi apreciaţi experienţa celuilalt. Ea este sacră. Ea este sfântă. Este dincolo de orice 
comentariu sau evaluare. 

Sărbătoriţi experienţa voastră comună. Meditaţi şi rugați-vă împreună, împărțiți pâinea împreună. Daţi, primiţi şi slujiţi 
împreună. Dar nu acceptaţi în viaţa voastră nici o altă autoritate, în afară de cea a lui Dumnezeu. Fiecare dintre voi este 
îndrumat într-un mod unic şi are daruri unice de oferii. Bucuraţi-vă de această îndrumare şi de acele daruri. Dar nu dați 
îndrumări altora şi nu acceptați îndrumările lor, atunci când vă sunt oferite. Acesta este un dar fals. Asta, deoarece ceea ce e 
valabil pentru unul nu înseamnă că este neapărat valabil şi pentru celălalt. 

Atunci când vei înțelege că eşti în permanentă comuniune cu Dumnezeu, vei înceta de a mai căuta răspunsuri în afara ta. Şi 
vei înceta să mai dai răspunsuri, atunci când alții vin să-ţi ceară sfaturi. 

Singurul sfat pe care-l poţi da celui care-l caută este următorul: caută adevărul înăuntrul inimii tale. deoarece numai acolo 
îl vei putea găsi. 

Să împărtăşeşti din experienţa ta? Da. tară discuţie! Povestirile tale pot ti de un imens ajutor pentru ceilalți. Dar graniţele 
unui astfel de dar sunt clare. Ceea ce oferi tu este experienţa TA, o povestire, nu o reţetă pentru alții. Adevărul pe care 
cineva îl vede în ea este adevărul pe care trebuie el să-l primească. Şi acesta va fu desigur, diferit pentru fiecare persoană 
care-ţi ascultă povestea. In cele din urmă, tu singur eşti responsabil pentru ceea ce crezi şi accepţi. Cineva poate să-ţi spună 
nişte minciuni groaznice, dar nu e răspunderea lui dacă le crezi. 

Prin urmare, nu mai pierde vremea acuzându-l pe guru, cultul sau religia respectivă. Mulţumeşte-le. Spune-le cât de 
recunoscător le eşti pentru că ţi-au arătat calea cea adevărată. Dacă nu le-ai fi văzut slăbiciunile şi carențele omeneşti, ai fi 
continuat să-i idolatrizezi şi să le dai din forța ta. Acum, poţi să-ţi refaci puterile şi să porneşti pe calea spre pace. Chiar 
dacă nu-ţi dai seama, ei ţi-au făcut un mare serviciu. Orice agresor este un mare învăţător. El sau ea te învață clar ce trebuie 
să eviți. 

într-adevăr, gândirea negativă şi cea pozitivă merg mână în mână pentru a construi caracterul celui care caută. 

Să ţi se facă un rău şi să ştii acest lucru este o binecuvântare. Dacă te îndoieşti de aceasta, gândeşte-te la cei care stau ca în 
transă, idolatrizând un învăţător care le ia banii şi puterea şi le cere favoruri sexuale -şi fii recunoscător că te-ai trezit din 
acest gen de somn. 

La un moment sau altul, cu toţii cedaţi din forța voastră, pentru ca apoi să învăţaţi să o luați înapoi. Aceasta este o lecţie 
importantă şi profundă pe calea spirituală. Fii recunoscător, dacă ai învăţat-o. Asta înseamnă că eşti mai aproape de 
propriul tău adevăr - şi, dacă eşti mai aproape de el, eşti mai aproape de Dumnezeu, de adevărul universal. 

Ajungem la unime, nu confonnându-ne, ci fiind autentici. Atunci când fiecare fiinţă are curajul de a fi ea însăşi, găseşte cel 
mai înalt adevăr pe care este capabilă să-l primească. Atunci când găseşte ce este mai înalt în ea însăşi, se contopeşte cu 
uşurinţă cu ceilalți. Această dăruire către binele comun nu vine prin autoagresare, ci prin transcenderea durerii separării. 
Acceptând binele ei cel mai înalt, ea îl acceptă, de asemenea, şi pe al tău. într-adevăr, acestea două nu sunt separate. 

Cât de diferit este acest lucru de capitularea în lata autorităţii, de supunerea unui ego de către alt ego. Acesta nu este 
sfârşitul suferinței, ci începutul ei. Cei care iau ostatici, trebuie să-i găzduiască şi să-i hrănească. Trebuie să construiască 
multe închisori. Ei nu vor găsi libertatea. pentru că nu o dau. 

Libertatea vine către sine, atunci când o persoană respinge toate formele de autoritate exterioară şi când refuză să-şi 
exercite autoritatea asupra altcuiva. în mod paradoxal, acesta este şi momentul în care şinele devine Sine. 

Te îndemn să ceri ceea ce este al tău. Recapătă-ţi forţele. Dă altora putere. Fii un frate, o soră, un prieten, dar nu accepta un 


alt învățător, în afară de cel care locuieşte în inima ta. Desființarea ultimei separări 

-ți găsi adevărata autoritate interioară este un proces care du-.rează o viaţă. Dar ce înseamnă exact autoritatea care se află 
în profunzimea inimii tale? Fi clar că această autoritate nu se supune dorințelor şi nevoilor celorlalți oameni, oricât de 
inteligent ar fi ele mascate. Şi nu se supune nici propriilor tale dorinţe şi nevoi, care sunt în mod inevitabil percepute prin 
frică. Adevărata autoritate din inima ta te binecuvântează şi ştie că eşti pe deplin iubit şi în perfectă siguranță. Ea nu vrea 
nimic. Nu are nevoie de nimic. Nu cere aprobare de la alții. 

Adevărata autoritate este o stâncă solidă, care se hrăneşte din ea însăşi. Ea se îndreaptă în mod continuu înspre cea mai 
mare bucurie a ei, fără să le facă rău altora. Ea ştie, fără nici o umbră de dubiu, că bucuria ei nu există în detrimentul 
bucuriei altora. Ea este în serviciul altora, nu sacrificându-se, ci prin extinderea unei bucurii lăuntrice care este într-o 
pennanentă efervescenţă şi dă pe afară. Ea este dedicată complet propriului ei adevăr şi deschide larg braţele către ceilalți. 
Ea nu caută să-i convertească pe alții la propria sa experiență şi nici să-i îndepărteze. Pur şi simplu, ea rămâne în cadrul 
propriei experienţe, mulţumită, împlinită şi dornică să dea şi altora. 

Da, în tine există această credinţă fermă, solidă ca o stâncă. E posibil să nu ştii cum să ajungi la ea, dar este absolut sigur 
că ea este acolo. 

întrebarea este: „Cum pot să fiu eu în comuniune cu acel sine întreg din mine, căruia nu îi este frică?" Primul pas este: 
trebuie să vezi ceea ce el nu este. El nu este dorința de a face plăcere altora şi de a obţine aprobarea lor şi nici dorinţa de a 
face plăcere sinelui, pe spinarea altora. EI este ceva mai profund decât atât. 

Este ceea ce se află dincolo de orice manifestare de frică, ceea ce stă în linişte, respirând profund. Ceea ce trăieşte dincolo 
de contorsionările neliniştite ale minţii. Ceea ce nu se manifestă în afară, în dramele altor oameni - sau în interior, în 


dorinţele şi nevoile personale. 

Numeşte-l Dumnezeu. Numeşte-l şinele tău superior. Numeşte-l Mintea ta Christică, sau Buddhică. Numele nu 
contează. Ai acces la această minte, nu căutând, făcând sau gândind. Ai acces la ea prin propria ta nemişcare. Prin 
acceptarea liniştită a propriului tău sine. cât şi al altora, prin voinţa ta profundă de a fi prezent. Prin dicotomiile superficiale 
ale minţii pătrunzi în profunzimile inimii. 

Şi nu e de mirare că acolo îl întâlneşti pe Dumnezeu - nu ca pe Altcineva, ci ca pe Sine. în linişte, există doar o singură 
bătaie de inimă. Ba nu poate aparţine nimănui altcuiva, deoarece nu este nimeni altcineva acolo. Vezi tu, dacă nu ai trăi 
deja în inima lui Dumnezeu, nu ţi-ai putea găsi drumul într-acolo. Şi totuşi, o faci. 

La un moment dat, fiecare dintre voi întâlneşte brusc mântuirea şi binecuvântarea absolută. Ea vine atât de repede, încât te 
întrebi dacă este reală. în realitate, ea a fost întotdeauna reală. întotdeauna prezentă, aşteptând întotdeauna să vii şi să-ţi 
deschizi mintea şi inima. 

Rămâi o clipă într-o stare de iertare profundă - a ta însuţi şi a tot ceea ce a apărut în experienţa ta - şi vei dărâma zidurile 
care par a te ţine departe de graţia lui Dumnezeu. Atunci când treci în acea stare de graţie, laşi în urmă toate conflictele 
umane. Lumea, aşa cum o ştii, dispare împreună cu judecăţile pe care le emiţi asupra ei. Aceasta este revelaţia. Aceasta 
este îndepărtarea vălului. Nu face greşeala de a crede că această experienţă li se întâmplă numai câtorva aleşi. I se întâmplă 
fiecăruia. 

Este destinul vostru. Vă veţi trezi, deoarece nu puteţi dormi veşnic. Nu puteţi opune veşnic rezistență. Nu puteţi rămâne 
veşnic în durere. 

Mai devreme sau mai târziu, dai drumul rezistenţei şi tuturor rezervelor. Nu mai ai ce să aperi şi nu mai ai unde să te 
ascunzi. Devii vizibil. Devii vulnerabil. încetezi să mai reacționezi. încetezi să te mai aperi, sau să te fereşti de intruziunea 
celorlalți. Poţi să o faci, deoarece ai încetat să-i mai ataci - atât în mod deschis, cât şi pe căi subtile. Ai încetat de a-ţi mai 
reține iubirea. Ai încetat de a mai respinge iubirea lor. 

Atunci când încetează atacul tău, nu-ţi mai este teamă de răsplată, aşa că poți să stai gol, lipsit de apărare, exact aşa cum 
eşti. Poţi să te afli în cadrul acestei experienţe, fără să o aperi. Poţi să accepți experienţa celorlalți, fără să o judeci sau să 
încerci să o schimbi. 

Ce este aceasta? Este naşterea conştientei Christice în interiorul tău. 

Este renașterea ta. Este admiterea divinului înăuntrul tău - Spiritul lui Dumnezeu care sălăşluieşte în tine, care se odihneşte 
în inima ta. 

Acum, tu şi cu El nu mai sunteţi separați, ci Una şi aceeaşi persoană Vorbeşti despre Treime, dar nu o înţelegi. Cine este 
Duhul Sfânt, dacă nu Christosul lăuntric. Spiritul lui Dumnezeu, care îşi are lăcaşul în inima Fiului. Şi cine este Fiul? Este 
Eu, tu - sau amândoi? 

Am să-ţi spun foarte clar. Nu vei ieşi de aici viu ca ființă omenească. Ceea ce este uman trebuie să moară, ca să se nască 
ceea ce este divin. Nu pentru că ar fi rău. ci pentru că reprezintă scoica ce ţine spiritul, coconul care strânge aripile 
fluturelui. Dar nu trebuie să aştepţi momentul mortii fizice, pentru ca partea umană din tine să moară. Ea poate să moară 
întru divin chiar acum, dacă vrei să păşeşti în divinitatea ta. Dacă vrei să încetezi de a mai face pe victima. Dacă vrei să 
încetezi de a mai opune rezistență, de a te apăra, de a te ascunde, de a proiecta ruşinea şi blamarea. Nu poți să zbori, până 
când nu vrei să-ţi revendici aripile. Dar când ai facut-o, nu poți rămâne în umbrele întunecate ale fricii tale. 

Este alegerea ta. Ce vei alege? Ce vrei să fii: victimă sau înger? 

Nu există nimic între! 

Ceea ce pare a exista între, nu este altceva decât învelişul uman. Ființa care încă nu a ales. Omida care visează la aripile ei. 


Mântuirea 

Numai tu eşti Christos, Mesia, cel care aduce mântuirea. Asta, 'deoarece numai tu eşti cel care poate intra în propria ta 
experienţă ca să şi-o însușească pe deplin şi să o eleveze. Tu eşti cel care aduce iubirea pe care ai căutat s-o obţii de la alţii. 
Tu eşti cel care te salvezi de la răul pe care ți— 1 faci tu însuți şi de la relații dăunătoare. 

Atunci când te simți lipsit de putere, atunci când te simţi ca o victimă, atunci când întreaga ta experienţă pare a fi mânată 
de către ego, îţi este de ajutor să vezi sursa de putere aflată în afara structurilor ego-ului tău. A te abandona Dumnezeului 
exterior este, tară îndoială, mai bine decât a te abandona stării de victimă şi de neputinţă din interior. Dar pericolul de a te 
abandona Dumnezeului exterior este faptul că nu renunți la starea ta de victimă. Încă mai crezi că viaţa îţi este „făcută”. 
Singura diferență este că acum „Dumnezeu" este aliatul tău. 

Dacă Dumnezeu este aliatul tău, El poate încă deveni duşmanul tău. Tot mai eşti capabil de trădare. Numai atunci când ştii 
că tu eşti cel care poartă lumina, întunericul dispare. Dar, înainte de a deveni cel care poartă lumina, trebuie să treci prin 
propriul tău întuneric. Purtătorul de lumină nu neagă întunericul. El trece prin el. 

Atunci când nu mai există nimic în tine sau în oricine altcineva la care să-ţi fie frică să te uiţi, întunericul nu te mai poate 
ține în stăpânire. Atunci poți trece prin întuneric şi poți să fii lumină. 

A pretinde că eşti purtătorul de lumină - înainte de a te fi confruntat cu propria ta frică - înseamnă a fi un impostor, un 
vindecător nevindecat, un fals. Toţi vindecătorii nevindecaţi cad, până la urmă, de pe piedestalele lor imaginare. Acolo 
unde lumina doar pretinde că există, întunericul încă domină. Pentru a fi lumină, trebuie să însuşeşti întunericul, 
întunericul tău. întunericul tuturor. Trebuie să cazi la pace cu mintea ta dominată de ego şi să vezi absoluta ei inutilitate. 
Trebuie să înveţi să priveşti frica cu dragoste în inimă. Frica ta. Frica surorii tale. Fricile violatorului şi ale criminalului. 
Trebuie să ştii că toate fricile sunt la fel şi că toate fricile trădează o lipsă de iubire. Trebuie să înveţi să răspunzi cu iu- 


bire. Iubirea este răspunsul la cel mai profund sentiment al tău de separare. Nu iubirea altcuiva. Iubirea ta pentru tine 
însuţi. Aceasta este lumina. Acesta este începutul tău ca purtător de lumină. 

Atunci când iei pentru tine torţa adevărului şi aduci iubire părților rănite din mintea ta, îţi recuperezi forţa. Renunți la 
starea ta de victimă. Nu mai poți fi tratat în mod incorect, deoarece tu eşti sursa iubirii, acceptării şi iertării. De unde vine 
iubirea? Ea vine de la tine. Tu eşti calea, adevărul şi viața,” exact aşa cum am fost şi eu. Nu căuta divinul în afara ta, 
deoarece el poate fi descoperit înăuntru. Când te binecuvântezi pe tine însuţi, întreaga lume este iertată şi binecuvântată. 
Nu căuta prea departe, frate şi soră a mea. Totul începe cu tine. Totul se termină cu tine. Tu eşti acela. Tu eşti Acela!** 


Ierusalim 

Când coboară pe Pământ împărăţia Cerurilor? De îndată ce acceptați lumina, v-o însuşiţi şi deveniți ea. De îndată ce vreţi 
să vă deschideţi inimile şi să vă depăşiţi fricile. De îndată ce vreți să vă vedeţi pe voi înşivă reflectaţi în ochii fratelui 
vostru. 

Când vine Mesia? Nu, el nu vine mai târziu, nu vine la sfârşitul veacurilor. El vine acum. Acum este sfârșitul veacurilor. 
Sfârşitul separării. Acum este sfârşitul autocrucificării. Sfârşitul proiecției. Sfârşitul, moartea, prohodul fricii. Acum. Nu 
plasați mântuirea în viitor - pentru că aşa nu va veni niciodată. Cereţi-o acum. Acceptaţi-o acum. împărăţia lui Dumnezeu 
se manifestă numai în acest moment. Numai în acest loc. 

Ea nu cere un moment special. Fiecare moment este special. Ea nu cere un loc special. Fiecare loc este special. 

Când vine Raiul? Când va fi de ajuns clipa de față. Când va fi de ajuns locul de față. Când va fi de ajuns prietenul de față. 
Când acesie evenimente şi împrejurări sunt suficiente şi de acceptat. Când nu mai tânjiţi după ceva diferit de ceea ce se 
află în faţa voastră în acest moment. 

Atunci când cădeţi la pace cu ceea ce este, aceasta îşi găseşte sălaş înăuntrul vostru. Nu mai există separare. Nu mai doriți 
nimic. Nu vă mai luptaţi pentru nimic. Nu mai opuneți rezistență. Nu vă mai închideți în voi înşivă. Voi sunteţi ceea ce 
există şi ceea ce există este voi. Vă aflați în trupul cosmic, chiar dacă vă mişcați braţele şi picioarele fizice. Sunteţi libertate 


care se manifestă în formă trupească. 
* compară loan XIV. 6. Noul Testament. N.T. ** compara loan IV. 


Chiar dacă aveţi o boală sau neputinţă fizică. Chiar dacă se pare că suferiți. Nu mai există resentiment. Nu mai există 
senzaţie că sunteți atacați. Nu mai există sentiment de vinovăţie sau percepția pedepsei. Există doar experienţa şi faptul că 
voi o acceptaţi, pur şi simplu. Există doar nevinovăția voastră - indiferent de cât de neplăcută sau compromisă ar putea 
părea poziţia în care vă aflaţi. Nu puteţi fi compromişi, dacă vă acceptaţi viața aşa cum e. Nu puteţi avea resentimente şi nu 
puteți fi răvăşiți de suferință. Oricum ar arăta viaţa voastră, ea devine un vehicul. Oricum ar arăta trupul vostru, este 
acceptat. Oricum ar arăta darurile pe care le dați, ele sunt absolut perfecte. Nu contează că nu sunt cele pe care credeaţi că 
le-aţi primi, sau cele pe care le-aţi dorit. 
Atunci când vă acceptaţi viaţa, nu refuzaţi să daţi darurile - numai pentru că ele nu sunt la înălțimea aşteptărilor voastre. Le 
daţi, deoarece ele trebuie date, datorită însăşi oportunității de a da daruri. Iar prin oferirea acestor daruri, vi se relevă 
destinul. Numai Dumnezeul lăuntric ştie de ce viaţa exterioară arată într-un anumit mod. El ştie, dar nu vă poate spune, 
deoarece voi nu aţi înțelege. Dar atunci când începeţi să aveţi încredere în darurile care v-au fost date, scopul vieţii voastre 
devine clar. 
înțelegeți. E posibil să nu puteţi spune asta în cuvinte, dar înţelegeți. Vedeţi cum fiecare lecţie, fiecare constrângere, fiecare 
problemă, fiecare moment de suferință au fost absolut necesare pentru ca darul să fie revelat. Pentru ca darul să fie demn 
de încredere. Pentru ca darul să fie dat şi primit. 
Atunci când vă acceptaţi viaţa, sunteți profund recunoscători, deoarece vedeţi şi simţiţi că în voi acţionează o inteligență 
superioară. 
Această inteligență se află în inima voastră şi în inima tuturor fiinţelor. Vă face bine vouă şi celorlalți, în acelaşi timp. îi 
cinsteşte pe toți. 
Credinţă 

; 
Nu puteţi avea credință în Dumnezeu, decât dacă aveţi credință în voi înşivă şi în fratele vostru. 
Puneţi-vă întrebarea: „Ce este credința?" înseamnă ea, oare, a crede în ceva ce simțţiţi că lipseşte din viața voastră? Dacă e 
aşa, atunci nu este credință. Credinţa nu înseamnă niciodată perceperea că ceva lipseşte. Credinţa este perceperea binelui, 
în ceea ce pare a fi rău. Este perceperea abundentei, în ceea ce pare că nu este destul. Este perceperea dreptăţii. în ceea ce 
pare a fi nedrept. Credinţa este a aduce dragoste celui care este de neiubit. Este a aduce compasiune celui nemilos. Este a 
aduce prezenţa lui Dumnezeu în locuri în care El pare a fi absent. Credinţa este recunoaşterea unui bine mai înalt, a unei 
ordini mai înalte, a unui adevăr mai înalt decât cel pe care l-ar vedea copilul înspăimântat. Iar credinţa este întotdeauna 
câştigată în tranșee. 
Unde vă găsiți credinţa? în cea mai intensă suferință! 
Unde găsiți prezenţa lui Dumnezeu? în momente în care vă simţiți complet abandonaţi şi respinşi! Acesta pare un lucru 
incorect. Şi nici măcar nu este adevărat. Atâta timp cât credeţi că puteţi fi atacați, copilul Christos va fi perceput ca un 
copil abuzat. 
Mic şi lipsit de apărare, el nu ripostează. El nu rezistă răului, deoarece ştie că răul este, pur şi simplu, perceperea absenței 
iubirii. lar perceperea absenței iubirii poate fi transformată numai prin prezenţa iubirii. 
Cea mai puternică putere din univers pare a fi atât de slabă, atât de uşor de înfrânt, de crucificat şi de uitat. Dar nu e aşa. 
Toţi cei care îl atacă pe Christos trebuie să se întoarcă şi să intre în slujba Lui. Şi ei vor veni mereu, până când vor învăţa 
că El este ei. Şi, prin urmare, El nu poate fi distrus. Oare, a şti că orice formă de atac înseamnă un atac la adresa propriei 


persoane, este un lucru nedrept? Sau a împlini legea kar-mică, până când învăţaţi să vă ridicaţi deasupra ei? Cum ar putea 
fi aceasta ceva nedrept? 

Numai în cea mai profundă durere a existenţei se descoperă şi se confirmă credința în Dumnezeu. Acesta nu este un mister. 
Este o depărtare de autoatac. Este momentul în care vă dați seama că totul din afara voastră nu este altceva decât o 
reflectare a unei atitudini pe care o aveţi față de voi înşivă. în acel moment, încetați de a mai fi o victimă. 

în acel moment ştiţi că viaţa voastră este perfectă, exact aşa cum este şi cum a fost întotdeauna. în acel moment vă 
revendicaţi viaţa, autoritatea şi originea divină. Nu mai sunteți băiatul care a fost bătut în cuie pe cruce sau fata arsă pe rug, 
ci copilul care a învăţat să se binecuvânteze şi, făcând aceasta, a salvat lumea. 

Sunteţi sfântul. îngerul. Mântuitorul. 

Atunci când vă veţi trezi, treaba mea va fi încheiată. 

Adevărul este că e deja încheiată. Dar veți continua să vă întoarceți, până ce o veţi şti în inima voastră - o dată pentru 
totdeauna. 

Falşi profeți, diavolul şi Antichristul 

|n fals profet este cel care face din ego-ul său un zeu. El pre-Ltinde că s-a realizat, că s-a eliberat de suferință şi frică - dar. 
mai devreme sau mai târziu, comportamentul său îl trădează şi este demascat ca un impostor. Am spus-o înainte şi o voi 
spune din nou: ..îi veţi cunoaşte după roadele lor'"*. Nu ascultați cuvintele inteligente şi convingătoare ale celor care 
pretind că au autoritate spirituală. Uitaţi-vă la ceea ce fac. Vedeţi dacă ceea ce fac este în conformitate cu ceea ce spun. 
Dacă sunteți înţelepţi, nu îl veţi urma pe nici unul. In felul acesta, nu veţi fi duşi pe căi greşite. Dar dacă trebuie să găsiţi un 
învățător sau un conducător, căutați-l pe cel care vă dă forţa pentru a auzi adevărul din propria voastră inimă. Căutaţi-l pe 
cel care vă iubeşte, fără să caute să vă controleze; pe cel care e capabil să vă spună adevărul lui sau al ei, fără să se aştepte 
ca voi să fiți de acord. Găsiţi un învățător care să vă respecte şi să vă trateze cu demnitate şi respect. Ii veți cunoaşte după 
roadele lor. 

Oricine care pretinde că are o cunoaştere specială şi o vinde cu un anumit preţ este un fals profet. Oricine, care vrea ca voi 
să vă plecaţi în fața lui, să fiți de acord cu părerile lui şi să-i urmați programul, este un fals profet. Oricine, care vă cere 
bani sau favoruri sexuale, este un fals profet. Oricine, care vă încurajează să renunţaţi la puterea voastră, la respectul de 
sine şi la demnitatea voastră, este un fals profet. Nu rămânețţi în preajma unor astfel de oameni. în inima lor, ei nu vă vor 
binele. Ei nici măcar nu ştiu, în inima lor, care este binele lor. Ei încă îşi fac rău lor înşişi - şi fac rău altora. 

Nu căutaţi compania celui care vă sufocă şi nu vă lăsa libertatea de a fi voi înşivă. Nu acceptaţi un învățător care încearcă 
să ia decizii în locul vostru. Nu acceptați învățăturile sau prietenia cuiva care vă critică, sau care vă acuză pentru 
problemele lui. Nu lăsaţi pe nimeni să se impună sau să vă controleze viaţa. 

Nici nu vă impuneţi asupra altuia. Orice nevoie pe care aţi avea-o de a controla o altă persoană, sau de a lua decizii în 
locul ei, este un abuz. Nu intraţi în intimitatea altora şi nici nu căutaţi să le luaţi libertatea de a decide ce vor. Orice 
încercare de a face acest lucru vă leagă, pur şi simplu, de roata suferinţei. Ceea ce dați altora, aceea primiţi înapoi. 

Nu fiţi nici victimă, nici torţionar. Fiţi voi înşivă şi permiteţi-le şi altora să fie ei înşişi. Antichristul caută mântuire şi 
pace, controlându-i pe alţii. Este o încercare de a forţa o reconciliere. Ea nu funcţionează niciodată. Cine trăieşte prin 
sabie, de sabie va muri.** Folosirea unor mijloace greşite duce întotdeauna la finaluri tragice. 

Cu toate acestea, nici măcar Antichristul nu este rău. El este. pur şi simplu, însetat şi înfometat după iubire. Fiind dornic de 


iubire, el încearcă să o cumpere, să o pretindă, să o controleze. 
* compară Marcu Vil. 16. Noul Testament. N 1. ** compară Matei XXVI. 52 Noul Testament. N.T. 70 


Făcând aceasta, el împinge iubirea şi mai departe de el. Cu cât iubirea îl ocoleşte, cu atât devine mai răutăcios. Frica lui dă 
naştere fricii celorlalți. Adesea, Antichristul apare sub formă de Christ. Lupul se îmbracă în haine de oaie. Pare a fi blând, 
plin de compasiune şi înțelept, dar totul este o prefăcătorie. De îndată ce capătă acceptarea cuiva, adevărata faţă iese la 
iveală. De aceea trebuie să fiți foarte atenți. Credeţi că îl preamăriți pe Christos, dar nu Christos este cel pe care îl 
preamăriți. Este diavolul deghizat. Ce este diavolul? Este, pur şi simplu, mintea ego. Puştiul înspăimântat, nefericit şi 
furios dinăuntrul vostru, care se simte nedreptăţit. Acesta este singurul diavol. 

Iar el trăieşte în fiecare dintre voi, deoarece fiecare dintre voi vă comportați fără milă cu voi înşivă. Fiecare dintre voi aveţi 
un copil rănit înăuntrul vostru. Acesta este unicul diavol. 

Nu încercaţi să-l faceţi pe diavol să fie puternic. El este cumplit, numai pentru că-i opuneți rezistență. Nu-l mai împingeţi 
departe de voi. Luaţi-l în braţe şi legănați-l. Țineți-I strâns şi vorbiţi-i frumos. lubiţi-l ca pe cel mai preţios copil al 
vostru. Deoarece asta şi este. El este copilul Christ adormit în braţele voastre. Atunci când ştie că este vrednic de a fi iubit, 
nu va mai complota să vă trădeze. Toate extravaganţele lui provin din convingerea că nu este demn de a fi iubit. 

Atunci când v-aţi îmbrățișat copilul rănit dinăuntrul vostru, prezenţa lui angelică iese la lumină. Lucifer nu este un om în 
derută, ci un înger căzut. In iubirea voastră, căderea se opreşte şi îşi regăseşte aripile. In mântuirea lui este garantată şi 
mântuirea voastră. 

Lucifer înseamnă purtător de lumină. El este copilul rănit, transformat într-un Christ care se ridică. Prezenţa angelică ce 
conduce ființele umane înspre îmbrăţişarea eternă a lui Dumnezeu. 

Până când nu veţi şti că iubirea nu trebuie nici cerută şi nici refuzată, nu o puteţi primi şi da fără condiţii. 

Antichristul personifică diavolul şi mântuitorul în cadrul căutării sale vane a devotamentului şi iubirii omului. In cele din 
urmă, el renunţă. Profund îndurerat, ştie că nu poate câştiga. Crede că nu mai are nici o şansă. Aşteaptă mânia lui 
Dumnezeu. Şi, surprinzător, aceasta nu apare, în schimb. Dumnezeu se apropie de el şi îl ia în braţele lui. ..Bine ai venit 


acasă, Lucifer”. spune El. ..Bine ai venit Acasă”. 

Şi, în felul acesta. Lucifer îşi regăseşte locul în ceruri. Şi. prin el, omul este testat în focul perceperii nedreptăţii şi 
abuzurilor. Când Lucifer este mântuit, lumina vine asupra omului. Victima şi torţionarul se întâlnesc faţă în faţă. Se 
realizează egalitatea şi dreptatea. 

Atunci se încheie lucrarea lui Antichrist pe Pământ. Marele oco s-a încheiat. Noi am trecut dincolo de tentație, deoarece 
am făcut o călătorie în interiorul fricii şi înapoi. Şi ne amintim ce am văzut - cât şi faptul că aceasta nu ne-a adus nici 
fericire, nici pace. Ne amintim. 


Aripi întunecate spre lumină 

Cel mai mare blocaj în calea trezirii spirituale este afirmaţia că nu există suferință în viața voastră, că nu există durere. 
Dacă nu simţiţi durere, fie sunteți treziti, fie negaţi totul. îmi pare rău că trebuie să vă dezumflu balonul, dar am să vă spun 
că există pe planetă foarte puține fiinţe trezite şi că sunt slabe şansele ca voi să fiți printre ele. 

Vă spun acest lucru, pentru ca să fiți realişti când e vorba de viaţa voastră spirituală. 

Chiar dacă aţi atenuat durerea, a fi îngheţat de frică nu este o manifestare chiar spirituală! într-adevăr, toate zidurile de 
apărare psiho-emo-ționale pe care le-aţi construit pentru a vă proteja sunt doar blocaje care opresc prezenţa iubirii. într- 
adevăr, le-aţi construit pentru a rezista la abuzuri sau a le împiedica să apară, dar ați pus piedici şi iubirii. Ele împing 
iubirea încă şi mai departe. Vă închid inimile. 

Vedeţi voi, nu vă puteţi trezi dacă aveți inima închisă. Primul pas în procesul de trezire este „să vă deschideţi întotdeauna 
inima". De îndată ce inima este deschisă, simțiţi toată durerea şi ruşinea pe care le-aţi trăit intelectual sau pe care le-aţi 
reprimat. Acest lucru este inevitabil. 

Lăsaţi durerea să vină. Lăsaţi durerea să iasă, pentru ca voi să vă puteţi curăța şi purifica. Dacă veți continua să trăiţi în 
durere, veţi trăi o viaţă îngrozitor de limitată. Frici profunde şi aparent copleşitoare vor intra în subconştientul psihicului 
vostru, împiedicându-vă să trăiţi experienţa sinelui adevărat, sau să fiţi deschişi înspre o apropiere reală cu alții. 

Lăsaţi durerea să iasă. Lăsaţi inima să se deschidă. Simţind durerea, începeţi să lucraţi asupra ei. Vedeţi că nu este 
copleşitoare. Vedeţi că puteţi trăi împreună cu ea, fără să fiți distruși. Simțiţi suferinţa şi mânia şi trădarea pe care nu v-aţi 
permis niciodată să le simţiţi, pe când eraţi copii sau chiar adulți. Lăsaţi să iasă la suprafaţă sentimentul reprimat de 
violentare. Nu puteţi înceta de a mai fi o victimă, până când nu atingeți motivul inițial pentru care aţi devenit victime. 
Atingeţi motivul pentru care vă simţiţi trădat. Atingeţi judecăţile pe care le emiteţi despre voi înşivă. Mergeţi din ce în ce 
mai adânc, până când vedeţi trădarea de sine şi v-o însuşiţi. Nu, nu vă pedepsiţi pentru ea. însuşiţi-v-o cu blândeţe şi 
mâhniţi-vă profund. 

O lege spirituală spune că nimeni nu te poate trăda pe tine însuţi, în afară de tine. Nu vă postați în rol de victimă. Aceasta 
vă îndepărtează de a trăi experienţa întregii dureri a trădării de sine. Lăsaţi totul să iasă. Lăsaţi durerea să plece. Lăsaţi 
judecarea de sine şi agresivitatea să plece. Le-aţi dus cu voi mult prea mult. Foarte puţini oameni şi-au creat propriul lor 
proces de vindecare. Nu au făcut-o nici măcar cei care încearcă să îi ajute pe alţii. Mare parte dintre ei nu s-au vindecat 
lăuntric. Nu şi-au însuşit propriile lor drame de victime. Şi atunci, cum vă pot ei ajuta pe voi? 

Alţii nu vă pot ajuta. Trebuie să realizaţi această vindecare voi înşivă. Dacă aveţi nevoie de un antrenor, alegeţi-vă unul 
care a parcurs deja drumul. Fiţi atenți, nu sunt mulţi care au făcut-o. Dacă priviţi cu atenţie, puteți vedea dacă întunericul 
din ei a fost integrat, sau dacă încă îl alungă. 

Orice persoană căreia îi este frică de propriul întuneric nu se poate îndrepta către lumină. Oricine, care îşi respinge propria 
stare de om şi pretinde că aparţine numai spiritului, nu este integrat şi nu este întreag. Nu acceptaţi un vindecător rănit, 
chiar dacă are un nume angelic. Chiar dacă alţii îl preţuiesc foarte tare. 

Găsiţi un antrenor care să nu aibă ascunzişuri. Unul care să poată spune: Da, am fost şi eu acolo. Ştiu ceva despre toate 
astea, dar nu ştiu exact ce ţi se va întâmpla ție. Tot ceea ce pot face este să merg alături de tine, să-ţi dau puterea de a intra 
cât mai adânc în umbre şi de a vedea ce se întâmplă. Tot ceea ce pot face este să fiu „prietenul! - şi nu „expertul'. 

Nimeni nu este expert. Nu există decât cei care au făcut călătoria - şi cei care nu au facut-o. Primii nu pretind că ar avea un 
statut profesional. Pin călătoria lor, ei s-au smerit. Ceilalţi au pretenții mari, care se spulberă la prima ocazie când se 
identifică cu tine şi apasă pe propriile lor butoane. 

Persoana care a făcut călătoria până în iad şi înapoi nu e nerăbdătoare să ajungă în ceruri. Nu aparţine acelor tărâmuri. 
Miroase a foc şi pământ. Are cute pe frunte, din cauza secolelor în care a stat sub apă. Frumuseţea îi este pământească. E o 
prinţesă veştejită, o mamă şi nu o mireasă virgină. 

Pentru a te mântui şi a te ridica la ceruri, trebuie mai întâi să-l întâlneşti pe diavol faţă în faţă. Dacă vei continua să-l cauţi 
în alţii, nu-l vei găsi. Dacă nu crezi în el, înseamnă că nici măcar nu te-ai obosit să priveşti în interiorul propriei tale minți. 
Diavolul reprezintă propria voastră prezenţă angelică - murdărită. E vorba despre ceea ce aţi uitat, despre violenţă la adresa 
voastră înşivă. Este cel rănit, cel crucificat. îngerul care a căzut din ceruri în noroi, tras sălbatic în încarnare lumească. 

El este tu însuţi, mult mai mult decât este şinele tău feeric. Sinele tău feeric este uşor ca aerul. El nu aparţine pământului. 
El nu se poate ridica din ceea ce n-a întâlnit niciodată. 

Diavolul aparţine pământului. Mintea cgo este creatoarea Pământului, cu toată frumuseţea şi durerea lui manifestă. Nu 
respinge creaţia, înainte de a ajunge să o cunoşti. 

Plimbă-te prin ploaie. Prăjeşte-te la soare. Rostogoleşte-te în noroi. Gustă totul din plin. Nu încerca să părăseşti lumea, 
înainte de a fi pregătit să o faci. Nevoia şi îndemnul de a o părăsi este dependența supremă de durere. 

Trebuie să vă spun în faţă că nu există nicăieri un loc în care să mergeţi. Asta e. Nu puteţi merge în afara propriei voastre 
creaţii. 


Trebuie să rămâneți în ea, să fiți acolo, acceptând-o - şi să învăţaţi cum să o modificaţi. 

Dumnezeu nu va veni ca un mântuitor, care să vă elibereze de o lume făcută de voi înşivă. Aceasta este o soluţie oferită de 
vechea paradigmă. Ea nu vă dă forță. Chiar dacă ar fi posibil de realizat, aceasta nu ar fi înspre interesul vostru. Dumnezeu 
vine prin propriul vostru gest de acceptare îndreptat spre mintea ego. El vine în dragostea şi compasiunea pe care le aduceţi 
celui rănit - dinăuntru şi din afară. El vine, atunci când întindeţi mâinile ca să îmbrăţişaţi aripile întunecate care flutură în 
fața uşii fricii voastre. Aceste aripi nu vă vor răni. Nimeni nu este întinat, indiferent de cât de mare este răul făcut. Nimeni 
nu este jefuit de propria sa inocenţă, indiferent de cât de multe abuzuri a făcut sau a primit. Priveşte prin aceste deghizări 
întunecate şi vino la căldura acestor aripi. Aici se află o uşă care duce direct spre inimă. Vino în durerea ta, semen al meu. 
Nu poţi veni la Dumnezeu, dacă nu treci prin noaptea întunecată a sufletului. Trebuie răscolită întreaga ta frică şi ruşine. 
Toate sentimentele de separare trebuie să iasă pentru a fi vindecate. Cum te poți ridica din cenuşa durerii tale, dacă nu 
recunoşti şi nu accepţi durerea? Cei care pretind că nu există o rană acolo, nu-şi încep niciodată călătoria spirituală. Cei 
care deschid rana şi se pedepsesc pe ei înşişi, sau îi pedepsesc pe alţii pentru ea. nu trec dincolo de primul pas în procesul 
de vindecare. 

Dacă vrei să te vindeci, aminteşte-ţi - lasă durerea să iasă: recunoaşte şi acceptă rana. Trăieşte împreună cu ea şi las-o să te 
înveţe. 

e Simte durerea. Aminteşte-ţi violența. 

e lartă-te. 

e Fii bun cu tine însuţi. 

e Vezi durerea făptuitorului răului. 

e Vezi violenţa ca pe un strigăt după iubire. 

e Acum. ridică-te. 

e Jură că nu vei mai fi niciodată o victimă. 

e Jură că nu te vei mai trăda niciodată. 

e înţelege că ai acceptat durerea, deoarece ai dorit iubire şi nu ai ştiut cum să o capeți. 

e Spune ce doreşti acum. 

e Spune-i NU abuzului. 

e învaţă să spui NU la ceea ce nu doreşti. 

e învaţă să spui DA la ceea ce doreşti. 

e Nu face confuzie între cele două. 

e Nu accepta ceea ce te face să nu te simți bine. 

e Spune adevărul, chiar dacă asta ar însemna că ceilalți te părăsesc. 

e Fii ferm. Vorbeşte limpede. Mergi înainte cu viaţa ta. 

e Doreşte să simţi ceea ce simți şi să-i faci pe alții să ştie ce simţi, însuşeşte-ţi ceea ce simți şi nu-i face pe alții 
responsabili pentru aceasta. Nici o acuză nu e potrivită în acest caz, nici în ceea ce te priveşte şi nici în ceea ce-i priveşte 
pe ceilalți. 

e Să ştii că vindecarea este un proces care ţine o viaţă întreagă. Există din ce în ce mai multe straturi de uitare şi neglijare 
de sine care vor ieşi la suprafață. Este în regulă. Acum ştii că poţi simţi durerea şi poţi trece prin ea. Acum poţi avea 
încredere în călătoria ta de vindecare. 

e Nu e nevoie să continui să cauţi întunericul. Va veni de la sine. In momentul în care vrei să vindeci, durerea sinelui 
fărâmiţat apare în mod automat. Fragmente din puzzle ies la suprafaţă şi imaginea devine clară. 

Acest lucru nu se întâmplă dintr-odată. 

e Ai răbdare. Nu poți grăbi acest proces. Vindecarea ta se face în ritmul ei propriu şi liniştit. Acceptă-l. Nu forţa lucrurile, 
pentru că te întorci iar la frică şi îngheţi în ea. Acceptă să tratezi flecare problemă în momentul prezent.Despre asta este 
vorba când ne referim la calea spirituală. Vindecarea rănilor. Vindecarea durerii noastre personale, făcând-o publică. 
Mărturisindu-ne ruşinea. Găsindu-ne parteneri întru vindecare. 

Această lucrare nu poate fi făcută într-o peşteră din munte. Retragerea din viață nu face altceva decât să atrofieze 
simțurile. Nu este nici avantajoasă şi nici necesară. Cea mai scurtă cale spre iluminare este cea care trece direct prin 
inimile noastre. Prin relaţiile noastre. Prin durerile, suferinţele şi fricile noastre. Nu pare a fi o cale a demnităţii, dar este 
cea mai demnă cale dintre toate. De-a lungul ei. aripile întunecate devin luminoase, iar întunericul dă naştere propriei sale 
forţe de vindecare. Asta, deoarece în întuneric noi suntem îngrijiţi şi pregătiți. Din acest pântec întunecat ieşim înspre 
lumină. Fără el, noi nu ne-am naşte. 

Fără el, noi nu ne-am putea naşte din nou. 


Des-facerea rănilor 

Înţelege că, dacă nu v-aţi fi făcut voi rănile, nu aţi putea să le Ldes-faceţi. Prin urmare, fii fericit că suferinţa ta nu este 
produsă din vina altuia. Sărbătoreşte faptul că mântuirea e posibilă, că voi puteţi des-face ceea ce ați făcut. Dar nu te 
pedepsi pentru faptul că ştii că eşti creatorul propriei tale suferințe. Această creaţie se petrece pe plan subconştient, aşa că 
adevărul e că tu nu ştii ce faci. Dacă ai şti, nu ai face-o. 

O faci, deoarece nu ştii şi e nevoie să ştii. A deveni conştient de modul în care ne facem rău nouă înşine, sau le permitem 
altora să ne facă rău, este un factor esențial în a des-face răul făcut. 

Nu poţi schimba nimic, până ce nu devii conştient de dinamica lucrurilor. Prin urmare, nu eşti responsabil pentru asta. Nu 
poţi fi făcut responsabil pentru ceea ce nu înţelegi. Responsabilitatea ta începe în momentul în care eşti conştient de 


abuzuri. 

Durerea este instrumentul suprem al conştientei. Până ce nu simți durere, nu ştii că a avut loc un act de violenţă. In clipa în 
care ai devenit conştient de acest act, începe călătoria ta spre vindecare. 

Prin urmare, nici o durere pe care o simți nu este un lucru rău. Nu este o pedeapsă. Este o chemare să devii conştient, să 
transformi suferinţa ascunsă în conştientă. 

Nu te pedepsi pentru faptul că ştii că ai făcut o greşeală, că ai acţionat iresponsabil în mod inconştient. în schimb, asumă-ţi 
corecția. Ispăşeşte în mod conştient pentru greşeala făcută. Asumă-ţi responsabilitatea pentru comportamentul tău, astfel 
încât să poată fi des-facute greşeala, durerea autoagresiunii - cât şi tiparul abuzului pe care acestea se bazează. 

Durerea este o chemare către conştientizare. Nu trata această chemare cu rețete care ar anesteziaz-o şi ar lăsa neatinse 
suferința profundă şi starea proastă. Tratează cauza durerii: nefericirea, ura de sine care te poate îndemna la sinucidere, 
autoagresiunea. Tratamentul pentru toate tipurile de separare este. pur şi simplu, acceptarea şi iubirea. 

începe prin a accepta durerea şi prin a-i cere să te ducă la cauza ei. începe prin a-ţi recunoaşte greşelile, tară să te 
pedepseşti pentru ele. începe prin a-ţi accepta sentimentele, oricare ar fi ele. începe prin a-ţi a-duce iubire ţie însuți. Devino 
conştient de autoagresiune, iartă-te pentru ea şi învăluie rana în dragoste. Aceasta este rețeta pentru vindecare. Nu este un 
proces complicat sau dificil, decât dacă refuzi să ţi-l însuşeşti. 

A vindeca rana înseamnă. în ultimă instanță, a-i des-face cauza, înseamnă a înțelege care atitudine de lipsă de apreciere 
faţă de tine însuţi a dat naştere abuzului. O dată ce ai înțeles acest lucru şi ai dat dragoste ca răspuns, cauza rănii este 
neutralizată şi nu vor mai fi create alte situații abuzive. Până ce nu apare înţelegerea şi nu se asumă responsabilitatea, se 
vor crea în mod continuu noi potenţiale pentru situaţii abuzive. 

Fiecare dintre ele conspiră să te trezească. Nici una dintre ele nu conţine necesitatea durerii, dacă eşti un învățăcel silitor. 
Fiecare relaţie de învăţare îți oferă oportunitatea de a spune NU la ceea ce nu îţi acordă respect. Dacă poţi spune NU. 
înainte să apară un act de violență, poți evita suferinţe în plus. A spune NU unei alte persoane implică, bineînţeles, 
conştientizarea faptului că, în trecut, ai avut tendinţa de a spune DA. 

Aceasta înseamnă că îți asumi dinamica faptelor. Ştii că ai creat abuzul, acceptând iubire condiționată. Ai creat abuzul, 
spunând DA auto-degradării, în schimbul siguranței şi aprobării pe care le doreşti. 

Târguindu-te pentru iubire, spui DA fricii. 

Acum ştii că toate acestea nu funcţionează. Iubirea nu este un lucru pentru care să te târguieşti. Trebuie să aştepţi ceva 
autentic. 

Trebuie să respingi toate târguielile care-ţi sunt oferite. Fiecare este o formă de atac. Atunci când iubirea îţi va fi oferită 
fără condiţii, o vei şti. Nu se poate să nu ştii, deoarece te respectă şi te apreciază pe deplin. Nu-ţi cere mai mult decât poţi 
da. Nu manipulează şi nici nu pretinde. Te acceptă aşa cum eşti şi te binecuvântează. 

Dacă nu ştii cum să creezi pentru tine însuţi aceste binecuvântări, cum le poţi primi de la altul. Exersează. Exersează să te 
accepti pe tine însuţi, exact aşa cum eşti. Atunci vei şti ce înseamnă iubire şi o vei recunoaşte când apare în viaţa ta. 

Dacă te iubeşti pe tine însuţi în mod condiţionat, vei atrage în viaţa ta pe alţii care fac acelaşi lucru. Nu poți primi de la 
alții, ceea ce nu eşti în stare să-ți dai ţie însuţi. 

Prin urmare, ai foarte multă treabă de făcut. O lucrare interioară. O acceptare interioară. Atunci când vindecarea interioară 
este realizată, viața exterioară începe să o reflecte. Cei care sunt atraşi spre tine sunt mai plini de respect şi te sprijină mai 
mult. Este mai puţină luptă şi mai multă stare de grație. 

Inima se deschide cu blândeţe şi pacea se revarsă. 


Prezenţa iubirii 

Atunci când Dumnezeu se află pe deplin în viaţa ta, există armonie interioară şi pace exterioară. Te respecţi şi te apreciezi 
pe tine însuţi, la fel cum îi respecţi şi îi apreciezi pe ceilalți. Acesta este semnul stării de graţie a lui Dumnezeu. 

Atunci, această stare de gniţie devine lumina călăuzitoare a vieţii tale. Este busola care te ajută să navighezi. Ori de câte ori 
trăieşti o experiență de dizarmonie interioară sau de agresivitate exterioară, ştii că ai pierdut contactul cu Voia Divină. Ştii 
că este momentul să te opreşti, să respiri şi să te re-centrezi. Este momentul să renunți la conceptele şi dorinţele tale 
personale şi să te rogi pentru binele tuturor celor implicați. 

Starea de graţie nu este o stare continuă pentru nici unul dintre noi. Apar lecţii noi, care trebuie învăţate. Indiferent de cât 
de tare s-a deschis inima, vor fi momente când încă se strânge de frică. 

E de aşteptat să fie aşa. Perfecțiunea nu apare pe plan exterior. Atâta timp cât te afli aici, într-un trup, nu poţi să nu faci 
greşeli. 

Prin urmare, e cazul să începi să înţelegi că starea de graţie vine şi pleacă. Contactul există şi apoi este pierdut. Dar, asta 
numai temporar, deoarece ştii cum să refaci conexiunea. Ştii cum să intri iarăşi în horă. 

Ritmul dansului bate o dată cu fiecare inimă. Respirația intră şi iese. Dumnezeu apare şi dispare. Atenţia se fixează şi se 
pierde. Şinele este uitat şi reamintit. 

Există o modificare, o mişcare înainte şi înapoi - dar şi o continuitate permanentă, în cadrul căreia momentele de 
discontinuitate sunt binevenite. Este un dans blând şi iertător -- şi nu unul rigid. 

Acesta este cel mai bun lucru pe care-l poate oferi viața. în cazul în care cauţi mai mult decât atât, cauţi degeaba. în cazul 
în care cauţi luminare absolută, siguranță absolută, nu le vei găsi. 

Starea de graţie apare în cadrul fluxului vieţii şi nu separat de el, iar viaţa este ca un râu, care curge dinspre munți înspre 
mare. Atunci când pleacă din munți, el se repede în jos, impetuos şi hotărât să-şi atingă scopul. Apoi, el se linişteşte şi pare 


că trece la nesfârşit prin câmpuri şi lunci, despărțindu-se în braţe separate, alăturându-se altor curgeri de apă. în momentul 
în care ajunge la ocean nu mai are nici o grabă. în schimb, a căpătat acea încredere care provine din experiență. în 
momentul în care ajunge la ocean, se consideră pe el însuşi ca fiind oceanul şi nimic altceva. Rămâne cu totul în el însuşi, 
fără început şi fără sfârşit. 

Ea fel se va întâmpla şi cu voi. Când intraţi pe deplin în viaţa voastră, tot ceea ce v-a ţinut separați va dispare cu blândeţe. 
Inspirând, vă deschideţi către a îmbrăţişa tot ceea ce vine spre voi. 

Expirând, îi daţi drumul cu blândeţe. 


Partea a patra 
A trăi cum trebuie 


Darurile lui Dumnezeu 

Darurile care v-au fost date în viaţă nu vă aparțin numai vouă. Ele aparţin tuturor. Nu fiţi egoişti şi nu le rețineți numai 
pentru voi. Nu fiți egoişti şi nu vă închideți într-un stil de viaţă care vă ţine spiritul prizonier şi care nu vă oferă 
spontaneitate sau graţie. 

Riscaţi - şi fiți pe deplin voi înşivă. 

Lăsaţi la o parte aşteptările pe care le au alţii de la voi. Lăsaţi la o parte „ar trebui" şi „s-ar cuveni" şi luaţi în considerare 
numai acele gânduri şi acţiuni care vă aduc cea mai mare bucurie. Trăiţi dinăuntru în afară şi din afară înăuntru. 

Nu este ceva egoist să vă căutaţi bucuria. De fapt, este cea mai binevoitoare acțiune pe care o puteţi face față de ceilalți. 
Asta, deoarece darul vostru este necesar. Spiritul celorlalți nu poate fi înălțat, decât dacă voi aveţi încredere în darul vostru 
şi îl dați, fără condiții, lumii întregi. 

Gândiţi-vă cât de goală v-ar fi viaţa, dacă cei din jurul vostru ar alege să renunțe la darurile lor. Tot ceea ce consideraţi că 
este minunat în viață - muzica, poezia, filmele, sportul, râsul - ar dispărea, dacă ceilalţi nu v-ar mai da darurile lor. 

Nu vă rețineţi, ci daţi darurile voastre tuturor. Nu faceți greşeala de a crede că nu aveţi daruri de oferit. Fiecare dintre voi 
are un dar. Insă nu comparaţi darul vostru cu darurile celorlalți, pentru că nu aţi putea face o evaluare corectă. 

Darul vostru vă aduce bucurie vouă înşivă şi aduce bucurie celorlalţi. Dacă nu există bucurie în viaţa voastră, asta se 
întâmplă deoarece voi nu vă oferiţi darul. Nu aveţi încredere în el. Nu faceţi în aşa fel încât acest dar să se manifeste în 
mod activ în viaţa voastră. 

Toate darurile sunt exprimări creatoare ale sinelui. Ele revelează şinele. Ele dărâmă barierele separării şi le permit celorlalți 
să ştie cine sunteţi voi. 

A crea înseamnă a da formă unei conştiente interioare. Această conştientă nu există în lume, în modul în care o exprimaţi 
voi. Voi o exprimati într-un mod unic, autentic. Această exprimare este proaspătă, cinstită, provenită din propria voastră 
experiență. 

O persoană creatoare nu primeşte îndrumări din afară. Ea nu imită forme prestabilite. Ea ascultă la ce spune vocea 
interioară. E posibil ca să privească cu atenţie lumea. Chiar să o studieze şi să o analizeze. Dar, apoi, ea interiorizează ceea 
ce vede. Preia totul şi îl prelucrează. II pri- veste în lumina propriei experienţe. Simte totul. îşi asumă totul. Totul îi 
aparţine. Apoi, dă totul înapoi. Iar ceea ce dă înapoi este propria ei viziune, perspectiva ei unică. Povestea ei. 

lar dacă este o persoană cinstită, ceilalți îi vor răspunde - deoarece povestea ei va fi şi povestea lor. Vor împărtăşi împreună 
aceeaşi viziune, pentru o clipă, pentru o zi, pentru o săptămână sau chiar mai mult. Alţii îi vor sprijini activitatea creatoare, 
sprijinul lor îi vor face munca mai uşoară. Energia pe care o foloseşte va începe să se întoarcă înapoi la ea. Se va simți 
apreciată, pe plan emoţional şi financiar. Este un proces frumos. 

Probabil că aţi încercat acest lucru şi aţi cules roadele. Probabil că încă vă luptaţi să vă manifestaţi darul. „Cu ce greşesc?" 
vă întrebaţi voi. „De ce nu mă sprijină universul?" 

Răspunsul este simplu. Fie că ceea ce încercaţi să manifestaţi nu este darul vostru, fie nu credeţi suficient în acest dar. 

„Păi de unde să ştiu?" vă întrebaţi voi. 

întrebaţi-vă: „Fac eu oare acest lucru deoarece îmi produce cea mai mare bucurie, sau deoarece caut aprobarea celorlalți?" 
Dacă acţiunea voastră nu este făcută cu bucurie, ea nu va aduce fericire nici vouă înşivă şi nici celorlalţi. E posibil să 
reuşiți, sau să nu reuşiţi - oricum fericirea nu va fi prezentă. Prosperă la toate nivelurile numai ceea ce vine, cu mult 
entuziasm, din inima voastră. Numai ceea ce iubiți îi va atinge pe ceilalţi şi va aduce prețuirea adevărată, aşa cum vă doriți. 
Preţuirea şi aprobarea sunt două lucruri complet diferite. Preţuirea este o curgere naturală şi spontană de energie înapoi 
către tine, atunci când alţii se simt conectaţi la tine şi la povestea ta. Nu poţi să faci nimic pentru a grăbi aprecierea, decât 
să fii tu însuţi şi să spui adevărul. Pur şi simplu, nu poţi controla ceea ce vine înapoi către tine. 

Când ai împărtăşit cu alţii în mod autentic, se întoarce întotdeauna ceva esenţial. E posibil să nu arate aşa cum te-ai aştepta, 
deoarece ego-ul tău nu caută prețuire, ci aprobare. 

Goana după aprobare se bazează pe convingerea că tu nu eşti destul. Vrei ca ceilalți să-ţi dea dragostea care simţi că-ți 
lipseşte în viaţă. Căutarea este inutilă. Dacă te simţi gol pe dinăuntru şi cauţi să fii umplut din afară, ceilalți se vor simţi 
atacați. Ei vor simţi cererea ta de a fi apreciat ca pe o impunere. Ei vor fi respinşi sau neacceptaţi. Apoi, se vor simți încă şi 
mai goliţi, respinşi şi abuzați. 

Energia nu se poate întoarce la tine, decât dacă şi până când nu emiţi energie. A emite o pretenție nu înseamnă a emite 
energie. înseamnă a emite un vid care suge energia celorlalți. El strigă către lume: „Am nevoie de aprecierea voastră 


deoarece eu nu mă apreciez pe mine însumi. Atâta timp cât nu te iubeşti şi nu te apreciezi pe tine însuți, ceilalți nu-ţi vor 
primi darul, indiferent de cât de tare te strădubşti să-l dai. 

Emiterea de energie înseamnă a te lua pe tine însuţi în serios, dar nu mult prea în serios. înseamnă a te evalua suficient, 
pentru a fi dornic să împărți cu ceilalți. Nu înseamnă a-i ataca pe ceilalți cu darurile tale. Atunci când te aştepţi la foarte 
multe în privința modului în care oamenii ar trebui să-ţi primească darurile, primirea lor devine aproape imposibilă. 
Dacă-ţi prețuieşti darul, nu contează cum îl primesc ceilalți. Chiar dacă ei nu-ți dau un răspuns pozitiv, nu te vei lăsa 
convins să nu-l mai oferi, iarăşi şi iarăşi. 

Fericirea şi împlinirea personală provin din legământul pe care-l faci cu tine însuţi. Acest legământ va fi testat tot timpul. 
Iarăşi şi iarăşi, universul îţi va cere să oferi darul, chiar şi atunci când eşti confruntat cu critică, scepticism sau aparentă 
lipsă de preţuire. Şi, de fiecare dată când apare respingerea, vei fi confruntat cu întrebarea: „Să mai fac asta încă o dată?" 
Dacă darul este neautentic, mai devreme sau mai târziu vei înceta să-l mai oferi. îţi va deveni clar că, atunci când îţi oferi 
serviciile, niciodată nu primeşti ceea ce vrei să primeşti. îți va deveni clar că oferirea acestor servicii este un mod prin care 
te pedepseşti. Aşa că vei înceta de a te mai agresa pe tine însuți, oferind un dar care nu te mai reprezintă. 

Pe de altă parte, dacă darul este autentic, vei învăţa din eşecul şi respingerea aparentă. Vei învăţa să-ți preţuieşti mai 
profund darul şi să-l oferi într-un mod mai autentic. Treptat, vei înceta de a-i mai agresa pe alţi oameni cu darul tău şi vei 
începe să creezi un mediu mai plin de iubire în care darul să poată fi oferit şi primit. 

Un dar autentic va creşte, pe măsură ce ai încredere în el. Nu acelaşi lucru se întâmplă şi cu unul fals. Primul este darul 
Spiritului şi este responsabilitatea ta să-l îngrijeşti pentru ca el să existe. Cel de-al doilea este ceva la care ego-ul tău se 
aşteaptă şi care, mai devreme sau mai târziu, trebuie să cedeze - dacă e să apară adevăratele tale daruri. 

Unul este cel care aduce prețuire, care adânceşte apropierea şi legătura cu ceilalți. Celălalt aduce aprobare sau respingere - 
amândouă însemnând izolare, durere şi umilință. 

Prin urmare, întreabă-te: „Oare caut eu aprobare? Umblu după mângâierea pe care nu vreau să mi-o acord mie însumi? Mă 
iubesc şi mă preţuiesc chiar acum, sau caut dragoste care să vină de la alții - pentru ca astfel să ştiu că totul este în regulă 
cu mine?" 

Intreabă-te: „Am eu suficientă încredere în darul meu? Sunt eu prea puţin încrezător şi ascund lumina din mine, sau sunt 
prea încrezător şi îi agresez pe ceilalți cu darul meu? 

Răspunsuri cinstite la aceste întrebări vor anihila orice confuzie pe care o aveţi în privinţa acestei probleme. 


M 


A cultiva darul 

uiţi oameni spun că nu ştiu care sunt darurile lor, dar aceas--ta este doar o negare. Nu poţi să fii conştient şi să nu ştii care 
îți este darul. Darul tău se află întotdeauna acolo unde simți cel mai profund bucuria şi entuziasmul. 

Singura problemă pe care o ai în a-ţi recunoaşte darul este că e posibil ca el să nu se potrivească cu imaginea pe care ţi-ai 
făcut-o în privinţa a ce anume se presupune că ar trebui să însemne un dar. Să presupunem, de exemplu, că ai un dar 
extraordinar de a asculta. Oamenii vin la tine cu problemele vieţii lor şi pleacă mai fericiţi şi mai împăcaţi. în permanență, 
cei din jur îți spun că le place să fie în preajma ta. Simt că îi accepți aşa cum sunt. Simt că le dai forță. Nu pari a le prelua 
problemele. Simt că prezenţa ta are un efect înălțător asupra oamenilor. 

Tu însă nu pricepi. Nu vezi nimic deosebit în asta, aşa că nu poţi înţelege că e vorba de un dar. Continui să-ți cauţi darul în 
afara propriei tale experiențe. Gândeşti: „Poate că ar trebui să fac nişte cursuri şi să devin librar". Dar ai deja două 
diplome. Ai deja toată instruirea necesară. Aici nu e vorba de instruire. Nu e vorba de a-ţi schimba cariera. 

Problema este că darul te priveşte fix în față, iar tu refuzi să-l vezi. Crezi că darul înseamnă „a face" - dar nu este aşa. 
Darul este „un fel de a fi”, care se produce fără efort şi cu deosebit de multă bucurie. îţi vine în mod natural. Pe loc şi 
vizibil, aduce bucurie celorlalți. 

„Ci bine", gândeşti tu „poate că ar trebui să mă întorc la şcoală şi să iau o diplomă în probleme de consultanță. Nimeni nu 
va vrea să vină şi să mă plătească, decât dacă am o diplomă”. Dar nu vezi esenţa. Nu contează ce faci. Noi nu vorbim 
despre a face, ci despre o stare de a fi. Iți poţi exprima darul, indiferent de ce anume faci. Nu ai nevoie de un rol special, de 
o poziţie specială. 

A căuta un anumit rol este un mod de a da darul la o parte. înseamnă a spune: ,, Acest dar nu e la nivelul aşteptărilor mele. 
Nu-mi este de ajutor. Oare eu de ce nu pot avea un dar adevărat? Alţii au. Oare ce-o fi în neregulă cu mine?" 

Dacă ai putea să-ţi oferi ţie însuți aceeaşi iubire şi acceptare necondiționată pe care le oferi celorlalţi, întreaga ta viață s-ar 
schimba - deoarece ai începe să ai tu însuţi încredere în darul tău. Cum crezi că te poate sprijini universul, atâta timp cât 
nu-ți preţuieşti darul şi nu ai încredere în el? 

Multe din darurile tale rămân necunoscute, deoarece ele nu se potrivesc cu imaginea pe care ţi-ai facut-o în privința 
modului în care trebuie să arate un dar. Sau dezavuezi darul şi îl dai de-o parte, comparân-du-l cu darul celorlalți. Le 
invidiezi darul. Ai prefera să-l ai pe al lor, în locul celui pe care îl ai tu. Ce risipă prostească de timp şi energie! 

Haideţi, prieteni ai mei, acceptați! îmbrăţişaţi darul care v-a fost dat, indiferent de cum arată el. O să vedeţi c-o să vă placă. 
Ceilalţi se vor bucura de el. Viaţa va începe să curgă, pe măsură ce darul este oferit fără să aşteptaţi ceva în schimb. 

De fiecare dată când puneţi o condiţie, atunci când vreţi să oferiţi darul, îl îndepărtați foarte tare. „Voi cânta numai dacă voi 
avea un public de o mie de persoane şi voi câştiga cel puţin cinci mii de dolari!" Presupunând că nu sunt mulţi cei care au 
auzit despre tine, câte oferte de concerte crezi tu că o să-ţi apară? 


încă o amânare, iarăşi opui rezistență. încă un sacrificiu şi un chin autoimpus! Cum crezi tu că va începe lucrarea vieţii 
tale, dacă nu faci primul pas ca să o porneşti? 

Această lucrare este ca un copilaş. Trebuie să fie hrănit şi îngrijit atât în pântec, cât şi în afara lui. Atunci când 
conştientizezi prima dată care este darul tău, nu te apuca să anunti în gura mare. Păstrează pentru tine. Cântă sub duş. 
Găseşte un învăţător. Exersează în fiecare zi. 

Apoi, când darul este gata de a fi oferit altora, găseşte un cadru lipsit de formalisme şi neţipător, în care să nu fii supus nici 
tu la o presiune enormă în momentul în care îl dăruieşti - şi nici ceilalți, atunci când îl primesc. la-o uşor, aşa cum ai 
proceda cu un copil care ar vrea să le cânte celorlalți un cântec. Fii acel copil. Indiferent de cât de nerăbdător eşti ca să te 
maturizezi o dată cu darul tău, trebuie mai întâi să fii copil. 

învaţă, evoluează şi cultivă-ţi darul - până când ajunge să se manifeste. Asumă-ţi riscuri mici, apoi riscuri mai mari. Cântă 
în faţa unui public redus şi câştigă-i încrederea. Apoi. fără să faci nimic deosebit, publicul se va mări. 

Cei care refuză să pornească modest nu vor realiza niciodată nimic. Ei ţintesc către lună şi nu învaţă niciodată să stea cu 
picioarele pe Pământ. 

Să nu-ţi fie teamă să fii ucenic. Dacă admiri o persoană care are un dar asemănător cu al tău, să nu-ți fie teamă să ceri 
lecţii. Aceasta este una dintre modalităţile prin care înveți să ai încredere în darul tău. Pe de altă parte, nu poţi fi veşnic 
elev. Vine un moment în care elevul este gata să îşi lase profesorul în urmă. Atunci când soseşte acest moment, pleacă. Ai 
încredsre în dar. Ai încredere în toate orele în care ai exersat. Urmează-ţi drumul. încrede-te în tine însuţi. Eşti gata. 
Modul în care vorbeşti despre darul tău spune mult despre cât de fericit te face el să fii. Oamenii fericiţi vorbesc tot timpul 
despre darurile lor, oriunde şi în orice împrejurare le oferă viața. Oamenii nefericiţi ţin totul în ei, până ce viaţa le oferă 
mediul perfect. 

Vă spun că mediul perfect nu se găseşte niciodată. Chiar dacă viața pare a vă oferi tot ceea ce v-aţi imaginat, atunci când 
vine momentul pe care-l aşteptaţi, el nu arată deloc aşa cum credeati. 

De fapt, este foarte simplu. Trebuie să renunțați la toate imaginile pe care le-aţi făcut. Pentru ca să aveţi încredere în dar, 
trebuie să renunţaţi la modul în care credeţi că ar trebui primit acest dar. Asta nu mai este treaba voastră. Nu mai e câtuşi 
de puţin treaba voastră. Indiferent de cât de importanți deveniți, nu veţi şti niciodată cine va fi atins de lucrarea voastră şi 
cine se va îndepărta. 

Pentru a da darul, trebuie să-l laşi să plece liber. Nu trebuie să te gândeşti la cine îl primeşte şi la cine nu-l primeşte. 
Nimeni nu vorbeşte tuturor. Unii îşi împart darul cu un auditoriu format din câţiva oameni. Alții, cu câteva milioane. în 
primul caz, împărtăşirea darului se face în intimitate şi profund. în al doilea, ea este de suprafață şi pe scară largă. 

Nu este treaba ta să judeci. 

Nu judeca darul. îmbrăţişează- 1, evaluează-l şi dă-l. Nu judeca modul în care este primit. Dă-l, fără să te gândeşti la 
rezultate, fără să te aştepţi la ceva în schimb. 

Nu poţi să ţii darul şi să-l şi dai în acelaşi timp. Atunci când vei înțelege absurditatea unei astfel de acțiuni, îi vei da 
darului aripile pe care le merită. Şi acesta este momentul în care darul tău va ajunge la cei care întind mâna după el. 
Energia lui va trece prin ei şi se va întoarce la tine. Ciclul a da-a primi va fi complet. Vei simţi prețuirea şi va începe un 
nou ciclu de dăruire. 


Devotament faţă de tine însuti şi faţă de ceilalți 

Jedicarea pe care o dovediţi față de exprimarea darului vostru. 

'vă va transforma viaţa. Toate structurile din viaţa voastră care vă îngrădesc încep să cadă, de îndată ce faceţi acest 
legământ cu voi înşivă. A încerca să schimbaţi din afară aceste structuri este o treabă inutilă. Nu aşa apar schimbările. 
Schimbările apar dinăuntru în afară. Pe măsură ce vă acceptaţi darul şi treceţi prin frica de a-l exprima, structurile depăşite 
din modul vostru de viață sunt dezenergizate. Deoarece nu mai primesc energie de la voi, aceste structuri dispar. Nu trebuie 
să faceți nimic. Pe măsură ce dispar, ele creează în propria voastră conştientă mai mult spațiu deschis pentru ca darul să fie 
recunoscut, dat şi primit. 

Situaţia voastră de la serviciu, din familie, obiceiurile legate de somn şi mâncare încep să se modifice, pe măsură ce 
începeți să vă respectaţi pe voi înşivă şi să treceţi într-o stare de fericire. Fără nici un fel de luptă, vă desprindeți de rolurile 
şi relaţiile care nu mai servesc evoluţiei permanente. Acest lucru se întâmplă în mod spontan. Nimic nu e nici violent nici 
forțat. 

Atunci când vă devotați necondiţionat faţă de voi înşivă, ceilalți fie că se alătură vouă, fie se îndepărtează rapid din calea 
voastră. Spațiile cenuşii create de către ambivalența voastră - dorinţa de a avea ceva şi de a-l da în acelaşi timp - se 
luminează. Apare limpezimea, pe măsură ce norii îndoielii de sine şi dependenţelor sunt spulberaţi de către şinele dedicat 
şi radiant. 

Atunci când o persoană devine o individualitate clară, ea oferă tuturor permisiunea de a face acelaşi lucru. Structuri 
familiale disfuncţio-nale sunt destrămate şi noi structuri, care respectă şi apreciază indivizii implicaţi, le iau locul. 

Asta face devotamentul față de sine. El distruge neglijența, dependența de alții, târguiala nevrotică pentru iubire, 
plictiseala, apatia şi comportamentul critic. El eliberează indivizii pentru a deveni ei înşişi şi pentru a se întoarce, într-un 
mod conştient, la adevărata perfecţiune. 

Fidelitatea cuiva față de sine însuşi şi voinţa de a-şi trăi visul fac să explodeze întregul edificiu al fricii din jur. Este chiar 
aşa de simplu. Totul se întâmplă la fel de blând ca şi primul „da" rostit în liniştea inimii. 

Nimeni nu poate fi părăsit prin acest „da'" spus ţie însuți. Dacă gândeşti altfel, construieşti în jurul tău o închisoare făcută 
din frică şi vinovăţie. Acest „da'" spus sinelui tău esenţial şi scopului în viaţă este, de asemenea, un „da" spus sinelui 


esenţial al altei persoane şi scopului ei în viaţă. Târguieli nevrotice pentru iubire - în care granițele sunt permanent 
încălcate - nu rezistă luminii afirmării de sine. Eliberându-te pe tine. îi chemi şi pe alţii spre propria libertate. Bineînţeles 
că e treaba lor. dacă răspund sau nu. 

Chemarea înspre înnoirea de sine nu este o chemare înspre a-i abandona pe ceilalţi. Nu este o chemare spre separare sau 
evitarea responsabilităţii. Chemarea spre a te respecta şi aprecia pe tine însuţi este, de asemenea, o chemare înspre a-i 
respecta şi aprecia pe ceilalți. Când o persoană nu este fericită, de obicei nici ceilalţi nu sunt fericiți. 

Mai devreme sau mai târziu, această nefericire trebub privită în față şi discutată. 

Chemarea înspre înnoirea de sine dă roade, numai în măsura în care inima rămâne deschisă. Nu este vorba de o închidere, 
ci de o deschidere. 

Uneori, anumite persoane nu pot vedea darul pe care abnegaţia față de tine însuţi li-I dă şi e posibil să trebuiască să 
acționezi într-un mod pe care ceilalți nu pot să-l înţeleagă sau să-l susțină. Acest lucru va fi dificil pentru tine, dar nu 
capitula în faţa celor care te-ar putea face să te simți vinovat pentru că ai urmat îndemnurile inimii. Rămâi ferm în abne- 
gaţia față de tine însuți, dar păstrează-ţi inima deschisă faţă de durerile celorlalți. lubeşte-i, binecuvântează-i, vorbeşte cu 
ei, sprijină-i în toate modurile cu putinţă - dar nu le permite să te deturneze de la responsabilitatea pe care o ai faţă de tine 
însuţi. 

Devotamentul tău faţă de alte persoane trebuie să fie o extensie a abnegaţiei faţă de tine însuţi şi nu în contradicţie cu ea. 
Cum ai putea să alegi între binele tău şi binele altuia? Aşa ceva nu e posibil. 

Nimeni nu-ţi cere să faci o asemenea alegere. 

Uneori, există o decizie care te cinsteşte pe tine şi îi cinstește şi pe ceilalţi. Găseşte această decizie. Fii hotărât să o găseşti. 
Nu te abandona pe tine însuți. Nu-i abandona pe ceilalți. Rămâi devotat ţie însuţi. Cheamă-i şi pe ceilalți să facă acelaşi 
lucru. Rămâi devotat celorlalți. Fă acest lucru în plinătatea ta. 

Fii cine eşti şi fii gata să împărţi cu alții. Respectă-te şi cinsteş-te-te. Nu-i exclude pe alţii de la dragostea ta. Ce altceva ai 
putea face? Ce altceva trebuie făcut? 

Renunţă la formele vechi. Lasă forma cea nouă a vieţii tale să apară în ritmul ei propriu. Acceptă de bună voie spaţiul 
deschis al „noncu-noaşterii". Ori de câte ori renunți la trecut, trebuie să intri în acest spaţiu. Nu-ţi fie teamă. Nu-ţi fie 
ruşine. E în regulă să nu ştii. E în regulă să laşi lucrurile să evolueze. Fii doar prezent şi spune adevărul. Fii răbdător. 
Evoluţia este un proces. Fii blând cu tine însuţi şi cu ceilalți. Nu vei reuşi fără să faci greşeli. 


Singura lucrare care e de făcut 

Orice lucrare spirituală implică exprimarea de sine cu multă bucurie, cât şi elevarea celorlalți. Dacă lucrarea ta nu este 
făcută cu multă bucurie, dacă nu-ţi arată talentele şi abilităţile şi dacă nu-i ele-vează pe ceilalți, ea nu este o lucrare 
spirituală. Este lucrare lumească. 

De multe ori v-am cerut să fiți în această lume, dar să nu aparțineţi ei.* Ce înseamnă asta? 

înseamnă să poţi face treburile pe care le fac alți bărbaţi şi alte femei - dar trebuie să le faci cu bucurie, în spiritul iubirii. 
Dăruieşte munca ta. E un dar care nu presupune nici un fel de sacrificiu. 

Dacă ar presupune vreun sacrificiu, nu ar mai fi făcut cu bucurie. Prin urmare, n-ar mai fi un dar. 

Nu munci doar din spirit de datorie, chiar dacă te pui în serviciul altora. Fă ceea ce faci cu multă bucurie - sau nu mai face 
deloc. 

Nu face ceva ce nu-ţi place, numai ca să câştigi bani. Chiar dacă acei bani susțin o întreagă familie, aceasta nu va prospera 
prin sacrificiul tău. Nimic nu prosperă ce nu vine din iubire. 

Există sute, dacă nu chiar mii de modalități prin care te poţi înşela pe tine însuţi şi poţi munci din spirit de sacrificiu sau 
din datorie. Există tot atât de multe modalităţi prin care-i poţi păcăli pe alții, muncind motivat de nerăbdare sau lăcomie. 
Fii conştient de multele moduri subtile prin care te poţi trăda pe tine însuţi şi/ori pe ceilalți. Nu aştepta recopen-sele pe care 
le-ai putea primi de la lume. Averea materială, renumele şi faima nu-ţi vor aduce fericire. 

Nu-ţi aduce fericire decât munca făcută cu bucurie. Numai munca făcută cu bucurie va aduce fericire celorlalți. Să nu crezi 
că fericirea poate să vină din sacrificiu sau luptă. Scopurile trebuie să se conformeze mijloacelor. Ținta se conturează pe 
măsură ce se desfăşoară procesul. 

Fii precaut când e vorba de munca motivată de vinovăţie sau de mândrie spirituală. Nu încerca să te mântui, ajutându-i pe 
ceilalți. Nu încerca să-i mântui pe ceilalți, când tu însuți ai nevoie să fii mântuit. 

în primul rând, aşează totul cum trebuie în mintea ta. învaţă să ierți trecutul şi să te preţuieşti pe tine însuţi, aici şi acum. 
învaţă să ai încredere în darurile tale. Atunci când îl exprimi pe deplin şi cu multă bucurie pe cine eşti, munca ta se va 
extinde în mod natural asupra celor care vor beneficia de ea, sau de propriul tău exemplu personal. Aceasta este lucrarea 
lui Dumnezeu. Ea nu are nevoie de studii de marketing. Are un program al ei propriu. 

După ce ai găsit ce ai de făcut în viaţă, cel mai mare obstacol pentru a-l duce la bun sfârşit se află în încercarea ta de „a-l 
direcționa". Nu poți face în aşa fel încât lucrarea spirituală să se materializeze. 

e  comparăloan XV, 

Dacă încerci, vei eşua. Vei vedea cum cea mai simplă treabă va fi maculată de către mândria spirituală şi subminată de 
către aşteptările ego-ului tău. 

Nu poţi să-ți faci lucrarea spirituală în acelaşi fel în care o faci pe cea lumească. Prima necesită dăruire, a doua cere iluzia 
controlului. 

De îndată ce renunti la nevoia de a controla, orice lucrare poate deveni spirituală. De îndată ce încerci să preiei controlul, 


cele mai spirituale proiecte încep să se facă praf şi pulbere. 

Nu ceea ce faci este lucrare spirituală, ci modul în care o faci. Lucrarea spirituală este cea pe care o faci cu bucurie. 

Nu ceea ce faci este lucrare lumească, ci modul în care o faci. Lucrarea lumească este cea pe care o faci din datorie, cu 
sacrificiu sau căutând aprobarea celorlalți. 

Nu contează exteriorul, ci motivaţia interioară. Nu e vorba de „ce", ci de „cum”. 

Nu încerca să descoperi din afară scopul vieții tale. Aşa ceva nu este cu putință. 

Nu încerca să descoperi scopul vieţii tale, ascultând ideile şi opiniile celorlalți. Aşa ceva nu este cu putință. Descoperi ce ai 
de făcut în viață, ascultând vocea inimii. Nu există nici o altă cale. 

Pare a fi o călătorie singuratică şi, într-un fel, aşa şi este - deoarece nimeni altcineva nu o poate face în locul tău. Trebuie să 
alergi singur primii kilometri. Trebuie să-ţi dovedeşti abnegația. Trebuie să demonstrezi că nu vei fi deturnat de către 
ceilalți. 

Cu timpul, vor veni şi alții pe cărare cu tine. Nu se poate altfel. Nu trebuie să mergi să-i cauţi. Ii întâlneşti pe parcursul 
natural al preţuirii de sine şi al deschiderii către propria experiență. 

Mitul prosperității materiale 

^ă fie foarte clar că puţini sunt oamenii care se dedică lucrării lui 

“Dumnezeu. Dintre cei care spun că o fac, numai câțiva demonstrează în mod activ această dăruire. Nu vă aşteptaţi ca 
lumea să vă sprijine în călătoria voastră către autenticitate. Nu o va face! 

Lumea sprijină numai ceea ce înţelege. Şi, chiar acum. nu înțelege altceva decât datorie şi sacrificiu. Lucrurile astea se vor 
schimba cu timpul. Dar nu te aştepta să fie prea repede. Nu începe ceea ce ai tu de făcut în viaţă, cu speranța că vei căpăta 
sprijinul şi aprobarea celor din jur. 

Cei care-mi înțeleg învățăturile şi încearcă să le trăiască sunt adesea trataţi de către alţii cu dispreţ. Să nu fii surprins, dacă 
aceasta ţi se va întâmpla şi ție. Faptul că alţi bărbaţi şi femei te invidiază şi se simt ameninţaţi de către tine, nu este un 
semn de dezaprobare divină. 

Dacă se întâmp'ă acest lucru, suportă-l cu răbdare şi trimite celorlalți dragoste şi acceptare. Când ei vor vedea că te 
interesează binele lor cel mai mare, se vor îmblânzi. Dacă eşti hotărât să-ţi urmezi călătoria, răbdarea ta va fi 
recompensată. Dar în cazul în care cauţi aprobare şi recunoştinţă, nu le vei găsi. 

Nu da atenţie religiei abundenței. Ea nu este cu nimic mai adevărată sau mai de folos decât religia sacrificiului. Nu este 
absolut necesar ca Dumnezeu să recompenseze lucrarea spirituală prin succes material. Toate recompensele sunt spirituale. 
Fericire, bucurie, compasiune, pace, sensibilitate - acestea sunt recompensele pentru o viaţă trăită într-un mod integru. 
Dacă succesul material nu apare, acest lucru nu este important. Dacă pare important şi creşte resentimentul, atunci este, pur 
şi simplu, nevoie să fie îndepărtată o parte mare din ego. 

Trebuie să învăţaţi, o dată pentru totdeauna, să încetaţi de a mai măsura bogăţia spirituală cu un etalon lumesc. 

Dacă succesul material apare, acesta este adesea un test pentru a se vedea dacă persoana respectivă poate transcende 
interesul personal şi lăcomia. Cel care nu vrea să împartă bogăţia materială cu ceilalți nu este o persoană spiritualizată. 
Bogăția materială, ca şi toate celelalte daruri, este dată pentru a fi împărțită cu ceilalți. Dacă te agăţi de darul pe care ţi 1-a 
făcut Dumnezeu, nu vei culege răsplata unei adevărate prosperităţi - adică fericire şi pace. 

Nu face greşeala de a crede că ceea ce ai de făcut în viață trebuie să-ţi aducă o sumă mare de bani. în cazul în care crezi 
acest lucru şi munca ta nu e încununată de succes lumesc, vei crede că ai ales greşit. Nu te vei simţi în largul tău şi te vei 
considera ne-vrednic. Te vei pedepsi şi vei abandona darul. 

Pe de altă parte, nu face greşeala de a crede că, pentru a-l servi pe Dumnezeu, trebuie să fii sărac. O persoană bogată îl 
poate servi pe Dumnezeu tot aşa de bine ca una săracă, dacă vrea să împartă bogăţia cu ceilalți. Nu contează cât de mult 
cuprinzi cu mâinile tale - contează doar dacă mâinile tale se întind în afară, către fratele sau sora ta. Priveşte dinăuntru în 
afară, priveşte în inima ta. vezi-ţi intenţiile şi vei vedea lucrurile exact aşa cum le vede Dumnezeu. 

Tuturor bărbaților şi tuturor femeilor li s-a încredinţat un dar. Nu contează dacă darul unei persoane seamănă cu al alteia. 
Ceea ce contează este ca fiecare persoană să-şi cunoască şi să-şi însuşească darul - şi să-l ofere celorlalți. 


Partea a cincia 
Vindecarea sinelui divizat 


Ingăduinţă şi renunțare 

Prea mulţi oameni încă mai au aşteptări în viaţă: „Dacă sunt bun, Dumnezeu mă va recompensa". Modul lor de a înțelege 
abundența este unidimensional. Ei cred că îl pot manipula pe Dumnezeu, folosind mantra potrivită. Când toată gândirea lor 
bazată pe magie cade, simt că şi ei cad de-a binelea. Dacă se îmbolnăvesc de cancer sau dau faliment, încep să se 
pedepsească fără milă. Renunţă la orice speranţă. 

Unii dintre ei chiar se sinucid. Alţii trăiesc aşteptări exact opuse: „Dacă sufăr, voi fi vrednic de dragostea lui Dumnezeu”. 
Datorită faptului că eu am fost crucificat, ei cred că trebuie să fie şi ei crucificaţi. Aceşti oameni sunt victimele aceleiaşi 
perspective liniare, unidimensionale. Ei cred că trebuie să treacă pe planul doi, pentru a fi în grațiile lui Dumnezeu. Atunci 
când le surâde norocul, un sentiment că ceva nu este cum trebuie le subminează succesul. Sau, trăiesc experienţa şansei şi 
reuşitei ca pe ceva de ruşine, făcând totul praf sau dând altora, dintr-un sentiment de vinovăţie. 


Nici a fi indulgent cu tine însuţi şi nici a te nega nu-ți aduc pacea şi fericirea. 

Cei care sunt prea indulgenti cu ei înşişi văd, în cele din urmă, că alegerea pe care au facut-o dă dependenţă şi îi satisface 
din ce în ce mai puţin. Cei care se neagă descoperă, în cele din urmă, că au devenit rigizi, arțăgoşi, lipsiţi de sensibilitate şi 
compasiune. 

Majoritatea oamenilor sunt fie persoane care-şi revin după foste dependențe sau lepădări de sine. Ei au trăit experiența 
durerii autoindul-genţei sau a abstinenţei. Probabil a amândurora. Ei au făcut greşeala de a acţiona cu impulsivitate, fără să 
le pese de ei înşişi sau de ceilalți, vânând o satisfacţie care le-a scăpat întotdeauna. Sau. au făcut greşeala de a se retrage 
din viață, evitând situaţii noi, neriscând niciodată nimic. 

Nici una dintre aceste extreme nu face cinste cuiva. Atât dependenţa, cât şi renunţarea sunt forme de ataşament de trecut. 
Pentru a rămâne în prezent, fiecare persoană trebuie să înveţe să-şi accepte experiența şi toate sentimentele pe care le are în 
privinţa ei. Acest lucru este valabil atât pentru experiențele care nu-i plac, cât şi pentru cele care-i plac. Când îşi acceptă 
experienţele şi-şi observă sentimentele - fie ele negative sau pozitive - ea nu trebuie să ducă mai departe acea experienţă pe 
plan subconştient. 


Vindecarea sinelui divizat 

Atât comportamentele de dependenţă, cât şi cele defensive sunt Linoduri de a alunga experienţa. Ele îţi dau posibilitatea de 
a trece repede peste experiența ta, în loc de a rămâne în cadrul ei şi de a simți toate sentimentele pe care ea ţi le oferă. 
Dacă ai putea fi conştient de toate sentimentele tale şi să le comunici fără să te judeci, nu ai mai crea un rezervor 
subconştient de sentimente reprimate. Detaşându-te de experienţă şi nesimţind sentimentele, creezi o conştientă duală - în 
parte pe conştient şi în parte pe subconştient - în loc de una unitară. 

Acest tip de disociere apare cel mai clar în cazurile violenţelor grave, fizice şi/sau emoționale. O parte din sine devine 
ascuns, inaccesibil, rupt de întreg. Pentru ca să se producă vindecarea, aspectele detaşate ale sinelui trebuie să fie 
recuperate împreună cu amintirile lor traumatizante - şi integrate în conştientă. 

Reconstituirea sinelui divizat este esenţa procesului de vindecare, chiar şi pentru cei care nu au fost agresaţi grav. Toate 
experienţele înfricoşătoare provoacă o anumită formă de izolare, de modificare a respirației şi de deconectare a individului 
de la sentimentele sale. Aceste experienţe de deconectare de la sine se află la baza căilor ocolite prin care vin viitoarele 
stări de victime. 

Izolarea apare atunci când părinţii, profesorii şi alți adulți importanţi nu recunosc experienţa copiilor. Copiii îşi înăbuşă 
sentimentele şi încep să-şi formeze un sine fals, acceptat pe plan social, care le dă posibilitatea să facă faţă cererilor din 
jurul lor. Acest sine este contrafăcut. El este construit din frică, e un înveliş pentru ruşine şi prezintă lumii o poleială 
subțire de „normalitate". 

Toate fiinţele umane au acest sine fals, această poleială subțire, pe care le poartă ca pe o mască, pentru a se proteja de 
judecată şi atac. Toate fiinţele umane au sentimentul de ruşine că se dau de gol, sentiment pe care-l ascund până şi de cei 
mai apropiați membri ai familiei şi de prieteni. Toate ființele umane au materialul subconştient care trebuie conştientizat. 
Pentru a face aceasta, trebuie spart învelișul sinelui fals. E posibil ca persoana să-şi piardă serviciul sau relațiile iniţiale, 
sau cineva apropiat ei s-ar putea să moară. Adesea, se îmbolnăveşte foarte grav. 

O dată învelişul spart, ceea ce se află înăuntru poate ieşi la suprafață prin crăpături. Dat fiind faptul că toate deconectările 
de la experiența noastră conştientă sunt înregistrate în trup, toate experienţele reprimate legate de violență e posibil să se 
manifeste ca boli. Luată astfel, boala este chemare la trezire, o chemare la conştientă şi vindecare. Pe măsură ce psihicul 
individului devine mai acordat la iubire, e din ce în ce mai posibil să iasă la suprafaţă amintirile reprimate. Asta, deoarece 
individul este pregătit să le facă faţă, să simtă sentimentele şi să asimileze experienţa. 


Trupul renăscut 

face o punte între experienţa conştientă şi cea subconştientă leste gestul primordial şi esenţial pentru autointegrare. întrea- 
ga spiritualitate se află în această integrare. 

Ruptura dintre trup şi spirit apare în minte. Şi acolo trebuie ea vindecată. Trupul nu a fost niciodată duşmanul spiritului. De 
fapt, lucrurile stau exact invers. Trupul este cel care face să plesnească învelişul fragil al falsului sine şi scoate la iveală 
amintirile reprimate, pentru a le vindeca. Trupul are o reputaţie proastă, deoarece este crucea pe care se simte durerea. Dar 
renaşterea este imposibilă, dacă nu se simte durere. 

A nega durerea existenţei nu face trupul să evolueze. Nu elimină durerea din trup. De fapt, negarea durerii este actul de 
crucificare. El se întâmplă în fiecare moment. 

A simți durerea înseamnă a te reuni cu trupul, a aduce respirația (spiritul) înapoi în trup. în cadrul acestui gest de 
reconectare, falsul sine este distrus o dată pentru totdeauna. Masca prefăcătoriei şi negării e făcută bucăţi. Amintirile se 
întorc. Experienţa este integrată. 

Durerea nu este duşmanul tău, ci cel mai mare prieten pe care-l ai. Te aduce înapoi la trupul tău. Te aduce înapoi la 
respiraţie. Te aduce înapoi la întregimea experienţei tale. 

Trupul renăscut este un simbol pentru re-integrarea minţii desprinse de trup. Este acea minte în care subconştientul a 
devenit conştient. Este mintea în care se întâmplă întotdeauna vindecarea şi integrarea. Este mintea în care iertarea 
urmează judecății, aşa cum expiraţia urmează inspiraţiei. 


A-ţi cinsti experiența: Zorile unei vieți de dăruire 


întotdeauna, oamenii au stabilit standarde externe cu care să-şi măsoare spiritualitatea. Aceste standarde sunt esențialmente 
false, deoarece viaţa spirituală nu poate fi măsurată printr-un standard exterior. Chiar şi metodele psihologice de evaluare, 
cum ar fi „pacea interioară*', sunt uşor de construit greşit, întrucât negarea adesea ia masca drept absenţa conflictului. 
Adesea, cele mai dificile şi mai complicate situaţii dau naştere celei mai extraordinare evoluţii spirituale. 

Uneori, numai trădarea de sine cea mai evidentă creează conştienta în cadrul căreia şinele nu va mai fi trădat. 

în cele din urmă, trebuie să încetăm să ne mai judecăm experienţa şi să o mai comparăm cu cea a altora. Experienţa 
noastră, cu toate suişurile şi coborâşurile ei, este perfectă pentru noi. Ea ne aduce lecţia pe care trebuie să o învăţăm, pentru 
ca să trecem dincolo de frică şi vină. 

A trăi o viaţă de dăruire înseamnă a fi prezenți, clipă de clipă, în cadrul experienței noastre. înseamnă a ne accepta 
experienţa fără a o judeca. Sau, dacă o judecăm, să ne iertăm că ne apărăm şi că respingem. 

A fi prezenți în experiența noastră nu înseamnă că nu ne acordăm un spaţiu, nu ne detaşăm sau că nu ne detaşăm din punct 
de vedere emoţional, înseamnă doar că devenim din ce în ce mai conştienţi de momentul în care ne rupem şi că ne aducem 
cu blândeţe înapoi. 

Această „aducere înapoi" este esenţa meditaţiei. Pentru a medita, nu este necesar să încetăm de a mai gândi. Este doar 
necesar să devenim conştienţi de gânduri, pe măsură ce ele apar - să vedem modul în care ele ne scot din linişte. Să vedem 
cum ne împiedică să fim pe deplin prezenţi. A medita înseamnă a vedea cum gândurile ne fac să ne rupem - să ne depărtăm 
de unde suntem, să ieşim din momentul prezent. 

Gânditul nu este un lucru rău. Dacă-l facem să fie rău, creăm şi mai multe gânduri despre gânduri. Gânditul este doar ceea 
ce se întâmplă când şinele esenţial adoarme. 

Nu faceţi din gândit ceva rău. Nu faceți din a adormi ceva rău, pentru că vă va fi imposibil să vă treziţi. Pentru cel trezit, 
trezirea nu este dificilă. Este o experienţă absolut obişnuită. 

Trezitul este ceea ce se întâmplă, atunci când nu mai adormi. Nu e nimic special în privinţa aceasta. Nu trebuie să realizezi 
nimic. Eşti treaz chiar în clipa asta, iar apoi uiţi - şi adormi. 

Durerea, disconfortul, starea conflictuală te trezesc din somnul tău. încetează de a mai opune rezistență celor mai mari 
învăţători pe care-i ai. Mulţumeşte-le că au venit. Mulţumeşte-le că te-au adus înapoi în momentul prezent. Ți-au dat darul 
cel mai de preţ. 

în prezent, poţi doar să fii. Nu e nevoie să fii acolo pentru altcineva. A fi acolo pentru altcineva este un mod de a nu fi 
prezent. Nu e nevoie să fii acolo nici măcar pentru tine însuţi. Şi acesta este un truc. Fii doar. Nu e nevoie de nimic altceva. 
Nici de judecăţi. Nici de reguli. Fii doar. 

Aceasta este o binecuvântare. Aceasta este floarea acceptării. 

Fii doar. Christ este o stare de a fi, nu o stare de a deveni. 


Învăţarea noii paradigme 

Învățătorii spirituali ai noii paradigme nu pretind că sunt mai buni decât alţii. Ei nu pretind că au răspunsurile cerute de 
ceilalți. Ei vorbesc doar din propria lor experienţă. Ei îi invită pe ceilalți să se împărtăşească din ceea ce au învăţat din 
experienţa lor - şi apoi să tragă orice concluzii doresc. Ei nu-şi asumă responsabilitatea pentru ceea ce aleg să vadă ceilalți. 
Ei nu predică. Ei nu încearcă să îndrepte pe nimeni. Ei îi acceptă doar pe ceilalți aşa cum sunt şi îi încurajează să-şi 
găsească propriul adevăr. Ei dau forță. Ei văd lumina în ceilalți şi îi încurajează. Ei nu închid ochii în faţa întunericului, dar 
ştiu că acesta, în cele din urmă, nu are nici o importanță. Atunci când iubirea este prezentă, întunericul se dizolvă în lumina 
ei. 

Ei nu neagă întunericul şi nu se luptă cu el. Ei ştiu că nimic nu este greşit, că nu există nici un rău căruia să i se opună şi 
nici o bătălie pe care să o dea. Ei doar încurajează cu blândeţe lumina. Ei ştiu că lumina însăşi va vindeca toate rănile. 
învățătorii noii paradigme nu încearcă să-i vindece pe ceilalți. Ei îi încurajează pe ceilalţi să se vindece singuri, prin 
acceptarea şi iubirea de sine. Ei modelează iubirea necondiționată, ascultând profund şi plini de compasiune - tară să 
judece sau să încerce să îndrepte ceva. 

învățătorii vechii paradigme vor să îi vindece pe alţii şi să mântuiască lumea. învățătorii noii paradigme ştiu că ceilalți sunt 
bine aşa cum sunt şi că lumea este deja mântuită. 

De ce se întâmplă asta? Oare învățătorii noii paradigme au închis ochii? Nu văd ei suferințele lumii, catastrofele din 
mediul înconjurător, violenţa endemică.? 

O. ba da, ei văd lupta şi durerea, dar le dau o interpretare diferită. Ei nu cred că oamenii sunt vinovaţi, sau că lumea este 
condamnată. Ei văd extraordinara chemare a iubirii. Ei văd strigătul universal pentru acceptare şi înţelegere. Şi aceasta şi 
dau. 

Nu îndreptare. Nu mântuire. Nu remedii intelectuale pentru probleme fizice. Dau ei hrană sau medicamente, dacă e nevoie 
de aşa ceva? 

Bineînţeles, dar îşi aduc aminte cui le dau. îşi aduc aminte de chemare şi îi răspund. Știu că hrana este de ajutor, dar că nu 
este soluția la problemă. Nu asta se cere. Ceea ce se cere este iubire. Iubirea este singura hrană. Iubire este ceea ce ei îţi 
dau. 

De îndată ce vezi o problemă ce trebuie îndreptată, ai şi luat din puterea persoanei care se află în faţa ta. Să nu faci acest 
lucru. Să nu accepti atitudinea de neputinţă. Nu există victime pe lume. 

Dacă vezi un cerşetor, nu ceda. întreabă-l: „De ce stai tu aici şi cerşeşti la colţ de stradă, o tu cel măreț?" Fă-l să ştie că 
vezi cine este el cu adevărat. Priveşte-l în ochi şi vezi divinitatea lui, împreună cu a ta -şi apoi întreabă-l cum îl poţi ajuta. 


Vezi tu, neputinţa este o mare mască. Priveşte în spatele voalului şi spune: „îmi amintesc de tine, frate”. 

Nu-i da cerşetorului doar bani, iar apoi să pleci, fără să-i recunoşti esența. Dacă vrei să-i dai bani, fa-o. Dar nu trece mai 
departe tară să-i recunoşti esența. Deoarece el nu are nevoie de bani, ci de dragoste ta, de binecuvântarea ta, de 
recunoaştere din partea ta. 

N-ai venit aici ca să-i îndrepţi viaţa, ci să-l cinsteşti pe el. Dacă poţi face acest lucru pentru el, şi Eu îl voi face pentru tine. 
Deoarece Eu nu am venit aici ca să te îndrept, ci ca să te chem la tine însuţi. Mă auzi? îţi spun aceleaşi cuvinte pe care i le- 
ai spus tu lui: „îmi amintesc de tine, frate al meu. îmi amintesc cine eşti”. 

învățătorii noii paradigme sunt mulțumiți să fie un frate sau o soră. Sunt mulţumiţi să fie un prieten. Ei şi-au întâlnit 
învățătorul interior şi au lăsat de-o parte toate autoritățile exterioare. Aşa că, ei nu vin ca să-ţi ofere ajutor sau să ţi-l ceară. 
Ei vin ca parteneri egali. Ei se comportă cu tine aşa cum ar vrea ca alţii să se comporte cu ei. La fel se comportă şi cu 
persoana de lângă tine. Nu există diferențieri şi nici preferinţe. 

Ei nu-ţi cer să-i urmezi. Nu-şi negociază cunoştinţele în schimbul unor favoruri sexuale. Nu te judecă, nu te izolează şi nu- 
ți neagă experienţa. Rămân întotdeauna, în mod egal, un frate sau o soră. 

Când ei stau lângă tine e ca şi când tu ai sta lângă mine. Asta, deoarece adevărul este că noi stăm cu toții împreună, la 
acelaşi nivel de egalitate. Iar în această egalitate se află mântuirea întregii lumi îndărătnice. 

Egalitate şi singurătate 

Puţini oameni sunt singuri în cadrul experienței lor. Majorităţii oamenilor le este frică să fie. Ironia este că acei care sunt 
singuri nu simt că sunt singuri. lar cei care nu sunt, se simt singuri. Singuraticul caută companie, dar compania nu este 
posibilă - deoarece nu a descoperit încă cine este el cu adevărat. 

Şinele este un loc sălbatic. Lasă-l neexplorat şi pe el se vor construi oraşe. 

Explorează-l cu curaj şi apropierea devine posibilă. 

Adevărata egalitate are nevoie de individualizare. Până ce nu-ţi cunoşti contururile propriei tale inimi, nu le poţi învăţa pe 
cele ale altuia. Dacă pleci de acasă înainte să fii pregătit, cauţi casa fără să o găseşti. Găseşti o mamă, în loc de o soţie - un 
tată, în loc de un soț. Când îți vei fi găsit casa, o iei cu tine oriunde mergi. Găseşte-ţi mai întâi casa şi abia apoi caută 
companie. 

Descoperă cine eşti, nu conform definiţiei altcuiva, ci conform definiţiei tale proprii. Joacă-te cu ea, înainte să o accepţi. 
Lasă întregul tău sine să devină prezent. Explorează dunele care se ridică la marginea mării. Simte aerul sărat şi plimbă-te 
de-a lungul plajei în timpul refluxului. Vezi toate formele de viaţă, toate posibilităţile, jocul gândului şi al emoției, atunci 
când fluxul se întoarce. Cunoaşte-te pe tine însuţi. 

Să nu te pierzi în lume, înainte de a şti cine eşti, sau înainte ca şansele tale de trezire să fie foarte puternice. Lumea va fi 
foarte fericită să-ţi ofere un rol şi o responsabilitate. Alţi oameni vor fi foarte fericiţi să-ți desemneze un rol în piesa lor. 
Hai să privim lucrurile în faţă şi să recunoaştem că unele roluri sunt foarte atrăgătoare. Ele promit foarte mult. E greu să 
spui nu. 

„Lasă-ţi singurătatea ta sălbatică şi vino şi locuieşte cu mine. Te voi iubi şi voi avea grijă de tine." Acestea sunt cuvintele 
pe care aşteptă să le audă un copil al străzii. în cele din urmă, apare o cale; părinţii dispăruţi se materializează. Totul va fi 
bine. Aşa să fie, oare? 

Nu prea! Mai degrabă, acesta este modul în care şinele este trădat. In modul acesta este pavat cu asfalt locul cel sălbatic, 
înăbuşindu-i iarba şi pomii, invadându-i cerul. Numeşte aceasta desțelenire, tehnologie, progres. în nici un caz nu este aşa 
ceva! 

Persoana tară casă e întotdeauna nemiloasă, atunci când îşi face o locuinţă. Nu are nici un fel de milă pentm mediul 
înconjurător sau pentru binele altuia. Pur şi simplu, îşi manifestă în exterior mânia şi durerea. 

încearcă să trăieşti cu cineva, înainte de a fi învăţat să trăieşti cu tine însuţi şi vei face din acea relație o bătaie de joc. Nu 
va merge. 

Mai întâi, găseşte-ţi căminul în interiorul inimii tale. 

Numai cel care se cunoaşte şi se acceptă pe el însuşi, poate descoperi ce înseamnă a fi egal cu altul. Dacă nu o face, se 
autotrădează. 

Niciodată nu e vina celeilalte persoane, atunci când o relaţie nu merge. Orice sfârşit al unei relații poate fi atribuit unei 
singure cauze: lipsa de fidelitate față de sine. 

Atunci când nu eşti credincios ţie însuţi în momentul în care începi o relație, cum e cu putință să fii credincios ţie însuți cât 
timp te afli în cadrul ei? Vezi deci că nu poate fi greşeala celeilalte persoane. Amândoi ați căzut de acord că a vă respecta şi 
preţui pe voi înşivă era un lucru mult prea riguros, care presupunea mult prea multă singurătate. Aţi optat să adormiți 
împreună. 

Foarte curând aţi descoperit că această stare de adormire împreună nu era deloc ceea ce părea a fi. V-aţi trezit şi ați 
întrebat: „De ce am schimbat eu un vis pentru altul? Visul iniţial însemna singurătate, dar era mult mai simplu”. 

N-aţi făcut altceva decât o manevră de amânare, un ocoliş. Aţi trecut de la a dormi singur, la a dormi alături de altcineva. 
Dar, adevărata provocare pentru voi nu a fost dormitul, ci trezitul. Dacă nu te dedici cu dăruire propriei tale treziri, ceilalți 
nu-ți vor oferi decât ocolişuri, cărări laterale, mersul pe loc. Timpul trece, dar nu se schimbă nimic. Durerea nu dispare. 
Vechea nemulţumire este încă prezentă. Cu timpul, îţi vei da seama că trebuie să priveşti în faţă această nemulțumire. Pare 
a fi o nemulțumire faţă de circumstanţele exterioare ale vieţii tale, dar ea rămâne la fel şi după ce aceste circumstanţe s-au 
schimbat. 

S-au schimbat cearceafurile, dar patul este tot prost. Problema nu este de cosmetizare. Nu e de suprafaţă. Ea se află chiar la 


bază. Acolo trebuie căutată. Acolo trebuie rezolvată. 

Nemulțumirea ta îţi spune numai şi numai un singur lucru: „Nu te respecţi şi nu te prețuieşti”. Dacă ai face-o, în viaţa ta ar 
exista energie şi dedicare unei cauze. Nu ai fi plictisit. Nu ai fi singur. Nu ai fi dornic să înlocuieşti visul tău cu al altuia. 
Tu eşti cel care optează pentru ocoliş, semen al meu. Nu-l acuza pe cel care te însoţeşte. Nu este greşeala lui. Nu este 
greşeala ei. 

A fost, pur şi simplu, alegerea ta. Nu te pedepsi pentru asta. Fă o altă alegere. Alege să te respecţi şi să te preţuieşti, să 
păşeşti pe deplin în viaţa ta. 

Fă alegerea curajoasă de a fi singur. A fi singur înseamnă a fi tu însuţi pe deplin. înseamnă a fi „cu totul unul". înseamnă 
că toate aspectele diferite ale sinelui au învăţat să coexiste şi să danseze împreună în jurul unui centru. 

Când eşti pe deplin prezent în viaţa ta, vei fi atras de alţii care fac acelaşi lucru. Atunci, nici unul nu va mai trebui să 
renunțe la viață, pentru celălalt. Amândouă persoanele pot fi pe deplin prezente în viaţa lor şi pot explora cum se simt fiind 
împreună. Acesta este începutul unui alt dans. Dar este un dans care nu poate apărea, decât dacă fiecare persoană este în 
concordanță cu ea însăşi şi cu ceilalţi şi dansează în cadrul propriului său adevăr. 

A-ți împărtăşi viziunea împreună cu ceilalți 

măsură ce şinele devine congruent şi învaţă să-şi manifeste propria viziune, apar oameni împreună cu care să o împărtă- 
şească. Dar, în pofida dorinţei de a împărţi cu alţii, apare lupta inevitabilă a ego-ului. O persoană va dori o anumită 
configurare a ideii şi un anumit rezultat. O altă persoană va dori un alt rezultat. 

Fiecare relaţie va trăi experiența duelului dintre ego-uri, începuturile unei potenţiale încălcări a dreptului celuilalt. Totuşi, 
dacă şinele are rădăcini foarte puternice, nici una dintre individualități nu va capitula în faţa cererilor şi aşteptărilor 
celorlalți. Va exista o comunicare a ceea ce vrea şi se aşteaptă fiecare, cât şi o dorință de a rămâne deschis la o soluţie care 
respectă ambele părți. 

O viziune împărtăşită este, pur şi simplu, acel aspect al experienţei care are rezonanță în ambele persoane în acelaşi timp. 
Parteneriatul poate fi construit numai pe baza unei viziuni împărtăşite şi pe dorința partenerilor de a renunţa la modul lor 
rigid de a vedea lucrurile. 

După ce ascultă nevoile profunde ale fiecărei persoane, renunțând la imaginile făcute de ego asupra modului în care aceste 
necesităţi trebuie să fie satisfăcute, cei doi stau împreună în linişte, întrebând care este binele cel mai înalt pentru toți cei 
implicați. în această linişte, fiecare aude ceva. Uneori, amândoi aud acelaşi lucru - sau unul aude ceva ce-i convine foarte 
mult şi celuilalt. Aceasta este intuiţia împărtăşită cu celălalt asupra modului în care trebuie acționat. într-un parteneriat, 
toate deciziile sunt luate prin consens bazat pe intuiţie. 

Adesea, cei doi nu ştiu de ce sunt îndrumați într-o anumită direcție, dar hotărăsc să aibă totuşi încredere în ceea ce simt. în 
felul acesta, se fac paşi uriaşi. Situaţii care păreau a fi bătute în cuie se schimbă. Obstacolele dispar. Posibilităţi, care 
înainte nu erau luate în considerare, apar din nou la momentul potrivit. Se întâmplă miracole. 

Dăruirea şi acceptarea din partea uneia dintre individualități - învăţate prin încrederea în propria intuiţie - au ca rezultat 
dăruirea şi acceptarea partenerilor - care învață să aibă încredere în propria lor intuiție. Pe măsură ce există cupluri care 
dovedesc mai multă măiestrie şi încredere în acest proces de a lua decizii, evoluează noi grupuri şi comunităţi care au la 
bază împărtăşirea în comun a viziunii asupra a ceea ce e de făcut şi care acceptă să împărtăşească cu ceilalţi această 
viziune. Puteţi vedea ce potenţial are această atitudine pentru crearea păcii şi armoniei interioare şi exterioare. 

Dar o persoană trebuie să facă primul pas. Trebuie să-şi preţuiască şi să-şi respecte propria viziune şi să-şi atingă țelul 
creator. Apoi, poate face pasul următor şi poate învăţa cum să fie pe deplin ea însăşi atunci când se află cu o altă persoană, 
acceptând ceea ce îi separă şi construind totul prin urmărirea unui ţel comun. 

Aceasta este provocarea care vă stă în față. Este minunată şi plină de demnitate şi care vă onorează în toate modurile cu 
putință. 


A nu te trăda pe tine însuţi 

Atunci când oamenii intră într-o relaţie, există o tendinţă de „a i se lăsa pradă", aşa cum face un animal atunci când este 
prins de un altul. Acesta este un fel de „falsă capitulare", un mod de a ceda altuia puterea ta. Aceasta pune bazele unei 
agresiuni viitoare. 

Vă îndemn să intraţi într-o relație cu încetul şi pe deplin conştienţi, ca să nu renunțați complet la voi înşivă. Dorinţa de a-i 
face plăcere celuilalt, de a fi plăcut şi acceptat, de a fi iubit şi adorat, depăşeşte foarte repede graniţele şi devine trădare de 
sine. Trebuie să vă daţi seama că relaţiile pot crea dependenţă. Ele vă pot oferi ocazia de a scăpa de voi înşivă, de a evita să 
vă simțţiţi sentimentele. 

Dacă sunteţi nefericiți în viaţă, o relaţie poate oferi o scăpare temporară de griji - dar, mai devreme sau mai târziu, 
problemele voastre revin. Şi ele vor fi exacerbate prin pretenţiile şi aşteptările emise de partenerul vostru. Atunci când 
programele ascunse ale ego-ului ies la suprafață, amândoi vă simțiți dezamăgiţi, ba chiar trădaţi. Starea emoţională a unei 
noi relaţii promite mai mult decât poate da vreodată. Dacă trăiţi experiența lui „a te îndrăgosti", să fiți siguri că puteți trăi şi 
experienţa lui „a te des-îndrăgosti”. 

însăşi expresia „a-ţi cădea cu tronc" ar trebui să vă spună că a-ceastă experiență se referă la trădare de sine. în ce alt 
domeniu al vieţii ar fi cineva de acord „să cadă" şi să considere asta ca pe ceva minunat? întreaga tradiție romantică 
sugerează că acest lucru este o formă de trădare de sine acceptată pe plan social - şi aproape instituționalizată. 

Exact aşa cum copilul construieşte un sine fals pentru a face faţă pretențiilor şi aşteptărilor lipsite de rațiune, impuse încă 


de timpuriu, tot aşa şi adultul creează o „falsă capitulare" în fața unei persoane iubite, pentru a uşura durerea izolării 
personale şi sociale. Motivul pentru care această capitulare e falsă este că ea nu face față la apariţia violentă a părții 
întunecate. De îndată ce într-o relaţie apar fricile neasimilate, subcon-ştiente, sentimentul de „îndrăgostire" dispare repede. 
Dacă aceasta ar fi o adevărată capitulare - o unire sacră a doi oameni dedicați propriei evoluţii spirituale, cât şi evoluţiei 
celuilalt - partea întunecată ar fi acceptată şi îmbrăţişată în lumina abnegaţiei comune față de adevăr, autenticitate şi 
conștientă. 

într-o adevărată capitulare şi acceptare, nu-ţi alegi partenerul numai pentru că el sau ea te face „să te simţi bine". Partenerul 
este ales deoarece - pe lângă starea de bine - există o viziune împărtăşită şi o hotărâre comună de a evolua. Se creează un 
context, un mediu vindecător, în care şinele este şi îngrijit şi provocat spre evoluţie. Acesta este un par-teneriat conştient. 
El are tendinţa de a fi opusul lui „a te îndrăgosti" - deoarece nu înseamnă trădare de sine. Mai degrabă, este o hotărâre 
fermă de a fi prezent în tine însuţi şi alături de cealaltă persoană, prin suişurile şi coborâşurile experienţei. 

Majoritatea relaţiilor se desfac de îndată ce apar necazurile. Promisiunea „a fi împreună la bine şi la rău" este, pentru 
majoritatea oamenilor, o chestie absurdă - pentru că mulți merg la altar fără să-şi fi acordat timpul suficient pentru a se 
cunoaşte. Acesta este motivul pentru care ar trebui descurajate căsătoriile formale. Căsătoriile ar trebui să se încheie numai 
după ce cuplurile au locuit împreună cel puțin trei ani. 

Majoritatea relaţiilor nu supraviețuiesc acestei perioade de trei ani de explorare reciprocă. De fapt, multe relaţii nu 
supraviețuiesc nici perioadei de „îndrăgostire". Asta, deoarece, pentru majoritatea oamenilor, relaţiile reprezintă o formă de 
dependenţă. în esenţă, ele sunt o formă de abuz pornit din dorinţa reciprocă de „a se simţi bine" şi de a evita durerea, 
fragmentarea şi izolarea sinelui. 

Oricât de mult s-ar strădui, nici un cuplu nu poate evita partea întunecată a experienţei. Starea de cuplu nu reprezintă 
niciodată un panaceu pentru rănile şi traumele psihicului individual. în cel mai bun caz, ea este o încăpere pentru incubație. 
în cel mai rău caz, ea este o succesiune de explozii - întrucât toate „vinile" noastre subterane sunt scoase la lumină, din 
cauza delictelor şi violenţelor reciproce. 

Oricât ar fi de greu de crezut, în majoritatea relaţiilor siguranţa emoțională nu este de găsit. Aceasta, deoarece majoritatea 
relațiilor creează dependenţă şi sunt temporare. Ele se sfârşesc în neîncredere reciprocă şi/sau în părăsire. Dar atunci când 
ne îndrăgostim, ne aşteptăm ca celălalt să ne ofere nu numai siguranță, ci şi stare permanentă de bine. Dacă ar exista un 
scenariu în viață, acesta ar trebui să fie! Ce mod mai bun de a vă pedepsi pe voi înşivă poate exista, decât să intraţi într-o 
relație distructivă, după ce de abia aţi ieşit din alta?! 

Desigur, întrebarea se pune cum să evităm acest scenariu de a ne „în-drăgosti" şi de a ne trăda pe noi înşine? Răspunsul 
este nu să refuzăm de a ne în-drăgosti sau să căutăm să ne izolăm - ci să ne „îndrăgostim" în mod conştient, sau, pur şi 
simplu, „să fim" îndrăgostiți. 

A fi îndrăgostit înseamnă a fi prezent alături de cealaltă persoană prin suişurile şi coborâşurile experienței. înseamnă a 
observa atracţia. A observa judecăţile care se ivesc. A observa dorinţa de a face plăcere sau de a fi îngrijit. A vedea când 
suntem acceptaţi necondiţionat şi când simţim condiţii ce sunt impuse asupra darului acceptării şi iubirii. 

înseamnă a intra în acea relaţie cu ochii deschişi, văzând tot ceea ce oferă ea. înseamnă a nu vedea selectiv. A nu vedea 
numai ceea ce vrem să credem. înseamnă a-i spune celeilalte persoane adevărul despre ceea ce simţi, încă de la bun 
început. Nu numai a împărtăşi admiraţia şi aprobarea reciprocă, ci şi fricile şi judecăţile. înseamnă a nu ascunde adevărul, 
unul față de celălalt. 

Dacă poţi să ţii ochii deschişi, pe măsură ce explorezi atracţia pe care o simţi față de celălalt, eviţi sindromul „falsei 
capitulări". Rămânând treaz de-a lungul întregului proces, poți evita durerea şi dezamăgirea de a te trezi după o lună sau 
după un an şi a descoperi că totul a fost numai un vis. 

Totul se reduce la o singură întrebare: „Cât de onest vrei să fii?" 

Vrei să fii conştient de sentimentele tale şi să-ţi spui ţie însuţi adevărul? Vrei să fii conştient de sentimentele tale şi să spui 
partenerului tău adevărul? Vrei să trăieşti pe deplin sau să te trădezi pe tine însuţi? Dacă-ţi răspunzi cu sinceritate, vei şti în 
mod clar unde te afli în cadrul relaţiei. 

De îndată ce ai ceva de ascuns, în psihicul tău va acţiona înşelătoria . Are prea puțină importanţă că este lucrarea sinelui 
fals sau a falsei capitulări. Lipseşte o parte din tine. Unde a plecat? Şi cine eşti tu fără ea? 

Toate măştile trebuie smulse, dacă vrem să stăm față în faţă cu noi înşine şi unul cu celălalt. Până atunci, nu e altceva decât 
un carnaval, un ritual al unui dans făcut în public, al cărui înțeles a fost uitat. 

Aminteşte-ţi, fratele meu şi sora mea. Eu văd cine eşti. Eu văd faţa din spatele măştii. 

Nu te mai ascunde de mine. Nu te mai trăda pe tine însuţi. 

încetează de a mai căuta plăceri şi de a evita durerea. 

Stai drept în tine însuţi. Fă-te vizibil. Fii vulnerabil. Spune adevărul. Asta îţi cer. 


Calea spre a căpăta putere 

Îţi cer să înţelegi foarte clar că nimeni nu ştie mai mult decât tine. .Nimeni nu are ceva să-ţi dea, ceva ce nu ai deja. 

Uită de şcoli, de profesori, de guru. Uită cunoaşterea seculară şi parohială. Uită dogmele, ştiinţele ezoterice şi metafizice. 
Nici una dintre ele nu te va elibera de suferinţă şi durere. Ele doar vor adăuga ceva la povara pe care o duci. 

Fii realist în privinţa experienței pe care o trăieşti. Aici există numai o singură persoană care trebuie să se trezească - şi 
aceasta eşti tu. Cei care au un dar să-ţi dea, nu-l vor ţine pentru ei. Cei care ţin pentru ei informaţia sau dragostea şi nu ţi le 
dau, nu au nici un dar pentru tine. 

Fereşte-te de cei care vor să te facă să joci cum îţi cântă ei, sau să nu mişti în front. Ei nu fac altceva decât să-şi umple 


buzunarele pe socoteala ta. Nu accepta ideea că mântuirea se află în altă parte. Nu este aşa. 

Tu ori ai cheia, ori nu o ai. Dacă o ai, trebuie să începi să o foloseşti. Dacă nu o ai, ia-ți adio de la spiritualitate. Dacă 
altcineva are ceva ce tu nu ai, atunci tu şi cu el sunteţi condamnaţi împreună. Cel mai bun lucru pe care-l poţi face este să 
laşi totul în urmă şi să pleci. 

De fapt, de ce să nu pleci oricum? De ce să nu faci orice îți aduce bucurie? Chiar crezi că, făcând ceva serios, te vei trezi? 
Te asigur că aşa ceva iese din discuţie. 

Orice lucru pe care-l consideri serios va fi atacat pe toate planurile, până ce îţi vei da seama de absurditatea de a considera 
că ceva este sacru sau despărțit de viaţă. Iluminarea se produce odată cu un hohot de râs, nu cu un zâmbet înţelegător. 

Fii categoric cu oricine sau orice care ti-ar da indicații sau ţi-ar lua libertatea. Nu trăi după regulile altcuiva. Trăieşte după 
regulile lui Dumnezeu. Preţuieşte şinele foarte tare. El este şi trebuie să rămână de necontestat. Preţuieşte-i pe ceilalți. Ei 
trebuie să fie întotdeauna respectaţi şi lăsați liberi. 

Fără nici un echivoc şi plin de bunăvoință, renunță la relaţiile cu oameni sau organizații care îţi spun ce să gândeşti şi ce să 
faci. Nu accepta ideea că există ceva ce ai putea realiza, cu condiţia să te porţi mai bine, să fii mai vrednic, mai plin de 
spiritualitate, mai inteligent ... poţi să adaugi ce vrei. 

Nu umple buzunarele celor care îți fac promisiuni deşarte. Nu contează ce-ţi promit: mai multă siguranță, mai mulți bani, 
mai multă pace a minţii, mai multă iluminare. 

Prieten al meu, eşti deja iluminat. Deja te afli în siguranţă deplină. Deja ai pacea minţii, cât şi toate resursele necesare 
pentru a-ţi împlini scopul creator. Există un singur lucru pe care nu-l ai - conştienta că toate acestea sunt adevărate. 
Nimeni nu-ți poate da această conştientă. Nici eu, nici un vânzător de maşini vechi şi nici vreun înțelept care caută starea 
de samadhi. Dacă cineva îţi spune că poate, e momentul să râzi în hohote. Pune-ţi braţul în jurul umerilor lui şi spune-i că 
asta e cea mai bună glumă pe care ai auzi-o în ultimii cincizeci de ani. 

Mă auzi? Nimeni nu-ţi poate oferi această conştientizare! Conştienta nu e un dar, ci un gest al sinelui, o mişcare energetică 
pentru a fi prezent şi a îmbrățişa viaţa. Conştienta există a priori în toate ființele. 

E suficientă dorinţa de a fi conştient - şi conştienta există. Ea vine şi pleacă o dată cu respiraţia. Dacă vrei să fii conştient, 
respiră! Inspiră pentru a îmbrățişa acest moment. Expiră, pentru a-i da drumul. Respiră, respiră, respiră. Fiecare respirație 
este un gest de conştientizare. 

Dacă aş veni la uşa ta şi ţi-aş spune că vând respiraţii de cinci milioane de dolari bucata, ai crede că este o glumă, nu-i aşa? 
Mi-ai spune: „Foarte drăguţ din partea ta, dar am deja toate respiraţiile de care am nevoie”. 

Bineînţeles că ai. 

Dar tot timpul uiţi că le ai. 

Continui să-ţi cumperi polițe de asigurare, să te îndrăgosteşti de un prinț sau o prințesă, să umbli după doctorul X care să te 
facă bine, sau după Swami Y - şi să capeţi totul pentru câţiva bănuţi. Vezi tu, cu toţii au nişte nume atât de lungi, încât mă 
mir că le poți pronunța! 

Respiră prieten al meu. Asta este, respiră rar şi adânc. Nimeni nu are ceea ce ai tu nevoie. 

Mă auzi? Nimeni! 

Vezi tu, eşti cu adevărat singur. Dar treaba nu e atât de gravă pe cât pare. Nu lipseşte nici o parte din tine. Dacă stai un timp 
destul de lung fără să dai altora din puterea ta, vei aduce înapoi toate aspectele fragmentate şi detaşate din tine însuţi - 
pentru bunul motiv că ele nu au dispărut niciodată. 

în goana ta spre ieşire, pur şi simplu nu le-ai mai văzut. 

„Dacă stai un timp destul de lung, le vei căpăta." Grozav sfat din partea unui sfânt nu-i aşa?! „Cred că ar fi mai bine să-l 
trimit pe tipul ăsta la nişte cursuri sau seminarii de spiritualitate şi afaceri, pentru că altfel n-o să-şi găsească o cale în 
viață!", gândeşti tu. 

Hai să vă spun ceva. prieteni. N-am nevoie să-mi găsesc o cale. EU SUNT CALEA. Şi tot aşa sunteţi şi voi. la mai staţi 
puţin - şi o să prindeţi înţelesul. Pentru că nu l-ați pierdut niciodată. Doar v-aţi prefăcut că l-aţi pierdut. 

Timp dz o clipă aţi fost pe deplin prezenţi - iar în momentul următor trupul vostru era acolo, dar mintea era în vacanță în 
Bahamas. Acum - după treizeci de ani, sau câţi or fi fost - puteți să vă aduceţi înapoi, să vă cereți trupul înapoi şi să fiți 
prezenţi în clipa următoare. 

Puteţi crede că au trecut treizeci de ani între o respirație şi alta? Ar putea părea ciudat, dar vă spun că este ceva obişnuit. 
Nu trebuie să vă ruşinaţi. 

Data viitoare când te va întreba cineva câţi ani, ai spune adevărul: „Oamenii zic că am 45 de ani, dar n-am respirat decât de 
patru ori!" 

Glumesc. Chiar credeți că glumesc? De câte ori ai respirat complet conştient, fiind total prezent? 

Nu-ţi face griji în privinţa trecutului. începe acum. Respiră şi ce-re-ţi viața înapoi. Respiră şi dă drumul la cârjele mentale 
şi emoţionale pe care te-ai sprijinit. Respiră şi dă afară toate cuvintele care ţi-au fost spuse vreodată de către fiecare 
persoană autoritară. Respiră şi relaxea-ză-te. Respiră şi întăreşte-te. Respiră şi fii. Eşti autentic. Eşti intact. Eşti copilul 
marelui Spirit care ne însuflețeşte pe toți. 

Fereastra lui Buddha 

Buddha a început în acelaşi mod în care ai început şi tu. La fel fam făcut şi eu. Natura suferinţei nu se schimbă. Nu ţi s-a 
dat un anumit handicap şi nici mai puţine calităţi. Toate scuzele astea trebuie să dispară. Nu există nici o diferenţă între tine 
şi Buddha sau între Buddha şi mine. 

Eşti o ființă pură. Buddha este o ființă pură. Te lupti ca să te identifici cu forma. La fel a făcut şi Buddha. La fel am făcut şi 


eu. 

Suntem testaţi cu toţii. Cu toţii construim pe nisipuri mişcătoare şi suntem înghiţiți de nămolul unei existente condiţionate. 
Dar nu noi suntem cei condiționați. 

Toate condițiile pleacă de la noi. De îndată ce încetăm de a mai pune condiţii modului în care ne acceptăm viaţa, existența 
relativă se prăbuşeşte. 

Noi suntem lotusul care înoată pe suprafața nămoloasă a iazului. Noi suntem conştienta, descoperirea profundă care creşte 
din întunericul condiţiilor. Noi suntem floarea albă hrănită de aceste ape pline de nămol. 

în cazul în care căutaţi frumuseţe fără tristeţe, nu o veţi găsi. în cazul în care căutaţi sărbătoare şi bucurie fără chimul 
durerii, căutaţi în van. Tot ceea ce este transcendent vine de undeva de jos, lumina vine din întuneric, floarea - din noroi. 
Renunţă la gândirea ta simplistă, la aşteptările rigide venite din partea stângă a creierului referitor la ceea ce înseamnă 
spiritualitate. Viaţa nu este unidimensională. în cazul în care cauţi absolutul, trebuie să-l găseşti în lumea dominată de 
condiții. într-adevăr, dacă absolutul este cu adevărat absolut, atunci nu există nici un loc în care el nu poate fi găsit. 

Nu alege numai o singură latură a discuţiei. învaţă să accepţi ambele laturi şi acționează pe calea de mijloc. Ambele 
extreme se reflectă una pe alta. Cei care se află în stare conflictuală învață aceeaşi lecție. 

Există o singură cale spre libertate. Buddha a numit-o calea de mijloc, calea dintre extreme. Nu poţi ajunge acolo fijnd de o 
singură parte. Nu poţi ajunge acolo, alegând binele şi nu răul, lumina şi nu întunericul. Cărarea trece prin locuri unde 
binele şi răul se întâlnesc, unde lumina este obstrucţionată, provocând umbre lungi. 

Nu există hărţi care să te ducă în acel loc. Dacă întrebi o persoană, îți va răspunde: „la-o la dreapta". Dacă întrebi o alta, îți 
va spun: „la-o la stânga". Dacă întrebi pesimistul unde poţi găsi adevărul, îți va spune: „Era aici ieri. L-ai ratat”. Dacă 
întrebi optimistul, el îţi va răspunde: „Va fi aici mâine". Care dintre ei dă răspunsul corect? Există, oare, un răspuns corect? 
Sau aşteptarea de a primi un răspuns corect este ea însăşi o iluzie? 

Când poţi să fii de faţă la o ceartă fără să fii de partea cuiva, când poți să stai în mijlocul unui câmp de bătaie fără să ataci 
pe nimeni - atunci ai ajuns acolo unde îmboboceşte lotusul. Puţini vor fi cei care te vor observa, dar nu va conta. Ai ajuns 
acasă. Ai trecut dincolo de văl. Nu mai eşti un obiect care blochează lumina, ci fereastra prin care aceasta trece. îți poţi 
imagina că eşti o fereastră care lasă lumina să treacă? Care se închide ca să nu intre frigul şi se deschide ca să intre aerul 
curat? Te poţi imagina ca fiind, în acelaşi timp, atât de flexibil şi de folositor? 

Nemaifiind prizonierul unui anumit rol, eşti bucuros să dai ajutor. Nemaicăutând, eşti fericit să arăţi altora calea. Când 
cineva întreabă: „Care este calea spre divin?", răspunsul tău este: „Orice cale e bună". 

Acum ştii că rezultatul nu contează. Ceea ce contează este să fii prezent în călătorie, clipă de clipă. 

Buddha sălăşluieşte între acum şi atunci, între acesta şi acela. 

„Ce persoană confuză şi visătoare", spui tu. E adevărat că existenţa lui se desfăşoară de-a lungul unor secole. Cu toate 
acestea, nu există loc în care el să nu fi fost, nici o inimă pe care să n-o fi atins. 

Dacă îi vei permite, va atinge şi inima ta. Dacă îi vei permite, va deschide fereastra din mintea ta. care separă toate ființele 
conştiente. 


Partea a şasea 
Comuniune şi comunitate 


O biserică fără ziduri 

Comunitatea spre care vă chem eu este o biserică fără ziduri, un loc în care oamenii de toate credinţele se adună pentru a se 
iubi, a se sprijini şi a se cinsti unul pe altul. Biserica mea nu are nici o legătură cu ceea ce voi numiţi creştinism, sau cu 
orice dogmă care-i separă pe oameni. Nu are nici o legătură cu nici o ierarhie religioasă, sau cu o structură organizată în 
mod elaborat. 

Cu toţii sunteţi bineveniţi în biserica mea. Şi cei săraci şi cei bogaţi, şi cei bolnavi şi cei sănătoşi. Cei care rostesc numele 
meu, cât şi cei care rostesc numele oricăruia dintre fraţii şi surorile mele. Eu nu mă ridic împotriva nici unui bărbat şi a nici 
unei femei, ci sunt în favoarea oricărui bărbat şi a oricărei femei - deoarece fiecare este copilul lui Dumnezeu. Eu sunt 
pentru sfinţenia tuturor ființelor care, în nevinovăția lor, binecuvântează creația cu prezenţa lor. Eu preamăresc viaţa în 
toate formele ei, cât şi starea ei esenţială de lipsă de formă. 

Vă îndemn să fiţi cu mintea deschisă. Când intraţi în biserica mea, nu e nevoie să vă scoateţi haina sau pălăria, dar vă rog 
să lăsați afară prejudecățile. Ele nu îşi au locul în biserica mea. Veniţi la altarul meu, nu ca să vă păstraţi judecăţile - ci ca 
să le mărturisiţi, să le lăsați în grija lui Dumnezeu în faţa fraţilor şi surorilor voastre. Nu trebuie să purtați o îmbrăcăminte 
specială pentru a intra în sanctuarul meu, dar trebuie să vă înconjurați şi să vă umpleți de conştienta egalităţii voastre cu 
toate fiinţele. 

Biserica mea este un loc de pace şi reconciliere. Este un loc unde fricile sunt recunoscute şi delictele sunt iertate. Biserica 
mea îi priveşte cu bucurie pe toți cei care-şi recunosc greşelile. Nu alungă pe nimeni care caută siguranța braţelor ei 
iubitoare. 

Multe congregaţii pretind a fi ale mele, dar ele se cramponează de fricile lor şi îşi instituționalizează judecăţile. Străinii şi 
cei în afara societăţii nu sunt bineveniți în sanctuarele lor. Au construit o închisoare pe care au numit-o biserică. Aş prefera 
mai degrabă să mi se facă slujbe de către criminali şi hoți. decât de către cei care pretind că fac voia mea - ju-decându-i şi 
excluzându-i pe ceilalți. 

Nu am tolerat niciodată şi nu tolerez ipocrizia. Cei care se numesc ghizi spirituali ar trebui să dea un exemplu sincer 


celorlalți. Nu trebuie să fie perfecţi, dar ar trebui să aibă curajul de a-şi recunoaşte greşelile. Ar trebui să fie cinstiţi în 
privinţa calităţii lor de om. Ar trebui să se dea jos de pe piedestale şi să înveţe să dea altora putere. Nimeni nu trebuie să se 
aştepte să fie ceva deosebit, ieşit din comun In ceea ce priveşte propria persoană sau sfătuitorii lui spirituali. A-i cere altuia 
să nu facă greşeli este un lucru lipsit de realism şi de bunătate, în schimb, ar trebui să li se ceară învăţătorilor şi ghizilor să 
fie cinstiţi şi deschişi, să fie oameni. Să-şi recunoască greşelile. Să aibă compasiune pentru greşelile celorlalți. Să creeze un 
climat de înţelegere, siguranţă şi dragoste. 

Aceasta oferă biserica mea. Un loc sigur. Un loc plin de iubire. Un loc în care fiecare persoană se poate conecta la esenţa ei 
spirituală. 

A des-face îngustimea de minte 

lo mii de ani încoace, oamenii au crezut că merg la biserică sau 'la templu pentru a fi împreună cu cei care cred la fel ca şi 
ei. Dacă acest lucru este adevărat, atunci bisericile şi templele nu fac altceva decât să legitimeze îngustimea de minte şi 
prejudecățile. Oricine poate găsi o persoană care să fie de acord cu ceea ce crede el. Oricine poate crea o religie pentru cei 
ce gândesc la fel şi îi poate exclude pe cei care le-ar pune la încercare convingerile. Acest lucru nu are nici o legătură cu 
spiritualitatea. Are mai multă legătură cu nesiguranța individului şi cu tendinţa lui de a capitula în faţa tiraniei unei minţi 
de grup. 

Cultele prosperă din acest gen de nesiguranță. Ele creează un mediu atrăgător care pare a fi iubitor şi care, ulterior, începe 
să cioplească în structura ego-ului persoanei respective, până când aceasta este complet confuză, se îndoieşte de sine şi 
devine neajutorată. în numele unei capitulări spirituale, iniţiaţilor li se cere să cedeze în faţa structurii autoritare a cultului. 
în acest mod, spălarea creierului pozează drept iluminare. 

Din punct de vedere clerical, sisteme de credinţă închise promit Shangri-la* şi dau Alcatraz.** Ele promit eliberare de 
suferință şi oferă violenţă fizică şi control al minţii. Cei care sunt atraşi în astfel de situații primesc lecţii referitoare ia 
abuzul de putere. Nu-i poţi opri de la a se înscrie în aceste clase, dar le poți oferi o mână de ajutor, atunci când sunt gata să 
iasă. 

Grupurile fundamental iste oferă o experienţă de abuzuri cumva mai puţin dramatică, dar încă folosesc tactici le fricii din 
gândirea de grup, pentru a-i controla pe membrii lor. Nici măcar bisericile şi templele tradiționale nu tolerează bine 
diversitatea. 

* ținut al păcii şi liniştii imaginat de James Hilton în romanul său Orizont pierdut1933 


e una dintre cele mai vestite închisori din lume. N.T. 


Rezultatul este că pierd membri, care îşi explorează propria spiritualitate într-un mod autentic. 

Bisericile şi templele pot vorbi despre nevoile spirituale profunde ale membrilor lor, numai prin respectarea experienţelor 
lor spirituale separate, în timp ce subliniază ceea ce au acestea în comun. Dogmele şi religiile nu-i mai fac pe oameni să se 
simtă în siguranță şi apăraţi. Interacţiuni față în față, ritualuri simple, în care toată lumea participă, cu cântece şi dansuri 
care-i ajută pe oameni să-şi deschidă inimile, unul în fața celuilalt, sunt cele care stabilesc legăturile emoționale în cadrul 
comunităţii. Respectul şi toleranța reciprocă față de diferenţe sunt absolut esențiale pentru a crea un mediu sigur şi plin de 
iubire. 

Pentru a trăi experiența unei comuniuni spirituale cu celălalt, nu este necesar ca oamenii să aibă aceeaşi credință. 
Comuniunea apare în ciuda manifestărilor minţii - şi nu datorită ei. Comuniunea apare prin extinderea iubirii şi a non- 
judecării. Ea poate apare oriunde, în orice grup de oameni, dacă ei sunt total dăruiţi iubirii cuprinzătoare şi necondiționate. 
A venit timpul ca bisericile şi templele să se redefinească. Ele trebuie să înceteze de a mai fi locuri în care minţile se 
cramponează de convingeri simpliste, acceptate din cauza fricii şi să devină locuri de explorare de sine, unde diferenţele 
sunt binevenite. Iubirea şi nu unitatea de vederi trebuie să devină legătura care să ţină comunitatea la un loc. 


Iubire şi sabia adevărului 

Iubirea vă provoacă întotdeauna să fiți flexibili în credințele voastre şi să-i lăsați pe ceilalți să intre în inima voastră. Ea 
întotdeauna desfiinţează limitele dintre lucrurile cu care sunteţi obişnuiţi (procese din trecut) şi ceea ce simțiţi că este de 
acceptat (unitatea de vederi a gândirii de grup). Acesta este genul de iubire la care nu faceţi apel cu u-şurință. Conceptul 
vostru despre iubire este întinat de către nevoia de acceptare a ego-ului. Aceasta este o versiune banală, blândă a ceea ce 
este cea mai mare forță de trezire din univers. 

Vă ofer sabia pe care am spus că o aduc* Folosiți-o pentru a îndepărta țesuturile moi şi grase din jurul inimii voastre şi 
faceţi ca exercițiul respirației să nu mai fie necesar. Folosiţi-o pentru a îndepărta dependenţa de celălalt şi conştienta de 
victimă din noțiunea voastră despre iubire. Versiunea voastră despre iubire este slabă, exclusivistă, puțin critică. De fapt, 


nu e de loc iubire. 
* Matei X. 34 Noul Testament. N.T. 


Iubirea are în interiorul esenței ei un potențial uriaş de purificare şi trezire. Ea oferă o experienţă kundalini care distruge 
condiționările trecutului. Ea pare a fi blândă şi liniştită, dar este mai tare decdt oţelul şi mai puternică decât un cutremur. 
Iubirea nu este doar un creator, ci şi un distrugător. Ea distruge trecutul. Face să dispară ceea ce nu mai e necesar, astfel 
încât noul să poată lua naştere. Iubirea nu este doar îmbrăţişarea apei care hrăneşte şi sprijină, ci şi focul spiritului care 
purifică. 

loan v-a botezat cu apă şi v-a spus că eu vă voi boteza cu foc* Când auziţi pentru prima dată cuvintele mele, ele sunt ca 
flacăra purpurie a zorilor care se ridică blând deasupra orizontului. Dar când cuvintele mele pătrund de-a binelea în inima 


voastră, ele vor pârjoli ca soarele deşertului, sau ca flacăra roşie a rugului. 

Eu nu vă ofer o versiune banală a iubirii sau spiritualităţii. Iubirea mea pentru voi nu a fost blândă acum două mii de ani - 
şi fără discuţie că nu este nici acum. 

Voi vedeţi iubirea mea ca fiind blândă, deoarece vă este teamă de mânia voastră. Consideraţi că mânia voastră este 
negativă. Nu îi înţelegeţi potenţialul pentru trezire. Nu vă daţi seama că mânia îndreptată împotriva nedreptăţii este una 
dintre cele mai înalte forme de iubire. 

Când încetaţi de a vă mai proiecta mânia şi frica asupra lumii, puteți sta de partea adevărului, fără să le faceţi rău celorlalți. 
Nu vă ridicaţi împotriva individului, ci împotriva neadevărului. Chiar şi atunci când vă opuneti falsităţii, simțiți 
compasiune pentru cei care se agaţă de credinţe false. Nu-i criticaţi, dar vă opuneţi ideilor lor greşite cu o fermitate şi o 
claritate care pătrund foarte adânc şi dau la iveală frica şi nesiguranța pe care se bazează toate iluziile. 

Când iubirea este atotcuprinzătoare, ea îmbrățişează totul ca pe ea însăşi. Este ca apa: feminină, care acceptă fără 
discriminare. Când iubirea este profundă, ea distruge toate obstacolele care-i stau în cale. Este ca focul: masculină, 
selectivă, care stă numai de partea adevărului. 

Mulţi dintre voi îl cunosc pe Iisus cel blând şi feminin. Dar câţi îl cunoaşteţi pe cel puternic şi masculin? Cel care aduce 
sabia judecății, sabia adevărului. 

Amândouă sunt necesare. 

Dacă mă cunoaşteţi, trebuie să aduceţi la un loc în voi atât latura masculină, cât şi cea feminină. Fără partea masculină, 


spiritualitatea este feminină şi slabă. Nu are potenţial pentru trezire. 
compară Marcu III. 11: Luca 111.16; Fapte I. 5 Noul Testament. N.T. 


O biserică vie 

Biserica spre care vă chem eu trebuie să accepte ambele laturi -atât cea masculină, cât şi cea feminină. Ea trebuie să 
primească cu bucurie şi tară condiții pe toată lumea, fiind în acelaşi timp total dedicată adevărului - fără să facă nici un fel 
de compromis. 

într-o biserică vie, fiecare persoană este liberă să-şi hotărască propria cale spirituală. I se garantează libertatea totală de a 
urma calea dorită - iar, în schimb, ea trebuie să garanteze şi celorlalţi aceeaşi libertate. Ea acceptă să nu încerce să 
convertească sau să îndrepte pe nimeni. Ea pretinde acceptare şi sprijin necondiţionat în drumul ei şi dă celorlalți acelaşi 
lucru. 

Oricine care încalcă această înţelegere este rugat să discute public motivaţia şi comportamentul său şi să asculte ceea ce-i 
spun ceilalţi. Scopul nu este să facă pe cineva să se simtă ruşinat sau jenat, ci să asculte şi să ajute şi, în cele din urmă, să 
lămurească dacă persoana respectivă acceptă îndrumările spirituale care conduc comunitatea. 

Toate violările încrederii publice sunt tratate într-un mod plin de iubire şi compasiune. Dorinţa este ca întotdeauna să existe 
înțelegere şi acceptare. Dar ideile călăuzitoare nu trebuie să fie niciodată lăsate de-o parte şi nu se face nici un compromis. 
Adevărurile spirituale nu trebuie să fie niciodată ajustate sau revizuite, pentru a se conforma slăbiciunilor oamenilor sau 
pentru a le ierta greşelile. 

Greşelile trebuie recunoscute şi iertate. A recunoaşte că ceva este greşit, înseamnă a-l îndrepta. Astfel de moduri de a 
înţelege lucrurile apar în mod spontan, atunci când indivizii vor să-şi privească comportamentul şi să vadă impactul pe care 
acesta îl are asupra celorlalţi şi asupra lor înşişi. Corectarea şi iertarea merg mână în mână. Fără iertare, corectarea este 
imposibilă. Fără corectare, iertarea este incompletă. 

Biserica vie sau templul viu trebuie să ştie clar ce e de făcut şi să se dedice cu credinţă acestui proces. Dacă el este plin de 
iubire, de iertare şi de sprijin, vor fi atrase multe categorii de oameni înspre el. Flexibilitatea, toleranța şi deschiderea 
bisericii/templului, cât şi a membrilor acestora, vor fi testate în mod continuu. In permanenţă trebuie să existe fermitate 
interioară şi amabilitate spre exterior. Toţi oamenii trebuie tratați în mod egal şi cu mult respect. 

în biserica vie sau în templul viu. puterea se află întotdeauna în mâinile congregaţiei. Rolul preotului este de a conduce 
prin exemplu personal şi de a le da altora forţa de a merge pe propria lor cărare spiri- tuală unică. Cu cât preotul reuşeşte să 
le dea mai multă putere celorlalți, cu atât membrii organizaţiei participă mai activ. Prin urmare, nu contează dacă preotul 
pleacă, deoarece programele bisericii sau templului îi păstrează energia şi coerenţa. 

Prin faptul că le dă, cu măiestrie, forță celorlalţi, un preot bun face în aşa fel încât să nu mai fie indispensabil. Treaba lui 
este doar să ajute ca nişte congregații formate pe baza unei paradigme vechi să se transforme în unele bazate pe paradigme 
noi. Fiind o persoană care uşurează cu măiestrie munca celorlalți, el îi îndeamnă să-şi asume responsabilitatea, să împartă 
darul lor cu alţii şi să co-creeze împreună cu el întreaga organizație. Atunci când congregația a căpătat forță deplină, 
activitatea preotului este încheiată şi el se va îndrepta spre un alt loc, care să-i ofere noi provocări. 

O congregaţie foarte puternică nu are nevoie de un preot, deşi poate avea unul - dacă doreşte. Un comitet de îndrumare, 
constituit atât din membri vechi, cât şi din cei noi, poate călăuzi biserica prin consens intuitiv, adunând întreaga 
congregație atunci când trebuie să se ia hotărâri importante. Membrii comitetului ar trebui să funcţioneze pe rând, astfel 
încât să nu-şi creeze ataşamente faţă de rolul lor de persoane care iau decizii. 

Comitetele de îndrumare trebuie să aibă grijă să-şi amintească în permanenţă exemplul de dăruire, cât şi forţa date de 
preotul fondator. Ei trebuie să ajute congregația să păstreze şi să exprime în continuare viziunea originară a unui „loc plin 
de iubire şi în care nimeni nu judecă pe nimeni, loc în care oamenii capătă puterea de a-şi împărtăşi darurile cu ceilalți”. în 
cazul în care locul nu mai este sigur, sau dacă membrii nu sunt în continuare implicați în mod activ în biserică, energia noii 
paradigme a sinergiei creatoare se va transforma repede în energia vechii paradigme de polarizare, separare şi luptă pentru 


control. 

Nu spun acest lucru pentru a vă transforma în constructori de biserică, deoarece - cinstit vorbind - singura biserică de care 
aveţi nevoie e cea care se află în propriile voastre inimi. Dar, dacă mergeţi la o biserică sau la un templu exterioare vouă, 
vă va fi de folos să înțelegeţi dinamica ce vă poate da capacitatea de a crea un spaţiu sigur şi plin de iubire. 

Toate instituţiile sociale pot fi transformate, urmând îndrumările pe care vi le-am împărtăşit. 


e Aceste îndrumări sunt disponibile prin: Miracles Community Network, P.O. Box 181. S. Deerfield, MA 01373. (menţiune făcută în textul 
originar. N.T.) 


Bisericile, şcolile, întreprinderile, creşele, închisorile, agenţiile guvernamentale pot fi toate mobilizate spre un scop 
spiritual, prin implementarea acestor idei simple. 

Trei lucruri pot fi spuse despre învățătura mea. In primul rând, ea este simplă. în al doilea rând, ea se aplică tuturor 
situațiilor, circumstanțelor şi mediilor. în al treilea rând, dacă o practicaţi, veți găsi pace în inimi şi armonie în cadrul 
relațiilor. 

Aţi putea crede că aceste caracteristici recomandă învățătura de la sine, dar priviţi în jurul vostru. Vedeţi cumva că s-a făcut 
coadă la uşa mea?! 

Şi totuşi, cultele ţâşnesc de pretutindeni. Religiile fundamentaliste sunt în floare. Oamenii continuă să se îngrămădească în 
număr mare căutând darshane* pe lângă swami şi guru. Să nu mă înțelegeţi greşit. Eu nu sunt împotriva membrilor 
religiilor fundamentaliste. nici împotriva vreunui swami sau guru. Ceea ce vreau să subliniez este că învățătura mea - care 
funcţionează fără greş - nu este foarte populară. 

Oamenii înţeleg oarecum - în mod intuitiv - că, dacă ei urmează această cale, vieţile lor nu vor mai fi niciodată aceleaşi. Ei 
nu sunt siguri că vor cu adevărat să se petreacă o revoluţie în viaţa lor. 

Eu înţeleg asta. Mulţi oameni doresc să se joace de-a acceptarea, păstrând, în acelaşi timp, dependenţa lor de control. Ei 
vor să-i iubească pe alţii care sunt la fel cu ei, în timp ce continuă să-i judece pe cei care sunt diferiți de ei. în felul acesta, 
ei par a avea o înaltă spiritualitate, fără să rişte să devină vulnerabili. Ei vorbesc despre iubire, dar ţin în jurul lor un înveliş 
dur, care alungă iubirea departe. 

Fii au o imitație de iubire şi nu o iubire adevărată. Iubirea adevărată ar face să se spargă învelişul şi să le iasă viețile la 
lumină. 

Consecvenţă 

Consecvenţa provine din fidelitate față de sine, din capacitatea de ^a accepta şi de a fi în cadrul propriei tale experiențe, 
indiferent dacă aceasta este la fel sau diferită de experienţa celorlalți. 

Consecvenţa se manifestă atunci când acţiunile cuiva sunt în concordanță cu cuvintele lui. O persoană consecventă este 
demnă de toată încrederea. Asta nu înseamnă că nu face greşeli. Bineînţeles că face şi nu îi este teamă să-şi recunoască 
greşelile în faţa lui sau a celorlalți. O persoană consecventă nu se pedepseşte atunci când descoperă că a tăcut o eroare. Ea 
găseşte un mod de a se amenda pentru greşelile făcute. 

* darshane viziune, învățătură. Numele generic al celor şase sisteme filozofice hinduse. 


lar dacă nu găseşte, se iartă şi se străduieşte să nu facă din nou aceeaşi greşeală. 

O persoană consecventă învață întotdeauna din propria sa experienţă. Devine din ce în ce mai cinstită şi mai credincioasă 
ei însăşi. ŞI, cu cât este mai cinstită şi mai credincioasă ei însăşi, cu atât devine mai cinstită şi mai credincioasă celorlalți. 
Consecvenţa interioară şi calitatea exterioară de a fi un om de încredere merg mână în mână. 

Cu cât se cunoaşte mai mult pe ea însăşi, cu atât mai limpede este comportamentul ei faţă de ceilalți. Nu face promisiuni şi 
nu-şi ia angajamente pe care nu le poate ţine. Spune „nu" şi „da", atunci când chiar asta vrea să zică şi „nu ştiu" atunci 
când un lucru nu îi este clar. Posibilitatea de a nu fi înţeles şi de a se crea abuzuri este sub control, datorită dorinţei sale de 
a spune adevărul despre ea însăşi. 

învățătura mea încurajează consecvența ca pe atributul de bază al procesului de trezire. Orice comportament plin de iubire 
față de ceilalţi provine din consecvență interioară - care cere să te iubeşti, să te preţu-ieşti şi să-ţi spui ţie însuți adevărul. 
Prin urmare, spaţiul sigur, plin de iubire, în care nimeni nu judecă pe nimeni al comunității spirituale este desemnat să-l 
ajute pe individ să stea față în faţă cu el însuşi. Toate relaţiile sale cu ceilalți - chiar şi interacțiunile cele mai tulburi - se 
vor modifica, atunci când el va fi învăţat să îşi spună lui însuşi adevărul şi să se prețuiască. 

Biserica mea este o comunitate terapeutică, dar fără terapeuți. Fiecare persoană este prezentă acolo pentru a se autovindeca 
şi toţi ceilalți sunt doar martori la acest proces. Ei nu vin ca să o analizeze, să o îndrepte sau să o lumineze. Ei vin, pur şi 
simplu, pentru a o accepta şi a fi martori la procesul ei de vindecare. Având încredere că acesta o va duce exact unde vrea 
ea să meargă, ei îşi reîntăresc încrederea în propriul lor proces. 

Lucrarea mea se referă întotdeauna la a te da la o parte şi a avea încredere în vindecarea făcută de către spirit. Atunci când 
încercăm să devenim noi vindecătorul, preotul, învățătorul, tehnicianul nu facem altceva decât să adăugăm mai multă 
confuzie, frică şi vinovăţie în vieţile tuturor. Prin urmare, eu nu ofer nici un fel de tehnică pentru îndreptare şi mântuire. Eu 
vă ofer un spaţiu sigur, cât şi oportunitatea de a ieşi în faţă şi a spune adevărul despre experienţa voastră - vouă înşivă şi 
celorlalți. Vă dau şansa de a co-crea acel spațiu sigur şi de a vă oferi să fiți martori blânzi pentru ceilalți. Asta-i tot. 

Ajunge pentru o viață întreagă. 

Pentru a evolua, pentru a trece prin frici le voastre, pentru a vă trăi mai complet viaţa, nu trebuie să aveți toate 


răspunsurile. Pe măsură ce vă spuneţi povestea şi sunteţi martori la poveştile altora, începe în inima voastră procesul 
alchimic de transformare. Şi acesta este cel care se ocupă de călătoria voastră, nu voi sau eu. 

Nu pot să vă spun unde vă va duce această călătorie. De fapt, nu este important să ştiţi. Dar vă pot spune să aveţi încredere 
în proces şi să ştiţi că el vă duce acasă la voi înşivă, acasă la cea mai profundă intimitate, acasă la conexiunea voastră 
eternă cu divinul. 

Procesul este frumos. Este misterios. Este dincolo de predicţie, aşteptare sau înțelegere. Rămâneţi ancoraţi în el - şi toate 
poverile vă vor fi luate de pe umeri. Rămâneţi ancorati în el şi tot ceea ce este real şi adevărat în voi va prinde aripi. 


Colaborare 

Scopul comunităţii nu este instruirea spirituală, ci colaborarea. Comunitatea cu adevărat spirituală apare numai în măsura 
în care ea creează o minte deschisă şi o inimă deschisă. 

Nu poţi crea o minte deschisă, dacă propovăduieşti o dogmă. A le da oamenilor răspunsuri este o formă de manipulare şi de 
control. Ceea ce trebuie să faci este să-i ajuţi să-şi formuleze întrebările şi să înceapă să-şi caute răspunsurile. Dă-le forța 
de a-şi urma călătoria înspre înţelegere de sine. Și fă-i să ştie că acea comunitate este un loc în care ei îşi pot împărtăşi 
ideile, fără să fie judecaţi sau mustraţi. Respectă capacitatea fiecărui membru de a-şi găsi drumul - şi îl va găsi. 

Nu poţi crea deschidere a inimii dacă alungi pe cineva din comunitate sau îl tratezi în mod preferenţial. Oamenii îşi 
deschid inimile, atunci când se simt bine veniți şi trataţi ca egali. Nimic nu închide inima mai rapid decât competiţia pentru 
iubire şi atenţie. Majoritatea oamenilor se simt profund răniți emoțional şi reacționează rapid şi în defensivă chiar şi la o 
aluzie de incorectitudine - chiar dacă nu a fost făcută cu intenție. 

De aceea, comunitatea trebuie să se concentreze în primul rând pe a stabili graniţe clare şi un proces sănătos de evoluţie a 
grupului. Fiecărei persoane trebuie să i se dea şansa de a fi auzit. Fiecare membru trebuie încurajat să nu-şi înăbuşe 
sentimentele sau să le ascundă de ceilalți. 

Atunci când se creează un spaţiu sigur în care sentimentele pot fi exprimaie fără să-i atace pe ceilalți, pot fi desfiinţate 
înțelegerile greşite, judecăţile şi proiecţiile. Oamenii se pot întoarce spre inimile şi trupurile lor. Respirația este regăsită. 
Încrederea este restabilită. 

Este absurd de presupus că acest gen de reconciliere fizică, emoţională şi mentală se poate întâmpla fără existenţa unui 
mediu plin de iubire care să o facă posibilă. A lăsa un grup, fără să-i oferi îndrumări şi modalități de desfăşurare ale 
procesului, este ca şi cum ai lăsa singur în casă un copil care de abia a învăţat să umble. E posibil ca primele cincisprezece 
minute să fie totul în regulă, dar după aceea va găsi detergenţii de sub chiuvetă şi sertarul unde se ţin cuţitele. Nu cred că 
ați vrea să vedeţi urmarea! 

Dar o ştiţi cu toţii. O vedeţi, iar şi iar. De îndată ce ego-urile se ridică la atac şi apărare, în foarte scurt timp câmpul de 
bătălie este acoperit de cadavre. Şi apoi, bineînţeles că mai există şi răniţi care stau pe picioare, cei care au fost loviți şi nu 
ştiu încă acest lucru. Credeţi că sunt absolut normali, până ce faceţi ceva care le declanşează furia reprimată. 

Nu, nu cred că vreţi să lăsaţi singur un grup de oameni răniţi, care să aibă grijă de ei înşişi. Vreţi să-i învăţaţi ce înseamnă 
limite, cum să creeze şi să păstreze un loc sigur, plin de iubire, în care nimeni nu judecă pe nimeni. Vreţi să-i învăţaţi cum 
să-şi comunice sentimentele, fără să-i acuze pe alţii, sau să-i facă responsabili pentru ceea ce simt. 

Mulţi oameni care se alătură unor comunităţi spirituale încearcă cu disperare să găsească iubire şi acceptare. Ei spun „da'" 
regulilor comunității, fără să le înţeleagă. Iar atunci când vine momentul în care se apasă pe anumite butoane, ei pot 
exploda într-o criză de furie, atacând tot ceea ce le stă în cale. Ce faceţi într-o asemenea situaţie? 

Păi, nu prea puteţi să le citiți regulamentul şi să le cereți să-l urmeze! Ei nu vă vor lăsa să-i corectaţi şi să le ţineţi predici. 
Singurul lucru pe care-l puteţi face este să puneţi regulile în practică. Asumaţi-vă responsabilitatea pentru gândurile şi 
sentimentele voastre. Nu faceți proiecţii. Ascultaţi, tară să întrerupeţi. Nu permiteţi să fiți opriţi atunci când vorbiţi, sau să 
fiți călcați în picioare - şi cereți să fiți ascultați în acelaşi mod în care ascultați şi voi. Nu atacați. Nu vă apăraţi. Cereţi să 
fiți tratați în mod egai. Atunci când nu daţi vina pe altcineva ci insistaţi să existe egalitate, furia se risipeşte, iar 
comunitatea primeşte o dovadă vie a modului în care acționează regulile. 

Un nucleu format din membrii comunităţii trebuie să pună cu măiestrie în practică aceste reguli. întreaga comunitate învață 
din proces, prin măiestria lor de a oferi modele în cadrul lui - şi chiar şi cele mai dificile situaţii pot fi rezolvate într-un 
mod care respectă pe toată lumea. 

Atât inima, cât şi mintea au tendinţa de a se închide. Dacă nu ştii acest lucru, atunci eşti un mare naiv. Dacă intri într-o 
comunitate alături de alţii, aşteptând ca toată lumea să fie tot timpul deschisă, te vei trezi într-un mod foarte brutal. Vei 
vedea cum toţi aceşti oameni „iubitori, spiritualizaţi” o iau razna, acţionând tară echivoc sub impulsul rănilor lor. 

Şi te vei întreba: „Ce caut eu aici? Şi aici este la fel de rău ca în familia mea, ba poate chiar mai rău!" 

Ei bine, am să-ţi spun eu ce. Ai venit ca să te lămureşti în privința condiţiei umane. în privința experienţei ego-ului tău şi a 
ego-urilor celorlalți. Trebuie să înţelegi că fiecare are o parte întunecată. Fiecare are în el ceva neasimilat, traumatizant. 

E momentul să renunţi la părerile false pe care ţi le-ai făcut în privinţa a ceea ce înseamnă o comunitate. Nu este o 
experiență uşurică şi blânduţă. Seamănă mai mult cu un furnal alimentat cu cărbunele pe care fiecare îl scoate din pivniţa 
celuilalt. Nu e nimic distractiv sau plăcut. Şi nu-ți este nici de mare ajutor şi nici nu te schimbă - decât dacă înveţi de foarte 
devreme cum să acționezi în cadrul procesului. 

Din acest motiv, mulţi oameni hotărăsc să evite spiritualitatea interactivă care se bazează pe trăiri ale inimii. Ei îşi continuă 
călătoria lor separată, meditând şase ore pe zi, urmând calea lungă a însingurării. Pentru mulţi dintre ei, aceasta este doar o 
retragere din faţa focului. Durează mult mai mult să înconjori focul, decât să treci prin el. 

Dar nu încerca să mergi prin foc, fără să fii bine pregătit. Nu intra într-o comunitate cu alții, fără să înţelegi cât de 


puternică este acţiunea ego-ului în cadrul experienţei tale şi a experienţei altora. învaţă cum să trăieşti împreună cu ego-ul, 
atunci când el scoate capul. învaţă cum să mergi alături de ego, să-l recunoşti şi să renunţi la el. Dezvoltă-ţi abilități 
potrivite pentru acest proces. Pune în practică regulile. Atunci vei putea călca pe cărbuni încinşi. 


Inimă deschisă, minte deschisă 

Atunci când mintea ta este închisă, se închide şi inima - şi vice-iversa. Nu contează cu adevărat care se închide prima - 
cealaltă vine repede din urmă. 

Nu te aştepta ca mintea să stea deschisă. Nu o va face. O minte deschisă este o minte eliberată de prejudecăţi. Cât durează 
până când în mintea ta apare o prejudecată sau o judecare a altuia? Fii cinstit. Se întâmplă la două ore, la două minute, sau 
la două secunde? 

între aceste judecăţi, mintea rămâne deschisă. Atunci când ele a-par, mintea se închide şi rămâne închisă, cât timp 
prejudecata e păstrată. Nu încerca să te opreşti de la a mai emite judecăţi. Este un exerciţiu inutil. în schimb, fii conştient 
de judecăţile care apar în mintea ta, priveşte-le şi lasă-le să plece. 

Dacă faci acest lucru, vei descoperi că va exista mai mult spațiu între emiterea de judecăţi, mai mult timp în care mintea ta 
este liniştită, relaxată şi deschisă. 

Dacă ts afli într-un grup sigur şi plin de iubire, foloseşte prezenţa acelor oameni pentru a-ţi expune prejudecățile. 
Mărturisindu-le altora, le laşi să iasă cu şi mai mare forță decât o poţi face de unul singur. De asemenea, ajuţi la stabilirea 
în acea comunitate a unui climat în care ego-ul este recunoscut ca un fenomen natural, existent la toți oamenii. El vine şi 
pleacă. Uneori cu furie. Uneori cu tristeţe. 

Ajuţi să se creeze o atmosferă în care nimeni nu se autopedepseşte pentru că a avut un atac de ego. Prin urmare, ego-ul este 
tratat cu mai multă lejeritate şi lăsat să plece mult mai uşor. Apare tot mai mult umor. Ego-ul nu mai este hrănit de către 
ego, ci de altceva. De ceva blând şi îngăduitor. De ceva plin de milă, de acceptare şi de iertare. 

Nu contează ce nume îi pui. Unii îl numesc Spirit/Duh. Alţii îl numesc Şinele Superior. Alţii - Prezenţa Iubirii. Numele nu 
contează. 

Oricum i-ai spune, el este acel aspect din tine care nu este neliniştit sau rănit. Este conştienta întregului, în care adastă toate 
părțile. 

Mărturisindu-ţi prejudecățile, stabileşti conexiunea cu întregul. Mintea deschisă şi inima deschisă revin. Permiţându-le 
fratelui şi surorii tale să-ți fie martori, pui în lumină egalitatea ta cu ei. Recunoşti: „Şi eu sunt o persoană care judecă. Eu 
nu sunt diferit de voi". 

Prin exerciţiul mărturisirii voluntare se naşte o comunitate în care toţi sunt egali. Nimeni nu este mai spiritualizat decât 
ceilalți. Cu toții au prejudecăţi. Toţi vor să scape de ele şi să se întoarcă la pace. 

Nimeni nu dă cu pietre şi nu critică pe altul pentru prejudecățile sale. Nimeni nu-i citeşte din regulament. Prin faptul că el 
recunoaşte o greşeală sau o încălcare a limitelor, tu conştientizezi: „Uite, eu nu sunt cu nimic diferit de fratele meu”. 
Recunoaşterea greşelilor nu înseamnă că te pretinzi a fi spiritualizat, nu este o dorință spre perfecțiune şi nici ruşine ca nu 
eşti perfect. E doar o acceptare a ego-ului, pe măsură ce el apare şi apoi se estompează. Este răbdare şi compasiune. 
Aceasta face ca locul să fie şi mai sigur. 

Atunci când stabileşti un climat în care ego-ul este acceptat şi iertat, viaţa devine mult mai uşoară pentru toată lumea. 
Spiritul îmbrăţişează acum cu multă iubire ego-ul. iar tendinţa acestuia de a face ca mintea să se detaşeze este diminuată. 
Pe măsură ce violențele sunt din ce în ce mai rare şi mai puţin grave, rănile sufletului au timp să se vindece. 

Despre asta e vorba în biserica mea. Este o comunitate care vindecă. O comunitate de binecuvântare şi iertare 
necondiționată. Un loc sigur în care ego-ul apare, tară să fie judecat sau condamnat. Un loc sacru, în care fiecare contra 
acțiune, fiecare mişcare făcută din frică este recunoscută cu blândeţe şi lăsată să plece. Un sanctuar în care inima şi mintea 
se închid - doar ca să se deschidă şi mai deplin către prezenţa iubirii. 

Mândria spirituală 

crede că eşti mai departe pe cărare decât oricine altcineva este Linândrie spirituală. Chiar dacă acest lucru ar fi adevărat, nu 
ti-ar fi de nici un folos să-t ştii sau să-l pretinzi. Ceea ce îţi este de folos este compasiunea față de sine, compasiunea față 
de alţii. Ceea ce îţi este de folos e să ştii că fiecărei persoane i se oferă lecţia care este perfectă pentru ea, iar dacă o învaţă, 
nu poate nimeni spune cât de departe a ajuns. 

Să nu crezi că ai capacitatea de a măsura în mod corect progresul spiritual al cuiva, inclusiv al tău. Nu o ai. N-ai cum să 
ştii. O persoană, care pare a fi rămas mult în urmă, poate trece în faţa ta într-o secundă. lar una care pare a fi mult avansată, 
poate fi serios încetinită. întreaga idee referitoare la în față şi în urmă nu are nici un sens, întrucât n-ai de unde să ştii care 
este linia de pornire sau linia de final. 

Nu e neapărat nevoie ca ceilalți să înceapă de unde ai început tu. Nu e neapărat nevoie ca ceilalți să încheie unde închei tu. 
Unii parcurg o călătorie scurtă, înțesată cu provocări care le frâng inima. Alţii au o călătorie lungă, alcătuită din multe lecții 
neinteresante. 

Poţi să te uiţi la ceilalți şi să crezi că înţelegi - dar asta nu înseamnă decât că te amăgeşti. Habar nu ai despre ce este vorba 
în viața celuilalt. De fapt, nici măcar nu este treaba ta să ştii. 

Se întâmplă destule lucruri în viața ta ca să fii tot timpul ocupat. A înțelege care-ţi sunt lecțiile şi a începe să ţi le însuşeşti 
este o activitate care durează o viaţă întreagă. 

Dacă eşti învăţător spiritual, întreabă-te dacă ai ales acest rol ca să eviţi să înveţi lecţiile pentru care ai venit aici. Atunci 


când eşti o autoritate şi spui altora ce să facă, nu trebuie să te uiţi niciodată la tine însuţi. 

Să fii sigur că nu vei putea să te ascunzi pentru totdeauna. Cu timpul, rufele tale murdare vor fi date la iveală. Este 
inevitabil. Toată lumea vine aici şi crede că poate să dispară. Unii oameni se pricep foarte bine să o facă. Ei dispar timp de 
cincizeci sau şaizeci de ani. Când se întorc, sunt siguri că nimeni nu-i va recunoaşte. Dar. de îndată ce intră într-un 
magazin din cartier, ştiu că jocul s-a sfârşit. Nimeni nu se poate ascunde pentru totdeauna. Asta, deoarece aici e un loc 
unde toţi sunt găsiți. Mai devreme sau mai târziu, tuturor li se dă deşteptarea. Aceasta este natura călătoriei fizice. Până la 
urmă, chiar ai să te obişnuieşti cu ea Le vine rândul chiar şi acelor dintre voi care tândălesc la sfârşitul cozii. Cel care vă 
strigă pe nume nu moare până ce nu ajunge şi la tine. Şi chiar dacă ar muri, altcineva i-ar lua locul. Nu te poţi ascunde. Nu 
poţi deveni invizibil în mod permanent. 

Probabil că treaba asta ţi se pare ciudată. La urma urmei, majoritatea oamenilor de pe planeta Pământ fie că se deghizează 
într-un mod inteligent, fie pretind că nu sunt acasă, atunci când sună soneria. Negarea se infiltrează absolut peste tot. 

Dar nu contează. Nu aceşti oameni conduc spectacolul. Cel din spatele măştii este persoana care ia toate deciziile. Cel din 
spatele măştii îl cheamă pe străin la uşă ca să sune deşteptarea. 

Voi credeţi că autoritatea se află în afara voastră şi că totul vi se întâmplă. Nu e aşa! Autoritatea este înăuntru şi faceți ca 
totul să se întâmple, pentru ca să vă treziti. 

întreaga planetă are misiunea de a se trezi. De aceea sunt atâția oameni care par a fi adormiţi. Cum s-ar putea ei trezi, dacă 
nu ar dormi sau, cel puţin, nu s-ar preface că sunt adormiti? 

Nu aceasta e planeta pe care trebuie să vă aflaţi, dacă vreţi să vă ascundeţi. Nu acesta este locul pe care trebuie să vă aflați, 
dacă vreţi să rămâneți adormiţi. Dacă scopul vostru este să nu fiți conştienţi, atunci vă aflați într-un loc periculos! 

Toţi oamenii care acum umblă în somn, într-o zi îşi vor da seama că au plecat din pat şi din casă şi umblă pe stradă. O vor 
face într-un mod destul de simplu: izbindu-se unul de altul. 

Despre asta este vorba în această călătorie interactivă: încălcarea limitelor, coliziuni, abuzuri, numiţi-le cum vreţi. Totul 
pare a fi intenţionat, dar în realitate nu este. Nimeni nu ştie în mod conştient că urmează să se izbească de altcineva. Aşa se 
întâmplă. Apoi, dacă este deştept, se trezeşte şi spune: „îmi pare rău, nu te-am văzut". lar semenul îi răspunde: „Nu face 
nimic. Nici eu nu te-am văzut." 

Ce altceva mai e de spus? Dacă totul e luat ca un afront personal şi individul răspunde: „Ba m-ai văzut, mizerabile!" ce ar 
dovedi aceasta? N-ar dovedi că el a fost atacat. Ar dovedi doar că se simte atacat. 

Şi despre asta este vorba cu adevărat aici: un grup de oameni care se simt atacați. Nu e o imagine exactă a ceea ce se 
întâmplă, dar este una acceptată de către toată lumea. Asta, deoarece toţi interpretează comportamentul. Toţi presupun că 
totul se face cu o anumită intenţie. Fiecare crede că ştie care este motivul celeilalte persoane. Dar, bineînţeles că nu-l ştie. 
Nu are nici un fel de idee de ce s-a izbit cineva de el. 

Aţi auzit despre căsătoriile aranjate? Li bine, aceasta este o izbire aranjată. Ambele persoane aflate în spatele măştilor au 
decis să-şi ofere una alteia posibilitatea de a-şi aduce aminte că se pot trezi în acelaşi moment. Atunci când au aranjat 
întâlnirea, nici una dintre ele nu ştia că se vor simţi amândouă atacate, atunci când acest lucru se va întâmpla. 

Aceasta, deoarece atunci când au aranjat întâlnirea, fiecare a luat contact cu intenţiile celuilalt: de a cinsti şi de a ajuta - nu 
de a face rău sau de a agresa. Nici una dintre ele nu şi-a făcut griji în privinţa a ceea ce urma să se întâmple, deoarece a 
avut încredere în intenţia celuilalt. Amândoi au ştiu că, orice s-ar întâmpla, totul va fi în regulă. 

Dacă ai intra în legătură cu intenţia fiecărei persoane de a te trezi şi de a te ajuta să te trezeşti, nu ai lua ca pe un afront 
personal nici un fel de imixtiune. Ai spune doar: „lartă-mă, frate al meu. Nu te-am văzut. Mulţumesc că ai sunat 
deşteptarea. Acum voi fi mult mai atent'". 

Nu izbitura e cea care răneşte, ci interpretarea pe care i-o dai. Faptul că îl condamni pe cel care te-a izbit. Faptul că te 
condamni pe tine însuţi, pentru că ai fost izbit. De îndată ce numim acest lucru abuz, pierdem din vedere ce rol avem noi în 
toate astea. Proiectăm responsabilitatea asupra altcuiva. Credem că nu făceam nimic altceva decât să ne vedem de treabă 
şi, deodată, vine o persoană răutăcioasă care ne atacă. 

Nu asta s-a întâmplat. Aceasta e enorma autoînşelare, uriaşa minciună pe care încercaţi să o treceţi asupra altora. Vă 
străduiţi să vorbiţi unul cu altul de pe poziţii de victime şi vă minunati de ce fiecare este pedepsit în permanenţă. 

Nu există nici o întâlnire la baza căreia să nu fi existat cinste şi simţ al responsabilităţii personale. Nu există nici o întâlnire 
la baza căreia să nu fi existat iertare de sine şi compasiune pentru ceilalți. 

Dacă vreţi să vă întâlniți, dacă vreţi să vă treziți împreună, trebuie să încetați de a mai interpreta ce se întâmplă şi să lăsaţi 
lucrurile aşa cum sunt. Puteţi fi uluiţi de izbitură. îi puteţi spune celeilalte persoane că sunteți surprinşi. Dar să nu credeţi 
că înţelegeţi de ce s-a întâmplat totul, întrebaţi. Verificaţi. 

Comunicaţi în mod cinstit şi simplu: „Atunci când m-am izbit de tine, m-a durut, semen al meu. Tu ce-ai simţit?" A spune 
adevărul prin preluarea responsabilităţii pentru propriile voastre sentimente nu este un atac, sau o prezumție de imixtiune, 
sau vinovăţie. Lste doar un mod simplu de a împărtăşi experienţa. Ea invită la dialog, nu la separare. 

O dată ce se presupune că există vinovăţie, atacul este inevitabil. Nu poți ataca o persoană nevinovată. Pentru a ataca, 
trebuie să crezi că atacul este justificat, că persoana îl merită. în acest moment, te-ai disociat de propriile tale sentimente, 
ţi-ai împărțit mintea în două şi te-ai pregătit pentru un conflict exterior inevitabil. Totul, din cauza mândriei spirituale - 
totul, deoarece crezi că ştii care sunt motivele celuilalt. 

Renunţă, prieten al meu. Nu ştii ce este în inima semenului tău. Nu vei ştii niciodată. Cel mai bun lucru pe care-l poţi face 
este să-l întrebi deschis. în felul acesta ajungi cât mai aproape posibil de a şti ce gândeşte şi ce simte. 

Dacă nu-l întrebi niciodată pe semenul tău ce experienţă trăieşte, cum crezi că vei ajunge să-l cunoşti? Tot ceea ce vei 


cunoaşte vor fi propriile tale proiecţii, propriile tale judecăţi şi interpretări. Acestea spun multe despre tine şi toarte puţine 
despre el. 

Şi, dacă nu poţi să presupui că el nu este vinovat, cum vei fi vreodată în stare să-ți vezi propria nevinovăție? Dacă tu crezi 
că-l cunoşti, cât de bine crezi că te cunoşti pe tine? 

După cum vezi, nu există cale de ieşire. Fiecare judecată pe care o emiţi asupra altcuiva se întoarce la tine şi te obsedează. 
Cel mai bun lucru este să renunţi la judecăţi. 

Cel mai bun lucru este să-ţi dai seama că nu ştii nimic despre intenţiile sau motivele celorlalți oameni. 

Cel mai bun lucru este să înţelegi că, adesea, eşti complet rupt de propriile tale intenții. 

Mândria spirituală nu face altceva decât să-ţi prelungească necunoaşterea. 

O persoană arogantă nu evoluează. 

Ea nu devine transparentă față de ea însăşi sau de ceilalți. Ea se ascunde. Ea atacă pe faţă - iar atunci când i se răspunde, 
pare că doarme. Ea se joacă de-a v-aţi ascunselea cu ea însăşi şi cu universul. 

Am să-ţi dau un joc mai bun. El se numeşte: „Mă izbesc de tine, dacă şi tu te izbeşti de mine". Nimeni nu este acuzat, 
nimeni nu este făcut de ruşine. Nici măcar nu trebuie să ţii scorul. Continuă să te izbeşti, până când te trezeşti şi priveşti în 
ochii celuilalt - fără condamnare şi tară judecată. 


Partea a şaptea 
Deschiderea către miracole 


Miracolul sinelui 

Cel mai mare miracol pe care îl vei trăi vreodată ca experienţă nu se află în afara ta. El se află înăuntru. Acest miracol 
este însăşi existenţa ta. însuşi faptul că exişti este o mărturie a iubirii lui Dumnezeu. 

Atunci când eşti în legătură cu iubirea lui Dumnezeu pentru tine, tot ce ți se întâmplă în viaţă este miraculos. Tot ceea ce 
vezi nu reprezintă altceva decât oportunităţi extraordinare pentru a iubi, a învăţa, a crea şi a fi pe deplin prezent în viaţa ta. 
Atunci când nu eşti în legătură cu iubirea lui Dumnezeu pentru tine, tot ce ţi se întâmplă în viaţă pare a nu fi destul de bun. 
în permanenţă găseşti că de vină eşti tu, sunt ceilalți sau experienţa ta. 

Relaţia ta cu tine însuţi şi cu Creatorul tău determină calitatea vieţii tale. Atunci când te simți vrednic de iubirea lui 
Dumnezeu, vorbeşti cu Dumnezeu, te confesezi Lui şi eşti recunoscător pentru viaţa ta. Când simţi că eşti o creație făcută 
la întâmplare şi fără nici un rost, nu ai cu cine să stai de vorbă. Duci o viaţă izolată şi fără nici un scop. Nu ştii de ce ai 
venit aici. 

Scopul în viaţă vine din legătura cu divinul. El vine din afirmația făcută către tine însuți: „Eu sunt important. Eu am ceva 
de făcut aici. Dumnezeu are un plan pentru mine". 

Conştienta miracolului depinde de capacitatea voastră de a simţi sau de a intui prezenţa lui Dumnezeu în viaţa voastră. lar 
capacitatea voastră de a intui prezenţa lui Dumnezeu depinde de voința voastră de a avea încredere în voi înşivă, de a avea 
încredere în ceilalți şi de a avea încredere în viaţa voastră, pe măsură ce ea se desfăşoară. 


A învăţa să ai încredere 

Pentru a învăţa să ai încredere trebuie să începi să fii complet neutru în privința a ceea ce ţi se întâmplă în viață. Nu trebuie 
să vezi lucrurile într-o lumină pozitivă. încetează, însă, de a le vedea într-o lumină negativă. încetează de a-ţi mai impune 
aşteptările asupra evenimentelor şi circumstanțelor din viaţa ta. Pur şi simplu, lasă viața să meargă înainte şi vezi ce se 
întâmplă. 

Dumnezeu nu-ţi cere să te converteşti. Nu-ţi cere să renunți la intelectul tău şi să crezi în ceva. El îţi cere ceva mult mai 
simplu. încetează doar de a mai judeca, încetează să mai găseşti vinovaţi, încetează de a-ți mai impune aşteptările, voinţa, 
modul tău de a interpreta, de a-ţi imagina realitatea - şi vezi ce se întâmplă. 

EI îți spune un lucru foarte simplu. El spune: „Crezi că ştii ce se întâmplă, dar nu eşti fericit. Cunoaşterea ta, modul în care 
judeci şi interpretezi nu-ți aduc pacea sau împlinirea. Lasă-le pentru câteva clipe de-o parte. Dă-i vieţii o şansă. Trăieşte-o, 
fără să-i mai impui limitările tale". 

Când faci acest lucru, obţii rezultate incredibile. Totul merge lin. Problemele se rezolvă. Relaţiile merg pe un drum drept. 
Viaţa ta începe să dea roade. Şi toate astea se întâmplă, deoarece ai renunţat la ideea că „ştii" ce rost are viaţa ta. 

Vezi tu, dacă intenționezi să-L laşi pe Dumnezeu să se ocupe de viaţa ta, trebuie să renunți la ideea că „ştii”. Treptat, adopţi 
atitudinea că treaba ta este doar să apari, să fii prezent, să laşi lucrurile să meargă de la sine. Ştii că nu tu eşti cel care face 
ca viața să se desfăşoare. Prin urmare, încetează de a te mai strădui. încetează de a mai încerca să rezolvi lucrurile. Fă-ţi 
apariția şi fa ceea ce ţi se cere să faci în acel moment. 

Atâta timp cât insişti să faci planul tău, nu poţi şti care este planul lui Dumnezeu. Dumnezeu nu se poate ocupa de nimic, 
atâta timp cât tu crezi că eşti şeful. 

Primul blocaj în relația ta cu Dumnezeu îl reprezintă cunoaşterea ta şi mândria ta. Renunţă la ele şi vei face loc planului lui 
Dumnezeu în viaţa ta. A renunța la planurile tale este acelaşi lucru cu a te deschide către planurile Lui. 

Care este programul lui Dumnezeu? El înseamnă vindecare, reconciliere, exprimarea cu bucurie a sinelui şi comuniune 
foarte strânsă. Programul lui Dumnezeu este să facă miracole pretutindeni. Pretutindeni unde ego-ul tău vede o problemă 
sau o limitare, Voia lui Dumnezeu este să dea naştere unui miracol. 


Tendinţa ego-ului tău este de a ţine lucrurile aşa cum sunt, indiferent de starea în care se află. Dumnezeu spune: ..Renunţă 
la trecut şi fa loc pentru ceva care îţi face mai multă cinste”. îți este teamă să faci acest lucru, deoarece nu există nici o 
garanţie că noul va fi cu ceva mai bun decât vechiul. Mai degrabă te agăţi de vechi şi, în acelaşi timp. chemi şi ceea ce este 
nou. Aceasta este capcana inevitabilă. Noul nu poate apărea, până ce vechiul nu este dat la o parte. Atunci când eşti ataşat 
de trecut, nu poţi să te îndrepți către viitor, iar experienţa ta legată de prezent se află într-un punct mort. 

Nu e niciodată foarte uşor să renunți la trecut. Cu toate acestea, este singurul gest care aduce prezenţa lui Dumnezeu în 
viaţa ta. Când renunti la ceea ce era şi accepţi ceea ce este. universul se pune pe loc în mişcare pentru a te ajuta. Cu cât mai 
profundă îţi este renunţarea, cu atât mai multe resurse se reped să-ți fie alături. 

Este în natura ego-ului să fie ataşat de trecut. Este în natura ego-ului să proiecteze trecutul înspre înainte, în viitor, să 
întâmpine noul cu nişte chingi conceptuale care să-l încorseteze şi să-l facă la fel cu experienţa de ieri. Nu este nimic nou 
în asta. Este, pur şi simplu, mişcarea fricii care opune rezistență la tot ceea ce e nou. 

Este important să vezi modul în care frica acționează în viața ta. Este important să-ți dai seama cum ai devenit ataşat de 
experienţa ta anterioară şi de modul în care opui rezistenţă oricărui lucru nou care vrea să-ţi intre în viață. 

Atunci când te cramponezi de experienţa ta, sau o foloseşti pentru a interpreta experienţa prezentă „preiei controlul asupra 
vieții tale şi II dai pe Dumnezeu de-o parte". Când renunți la ideile tale în privinţa modului în care ar trebui să stea 
lucrurile, când renunti la trecut şi te deschizi spre viitor, îl inviţi pe Dumnezeu înapoi în viaţa ta. 

Ego-ul tău nu face acest lucru fără să se lupte. Treaba lui este să te ţină într-un loc sigur. Iar dacă se teme pentru siguranța 
ta, el II va împinge de-o parte până şi pe Dumnezeu. Trebuie să faci un pact cu ego-ul tău. Trebuie să faci un experiment. 
Trebuie să-i spui ego-ului tău: „Ştiu că tu eşti sacru, dar cred că, de data asta, las totul de-o parte şi aştept să văd ce se 
întâmplă". 

Atunci când ego-ul vede că nu este ameninţat prin faptul că Dumnezeu este invitat să vină, atunci când îşi dă seama că poţi 
să rişti şi, în acelaşi timp, să fii în siguranță, el va înceta să se mai opună atât de tare. Ego-ul remarcă fiecare ocazie când tu 
renunți la toate şi îţi arăţi încrederea că vei avea o experienţă pozitivă. 

Din nefericire, el încă va insista să faci aşa cum ai făcut data trecută. Va insista să păstrezi trecutul, ceea ce îţi este familiar, 
pentru că, în esenţa sa. lui nu-i plac schimbările. Treaba lui este să creeze continuitate iar schimbarea pare a nu-l lăsa să o 
facă. 

Dar ce este oare continuitatea, dacă nu o proiecţie a vechiului asupra noului? Dacă ceva este continuu, el nu este miraculos. 
Evenimentele miraculoase nu sunt în continuarea a ceea ce s-a întâmplat înaintea lor. Ele reprezintă un transfer de energie. 
O mişcare de ieşire din percepții şi limitări din trecut. Ele sunt neprevăzute, neaşteptate şi, în multe cazuri, de nepătruns. 
Le numiți miracole, deoarece mâna lui Dumnezeu se află acolo. Dar ele nu ar putea avea loc fără permisiunea voastră. Fără 
renunțarea voastră la trecut, miracolele nu-şi pot face drum în viaţa voastră. Voi le pregătiţi terenul. Voi creați spaţiul în 
care apare ceea ce este miraculos. 


Miracole şi lipsa de miraculos 

Există o mare confuzie când e vorba de ce anume înseamnă un miracol. Unii oameni sunt vindecaţi de boli grave, sunt 
salvaţi pe neaşteptate din situaţii periculoase, sau le pică averi neaşteptate. Toate aceste situații sunt într-adevăr 
miraculoase. Dar ce se poate spune despre persoana care moare de o boală incurabilă, care paralizează într-un accident 
grav, sau este victima unei crime cumplite? Ar trebui văzute toate acestea ca fiind evenimente aparent negative sau complet 
lipsite de miraculos - ca şi când n-ar fi în concordanță cu legile lui Dumnezeu? Iar dacă ar fi aşa, am putea spune că cei 
care trăiesc asemenea evenimente negative sunt oameni neevoluaţi spiritual, sau nu se află aproape de Dumnezeu? 

Nimic nu poate fi mai departe de adevăr. Toate evenimentele se află într-o ordine perfect coerentă, înţelesul ei fiind destul 
de clar pentru cei care-şi deschid inimile şi minţile în faţa acestor experienţe. Nici un eveniment, oricât de nefericit ar fi el, 
nu se petrece fără un scop clar. 

Infirmul nu este mai puțin sfânt decât omul ale cărui membre rupte sunt vindecate în mod misterios. Nu faceți greşeala de 
a crede că puteți căpăta miracole la cerere. Nu fiți atât de naivi încât să credeţi că, dacă nu obţineţi miracolul pe care-l 
doriți, asta înseamnă că nu sunteţi de natură divină. 

Gândirea lineară este întotdeauna periculoasă, dar atunci când este aplicată problemelor de spiritualitate, ea devine aproape 
mortală. Nu înseamnă că sunteţi răi, dacă nu primiţi miracolul pe care-l cereți. Nu sunteţi buni, dacă îl primiţi. Un 
asemenea mod de a gândi provine dintr-o privire superficială asupra vieţii. lar dacă vreţi să înțelegeţi natura miraculoasă a 
vieţii, trebuie să priviți mult mai profund. 

Toate evenimentele sunt miraculoase, în sensul că ele au un scop înalt. Ele aparţin planului lui Dumnezeu. Adesea, voi nu 
vedeţi care este scopul şi vă simţiţi trădaţi de Dumnezeu. Credeţi că sunteți pedepsiţi. Dar aceasta nu este decât o limitare a 
voastră - o lipsă de dorinţă de a accepta, de a avea încredere, de a căuta mult mai profund înţelesul care acum vă scapă. 
Adevăratul miracol nu se află în evenimentul exterior. în norocul sau ghinionul aparent pe care-l implică acesta. 
Adevăratul miracol se a-flă în scopul spiritual aflat în spatele evenimentului. Scopul poate fi să vă întăriți credința, sau să-i 
ofere acesteia o provocare. Poate fi să vă întăriți trupul, astfel încât să puteți servi mai bine - sau să vă slăbiţi trupul, astfel 
încât să-i puteţi depăşi limitările. 

Voi nu sunteţi capabili de a decide ce înseamnă un anumit lucru. 

Tot ceea ce puteţi face este să întrebaţi: „La ce foloseşte? Ce înţeles au toate astea?" 

Miracolele vă ajută să treceţi dincolo de propriile voastre minţi. Ele vă pun la încercare felul în care vedeţi lumea. Ele vă 
îndeamnă să renunțați la interpretarea pe care o daţi vieţii, astfel încât să puteți vedea posibilităţile care se află dincolo de 


ea. 
Probabil că pare ciudat, dar uneori ceva care pare o tragedie se transformă într-o binecuvântare neaşteptată. Aţi auzit 
oameni care spun: „Mulţumesc lui Dumnezeu pentru cancerul de care sufăr. Fără el, nu mi-aş fi schimbat niciodată viața”. 
Sau: „Mulţumesc lui Dumnezeu pentru lecţia pe care am primit-o când mi-a murit copilul. Ea m-a ajutat să mă trezesc şi 
să-mi găsesc scopul în această viață." 

Uneori, ceea ce pare că vă este luat e de fapt cel mai mare dar, deoarece vă împinge înainte. Vă scoate din înveliş şi vă 
trimite către scopul vieţii voastre. 

Dacă vreţi cu adevărat să vă deschideţi spre miracole, trebuie să încetați de a-l mai spune lui Dumnezeu ce înseamnă un 
miracol. Trebuie să încetaţi de a-l mai da lui Dumnezeu instrucțiuni asupra modului în care să aibă grijă de voi. 

Trebuie să înţelegeți că Dumnezeu ştie ce se întâmplă. Nu ştiţi cum de ştie, dar asta nu contează. Cu cât priviţi mai în 
profunzime, cu atât primiţi mai multe semne că lucrarea Lui înseamnă înţelepciune şi compasiune în acţiune. 


Miracole şi legile lumii fizice 

Întrucât adevăratul Miracol înseamnă unirea noastră cu Dumne-.zeu prin înţelegerea Voii Lui în ceea ce vă priveşte, 
vindecarea exterioară nu este necesară. Poate să se întâmple sau nu. Puteţi fi vindecaţi de boli sau nu. Adevăratul miracol 
provine din acceptarea vieţii aşa cum e ea şi capitularea în faţa ei. Atunci când vă împăcaţi cu viaţa voastră şi o acceptaţi, 
miracolul iubirii lui Dumnezeu devine desluşit în inimile voastre. 

Unii oameni simt că nu are loc un miracol, până când nu se tran-scende o lege a lumii fizice. Oceanul se despică şi oamenii 
trec, gratiile închisorii se topesc, cadavrul este înviat din morți. 

îmi pare rău că trebuie să vă dezamăgesc, dar aceste lucruri nu se întâmplă. Tot ceea ce se întâmplă pe planul lumii fizice, 
se întâmplă în concordanţă cu legile lumii fizicii. 

Aceasta este natura experiențelor trăite aici. 

Asta nu înseamnă că legile spirituale nu acționează. Bineînţeles ca o fac. Dar legile spirituale acţionează împreună cu şi 
prin legile lumii fizice. Nu există contradicţie aici. 

Legile spirituale nu au nimic de-a face cu modul în care stau lucrurile, ci cu modurile în care vă interpretaţi voi propria 
experienţă. Este vorba de decizia pe care o luaţi în privinţa înţelesului pe care un anumit eveniment îl are în viața voastră. 
lar această decizie determină trăirea voastră psihologică legată de evenimentul respectiv. 

De exemplu, eu am fost crucificat. Dacă aş fi avut puteri fizice supraomeneşti, aş fi putut împiedica crucificarea. Dar 
înțelegerea mea spirituală nu m-a făcut un supraom. Ea mi-a dat doar capacitatea de a înțelege adevărul legat de ceea ce se 
întâmpla cu mine. Prin urmare, eu nu am luat crucificarea ca pe un atac. Eu nu i-am condamnat pe semenii mei, deoarece 
am înţeles că acțiunile lor au fost motivate de frică. Am simţit compasiune faţă de ei. 

Da, am fost crucificat. Dar nu mi-am închis inima. Nu am acuzat pe nimeni. M-am supus voii lui Dumnezeu în acel 
moment - aşa cum făcusem în fiecare moment din viaţa mea. 

Dacă voi credeţi că credinţa voastră va opri crucificarea, e posibil să aveţi şi să nu aveţi dreptate. Poate că această credință 
îi va ajuta pe călăi să-şi deschidă inimile şi să se răzgândească. Dar poate că nu. Poate că această credinţă vă va permite 
doar să vă suportaţi soarta, fără să-i condamnaţi pe alții. 

Vedeţi voi, nu aveţi de unde să ştiţi ce vrea Dumnezeu de la voi, până când nu vă cere. După aceea, alegerea voastră este 
fie să vă împotriviţi, fie să vă supuneți. 

Acest lucru se întâmplă în fiecare moment din viaţa voastră. Acest lucru se întâmplă în fiecare situaţie. Nu ştiţi ce 
înseamnă. Trebuie doar să-l întâmpinați, dornici de a lăsa totul de-o parte, dornici să permiteţi, dornici să vă supuneţi. 
Acele legi ale lumii fizice, care par a fi încălcate în cadrul anumitor experienţe miraculoase, sunt doar legi care nu sunt pe 
deplin înţelese. Daca le-aţi înţelege pe deplin, ați vedea că fiecare eveniment se întâmplă în perfectă armonie cu ele. 
Bineînţeles că sunt multe lucruri pe care nu le înţelegeți în privinţa legilor care guvernează realitatea fizică. Pe măsură ce 
înțelegerea voastră legată de această realitate se adânceşte, veţi vedea tot mai mult modul în care legile lumii fizice 
interacționează cu cele ale lumii spirituale, pentru a crea experienţa de care aveţi nevoie în fiecare moment. 

Vizualizarea este puternică. Orice exercițiu care modifică percepţia poate ajuta vindecarea, dar acea vindecare va avea loc 
în concordanţă cu legile lumii fizice. Eu descurajez foarte tare gândirea magică sau încercarea de a modifica realitatea 
lumii fizice prin concentrarea minţii. Nu pentru că asemenea lucruri sunt imposibile, ci pentru că sunt puţin probabile şi 
reprezintă un aspect al experienţei voastre de care nu trebuie să vă atingeti. A sta între şinele de cale ferată, în timp ce 
trenul se apropie şi a încerca, în acelaşi timp, să vizualizați că dispare, nu este un lucru pe care să-l recomand foarte tare. 
O stare a minţii care să producă miracole nu este dovedită prin încercarea de a manipula cu mintea realitatea fizică. 
Aceasta este o activitate a ego-ului. încercarea de a produce miracole la cerere este activitatea unui clovn şi nu a unui 
bărbat sau a unei femei cu calități spirituale. 

Vă dovediţi starea minţii care să producă miracole, renunțând la experienţa voastră şi conectându-vă la ceea ce Dumnezeu 
vrea pentru voi în fiecare moment. Treaba voastră nu este să încercaţi să modificaţi realitatea fizică, ci să fiți pe deplin 
prezenţi în ea. Pe măsură ce vă străduiţi să faceţi acest lucru, în faţa voastră apar frica, dependenţele, ataşamentul vostru de 
trecut. Datoria voastră este să vă întâmpinați cu iubire şi compasiune acea frică, acele dependențe şi ataşamente. Datoria 
voastră este să creaţi un spaţiu sigur în care să vă simţiţi sentimentele, în care să treceţi prin frica şi durerea voastră. 
Datoria voastră este să renunțaţi la toate interpretările, concepţiile şi judecăţile voastre, şi să porniţi experienţa cu 
deschidere şi fără să vă apăraţi. Datoria voastră este să întâmpinați copilul rănit cu iubire şi să-l încurajați. Să-l invitați să 
facă un pas înainte. Să-i spuneţi că este absolut normal să-i fie teamă, că nu e nimic aici care să-i facă rău, deoarece voi 


sunteți alături de el. în felul acesta, se produce vindecarea şi se manifestă miracolul sinelui. 


Totul poate fi înălțat 

Fiecare experiență poate fi înălțată prin puterea acceptării şi iu-el birii necondiționate. Absolut fiecare experienţă, 
indiferent de cât de dureroasă apare ea! 

Dumnezeu nu lucrează singur. El are nevoie de cooperarea voastră. Nici voi nu ar trebui să lucraţi singuri. Atunci când 
încercaţi sa trăiţi bazându-vă pe voi înşivă, vă împiedicaţi şi cădeți. Numai atunci când gândiţi şi acţionaţi dincolo de 
nevoile imediate ale ego-ului, viaţa voastră începe să se afle sub influența legilor divine. 

A vă cinsti şi a avea grijă de voi înşivă este responsabilitatea voastră. Orice vă face cinste vouă, nu poate să facă rău altuia. 
A acţiona într-un mod egoist - a pune binele vostru mai presus de al altora, duce la conflict şi resentimente. în privinţa 
aceasta, regulile lumii sunt dure. 

E posibil ca oamenilor să le fie frică de cel care profită de alţii, dar nu-l iubesc. Când norocul îl părăseşte, ceea ce se 
întâmplă în mod invariabil şi el începe să se autodistrugă, ceilalți sunt deosebit de fericiţi să-l tragă în jos. 

Lumea exterioară vă trimite înapoi fără greş roadele gândurilor şi acțiunilor voastre. De aceea se spune: „Ceea ce semeni, 
aia culegi”. 

Atunci când acționaţi fără să ţineţi seama de ceilalți, nu vă cinstiţi pe voi înşivă. De fiecare dată când atacați, aveţi ceva de 
apărat. întotdeauna vă uitaţi peste umăr să vedeţi cine sau ce vă pândeşte. Acesta nu este un mod deosebit de demn sau de 
plăcut de a trăi. 

Gândurile şi acţiunile voastre pline de frică cheamă gândurile şi acțiunile pline de frică ale celorlalți. Aceste interacțiuni 
bazate pe frică devin instituționalizate în sistemul vostru de justiţie „ochi pentru ochi", care perpetuează şirul de abuzuri. 
Transformându-l pe torţionar în victimă, speraţi să-l opriți de a se mai comporta cu alţii în mod brutal în viitor. Nu 
înțelegeţi că toată furia lui provine din faptul că se percepe pe el însuşi ca pe o victimă şi că, pedepsindu-l, îi întăriți acest 
sentiment. 

Dacă vreţi să-l transformați pe criminal, trebuie să încetați de a-l mai pedepsi şi să începeți să-l iubiţi. Nimic altceva nu 
funcționează. 

Dragostea nu este o recompensă pentru greşelile lui. Este un mod de a-i reface sufletul. îl redă lui însuşi. II transferă, 
scoțându-l din circuitul reactiv în care el se dezumanizează şi îi face şi pe alţii să decadă. Până şi cel mai cumplit criminal 
se înmoaie, atunci când este pus în fața iubirii şi grijii adevărate. 

Nu puteţi opri ura, folosind răzbunarea în lupta împotriva ei. Fiecare act de violenţă dă naştere unui contraatac. Ar trebui să 
ştiţi asta deja. 

Ar fi atât de uşor dacă tot ceea ce aţi avea de făcut pentru a anula violenţa ar fi să acţionați împotriva ei cu forță. Aceasta ar 
fi o religie şi un mod de a vedea lumea pe care l-aţi înţelege cu uşurinţă. Dar dacă aşa ar sta lucrurile, n-ar mai exista 
speranţă pentru trezire spirituală pe această planetă. Prin urmare, nu se poate să fie aşa. Sistemul vostru de justiţie ..ochi 
pentru ochi" nu este construit pentru a aduce vindecarea pe planeta Pământ. Singurul lucru care poate elibera de violență 
este cel care este el însuşi neviolent. 

Nu funcționează decât o soluție spirituală. Soluțiile umane la probleme umane eşuează invariabil. Nu puteţi rezolva o 
problemă la nivelul la care o percepeţi. Trebuie să mergeţi la un nivel mai înalt, să vedeţi totul în ansamblu, să aflaţi cauza 
problemei şi să acţionați acolo. 

De aceea aveţi nevoie de Dumnezeu în viața voastră. De aceea aveţi nevoie de o practică spirituală. De aceea aveţi nevoie 
de ceva care să vă scoată din circuitul atac/apărare din viaţa voastră. 

Nu există pace în afara lui Dumnezeu. 

Nu puteţi găsi pace în lume. O puteţi găsi numai în inima voastră, atunci când ea se deschide. O inimă deschisă îl invită pe 
cel iubit să intre. Ea invită pe străini să intre - şi, da - chiar şi pe criminal. O inimă deschisă este un sanctuar în care toţi 
sunt bineveniţi. Este un templu în care legile spiritului sunt puse în practică şi sunt preamărite. Este biserica în care trebuie 
să intrați din nou - şi să găsiți mântuire. 

Puneţi-vă întrebarea: „Ceea ce gândesc şi ceea ce fac sunt numai pentru mine, sau port în inimă binele celorlalți?" Dacă în 
inima voastră se află acest bine, voi vă veți înălța şi veți fi înălțaţi alături de ceilalți. Dacă nu, vă veți retrage în frică, 
închizându-vă inima, căutând şi mai multă protecţie. 

Este o alegere simplă. Crucificarea apare atunci când inima voastră se închide în faţa fratelui vostru. învierea apare atunci 
când vă deschideţi inima către el, când încetaţi de a-l mai acuza pentru problemele voastre, când încetați de a-l mai pedepsi 
pentru greşelile lui, când învăţaţi să-l iubiţi, aşa cum vă iubiţi pe voi înşivă. Numai acest lucru vă va elibera din închisoarea 
fricii. Numai acesta! 

Iubirea este singurul miracol. Toate celelalte „miracole" sunt ca glazura pe o prăjitură. Priviţi la ceea ce se află sub crusta 
fiecăreia dintre ele şi veţi vedea un transfer de la frică la iubire, de la autoprotecţie la autoexpansiune, de la judecarea 
altora la acceptarea lor. 

Iubirea spune: „Te accept aşa cum eşti. Voi avea grijă de binele tău, la fel ca de al meu." Aveţi idee cât de puternică este 
această afirmaţie? Fiecărei persoane căreia i te adresezi în felul acesta, îi oferi eliberarea de suferință. Şi atunci când i-o 
oferi lui, ţi-o oferi ţie însuţi. 

Dacă nu căutați această egalitate, atunci nu veți învăţa niciodată cum să oferiţi iubire fără condiţii. Dacă nu oferiţi 
egalitate, nu veţi învăţa niciodată cum să primiţi iubire necondiționată. 

Ceea ce căutaţi, aia găsiți. Ceea ce oferiţi, aceea veţi primi. Legea nu s-a schimbat. 

Un lup în blană de oaie 


întru unii este o imensă provocare să se gândească la binele celorlalți. Pentru alții e mult prea uşor. De fapt, le este mult 
mai uşor să împlinească nevoile celorlalți, decât să le cunoască pe ale lor proprii. In acest caz, a-i servi pe alţii poate fi o 
formă de trădare de sine. 

Atunci când cineva îşi deschide inima, îi cuprinde şi pe ceilalți în starea lui de bine. El nu face un târg, schimbând starea 
lor de bine pentru a lui. Nu încearcă să le facă altora plăcere în detrimentul său. Nu se lasă pe el de-o parte, ca să-şi 
găsească o identitate în altcineva. 

El îşi extinde teritoriul în care îşi manifestă grija, pentru a include familia, prietenii şi, în cele din urmă, duşmanii. îşi 
extinde în mod continuu sentimentul de sine, pe măsură ce învaţă să-şi deschidă inima şi să devină tot mai blând în cadrul 
acestei experienţe. 

In felul acesta, dragostea sa se extinde înspre în afară. Ea începe în această acceptare de sine şi însuşirea propriei 
experienţe. Ea începe cu fidelitate față de sine însuşi. Apoi, ea se extinde pentru a-i îmbrăţişa pe ceilalți oameni dragi lui. 
EI le respectă experienţele şi are grijă de ei. îi încurajează să se cinstească pe ei înşişi. în inima lui, găseşte loc pentru 
binele lor cel mai înalt. 

Spre deosebire de acesta, cel care încearcă să facă plăcere altora în detrimentul său nu oferă dragoste, ci sacrificiu. lar 
sacrificiul îşi are prețul lui. Ascunse în spatele unei manifestări de aparentă lipsă de egoism se află pretenţia de a-i fi 
recunoscute eforturile, căutarea disperată pentru aprobare, nevoia de a se asigura că primeşte acceptare şi iubire cu orice 
preţ. 

Din cauză că pretențiile ascunse ies, până la urmă, la suprafaţă, beneficiarul acestui sacrificiu se simte de obicei manipulat 
şi controlat. Eixistă sentimentul că îi este îndatorat celuilalt. Rămâne în cadrul relaţiei, nu din cauză că se bucură de 
prezenţa celeilalte persoane, ci din cauza unui sentiment de vinovăţie. ..Cum să o părăsesc? Uite câte a făcut pentru mine! 
lar dacă o părăsesc, s-ar putea să nu reziste. Va fi distrusă. Se va sinucide!" 

E o ironie faptul că înşişi oamenii de care s-a avut atât de „dezinteresat" grijă, devin paznici şi îngrijitori. Rolurile se 
inversează. Cei care se sacrifică îşi obţin partea lor din târguiala. Iar dacă nu o pot obţine, apare un mare sentiment de 
amărăciune care. la rândul lui. hrăneşte starea de vinovăţie a beneficiarilor. 

Feriţi-vă de cei ce vor să-şi sacrifice viața pentru voi. Ei vor insista să fie plătiţi pentru fiecare gest de autoneglijare. Orice 
persoană care se oferă să se lase pe ea de-o parte pentru tine va aştepta să faci şi tu acelaşi lucru pentru ea. 

Aţi auzit expresia ..nimic nu e pe gratis"? Acest lucru este absolut adevărat. Există lucruri care par a fi pe gratis. Nu trebuie 
să plăteşti acum. dar este absolut sigur că trebuie să plăteşti mai târziu. Vorbind în general, poţi să consideri că ţi se dă pe 
credit tot ceea ce nu trebuie să a-chiţi acum. în cele din urmă, perceptorul va veni şi va vrea şi dobândă! 

E ma: bine să nu acceptaţi un târg, atunci când vă este oferit. Mai bine spuneti: „Nu, semen al meu. Prefer să-ţi acorzi ție 
însuţi cinstire. Nu trece peste nevoile tale, deoarece vrei să-mi faci mie o plăcere. Nu iese nimic bun din asta." îmi dau 
seama că aceste vorbele nu sunt acceptate de către toată lumea cu uşurinţă. Nu au fost acceptate cu uşurinţă nici când le- 
am spus eu, acum două mii de ani! 

Invitaţia diavolului vine sub multe forme. Cea care îi place cel mai mult este o versiune a ceva oferit pe gratis. Fiţi foarte 
atenţi când vi se oferă mâncare, bani, sex sau atenție „fără să vi se ceară nimic în schimb". Ceea ce vi se cere nu se vede cu 
ochiul liber! 

Dacă eşti o persoană responsabilă, dacă poți să plăteşti, un lucru dat pe gratis nu te atrage. Dacă poți să mergi la un 
restaurant elegant, să comanzi o sticlă de Cabernet Sauvignon şi să mănânci Filet Mignon şi scoici, stând pe terasă şi 
privind marea, de ce te-ai duce la cina săracilor? 

Ai face-o, numai dacă eşti lacom. Numai din lăcomie ţi-ai „sacrifica" binele tău însuţi şi pe al celorlalți la care ţii, pentru a 
căpăta bogății în viitor. Hai să-ţi spun ceva! Acel viitor nu apare niciodată! Este subminat de către comportamentul tău din 
chiar clipa aceasta. Lăcomia nu a-duce un viitor bun sau fericit şi nici avarul nu se bucură de bogăţia sa. Moartea vine muît 
prea repede pentru cei care nu trăiesc clipa din plin. 

Dacă eşti o persoană responsabilă, plăteşti pentru toate. îi sprijini pe ceilalți, cumpărându-le serviciile. Ştii că a primi fără a 
da este un lucru în dizarmonie cu natura şi cu voia divină. Să nu cauţi ceea ce nu este corect, indiferent de cât de atrăgător 
ar părea. 

A fi corect 

A fi o persoană corectă înseamnă a dovedi că ai o stare a minții care să producă miracole. A da ceea ce ai şi a lua ceea ce ai 
nevoie ţin în mişcare resursele. A da mai puţin decât ai. sau a lua mai mult decât ai nevoie creează un dezechilibru în 
mişcarea continuă a resurselor. A încerca să dai mai mult decât ai, sau a lua mai puţin decât ai nevoie, creează, de 
asemenea, dezechilibru. 

Nimeni în afară de tine nu poate hotărî ce ai şi ce nu ai nevoie. Acesta este motivul pentru care nici un sistem economic, 
oricât de pur * fi el. nu poate crea o distribuţie corectă a resurselor colective ale ființelor omeneşti. Numai oamenii corecți 
pot crea o economie corectă. 

Corectitudinea apare în mod voluntar. Ea niciodată nu se produce în urma controlului. Oamenii trebuie să fie liberi să facă 
greşeli şi să înveţe din ele. Altfel, sistemul nu este deschis şi evoluţia nu este posibilă. 

Corectitudinea se învață prin experienţa inegalităţii. Oamenii care iau mai mult decât au nevoie, sau dau mai puţin decât 
au, în general simt că în trecut nu au fost tratați în mod corect. Pentru a stabili un echilibru pe plan personal şi financiar, ei 
trebuie să acționeze asupra mâniei şi resentimentului lor. 

Prin contrast, oamenii care iau mai puţin decât au nevoie, sau care încearcă să dea mai mult decât au, se simt în general 
vjnovaţi pentru că în trecut i-au tratat incorect pe alții. Pentru a stabili echilibru, ei trebuie să acționeze asupra vinovăției 


lor. 

Atunci când victima îşi rezolvă mânia şi resentimentul, nu mai e nevoie să ia mai mult decât îi trebuie. Atunci, nu trebuie 
să devină torționar, pentru a egala scorul. 

Atunci când torționarul îşi rezolvă sentimentul de vinovăţie, nu mai trebuie să dea din resursele de care are nevoie. Atunci, 
nu trebuie să devină o victimă, pentru a crea echilibru. 

O dată ce ai înțeles mecanismul şi vezi în ce direcţie s-a dezechilibrat viaţa ta, poţi începe să o corectezi. 

Dacă eşti cel care dă, poţi învăţa să fii cel care primeşte. 

Dacă eşti cel care primeşte, poţi învăţa să fii cel care dă. 

Când a da şi a primi devin egale în viaţa ta. corectitudinea se stabileşte în cadrul tuturor relațiilor tale. 

Dovedind corectitudine, vei fi martorul miracolelor egalităţii. Nu vei mai tolera decepţia în ceea ce te priveşte şi în ceea ce 
îi priveşte pe ceilalţi. Vei sta de partea dreptăţii, oriunde te vei afla. Vei pretinde ca fiecărei persoane să i se dea dragostea 
şi respectul pe care le merită. 


Partea a opta 
Reconciliere 


Marele egalizator 

Dacă priveşti viețile oamenilor în mod superficial, te simţi obligat să spui că oamenii nu sunt egali. O persoană, care este 
un mare atlet, câştigă milioane de dolari pe an. O altă persoană, care este un veteran handicapat, trăieşte dintr-o pensie. O 
persoană are câteva diplome universitare. O alta nu a terminat nici opt clase. 

Asta nu arată deloc a egalitate şi corectitudine. într-adevăr, în ochii lumii, nu prea e vorba de egalitate. 

Dar, în ochii Spiritului, oamenii sunt absolut egali. Bogatul nu are mai multe privilegii decât săracul. Omul simplu nu este 
mai puţin apreciat decât intelectualul strălucitor. Atunci când vezi dincolo de aparente, când vezi ce este în inimile 
oamenilor, vezi aceeaşi luptă, aceeaşi durere. Doctorul cel bogat şi-a pierdut un fiu care a murit de SIDA şi trăieşte aceeaşi 
durere pe care o trăieşte femeia din magherniţe, când îşi pierde fiica. 

Durerea este un mare egalizator. Ea ne aşează pe toţi în genunchi, ne face pe toți mai umili şi mai sensibili la nevoile 
celorlalți. Durerea este cel mai mare învățător de pe planeta Pământ. Ea subminează toate ierarhiile. Ea desființează 
statutul social şi invalidează bogăţiile materiale. Ea face ca totul să aibă nevoie de vindecare. 

Dacă ţi-ai analizat în profunzime propria durere, ştii ce vreau să spun. lar atunci când îi vezi pe alţii că suferă, simţi o mare 
compasiune. 

Nu consideri necesar să-i dai de-o parte. Nici nu simţi nevoia să-i îndrepți. îi păstrezi doar adânc în inima ta. Le oferi o 
îmbrăţişare şi câteva cuvinte de încurajare. Ştii exact prin ce trec. 

Lumea îi ridică şi îi coboară pe oameni. în ea nu există ceva permanent. Faima şi dezonoarea, sărăcia şi bogăţia, fericirea şi 
disperarea merg mână în mână. Nu poţi trăi experienţa unui aspect, ftră să-l trăieşti şi pe celălalt. în cazul în care crezi că 
poţi. te afli în plină negare. 

Majoritatea dintre voi se află într-un stadiu sau altul al negării. 

Asta, deoarece de-abia v-aţi descoperit durerea. A o face este mult prea înspăimântător. Mai degrabă pretindeți că sunteți 
spiritualizaţi, decât să admiteţi că nu vă este prea bine. Nu vreți ca oamenii să vă vadă rufele murdare: judecăţile pe care le 
emiteți, năzuinţele voastre, gându-* rile de sinucidere. E mai uşor pentru voi să le permiteţi oamenilor să vadă masca de 
carton, decât faţa contorsionată din spatele ei. Sunteţi mândri de adultul spiritualizat, dar vă este încă ruşine de copilul 
rănit. 

Cel mai rău lucru în privința negării este că ea creează o atitudine de prefăcătorie şi ruşine. Dat fiind că aşa de mulți 
oameni se prefac a fi fiinţe de înaltă spiritualitate, cei care sunt în contact cu propria lor durere z\m\ că sunt neadaptaţi 
social. Simt că nu merită să stea în preajma unor persoane atât de strălucitoare. Se simt ruşinaţi de durerea lor. Astfel, se 
izolează de alții, sau sunt respinşi de alţii care se simt amenințați de cinstea lor emoţională. 

O persoană, care îşi cunoaşte bine durerea, trece imediat dincolo de toate prefăcătoriile din cadrul relaţiilor umane. Dorinţa 
ei de a fi prezentă emoţional în tot ceea ce simte tinde să trezească în alții sentimente cu care s-ar putea ca ei să nu vrea să 
aibă de-a face. 

Dar pentru cei care au curajul de a-şi recunoaşte durerea, se deschide un coridor sacru. Inima închisă se deschide, trupul 
începe să respire, iar energia blocată este eliberată. Acesta este primul pas în procesul de vindecare. Călătoria sacră începe 
în momentul recunoaşterii durerii şi a voinţei de a o accepta. 

Nu puteţi găsi apropierea adevărată de alții, fără să vă implicaţi profund în experienţa celorlalți şi fără să comunicaţi despre 
ea cu ceilalți în mod cinstit. Relaţiile bazate pe negare reciprocă sunt închisori emoţionale, întrucât două măşti nu pot 
comunica, partenerii în astfel de relaţii nu au posibilităţi de a deschide uşa închisorii. 

Când se intră într-o criză de trezire - moartea unei persoane iubite, o boală fizică, pierderea unui serviciu -brusc, crusta 
negării crapă. Uşa închisorii zboară din ţâţâni şi cei care au fost închişi în carapace sunt șocați de aerul proaspăt în care se 
găsesc. Aici, ei se simt mai rău decât erau în închisoare, deoarece acum au intrat în contact cu durerea lor. 

Evenimentele legate de trezire transformă durerea cronică într-o durere acută. Ne doare mai tare. Ne îmbolnăvim mai rău. 
Nu mai putem funcţiona în lume. Trebuie să ne acordăm un timp şi un spaţiu pentru a accepta situația în care ne aflăm. 
întrucât nu am fost pregătiți să o alegem în mod conştient, trebuie să o facem inconştient. Ni se pare că am primit o 
lovitură de la Dumnezeu, dar. în realitate, a fost doar universul care a răspuns la strigătul nostru slab şi înăbuşit după ajutor. 
A începe să-ţi ..simţi" durerea este primul mare gest de autoelibe-rare. El este sfârşitul sabotajului subconştient şi al 


ascunzişurilor. Hste jiaşterea conştientei. 

Atunci când îţi ..simţi" durerea, începi să treci prin ea. Este un coridor 8e trecere, o modalitate de a-ţi transforma viaţa. 
Scopul ei nu este de a te opri în loc. 

Nu se presupune că trebuie să te îndrăgosteşti de durerea ta, să ţii strâns de ea. sau să-ţi construieşti o nouă identitate sub 
influenţa ei. Nu este un tren care stă, ci un tren care merge. O dată urcat în el, te duce unde trebuie să mergi. 

Durerea este marele egalizator. Ea vă permite să fiți cinstiți şi autentici; Vă dă forţa de a cere de la alţii iubire şi sprijin tară 
condiţii şi de a vrea să oferiţi acelaşi lucru în schimb. Ea vă face legătura cu o comunitate în care să vă vindecați., întâlniți 
alte fiinţe umane, a căror crustă de negare a crăpat. Şi începeţi să vă vindecaţi împreună. 

Decizia de a te vindeca e adeseori luată de unul singur, dar, în cele din urmă, nimeni nu trebuie să se vindece singur. 
Vindecarea este mult mai rapidă şi mai profundă, atunci când eşti martorul vindecării altora. 

O comunitate în care să te vindeci este foarte diferită de un spital, unde oamenii merg să fie dreşi sau să moară izolaţi şi 
singuri. într-o comunitate în care să te vindeci, oamenii se află conectaţi la sentimentele lor şi descoperă că se simt foarte 
aproape de ceilalți. într-o comunitate în care să te vindeci, e posibil ca oamenii să moară, dar ei nu mor singuri. Ei mor 
înconjurați de cei iubiți. Ei mor, după ce au pătruns mai adânc în vieţile lor. Ei mor iertând, acceptând şi cunoscând pacea. 
E momentul să încetați de a mai construi spitale şi să începeţi să creați comunități în care să vă vindecaţi. Nu o faceţi 
pentru alţii. Faceţi-o pentru voi înşivă, pentru familia voastră, pentru prietenii voştri. Cu toții aveţi nevoie de un loc sigur şi 
plin de iubire în care să vă vindecați. 

Atunci când îşi privesc durerea în faţă, oamenii se simt egali. Atunci când durerea este recunoscută, oamenii învaţă să 
spună adevărul despre experienţa lor. 

Atunci poate începe lucrarea lui Dumnezeu pe planeta Pământ. 


Dependenţa de durere 

Atât de multă disfunctie creează şi dependenţa de durere ca mod de viaţă, ca şi negarea durerii. Unii oameni care încep să- 
ş recunoască durerea observă că aceasta le solicită toată atenţia. Ei îşi construiesc o cu totul altă identitate pe baza faptului 
că sunt răniți, că sunt o victimă a experienţei lor. Devin dependenţi de a povesti tuturor ce li s-a întâmplat. 

Atunci când cineva spune, iarăşi şi iarăşi, aceeaşi poveste, ştii că această persoană nu este autentică. O persoană autentică 
nu este un povestitor profesionist. Nu este un artist. Nu are nevoie să fie în centrul atenției, pentru a se simți bine. 
Persoana autentică îşi spune povestea, deoarece însăşi povestirea este un act de vindecare. Pe măsură ce o spune, ea ajunge 
la o acceptare şi o înţelegere tot mai profundă a ceea ce s-a întâmplat. îşi însuşeşte şi mai mult propria experienţă. îşi 
aprofundează compasiunea pentru ea însăşi şi pentru ceilalți. Pe măsură ce şi spune povestea, se vindecă - şi, o dată cu ea, 
se vindecă şi ceilalți. 

În clipa în care ea şi-a asimilat experienţa, nu mai are nevoie să-şi spuri povestea. Dacă insistă să o spună în continuare, 
aceasta devine un impediment în calea creşterii ei spirituale. Devine o cârjă pe care se sprijină deşi picioarele i s-au 
vindecat şi este gata să-şi lase greutatea pe ele. Devine dependentă de povestea sa, este căsătorită cu durerea sa. Devine un 
om prefăcut şi un impostor. Povestea sa este o piesă de teatru. Nu mai dă forță oamenilor. 

Acceptarea durerii produce o mutație care vă îndepărtează de starea de rău. Ea aduce din ce în ce mai multă stare de bine, 
de acceptare şi de încredere în sine. Vă permite să faceţi pasul următor în călătoria voastră. Recunoaşterea şi acceptarea 
durerii este o uşă care se deschide, o invitaţie spre încrederea de a prelua din ce în ce mai multe riscuri. Pe măsură cej)ăşiți 
în interiorul fricii şi durerii voastre, vă îndreptaţi către bucurie. Lăsaţi în urmă vechile limite şi vechile vieţi. Vă lepădaţi 
pielea cea veche. 

Pe măsură ce împărtăşiți cu alții în mod autentic, vă dați forță vouă înşivă şi celorlalți. Mergeţi mai departe. Şi ei merg mai 
departe. Nu mai atrageţi o viaţă de durere. De fapt, ea nu mai este necesară. . 

Durerea este necesară, numai acolo unde există scindare şi negare. Suferinţa apare, numai atunci când opunem rezistență 
vieţii noastre. Chiar dacă durerea şi suferinţa sunt fenomene universale, ele sunt temporare. La un moment sau altul, ele 
ating flecare viață. Dar nu sunt însoțitori constanţi. Ele sunt mesageri - şi nu colegi de cameră. 

Este o prostie totală să spuneţi că mesagerul nu a apărut în viaţa voastră, atunci când el stă la uşă. Răspundeţi la sonerie şi 
ascultați ce are de spus. Iar atunci când mesagerul a spus ce avea de spus, el poate să plece. Treaba lui s-a încheiat. 


Abuz terapeutic 

Atunci când lucrarea de vindecare devine artă pop, ia naştere o cultură a vindecătorilor nevindecaţi. Atunci când devine 
„Şic" să fii o victimă a unei traume sau a unui abuz sexual în copilărie, terapeuţii pun cu mult prea multă uşurinţă vorbe în 
gura pacienţilor lor. Altarul este acoperit cu amintiri ale unor evenimente care nu s-au întâmplat niciodată. Incidente 
referitoare la gesturi de lipsă minoră de sensibilitate sau grijă sunt exagerate şi îmbrăcate în limbajul vinovăţiei. Toată 
lumea îşi imaginează că s-a întâmplat tot ce putea fi mai rău. 

Aceasta este isterie, nu vindecare. Este o nouă formă de abuz. 

În loc de a întreba ce s-a întâmplat şi de a-i permite celui rănit să vorbească, pe rană se pune o etichetă profesionistă. în loc 
de a-i da victimei forța de a prinde glas şi de a se conecta la experienţa sa, vocea îi este încă o dată înăbuşită. I se dau 
părerile altcuiva în legătură cu ceea ce i s-a întâmplat. Pentru a câştiga aprobarea celorlalți, copilul rănit spune povestea pe 
care persoana autoritară - terapeutul - îi cere să o spună. I se spune că se va face bine, în cazul în care cedează în fața 
autorităţii. 

Terapeutul proiectează asupra pacientului său propriile răni nevindecate. Tribunalele consideră obiectivitate ceea ce este 
doar pură subiectivitate. Familiile sunt separate. Tot mai mulţi copii sunt pedepsiţi. Lanţul abuzurilor continuă. 
Ataşamentul de durere vă slăbeşte. Este o nebunie înfrumusețarea durerii, exagerarea sau inventarea ei. 


Tot aşa cum crearea unei caste de preoți cu ţinută autoritară a subminat spiritualitatea organică a bisericii - şi constituirea 
unei noi caste de figuri autoritare de terapeuți/vindecători subminează capacitatea indivizilor de a avea acces la vindecarea 
care este dreptul lor din naştere. 

Tot aşa cum nu poţi să-i faci pe oameni să se comporte într-un mod normal, nu poţi să faci pe nimeni să se vindece. 
Vindecarea este un gest voluntar. Ea se întâmplă atunci când oamenii sunt pregătiți. Mulţi oameni implicați în terapii nu au 
nici un fel de intenţie de a vindeca. Mulţi oameni cărora li se acordă sfaturi terapeutice nu se dedică cu adevărat propriilor 
lor vindecări. Pentru aceste persoane - atât terapeuți cât şi pacienţi - terapia este o formă de negare. 

A lăsa rana să se vindece singură este un lucru tot atât de important ca şi a te ruga pentru rană. Noi uităm că vindecarea se 
face de către Dumnezeu - sau esenţa spirituală a persoanei respective. Nu terapeutul !>au vindecătorul sunt cei care 
vindecă. 

Cei care intervin sau se amestecă în procesul natural de vindecare vor fi chemaţi, în cele din urmă, să dea socoteală pentru 
răul pe care-l fac. Asta, deoarece răul este un atac, orice formă ar lua. lar impunerea de a vindeca este un lucru rău, ca şi 
impunerea de a răni. Ele sunt două feţe ale aceleaşi monezi. 

Adevăratul vindecător respectă capacitatea de vindecare aflată înăuntrul pacientului. E] îl ajuta pe pacient să facă 
conexiunile pe care, este pregătit să le facă. LI îl învaţă integrarea, blândeţea, răbdarea. Astfel, "pacientul devine mai 
puternic. Amândoi se vindecă şi trec mai departe. 

Vindecătorul nevindecat se repede foarte tare să facă din pacientul său o victimă; e mult prea grăbit să-i acuze pe ceilalți. 
Falsul vindecător îl încarcerează pe pacient şi îi ia libertatea. Pacientul este lipsit de orice formă de demnitate şi încredere 
în sine. El e tăcut să devină dependent de medicamente, de maşinării şi de figura autoritară a doctorului. Ceea ce se 
întâmplă în anumite spitale diferă foarte puţin de ceea ce se întâmplă în majoritatea culturilor religioase viciate. Este 
povestea degradării şi înrobirii. Este cu totul absurd să numeşti aceasta vindecare - ba este chiar obscen. 

Dacă nu aveţi de gând să vă bateţi joc de procesul de vindecare, trebuie să evitaţi extremele negării şi inventării durerii. 
Durerea trebuie privită în față, nu imaginată. Dacă este acolo, ea se va exprima cu adevărat. Ea va vorbi cu propria sa voce. 
Treaba voastră este să invitați vocea să vorbească, nu să-i spuneţi ce cuvinte să rostească. 

Vindecarea câştigă foarte puțin din găsirea unor tapi ispăşitori. Depăşirea ruşinii este mult mai importantă, decât a găsi 
oameni pe care să-i acuzi. Chiar şi atunci când devine clar că a apărut o violență, pedepsirea făptuitorului nu este soluția. 
Asta, deoarece făptuitorul este deja o victimă - şi a-l pedepsi îi întăreşte ruşinea şi lipsa de putere. 

întrebarea pe care trebuie să o puneţi nu este „Cum vindecăm?", ci „Cum să creăm un spaţiu sigur unde să poată apărea 
vindecarea?" Dacă puteţi învăţa cum să faceţi acest lucru, vindecarea se va produce de la sine. Făcând acest lucru, veți 
crea, de asemenea, un mediu în care sunt smulse din rădăcină condiţiile care produc abuzul. 


Autenticitate şi acceptare 

Oricare ar fi fost experiența ta, provocarea ce-ţi stă în față este să înveţi să o accepţi fără să o judeci, să ţi-o însuşeşti 
necondiționat. Atunci când poţi să faci acest lucru, poţi integra în țesătura vieții tale experiența şi lecțiile pe care ea ți le 
aduce. 

Autenticitatea este fructul unei vieţi trăite pe deplin. Negarea sau fabricarea experienței este un act de neautenticitate şi, 
prin urmare, nespiritual. El rezultă din fragmentarea conştientei şi din supunerea unei părți a experienţei (subconştientul) 
altei părţi (conştientul). Aceasta creează o lipsă de echilibru în cadrul psihicului care. în cele din urmă, trebuie vindecat. lar 
vindecarea cere. în mod invariabil, recunoaşterea minciunii. 

A-ţi spune adevărul ţie însuţi şi celorlalți este prima cerinţă a vieţii spirituale. Fără onestitate, autenticitatea este 
imposibilă. 

A spune adevărul despre ceea ce s-a întâmplat este un lucru absolut necesar, înainte ca experienţa să poată fi acceptată şi 
integrată. Secretele trebuie dezvăluite. 

Atunci când apare o disociere, e posibil să-ţi fi reprimat amintirea a ceea ce s-a întâmplat. Dar, invariabil, amintirea iese la 
suprafaţă, pe măsură ce persoana devine capabilă să o privească în față. Procesul nu poate şi nu trebuie să fie grăbit. 

Nu nega ceea ce s-a întâmplat. Nu inventa altceva. Recunoaşte doar tot ce a fost şi fii prezent. Acesta este lucrul care 
produce trecerea de la neadevăr la adevăr, de la secrete la revelaţie, de la un disconfort ascuns la conştientizarea durerii. 
Durerea este uşa prin care treci, atunci când eşti pregătit. Până atunci, eşti păzitorul pragului, santinela care stă de gardă şi 
decide pe cine să alunge şi pe cine să primească înăuntru. 

Este absolut în regulă dacă nu eşti pregătit. Este absolut în regulă să alungi oameni sau situaţii pe care le consideri 
nesigure. Tu eşti răspunzător de propriul tău proces de vindecare. Tu hotărăşti cât de repede să mergi. Nu lăsa pe nimeni 
altcineva să dicteze ritmul procesului tău de vindecare. El trebuie să fie direcționat de către tine. în cazul în care lucrezi 
împreună cu un terapeut/vindecător, el sau ea ar trebui să verifice în permanenţă dacă procesul îţi oferă în continuare o 
stare de siguranţă. 

A-ţi preţui şi cinsti propriul tău proces este un lucru esenţial pentru o viață trăită în mod autentic.Aţii vor avea întotdeauna 
idei, sugestii, şi planuri în ceea ce te priveşte. Mulţumeşte-le pentru grijă, dar anunţă-i, în mod clar că tu eşti cel care iei 
deciziile în viața ta - şi nu ei., 

Adu-ţi aminte că lipsa de preţuire de sine te va face neputincios în, faţa celor a căror formă personală de negare de sine se 
manifestă în a le " line predici altora. înțelege clar, o dată pentru totdeauna, că oricine care crede că ştie despre viaţa ta mai 
mult decât tine, nu este altceva de'cât un hoț pe post de vindecător. El trebuie să fure de la alţii, deoarece se simte foarte 
nesigur pe sine şi ştie că-i lipseşte ceva. 


Fereşte-te de cei care te critică „pentru binele tău." Şi fi*atent, atunci când ei se joacă cu vinovăția sau nevinovăția ta. Nu 
datorezi nimănui nimic, în afară de adevăr. 

„„Nu" este un cuvântul potrivit pe care să-l spui atunci când oamenii te invită să te trădezi pe tine însuți. într-adevăr, exact 
asta încearcă experienţa ta să te înveţe să faci. 

Spune „nu" tuturor târguielilor şi negocierilor făcute pentru a obţine dragoste şi aprdbarc. Ele nu te pot face să fii fericit. 
Nu renunta la "libertatea la - în schimbul câtorva lovituri norocoase, dar condiționate. 

Ai nevoie de libertatea ta, dacă ai de gând să înveţi să fii tu însuți pe deplin. Un adevărat ghid spiritual se bucură de 
libertatea ta şi te încurajează ca să-ți urmezi îndemnul inimii. Un adevărat învăţător te îndrumă înspre înăuntrul tău, acolo 
unde îţi primeşti îndrumarea - şi nu înspre în, afară. Asta, deoarece nu găseşti niciodată îndrumare cu ajutorul concepţiilor 
şi opiniilor celorlalți. 

Permisiunea de a trăda 

Majoritatea oamenilor pe care-i accepţi ca imagini autoritare în .viața ta vor abuza de tine, într-un fel sau altul. 

Gestul prin care accepţi autoritatea lor constituie permisiunea pe care le-o dai să abuzeze de tine. E posibil să spui: „N-am 
ştiut că ei vor profita de mine". Dar eu îţi spun ţie, semen al meu:",Deşteaptă-te! Asu-mă-ţi responsabilitatea pentru viaţa 
ta. înţelege că tu eşti cel care ai cum-' parat prăvălia. încetează de a-i mai acuza pe alții pentru alegerile pe care le faci". Tu 
eşti cel care ai permis totul. 

Poate că n-ai ştiut cât de rău va fi. Agresiunile şi abuzurile au venit, aşa cum fac în mod frecvent, învelite într-o crustă 
dulce de promisiuni. Ți s-a oferit prietenie. Sau siguranță financiară. Sau companie. Sau sex. Spune-i cum vrei, nu 
contează care a fost momeala. Ai înghițit-o şi ai rămas agăţat. 

Fii mai înțelept data viitore, Vezi oferta aşa cum este ea - o încercare ae manipulare, pentru a câştiga iubire şi aprobare. 
Iubirea nu poate; 'veni din manipulare, deoarece dorința de a-l manipula pe altul provine din frică şi nesiguranţă. E posibil 
să ți se promită iubire, dar nu-ţi poate " fi oferită. 

Să nu ai încredere în cei care spun că-şi sacrifică binele lor pentru al tău. Chiar dacă acest lucru ar fi adevărat, ei ar comite 
un păcat împotriva lor înşişi - şi nimic bun nu poate ieşi din asta. 

Nu accepta să fii copleșit de autoritatea nimănui şi nu accepta să-ți impui autoritatea asupra altuia. Revendică-ţi propria 
libertate şi oferă libertate celorlalți. . 

Cei care încearcă să manipuleze sau să se târguiască pentru iubire, îşi vor petrece întreaga viaţă într-un labirint emoţional, 
cu foarte mică speranţă de ieşire. lubirea condiţionată este o închisoare tară sfârşit. Singura scăpare este să spui adevărul - 
ție însuţi şi celorlalți. Atunci poți să umbli liber. 

Să nu iei. nici să dai cu împrumut. Nu împrumuta aprobare de la^ alţii. Nu o oferi, atunci când alţii o caută de la tine. leşi 
din treaba asta cu aprobatul. leşi din treaba cu împrumutatul. Dă ceea ce poţi să dai din toată inima - şi lasă restul să fie aşa 
cum a fost. 

Mult prea mulţi dintre voi rămân prinşi în călătoria pe orizontală. Am încercat să vă spun că - indiferent de cât de departe 
ajungeţi în explorarea „celuilalt - vă veţi întoarce la voi înşivă. Pământul este rotund. După ce călătoriţi pe parcursul 
întregii circumferințe a planetei, vă veţi întoarce în acelaşi loc. 

De ce să vă părăsiți pe voi înşivă? De ce să deviaţi în căutarea celuilalt- atunci când nu există nici un celălalt? Există numai 
şinele. Acest lucru îl veţi descoperi, mai devreme sau mai târziu. Cu cât ieşiţi mai mujj "în afară, cu atât mai mult vă 
întoarceţi acasă. 

Toţi ceilalți vă oferă o depărtare de universul sinelui.^Cu cât credeţi că aveţi mai multă nevoie de alţii pentru a fi fericiţi, 
cu atât veţi fi *'mai nenorociți. Fericirea nu poate fi dată de către alţii, deoarece, în ciuda "" aparenţelor, nu există alții în 
afara ta. Există numai şinele deghizat în celălalt. Iar sub această deghizare, şinele pare a fi într-adevăr viciat. El comite o 
crimă, un viol, un abuz asupra unui copil, orice altceva. El face toate aceste lucruri, deoarece crede că el este celălalt. EI 
face toate acestea, într-o încercare disperată de a pune capăt separării prin forță. 

Acest lucru nu poate fi făcut. Separarea nu poate fi încheiată prin forță. Cel neiubit nu poate găsi iubirea. Numai cel a cărui 
inimă se înmoaie poate găsi iubirea care se află în faţa lui. Iar inima se înjmoaie -nu când e vorba de oricine altcineva, ci 
numai printi-o acceptare blândă a sinelui. 

lubeşte-te mult pe tine însuţi şi, în felul acesta, îi poţi aduce şi pe ceilalți în acea iubire - tară nici un fel de dificultate. 
Adevărul este că, atunci când doi oameni care îşi iubesc sinele se întâlnesc, nu mai există nimeni altcineva de faţă. Sunt 
doar ei doi, care sălăşluiesc în inima unică a iubirii. 

Există aici o singură persoană care are nevoie să dea şi să primească dragoste - şi aceasta eşti tu. Dă-ţi dragoste ţie însuţi şi 
include-i şi pe ceilalţi în această iubire. Dacă nu doresc să fie incluşi, lasă-i să plece. Nu ' ai nimic de pierdut. Nu ai nevoie 
de un alt ocol, de o altă călătorie inutilă. 

Fii constant în iubirea ta pentru tine însuţi. Aceasta să fie prioritatea ta şi devotamentul tău principal. Starea de graţie îi va 
aduce şi pe ceilalți acolo - pe cei care sunt fericiţi să fie cu ei înşişi., Ei nu vor veni ca să emită pretenţii asupra ta. Ei nu 
vor veni să încerce să-ţi controleze viaţa. Atunci când cineva îţi face o oferă pe care nu-o poți refuza, trebuie să înveţi să o 
refuzi. Nu te trăda pe tine însuţi indiferent de preţ. Ispititorul va veni întotdeauna şi-ţi va oferi daruri extraordinare. Nu te 
lăsa păcălit. El pare a avea puteri supranaturale, dârele nu sunt adevărate. El nu este altcineva decât fratele tău, care a 
deviat şi care încearcă să te tragă în propria sa dramă de autoabuz. Nu spune da abuzului asupra lui, sau asupra ta. Pune-L 
pe Dumnezeu pe prim uf plan. Dumnezeu îți spune: „Nevoile tale sunt împlinite pe deplin. Eşti întreg. Nu ai nevoie de 
nimic. Relaxează-te şi respiră. O să treacă şi asta”. 

Dar ispititorul ţipă cu voce tare: „Nu. Nu e-n regulă. Eşti singur. Ai nevoie de companie. Ai nevoie de un serviciu mai bun, 


ai nevoie de o relaţie mai bună. Ai nevoie de mai mulți bani, de mai mult sex, de mai multă notorietate. Toate acestea ţi le 
voi da eu”. 

Sunt convins că ai auzit aceste poveşti şi mai înainte! Întotdeauna când te simţi doborât, apare un cavaler în armură 
strălucitoare sau o prințesă nefericită. Ce ţi-au adus ei în trecut? 

Câţi cavaleri şi câte prințese au luat-o la goană pe armăsarii lor, lăsând în urmă o dâră de sânge şi lacrimi? Da, dar 
acesta/aceasta pare mai bun/bună decât cel/cea dinainte. El sau ea sunt mai sinceri, mai sensibili, mai de încredere. 

Le pui vorbe în gură. Este drama ta, nu a mea. 

Dacă priveşti destul de profund, vei vedea că fiecare poveste este aceeaşi. Fiecare invitaţie către trădarea de sine conţine 
aceleaşi promisiuni învelite în crustă dulce, cu acelaşi miez distrugător de lumină. 

Cei care caută mântuire în altul, creează în ei înşişi starea de a fi altul. Ei pierd legătura eu ei înşişi, cu sinele lor. 

Ei pleacă într-o mare călătorie pe orizontală, la fel cu Don Quihote. Şi ei găsesc întotdeauna domnişoare de eliberat şi mori 
de vânt cu care să se lupte. Eace parte din peisaj. 

Dar. în cele din urmă, ei se întorc acasă răniți, obosiţi şi fără credința.Călătoria pe orizontală îi înfrânge pe toţi cei care o 
fac. Mântuirea nu poate fi găsită în lume. Nu există faptă care să ducă la pace. 

Ceea ce duce la pace este dincolo de fapte. Pacea o găseşti numai dacă stai acasă. Dacă stai împreună cu sinele tău Adu 
iubire acelor părţi din sine care încă nu se simt iubite. Înrădacinează-te adânc în binecuvântarea eternă a abundenței şi 
graţiei lui Dumnezeu. 

Toţi cei cu care te întâlneşti în acel loc, îţi aduc daruri adevărate. Nu cer nimic în schimb, nu fac târguri nevrotice pentru a 
căpăta iuHire şi aprobare. Aici se află întregimea autentică, bucuria de a fi prezent - singur şi împreună. Aici. abuzul este 
imposibil deoarece nu există un altul' care să distragă şinele şi să-l îndepărteze de scopul său. Aici. libertatea şi iubirea se 
întrepătrund, deoarece flecare o sprijină pe cealaltă. 

Aici există numai sinele. 

Ieşirea din vis 

Fiecare abuz aparent este un joc între fantome sau umbre. Oamenii ies din el cu răni deschise. Ei par răniţi, dar rănirea 
adevărată este imposibilă, deoarece sinele este de neatins. Nu poţi face găuri în el. Te poți doar preface că răneşti sau că 
eşti rănit. 

Nimeni nu poate fi separat de sursa iubirii, dar oamenii cred că se poate - şi acţiunile lor se bazează pe această convingere. 
De îndată ce ea este îndepărtată, iubirea iese la iveală. Asta, deoarece ea se află întotdeauna acolo - în spatele dramei 
atacului şi apărării. 

Dacă vezi numai suprafaţa a ceea ce se întâmplă în viață, vezi printr-o lentilă fumurie. Vezi numai imagini de vis. Dar dacă 
ridici perdeaua şi te uiţi în spatele ei, vezi actorii aflați după persona. Vezi cum tot ceea ce vi se întâmplă provine din 
profunzimile fiinţei voastre. 

Tot ceea ce chemaţi înspre voi. contribuie la trezirea voastră. Vă forțează să vă uitaţi în spatele cortinei, vă forţează să 
renunțaţi la rolurile voastre de victime sau torționari. Vă expune secretele şi vă convinge că *,,nu e nimic de capul lor”. Vă 
spune că nimic nu vă poate separa de iubire, deoarece sunteţi iubirea încarnată. Voi sunteţi cei strălucitori, care visează un 
vis de violenţă şi abuzuri. Voi sunteți îngerii care umblă ca nişte răniți. 

Negarea propriilor voastre suferinţe nu vă duce acasă. A pretinde că sunteţi îngeri, atunci când vă simțiți ca un copil 
violentat, nu contribuie la trezirea voastră. Şi nici cramponarea de răni nu o va face. 

Atunci când o rană este tratată cu iubire, ea se vindecă. Vindecarea poate fi instantanee, sau poate dura o viaţă, în funcție 
de cât de mult aţi capitulat în faţa iubirii. Dar să ştiţi că starea de victimă încetează cu adevărat şi vindecarea se întâmplă. 
Drama suferinţei ia cu adevărat sfârşit. Trezirea nu este un proces care se face cu forţa, ci o renunțare blândă la acuze şi 
ruşine. O renunțare blândă la proiecţie. 


*(lat. persona ^ masca) Termen imaginat de către Cari .Jung. prin care denumeşte masca, fațada în spatele căreia trăiesc cei mai mulți oameni. 
Persona este un arhetip social, un fenomen colectiv, o faţetă a personalităţii care este individuala, dar niciodată nu reprezintă bărbatul sau femeia în 
întregime. Persona este o necesitate: prin ea ne legăm de lumea noastră. întrucât ea asigură comunicarea, conviețuirea, colaborarea dintre indi\i/i. 
Caracteristicile ci se dobândesc, nu se transmit genetic. N. I. 


Nu este vorba că iubirea ar îndepărta răul. ci că toate percepțiile referitoare la rău se estompează în prezența iubirii. Toate 
rănile şi dure-rile se dizolvă în îmbrăţişarea iubirii. Şi, în cele din urmă, este ca şi când rănile n-ar fi existat niciodată. 
Puteţi doar să spuneţi că a fost un vis despre abuzuri, un vis din care v-aţi trezit într-un mod minunat. 

fiu, cel care am fost crucificat, pot să vă spun că şi voi veţi fi ridicați de pe cruce, întregi şi în trup. Nu aţi fost niciodată 
vătămaţi de experienţele voastre. Nimeni nu a fost vreodată în stare să ia de la voi ceea ce vă aparține cu adevărat. Ceea ce 
a fost îndepărtat de la voi reprezintă numai iluziile. Iar pentru aceasta veţi fi recunoscători - aşa cum am fost şi eu 
recunoscător călăilor mei, pentru că m-au ajutat să îndepărtez de pe suflet ultimele vestigii ale ignoranței. 

Cine sunteţi nu poate fi separat de iubire. Prin urmare, este inevitabil ca vă veţi trezi din visul separării. Este inevitabil că 
vă veţi lua locul care vi se cuvine alături de mine. 

Nimic din ceea ce puteţi face nu va schimba acest final. Dumnezeu s-a asigurat ca lucrurile să stea aşa. 

Nu puteți să vă faceţi rău în permanenţă. Nu vă puteţi ţiriein permanenţă departe de iubirea lui Dumnezeu. Tot ce se poate 
întâmpla, este să faceți o călătorie în circuit, care să vă îndepărteze de voi înşivă. Tot ce se poate întâmpla este să fiți tentaţi 
să consideraţi că fericirea sau nefericirea se află în afara voastră. 


Dar această idee va fi un abuz, pentru că abuzul este o corecție. Şi. ca orice corecție, el vă aduce înapoi pe calea cea bună. 
Atunci când veţi înţelege că tot ce aţi perceput cândva ca fiind un atac. nu era altceva decât o corecție pentru a vă arăta 
calea - nu este greu: să vă iertați pe voi înşivă sau pe torționari. 

Amândoi aţi cerut corecția. Fiecare a fost pentru celălalt o Voce în pustie, un răspuns la cererea de iubire. 


Solitudinea 

Frica voastră de a fi singuri şi dependența emoțională de alţii creeazâ cadrul pentru multe dezamăgiri. Eşecul constant în 
cadrul relaţiilor exacerbează răni vechi, făcând tot mai dificilă vindecarea lor. Încrederea în sine este diminuată şi 
neliniştea legată de valoarea personală şi de capacitatea de a ţine o relaţie creşte. 

Toate aceste lucruri pot fi modificate, dacă vreți să vă acceptaţi singurătatea ca stare'de a fi. 

Definiţi-vă viaţa. în aşa fel încât să fie înspre binele vostru, astfel încât să faceţi loc pentru activităţi care vă plac şi pentru 
relaţii care vă cinstesc şi vă respectă graniţele. 

Găsiţi un mod de a avea grijă de trupul vostru şi de a vă exprima creativitatea. Trăiţi într-un loc care vă inspiră. Găsiţi 
momente de linişte, ca să vă reculegeţi. Plimbaţi-vă prin pădure sau pe lângă apă. Lucraţi la ceva ce va place să faceţi. Fiţi 
veseli. Mâncaţi bine. Dormiţi bine. Îmbunătățiți calitatea vieţii voastre. Aveţi grijă de voi înşivă. 

A avea grijă de voi înşivă este o vocaţie permanentă. Nu încercaţi să faceți din ea o activitate temporară. Trebuie să devină 
preocuparea majoră a vieţii voastre. Altfel, acceptaţi un scop diferit în viață, unul care "nu este în concordanțifeu pacea şi 
fericirea voastră. 

Atunci când sunteţi bine fixaţi în curentul vieţii voastre, iar zilele vă sunt pline de bucurie, creativitate şi grijă pentru sine 
şi ceilalți, veți fi dirijați în mod natural înspre relaţii care vor preţui şi vor respecta energia, optimismul şi liniştea pe care 
tocmai le-aţi găsit. Aceste relaţii vor fi diferite de toate celelalte pe care le-aţi trăit până acum. deoarece ele se vor construi 
pe fundamentul grijii de sine. 

Când ambele persoane ştiu cum să aibă grijă de ele însele şi le place să facă acest lucru, nu mai există invitaţie reciprocă la 
trădare de sine. Nimeni nu mai aşteaptă ca altul să aibă grijă de el. 

Relaţia nu promite nimic altceva, decât ceea ce au deja cei implicaţi. Ea aduce bogăţie şi expansiune - dar nu este 
considerată absolut necesară. Nimeni nu mai are nevoie de relație pentru a se.sjmţi iubit şi îngrijit, deoarece acesta este un 
dar pe care şi l-a dat deja lui însuşi. 

Solitudinea este necesară pentru sănătatea voastră emoţională, fie că locuiţi singuri sau cu altcineva. Solitudinea vă dă 
timpul şi spațiu! pentru a vă însuşi experienţa. întreaga voastră evoluţie depinde de această însuşire şi integrare. 

A avea o mulțime de experiențe nu înseamnă nimic, dacă nu vă acordați un timp ca să învăţaţi din ele şi să faceţi din 
această învățătură o parte a codului operațional din viața voastră. 

A sări de la o activitate la alta, sau de la o relație la alta, face ravagii în partea emoțională a unei persoane. Având asemenea 
tulburări în corpul emoţional, stăpânirea de sine şi starea de binecuvântare sunt imposibile şi viaţa se goleşte de spirit. 
Fără solitudine lipseşte hrana spirituală. Dacă doriţi să aflați o singură cauză a cantităţii uriaşe de nefericire din lume. 
aceasta este faptul că oamenii nu îşi acordă timpul necesar pentru a intra în comuniune cu sinele, cu natura şi cu divinul. 
O viaţă spirituală - o viață liberă de tensiuni inutile şi de suferinţe autocreate - are nevoie de o asemenea comuniune. 

În cazul în care respectaţi o zi din săptămână, dedicaţi-o grijii de sine şi comuniunii cu Dumnezeu. Acest lucru este 
suficient pentru a vă ţine prezenţi în mijlocul vieţii voastre. Dacă în fiecare zi meditaţi sau vă plimbaţi în linişte timp de o 
oră, atingeți aceeaşi ţintă. Nu contează ce ritual alegeți, atâta timp cât oferă o perioadă pentru a reflecta în linişte. 

Timpul pe care-l acorzi pentru a-ți însuşi şi integra experiența este la fel de important ca timpul pe care-l acorzi 
experienţei însăşi. 

Dacă-ţi aminteşti acest lucru, vei asimila lecţiile cu mai mare profunzime şi rapiditate. 

Dacă iei masa şi apoi moțăi o jumătate de"bră, te trezeşti refăcut. I-ai dat trupului o perioadă de timp neîntreruptă în care să 
acționeze asupra digestiei. 

Încearcă să faci acelaşi lucru cu toate experienţele tale. Acordă-le timp pentru digestie şi asimilare. Lasă-ţi experienţele să 
pătrundă în tine. Fii acolo. Trăieşte-le în interiorul tău, înainte de a încerca să emiţi un răspuns sau o trăire în afară. 
Fiecare respiraţie are trei mişcări: inspiraţie, pauză, expiraţie. Inspirația este pentru interiorizarea experienţei. Pauza este 
pentru asimilarea ei. lar expirația este pentru eliberarea experienţei. Chiar dacă pauza' durează doar de o secundă sau două, 
ea este esenţială pentru integritatea respirației. 

Tot aşa, solitudinea este esenţială pentru experiența de viaţă conştientă şi integrată. Calitatea vieții se bazează pe ea. 
Energia şi spiritualitatea se bazează pe ea. 

Dacă renunţi la această parte, viaţa ta va fi un înveliş gol. . 

Multe pot intra şi ieşi din el. Dar nimic nu rămâne. Nu va exista evoluţie în conştientă. 

Ritm 

Frumuseţea simplă şi măreţia vieţii pot fi găsite în ritmurile ei ciclice: răsăritul şi apusul soarelui, fazele lunii, 
schimbările'anotimpurilor, bătăile inimii, desfăşurarea ritmică a respirației. Repetiţia oferă continuitate, familiaritate şi 
siguranţă. Dan în cadrul fiecărui ciclu există variaţii care oferă provocări şi oportunităţi pentru evoluţie. 

Acum, mulți oameni sunt deconectaţi de la ritmurile naturii şi ale propriului lor trup. Prin urmare, ei nu se bucură de un 
context sigur şi plin de grijă în care să-şi trăiască viețile şi să-şi integreze provocările ce apar. 

Aceasta este una dintre tragediile vieții contemporane. Există foarte puţine lucruri pe care poți conta. 


Legătura cu pământul cu trupul fizic, cu respiraţia este întreruptă. Familia extinsă aproape că nu există. Familia restrânsă 
este slăbită, dacă nu chiar dispărută. Vjaţa din ziua de astăzi este o rămăşiţă a ceea ce era mai demult. 

Schimbările apar în tnod continuu şi nu mai există timp să reflectaţi asupra lor şi să le integrați. Relaţiile încep şi se 
termină, înaipte ca oamenii să poată stabili orice fel de contact interpersonal continuu. Pretenţiile emoţionale sapă cratere 
în inimă, sfâşiind tesutul delicat. încrederea este schilodită, răbdarea - uitată. 

Fiecare persoană din ziua de astăzi este un rănit pe picioare. Puţini observă însă acest lucru. Viaţa merge înainte, mânată de 
o confuzie perpetuă. Pe măsură ce distracţiile înfloresc, conştienta şi comuniunea se estompează. Apar din ce în ce mai 
mulţi stimuli. Viaţa devine o afacere. Singurul moment de linişte este în timpul somnului - şi până şi acesta cade pradă 
viselor neliniştite. 

Asta este ceea ce voi numiţi viaţă, dar este o parodie de viaţă. Este viaţă fără respirație, fără energie, fără intimitate. Este 
un atac asupra sim-ftirilor, o copleşire a minţii, o violentare a spiritului. 

Este viaţa tară inimă, fără ritm. 

Viaţa fără ritm nu are nici un fundament. Ea vrea să ajungă în ceruri, ignorând pământul. Este ca un vârtej care parcurge 
viforos cerul, trecând de la o aventură autodistructivă la alta. Este nesigură şi plină de violenţe pentru toţi cei implicați. 
Cu cât pare mai nesigură, cu atât copilul rănit din tine caută mai multă siguranță - pe care crede că i-o poate da o persoană 
plină de autoritate. Dar aceasta este doar o capcană. 

Cu cât ai mai multă nevoie de aprobare din afară, cu atât mai cumplită va fi trădarea încrederii. 

Oamenii se căsătoresc cu persoane pline de autoritate. Le aleg. Se duc la bisericile lor şi se alătură religiilor lor. dar. treptat, 
toate aceste persoane se discreditează. Şi, pe măsură ce ele cad de pe piedestalul lor. cei care le-au adorat capătă gânduri 
ucigaşe. E o poveste veche. 

Trăiţi într-o perioadă în care toată autoritatea externă va fi subminată şi "abolită. Cu cât oamenii privesc mai.mult înspre 
exterior, cu atât lecţiile pe care le primesc îi vor forța să privească spre înăuntrul Ion 

Aceasta se numeşte trezire. 

Aşa arată vremurile în care trăiţi voi acum. 

Toţi cei care caută să ajungă la cer. fără să aibă rădăcini în pământ, vor fi înfrânți de către experienţele lor. Cu timpul, ei se 
vor întoarce cu sapa în mână şi vor începe să lucreze pământul. 

Nimic nu are aripi, tară să aibă şi rădăcini - în afară de păsări. Chiar şi ele se asigură să se adăpostească în copaci ale căror 
rădăcini sunt adânc înfipte în pământ. 

Tot ceea ce se îndreaptă în trombă spre cer, va cădea la pământ violentat, zdruncinat, părăsit, lingându-şi rănile imaginare. 
X^eea ce nu are rădăcini, va învăţa să şi le creeze. Cel care va căuta autoritate în afară, va învăţa să o găsească înăuntru. 
Apoi, cu picioarele puternic înfipte în pământ, ochii vor observa procesiunea soarelui şi a lunii. Simţurile vor sesiza 
ridicarea sevei, primăvara şi căderea frunzelor, toamna. 

Sângele şi respiraţia vor fi puse la locul lor. 

Ritmul se va întoarce. 

Starea de siguranţă va fi recreată, acolo unde se află de drept, în inima fiecărei persoane. 

Şi ordinea organică va fi restabilită pe Pământ. 

Dacă nu vă creați rădăcini, dați de necaz. Numai rădăcinile puternice, proprii, vă pot aiuta sa aduceţi cerul pe pământ. Nu 
dorința sau mândria spirituală. Nu programele ascunse ale părţii stângi a creierului. 

Spiritualitate înseamnă a trăi cu ceva - şi nu pentru ceva. Ea este poezia fiinţei, ritmul vieţii care se desfăşoară în fiecare 
persoană, în fiecare relație, în fiecare comunitate. 


Partea a noua 


A 

Insuşirea sinelui 

Angajare faţă de sine 

Cei mai mulţi dintre voi ştiţi ce vreţi, dar nu aşteptaţi să-l obţineţi. În mod constant vă compromiteţi nevoile şi valorile, 
pentru a vă adapta situaţiilor care apar în faţa voastră. Acceptaţi serviciul sau relaţia, nu pentru că acestea vă oferă ceea ce 
doriți, ci pentru că vă este teamă că nu va apare o ofertă mai bună. Vă trăiţi viaţa, fiindu-vă frică de a vă asuma riscuri, 
deoarece nu vreţi să renunţaţi la siguranţa pe care o aveţi. 

Hai să vă spun ceva nou. Această siguranţă este vestitoare de moarte. Ea vă împiedică de la a cere cu sinceritate ceea ce 
vreţi. 

Dacă sunteţi dispuşi să renunţaţi la tiparele negative, masochiste," care fac plăcere altora, trebuiej»ă vreţi să rămâneţi cu 
credință nestrămutată în cine sunteți, indiferent de modul în care reacționează alţii. Trebuie să intrați adaric în voi şi să 
acționaţi în conformitate cu ceea ce doar voi înşivă ştiţi că sunteți. 

Puneţi de-o parte ideile şi părerile celorlalți şi rămâneți în cadrul propriei voastre integrități. Intraţi pe deplin în gândurile şi 
sentimentele voastre. Locuiţi-vă viața. Conectaţi-vă la bucuria voastră. GăsiţMn voi Înşivă sursa energiei şi înțelepciunii şi 
trăiţi din acel centru. 

Dacă nu vă acordaţi un timp pentru a face acest lucru, nu vă veți conecta la propria voastră energie creată de dorințe. Nu 
puteţi întinde mâinile şi înşfacă viaţa, dacă în permanenţă vă cereţi scuze şi încercați să câştigaţi aprobarea celorlalți. 
Acordaţi-vă timp să respiraţi şi să vă conectaţi. Acordaţi-vă timp să fiți.s'ă vă găsiți bucuria şi să va dedicați ei. încetați de 
a mai privi în a-fară. Acordaţi-vă o zi. o săptămână sau o lună să priviţi înăuntrul vostru. 

Dăruiţi-vă cu abnegație vouă înşivă. Cum altfel vă puteţi găsi şinele? 


Aveţi nevoie de atenția voastră! Gândurile şi sentimentele voastre cer să fie validate de către voi. 

Pentru o clipă, încetaţi de a mai găsi satisfacție în afara voastră. Faceţi ceea ce vă face fericiți. Nu puneţi la îndoială şi nu 
cereţi scuze pentru asta. 

Aveţi grijă de voi, cu blândeţe şi generozitate. 

Mâncaţi ceea ce vreți să mâncaţi. Dormiţi cât vreţi. Energizaţi-vă la toate nivelele fiinţei voastre. 

Nu faceţi compromisuri. Dedicaţi-vă vouă înşivă. 

Faceţi-o timp de o oră pe zi, în fiecare zi - fără nici o excepţie. 

Sau faceți-o timp de o zi, în fiecare săptămână, fără nici o excepţie. Acordaţi-vă vouă înşivă acest timp ca pe un dar. 

în felul acesta, vă cunoaşteţi pe voi înşivă. în felul acesta, realizaţi o dăruire plină de abnegaţie față de voi înşivă. 

Fără devotament față de voi înşivă nu puteţi realiza nimic de valoare în viaţă. Dacă nu v-aţi devotat niciodată vouă înşivă, 
cum vă puteţi devota altora? 

Nu puteți. 

Există milioane de oameni care cred că sunt implicaţi în relaţii pline de dăruire, dar foarte puţini dintre ei s-au dăruit lor 
înşişi. Majoritatea au folosit „dăruirea" faţă de altul, pentru a evita să se dăruiască cu abnegaţie lor înşişi. 

Credeţi că dăruirea faţă de sine este ceva egoist? 

Dacă da, trebuie să învăţaţi că, ceea ce îţi acordă ţie prețuire, nu poate să facă rău şi nu poate lua nimic de la nimeni. Dacă 
celorlalți nti le place dăruirea voastră faţă de sine, puteţi considera aceasta ca un semn ° că ei se trădează pe ei înşişi în 
mod constant. Şi atunci, cum ar putea ei să Vă dea vouâ forță? Părerile şi programele lor ascunse vă vor îndepărta 
întotdeauna de voi înşivă. 

Nu faceţi prostia de a le acorda timp şi atenție. Cei care se trădează pe er înşişi, caută să-i manipuleze pe alții, deoarece 
cred că ceilalţi au ceva să le ofere, ceva ce ei nu pot obţine singuri. Bineînţeles că acest lucru nu este adevărat. 

Alţii vă pot oferi numai ceea ce voi vă dați vouă înşivă, deoarece ei nu sunt altceva decât o reflecţie a acestui lucru. Tot 
ceea ce puteţi obține de la altul se află deja prezent în voi - căci, dacă n-ar fi aşa, voi n-aţi putea atrage către voi această 
reflecţie. 

Percepția a ceea ce alții pot da sau lua de la sine este o iluzie. 

Nimeni nu poate să vă dea ceea ce nu aveţi, sau să vă ia ceea ce aveți. Numai ceea ce este iluzoriu poate fi dat şi luat. 
Numai judecăţile, interpretările, părerile şi aprobările pot fi date şi luate. Dacă acceptaţi aceste daruri false, ca să vă întăriți 
încrederea în sine - fiţi pregătiți pentru momentul în care ele vă vor fi luate cu forța. 

A accepta un dar fals de la altul înseamnă a-ți trăda şinele. înseamnă a acorda valoare la ceea ce este fără nici o valoare. în 
cazul în care construiți pe nisipuri mişcătoare, să nu fiți surprinşi atunci când casa vă este distrusă de prima furtună. 
"Aveţi numai două alegeri în viaţă. Puteţi fi ori credincioşi vouă înşivă, ori vă puteți trăda şinele. Nimeni altcineva nu este 
responsabil pentru fericirea voastră sau pentru lipsa voastră de fericire. 

Trădându-vă pe voi înşivă, îi trădați şi pe ceilalţi - pentru că tot ceea ce înseamnă trădare de sine reprezintă lipsă de 
sinceritate şi de cinste. Atunci când nu cereți ceea ce vreţi - şi/sau când acceptați ceea ce nu vreți, construiți cadrul potrivit 
pentru ca alţii să fie dezamăgiți. Mai devreme sau mai târziu, va trebui să recunoaşteţi adevărul: nu vreţi cu adevărat ceea 
ce ați cerut! 

Toate abuzurile provin din minciuna iniţială pe care ne-o spunem nouă înşine. Minciuna este: 

„Te vreau - când adevărul este că eu mă vreau pe mine însumi. Dacă accepţi această minciună, vei încerca în van să mă 
redai pe mine mie însumi, deoarece nu vei reuşi niciodată. Tu nu mă vei putea reda niciodată pe mine, mie însumi - decât 
dacă eu vreau să mă dau. Dacă-mi folosesc relația cu tine pentru a mă evita pe mine însumi, atunci nu există absolut nici o 
modalitate prin care poţi să-mi dai ceea ce vreau. într-o astfel de situaţie, e doar o chestiune de timp până ce dorința mea 
iluzorie pentru tine să dispară şi să-mi devină clar faptul că tu nu poţi să-mi dai ceea ce vreau. Dacă mie îmi este deosebit 
de teamă de gândul că mă întâlnesc cu mine însumi, voi continua să-mi caut şinele prin alţii - lăsând în urmă o dâră de 
promisiuni false şi lacrimi fără rost. Asta nu se întâmplă pentru că eu abuzez de tine în mod conştient. Se întâmplă, 
deoarece decizia mea de a nu-mi oferi cinstire mie însumi duce la o fundătură. Eu îmi caut şinele prin altul şi şinele nu 
poate fi găsit acolo. 

Dacă te alături mie în această călătorie, poţi fi sigur că şi tu îţi cauţi şinele prin altul. Rezultatul tău va fi acelaşi cu al meu. 
Ceea ce ne promitem unul altuia nu poate fi dat. Relaţia noastră este o înscenare din ambele părți. Suntem unul, oglinda 
celuilalt. 

Ciclul abuzurilor continuă, până când te trezeşti. 

Trezirea înseamnă a nu proiecta acuze asupra celeilalte persoane, înseamnă a refuza să fii o victimă. înseamnă a vedea 
propria ta trădare de sine, exact aşa cum este ea. 

Atunci când îi dai drumul celuilalt şi recunoşti trădarea de sine. faci primul pas înspre încălcarea acestui tipar al abuzurilor. 
Acest pas înseamnă să vezi. pur şi simplu, că a-l căuta pe cel iubit în altul este o căutare inutilă. Cu cât cauţi mai multă 
dragoste în afară, cu atât mai implacabil eşti adus faţă în faţă cu tine însuți. 

Am mai spus şi înainte că, până ce nu-l întâlneşti pe cel iubit înăuntrul tău, nu-l poţi întâlni în afară. Ceilalți îți pot da 
numai ceea ce vrei să dai tu însuţi, iar ceea ce nu vrei să dai - adică, desigur, ceea ce doreşti nu îţi poate fi dat de către 
altul. 

Să însemne oare acest lucru că toate relaţiile constituie o trădare a sinelui şi că sunt condamnate la eşec? Probabil că nu 
toate, dar mult mai multe decât crezi! 

Majoritatea relaţiilor sunt o conspirație din partea ambilor parteneri pentru a evita să se dedice lor înşişi. Ei îl folosesc pe 


celălalt ca pe un înlocuitor pentru cedarea adevărată în fața prezenţei iubirii interioare. 

Singurul mod de a ieşi din ocolişul relațiilor de co-dependenţă şi reciproc amăgitoare este să devii prieten cu şinele, să 
cinsteşti şi să pre-ţuieşti şinele, să iubeşti şi să îmbrăţişezi şinele. Numai atunci se poate construi o relaţie bazată pe 
adevărul contopirii cu şinele. Aceasta este noua paradigmă a relaţiilor. 

Dar, în noua paradigmă, legământul meu să te iubesc este întotdeauna o extensie a legământului meu de a mă iubi pe mine 
însumi. Deoarece te iubesc, abnegația mea faţă de sine se extinde pentru a te include şi pe tine. Prin urmare, eu mă dedic 
amândurora în acelaşi timp. 

în cadrul relaţiei din vechea paradigmă, abnegaţia faţă de sine este viciată de abnegaţia faţă de altul. încercând şăi se facă o 
plăcere altuia, şinele este abandonat. Deoarece sTnele abandonat este incapabil de iubi-*Te,liceasta constituie un cerc 
vicios al atracției şi respingerii. 

Mai întâi este exclus şinele şi apoi este exclus şi celălalt. 

Toate relaţiile adevărate trebuie să fie construite pe fundamentul acceptării şi iubirii sinelui. Acesta este gestul spiritual 
primordial, cel care deschide uşa înspre intimitate şi apropiere potenţială. 

Când ştii ceea ce vrei, poți să şi ceri. Când cineva spune: „îmi pare rău. Nu-ţi pot oferi acest lucru'*, tu spui: „Nici o 
problemă. Totul va veni la timpul potrivit". Rămâi concentrat pe ceea ce vrei, indiferent de ce-ţi oferă oamenii. Respingi 
toate condiţiile impuse pentru ca să ţi se ofere dragoste şi atenţie. Ții strâns de adevărul inimii tale, neacceptând mai puţin 
decât ţi-ai promis ţie însuți. 

Şi, cu timpul, totul vine - deoarece ai fost credincios ţie însuţi, deoarece ai învăţat să-ţi aduci ţie însuţi iubire. Datorită 
faptului că ai răspuns la chemarea venită dinăuntrul propriei tale inimi. Cel Iubit îţi apare" în prag neanunțat. Aceasta nu 
este o formulă magică, ci fructul practicii spirituale pline de devotament." 


Iluminarea 

Lumea pe care o cunoşti este produsă de către trădarea de sine.Este o lume tristă, înfrântă, lipsită de spirit. Cei care vor să 
o reînvie, o fac concentrându-se asupra trădării celorlalți, legiferând starea de victimă şi făcând din atac o crimă. Ei nu ştiu 
că singura formă de atac este atacul asupra sinelui. Iar dacă pedepseşti pe cineva pentru că se atacă pe sine însuşi, aceasta 
nu face decât să perpetueze tiparul abuzului. 

în loc de a explora rana şi de a-i găsi cauza înăuntrul psihicului, responsabilitatea pentru rană este proiectată asupra 
celuilalt. Este găsit un tap ispăşitor. Un alt miel este dus la tăiere, deoarece o ființă omenească nu a avut puterea şi curajul 
de a privi înăuntrul ei. 

Atâta timp cât veţi încerca să faceți obiectul responsabil pentru comportamentul subiectului, veți aplica vorba „ochi pentru 
ochi”. 

Aceasta nu vă va aduce pace nici vouă, nici celorlalți. 

Credeţi cu adevărat că cineva poate fi victimă sau torționar, fără să se trădeze pe el însuşi? Acest lucru nu este cu putință. 
Toate abuzurile sunt abuzuri asupra sinelui, chiar dacă, în aparență, sunteți cel care-l comite sau cel care-l suferă. 

Vă întreb, de ce aveți mai multă compasiune pentru victimă decât pentru torționar? Nu cumva, pentru că nu-l vedeţi pe 
torționar ca fiind şi el o victimă? Sau pentru că nu vedeţi victima ca fiind şi ea torționar? 

Nu puteţi trăi experienţa mântuirii, atâta timp cât vedeţi fie victima, fie torționarul ca pe un obiect - ca pe celălalt. Amândoi 
sunt subiect. Amândoi sunt sine. 

Amândoi se caută pe sine prin altul. Amândoi se trădează pe sine. Atât victima, cât şi torționarul se cheamă unul pe 
celălalt. Iar atunci când răspund la chemare, o fac cu toată convingerea. Mulțumită celuilalt, fiecăruia i se dă o chemare la 
trezire. Fiecăruia i se arată trădarea de sine, cu condiţia să vrea să se uite. 

Ca societate plină de compasiune ce sunteţi, ar trebui să-i ajutaţi pe oameni să privească şi să-şi asume responsabilitatea. 
Trebuie să o faceţi cu blândeţe şi compasiune profundă. Să nu vreţi să „acuzaţi victima", sau să „iertaţi acţiunile 
făptuitorului”. Pur şi simplu, fiecare dintre voi trebuie să vreţi să folosiţi oportunitatea pentru a învăța mult mai bine să vă 
cinstiți şi să vă preţuiţi şinele. 

Toate problemele sociale vin din lipsa de cinstire a sinelui. Dar acest subiect nu este tratat în şcolile sau bisericile voastre. 
Cel mai important subiect nu este predat şi predicat. 

Probabil că acest lucru se întâmplă pentru că nu înțelegeţi nici măcar voi înşivă. Dar aceasta se schimbă. Timpul când 
simptomului i se acordă mai multă atenţie decât cauzei se încheie. Pe măsură ce simptoa-mele proliferează şi devin de 
netratat, atenţia va trece în mod automat către tratarea cauzei stării de dis-confort. 

Atâta timp cât vă este frică să priviţi întunericul, lumina nu va veni. Atâta timp cât vă negaţi şinele, căutându-l prin altul, 
veţi căpăta delicte şi abuzuri. Dacă doriți iubire, aduceţi iubire către acele locuri din voi înşivă care se simt neiubite. Dacă 
doriți lumină, aduceţi-o înspre locurile întunecate ale minţii voastre. Aduceţi-o către frică şi ruşine, către tristeţe, către lipsa 
de ţel sau speranță pe care le percepeți. 

Lumina este în voi. Ea nu este separată de întuneric. Ea este o calitate a întunericului însuşi. Atunci când ajungeţi la 
întuneric total, găsiţi iluminarea. Negrul cel mai negru devine radiant. Tristeţea se transformă în bucurie* Tncbmensurabilă. 
Disperarea se transformă în speranţă fără măsură. La un capăt, îl veţi găsi pe celălalt. Aventuraţi-vă în întuneric -şi vi se va 
revela lumina. Intraţi în lumină - şi vor apare umbrele. 

JȘunt necesare atât lumina, cât şi umbra. Pentru a trece dincolo de dualitate, trebuie să o trăiţi pe deplin, trebuie să vedeți 
cum în ea există fiecare pol care este conectat la opusul său. Trebuie să înţelegeţi jocul ciclic al energiilor. 

Atâta timp cât credeţi că realitatea este lineară şi secvențială, veţi întâlni evenimente şi circumstanţe care par a fi complet 
lipsite de orice legătură cu experiența voastră. Ele nu sunt aşa, dar par a fi - în funcție de modul în care le priviţi. 


Atunci când vă aflați în inima conflictului şi confuziei voastre, treceţi dincolo de limitele gândirii lineare. Vedeţi că 
realitatea este circulară, că ceea ce este înăuntru şi ceea ce este afară se află într-un dialog constant - şi că tot ceea ce se 
întâmplă este o oglindă. 

Dacă puteţi fi în acest spaţiu, fără să simtiti nevoia de a-l defini sau de a-l explica - fiîră să aduceţi în el mintea lineară - 
puteţi îndepărta cu succes vălul proiecției şi interpretării şi să vă conectaţi direct la experiența voastră, pe măsură ce ea se 
desfăşoară. Când aceasta se întâmplă, încetaţi de a vă mai întreba: „Ce înseamnă toate astea?" şi rămâneți doar în cadrul 
înțelesului intrinsec. Fără să intervină filtrele verbale şi conceptuale, acest înțeles se poate manifesta energetic în viaţa 
cuiva. în acest mod. persoana iese în mod spontan din dificultate şi luptă, tară să ştie neapărat cum sau de ce. 

Mutaţia primă care apare aici este o retragere a atenţiei de la percepţia îndreptată înspre obiect. 

Acum încetaţi de a-i mai face pe alţii responsabili, într-un fel sau altul, de experienţa voastră. 

Observaţi doar ce fac sau ce nu fac alţii, dar vă abţineţi de la a interpreta. Daţi doar atenție, în loc de a fi martorii propriilor 
voastre gânduri şi sentimente, clipă de clipă. 

Vă observați judecăţile şi interpretările şi vedeţi modul în care ele produc diferite stări şi sentimente şi cum aceste stări 
invocă amintiri şi percepții trecute. Observaţi doar, fără să încercaţi de a vă da seama despre ce este vorba. Rămâneți doar 
în cadrul experienţei voastre. 

Şi, treptat, descoperiți că sunteţi mai prezenți şi mai centraţi în fiecare moment. Ritmul vieții voastre încetineşte, deoarece 
încetaţi de a vă mai strădui să faceți ca ceva să se întâmple. 

Relaţia voastră cu voi înşivă şi cu experienţa voastră se modifică. Nu mai sunteţi cel care simte nevoia „să-şi facă" viaţa. 
Nu trebuie să vă impuneţi orare şi programe. 

Toate astea pot să dispară. Acum, sunteţi doar cel care doreşte „să fie împreună cu" experienţa sa. 

Cu alte cuvinte, încetați de a mai pune benzină în rezervor şi, în cele din urmă, maşina rămâne fără benzină. 

încetaţi de a mai face noi proiecții şi proiecţiile care au mai rămas, în cele din urmă, dispar. încetați de a vă mai căuta pe 
voi înşivă în ceilalți şi vă conectaţi cu şinele pe care simțiți nevoia să-l găsiți. 

Nimic din toate acestea nu se întâmplă într-un mod linear. 

Sunt doi paşi înapoi, pentru fiecare pas înainte. Dar, contrar la ceea ce aţi putea crede, acesta înseamnă progres. Fiecare pas 
înainte valorează cât o sută de paşi înapoi. 

Aceasta este natura procesului de învăţare. De fiecare dată când vă însuşiţi şi vă îmbrăţişaţi adevărul, daţi drumul la ani 
întregi de convingeri false. 


Singur, cu inima deschisă 

Când, în cele din urmă, descoperiți că nimeni altcineva nu vă poante trăda, relaţia voastră cu semenul vostru se schimbă 
profund. 

El nu mai este cel care vă poate face rău, sau care vă poate trata în mod incorect. Nici nu este o persoană care să vă poată 
salva sau să vă facă să vă simțiţi mai bine. 

Semnificația sa în viaţa voastră se diminuează foarte tare, deoarece nu-l mai adulați şi nici nu-l mai faceţi țap ispăşitor. El 
este doar un tovarăş de drum, un vecin. Din când în când, vreți să-l ajutați sau să-i primiţi ajutorul. Dar nu mai vreți să 
depindeţi de el şi nici nu vreţi ca el să devină dependent de voi. 

în toate relaţiile voastre se stabileşte o stare nouă şi sănătoasă de respectare a granițelor. Deveniţi capabili de a fi un bun 
prieten şi de a primi de la alții fructele prieteniei voastre. Dar interesul pe care-l acordaţi semenului vostru nu mai este 
sâcâitor. Fericirea voastră nu mai depinde de modul în care celălalt vă răspunde. 

Cu cât deveniți mai mult voi înşivă, cu atât mai mult îl eliberați pe semenul vostru. El nu mai trebuie să fie perfect în ochii 
voştri. îi vedeţi defectele şi greşelile, fără să le judecaţi cu asprime. îi vedeți frumusețea şi integritatea, fără invidie sau 
nevoia de a poseda. 

Cu cât revendicaţi mai mult libertatea de a fi voi înşivă, cu atât vă devine mai uşor să acordaţi altora aceeaşi libertate. Nu 
cereţi atenție de la alții şi nici nu căutaţi relaţii care să emită pretenții artificiale asupra timpului sau atenţiei voastre. 
Atunci când sunteţi singuri, rămâneţi deschişi către ceilalți. Când sunteţi împreună cu altcineva, nu sunteți aruncaţi spre 
marginea sinelui vostru. 

întrucât oferiţi altora, pe gratis, tot ceea ce aveţi, nu vă va lipsi niciodată compania. Pe de altă parte, nu veți pretinde 
companie, din nevoia de a fi completi. 

Astfel, singurătatea voastră vă adânceşte conectarea cu şinele - fără să vă închidă inima. Rămâneţi deschişi şi receptivi faţă 
de alţii, fără să fiți târâţi în dramele lor de autoabuz. 


Căsătorie versus celibat 

Adevăratul înțeles al celibatului este de a deveni cât mai mult voi .înşivă. în sine, el nu are nici un fel de legătură cu 
abstinenţa sexuală. Puteţi fi activi din punct de vedere sexual şi să rămânețţi totuşi celibatari, cu condiţia să nu existe 
obligaţii sau decepţii în activitatea voastră sexuală. 

Când sunteţi celibatari, nu promiteţi nimănui un parteneriat exclusiv. Legământul pe care-l faceţi este să vă cinstiți pe voi 
înşivă şi să spuneți adevărul în fiecare moment. Dacă, într-o zi, faceţi dragoste cu cineva, asta nu înseamnă neapărat că 
vreţi să trăiţi împreună cu acea persoană. Asta nu înseamnă neapărat că vreţi să faceți dragoste numai cu acea persoană. 
înseamnă, pur şi simplu, că sunteţi în fiecare clipă prezent, fizic şi emoţional, cu acea persoană şi că sunteţi hotărâți să 
explorați relaţia, pe măsură ce ea evoluează - fără să încercaţi să vă uniţi viaţa cu acea persoană. 

Un celibatar nu caută căsătorie. El sau ea sunt hotărâți să fie fără partener pe calea spirituală. A fi fără partener poate să 
însemne a nu face sex cu nimeni, sau poate însemna a face sex cu unul sau cu parteneri diferiţi care consimt la aceasta. 


întrucât cei mai mulți oameni simt nevoia unui anumit gen de implicare atunci când sunt împreună pe plan sexual, 
activitatea sexuală tinde să fie consfinţită prin căsătorie, sau prin alt gen de relaţie făcută cu legământ, pentru a fi mai 
sigură. Cu toate acestea, este clar că, pentru unii oameni, acest legământ nu este unul foarte profund sau de durată. Mulţi 
oameni căsătoriți intră în alt gen de relaţii - schimb de parteneri, pornografie sau activităţi sexuale în afara căsătoriei. Acest 
lucru subliniază faptul că fidelitatea față de altul e imposibilă, fără fidelitate faţă de sine. 

Celibatarii aleg în mod conştient, ca stil de viață, traiul în singurătate. Ei îi spun clar posibilului partener că decizia lor este 
să nu se căsătorească sau să trăiască cu o singură persoană. Ei aleg să trăiască singuri, deoarece aspiraţiile lor creatoare 
şi/sau practicile lor spirituale le solicită cea mai mare parte din timp şi atenţie, iar a trăi tot timpul cu o altă persoană ar fi o 
idee lipsită de înţelepciune şi nepotrivită. 

Nu e nimic greşit sau corect în privinţa celibatului. Este o cale spirituală. Căsătoria este o alta. Ambele căi oferă 
provocările lor şi recompensele lor. Mai mult decât atât, în decursul unei vieți o persoană poate să alegă să fie mai întâi 
căsătorită şi apoi celibatară, sau mai întâi celibatară şi apoi căsătorită. Astfel de alegeri sunt progresive. Societatea ar face 
foarte bine dacă ar recunoaşte importanța modelelor interpersonale diferite, care apar pe măsură ce oamenii trec prin 
schimbări de cicluri de viață inevitabile. 

Dintre toate alegerile care se oferă, abstinenţa are cele mai puţine şanse de reuşită. Este un lucru tragic că biserica catolică 
a cerut clerului acest sacrificiu. Foarte puţini oameni sunt capabili de abstinenţă sexuală. Cei care încearcă şi descoperă că 
nu o suportă, se angajează în acțiuni făcute în secret - pentru a se satisface şi a-şi menţine, în acelaşi timp, poziţia - care 
duc la decepții sau la violenţe. Vedeţi câte cazuri de pedofilie şi de alte agresiuni sexuale au subminat autoritatea clerului. 
E momentul ca astfel de abuzuri să iasă la lumină. Şi e momentul ca toate religiile să-şi reconsidere poziţiile, atât în 
privinţa celibatului, cât şi a abstinenţei. Asta, deoarece un cleric poate să aleagă cu bună credință să fie căsătorit - fiind un 
model pentru congregaţie în privinţa a ceea ce înseamnă o căsătorie reuşită - sau să fie singur şi celibatar- fiind pentru 
turma sa un model care arată ce înseamnă viaţa unui vizionar sau mistic solitar. 

Pe măsură ce începeţi să înțelegeți mai bine esenţa celibatului, se creează noi opțiuni pentru oamenii care sunt atraşi către 
acest gen de viață. Se creează noi mănăstiri, în care bărbaţii şi femeile pot trăi împreună într-un stil de viaţă netradițional, 
fiind în serviciul lui Dumnezeu. 

în cele din urmă, forma pe care o ia viaţa voastră nu contează atât tic mult. cât contează legământul vostru de a fi cinstiți şi 
a trăi în adevăr. 

O viaţă cinstită, dar neconvenţională este mult mai de preferat unei vieţi tradiționale, torturate de secrete şi minciuni. Când 
forma nu exprimă spiritul care sălăşluieşte în ea, devine o închisoare. 

Aproape fiecare instituţie din lumea voastră, atât religioasă cât şi laică, a devenit restrictivă şi periculoasă. E mai bine să se 
renunţe la formă, cât timp esenţa mai poate fi salvată. E mai bine să se colaboreze cu spiritul şi să se reconstruiască o 
formă creatoare şi cooperantă, decât să se permită spiritului să moară din cauza unei lipse de perspectivă. 

în caz că aveţi dubii, daţi-mi voie să vă spun că este foarte multă treabă de făcut. Dacă cumva gândeaţi că viaţa voastră nu 
avea un anumit scop, daţi-mi voie să vă amintesc că acesta se găseşte acolo unde simţiţi durere, unde există constrângere 
sau luptă. 

Pentru că alegeţi să vă cinstiţi pe voi înşivă, lumea se va schimba. 

Aceasta este promisiunea vieţii voastre. Fie să vă treziţi în ea şi să o împliniţi cu entuziasm, cu demnitate şi respect de 
sine! 


Creativitate şi conformitate 

Nimeni nu vă spune că trebuie să vă conformați valorilor şi standardelor realității dominante din jurul vostru şi, cu toate 
acestea, numai asta faceți. Cea mai mare dorință a voastră în viață este să vă încadrați în etaloanele celorlalți şi să fiți 
acceptați de către ei. 

Chiar dacă vă exprimaţi creator într-un mod autentic, tot vă mai pasă de ce cred alţii. Tot vreți ca oamenii să vă cumpere 
cărțile sau tablourile. Tot mai aveţi nevoie să vă câştigaţi traiul. 

Gândul că aveţi de toate nu vă ajută să vă plătiţi notele de plată. Deşi vă promite rezultate imediate şi spectaculoase, el vă 
aduce numai dezamăgire. 

Atunci când calci pe mărăcini, te aştepţi să te înţepi, mai mult decât atunci când nu calci. Atunci când aruncați o provocare 
valorilor, standardelor şi percepţiilor realității dominante, nu vă puteţi aştepta ca acest lucru să vă spijine din punct de 
vedere financiar. 

Orice activitate originală creează breşe noi. Cu cât sunteți mai dedicați propriei voastre viziuni creatoare, cu atât mai mult 
aveţi tendința de a intra pe teren virgin. Un artist adevărat - şi flecare dintre noi este un artist adevărat, în măsura în care se 
cinsteşte pe el însuşi - este înaintea timpurilor lui. El nu acţionează din afară înăuntru. El nu îşi face lucrarea, 
conformându-se cererilor şi aşteptărilor pieţei. In felul acesta, el îşi revendică o libertate pe care. în cele din urmă, trebuie 
să o revendicăm cu toţii: libertatea de a fi şi a ne exprima pe deplin. 

Cu toate acestea, doar exprimarea de sine este numai jumătate din întreg. Poţi fi cu adevărat creator, dar să ai. în acelaşi 
timp, o inimă care este închisă. Exprimarea de sine fără răspuns este solipsistă. 

Nu este un dialog cu nimeni. Nu este o încercare de a comunica. Fără comunicare şi fără dialog, lucrarea creatoare nu 
evoluează. Ea se închide în ea însăşi. Ea devine un limbaj privat. E un gen de masturbare mentală. 

Extremele licenţei artistice şi ale conformării artistice trebuie evitate. Prima închide publicul afară. Cea de a doua, îl 
închide pe artist înăuntru. Nu face prostia de a te aştepta ca strădaniile tale creatoare să le vorbească altora, dacă nu 
foloseşti un limbaj foarte popular. Dacă vrei să-i implici pe alţii şi să comunici, trebuie să vorbeşti într-o limbă pe care 


oamenii să o înțeleagă. 

Aceasta nu înseamnă că îți construieşti lucrarea potrivit criteriilor abstracte pe care crezi că le au ceilalți. Aceasta ti-ar face 
opera inaccesibilă, îţi faci lucrarea, astfel încât ea să se adreseze inimii tale. Vorbeşti clar şi direct, aşa cum ai vrea să ți se 
vorbească ţie. 

în lucrarea ta nu există prefăcătorie, artificiu, atitudine căutată. Nu există pretenţii că ai fi ceea ce nu eşti. Este doar dorința 
cinstită de a împărtăşi din experiența ta. Oare lucrarea autentică te va sprijini material? Poate că da. Poate că nu. 

într-o societate iluminată, orice lucrare autentică ar fi sprijinită. Dar lumea în care trăieşti nu a ajuns încă la acel moment 
de încredere şi investiţie în procesul creator. 

Ceea ce nu-ţi poţi permite să faci este să negi aspectul creator al ființei tale, doar pentru că el nu este un suport financiar. 
Aceasta este trădare de sine. 

Găseşte-ţi o modalitatea de a-ţi face timp şi loc pentru exprimare de sine creatoare. Acordă-ţi o oră pe zi, sau o zi pe 
săptămână. Consa-cră-te pe deplin propriului tău proces creator. Găseşte un ritm. Fă din cinstirea de sine un ritual. 
Găseşte-i loc în structura vieții tale. 

Exprimarea de sine este esenţială pentru cinstirea de sine. Trebuie să-ţi faci timp nu numai pentru a-ți integra propria 
experiență, ci pentru a acţiona ca răspuns la ea. lar răspunsul este invitația la dialog pe care o lansezi altora. Este gestul 
care construieşte comunitatea. 


* Solipsism = teorie filozofică idealist-subiectivă, potrivit căreia singura realitate ar 11 subiectul, eul şi conştiinţa lui. Nimic nu există în afara 
gândului individual şi tot ceea ce înseamnă lume obiectivă există numai în această conştiinţă, nefiind percepută decât ca un fel de vis autocreat. N.T. 


Nimeni nu trebuie să fie izolat. Dar toată lumea trebuie să se exprime în mod cinstit. Dorinţa de a căpăta aprobare 
împiedică exprimarea cinstită de sine. O face slabă şi pare că-şi cere scuze. Latura superficială a acestui aspect este nevoia 
de a şoca. Ea devine adesea aspră şi agresivă, împingând oamenii de-o parte. Ambele sunt aspecte ale nevoii de a găsi 
aprobare şi se manifestă anticipând reacţia celorlalți. 

Exprimarea autentică nu este nici ofensivă şi nici nu-şi cere scuze, îşi exprimă punctul de vedere cu simplitate şi invită la 
dialog. Construieşte punți între diferitele moduri în care oamenii îşi percep experienţa. Stimulează evoluţia şi apropierea. 
Fără realizarea deplină a creativităţii fiecărei persoane, viața socială devine monotonă, banală, restrictivă şi plicticoasă. Se 
izolează. Nu mai există strălucire, energie, diversitate sau schimburi de păreri. 

O familie sau un sistem educaţional, care nu hrănesc creativitatea şi munca de echipă, nu-şi fac treaba. într-o societate 
iluminată, copiii sunt încurajați să-şi cinstească şi să-şi prețuiască procesul creator şi să-l respecte pe al altora. Să acorde 
timp şi spaţiu pentru muncă individuală în folosul sinelui, ca şi pentru activităţi de cooperare şi ajutor în cadrul grupurilor. 
Dacă vrei să îmbunătăţeşti viaţa copiilor tăi, începe prin a-ți respecta şi preţui propriul proces creator şi prin a-i sprijini pe 
ei şi pe partenerul/partenera ta, ca să şi-l preţuiască şi să şi-l respecte pe al lor. 

Nu te pierde în aspectul de „afacere" al vieţii. Acordă-ţi timp pentru a te cinsti pe tine - şi timp pentru a împărtăşi cu alții 
fructele gândirii şi exprimării de sine. 

Cu cât ai mai multă încredere în procesul tău creator şi te strădu-ieşti să-l sprijini pe al celorlalți, cu atât mai mult ajuţi la 
crearea condiţiilor pentru o lume sănătoasă şi iubitoare. Din ce în ce mai mult - pe măsură ce te dedici ritualului de cinstire 
şi preţuire de sine - vei vedea cum îşi găseşte loc în viaţa ta sprijinul pentru propriul tău proces. 

Acest gen de sprijin nu apare peste noapte. în ciuda promisiunilor profeților care propovăduiesc abundența. El evoluează în 
timp, pe măsură ce dedicarea plină de abnegaţie faţă de sine prinde rădăcini şi se fixează profund în terenul fiinţei. 

Ca întotdeauna, faptele vorbesc mai tare decât vorbele. Dacă nu acţionezi conform felului în care gândeşti şi crezi, acestea 
vor avea o foarte mică importanță în viaţa ta. 

Partea a zecea 

Conştienta 

Ingerul rănit 

Rănile sunt iluzii care trebuie corectate. Ideea este că nu trebuie Lsă negi rana, ci să aduci iubire asupra ei. Atunci când 
conştienta întregului nerănit (iubire) este adus înspre partea rănită (neiubită), rănile dispar. Pentru a-şi păstra starea de 
victimă, victima are nevoie de răni. Ataşamentul de durere şi suferinţă este o condiţie pentru ca şinele să se perceapă ca 
victimă. 

Când şinele nu mai este văzut ca o victimă, dispare ataşamentul de durere. Durerea poate să vină şi să plece. Nu mai are 
nici un fel de înţeles pentru nimeni. Şinele nu poate fi vătămat de către propria sa experienţă, întreaga experiență contribuie 
la retrezirea amintirii sinelui unic: absolut, atotcuprinzător şi, prin urmare, invulnerabil. 

Din cauza divizării în trupuri, pare că există mai mult decât un singur sine şi că fiecare are propriul său destin. în realitate, 
există numai un singur sine şi numai un singur destin. 

Pentru a descoperi şinele unic în sine însuşi, o persoană trebuie să capituleze în faţa unicităţii experienței sale de viață. 
Trebuie să-şi revendice propriul proces autentic şi propria călătorie autentică. 

Cu cât cineva se individualizează mai mult, cu atât ajunge mai aproape de a atinge experienţa universală. Toţi cei care 
ating experiența universală trecând prin uşa sinelui, ajung direct în inimă. Ei nu mai trebuie să vorbească despre iubire şi 
iertare. Ei sunt esenţa iubirii şi iertării. 

Aceasta ar trebui să vă demonstreze că este total inutil să urmaţi ideile cuiva, sau să folosiți experienţele unora, pentru a le 


valida pe ale voastre. Numai acceptând ceea ce vine către voi - direct şi prin experiența voastră - veţi găsi uşa către 
universal. 

Probabil că este un paradox. Pentru a întâlni universalul, trebuie să fiți pe deplin individualizați. 

Ceea ce pare a fi egoism, aduce de fapt întregimea. lar întregimea este uşa către şinele unic. Toate învăţăturile despre 
jertfirea de sine sunt false. Pentru a trece dincolo de şinele personal, trebuie să deveniți el în întregime. Trebuie să-l 
acceptați - şi apoi să vă eliberați de el. 

Nu vă refuzaţi experienţa. Aceasta doar v-ar încetini progresul. Insuşiţi-vă fiecare aspect al experienţei voastre. Aceasta 
este locomotiva care vă duce până la capătul liniei. 

Dacă vreți să ajungeţi la starea voastră de înger, trebuie să învăţaţi să fiți pe deplin oameni, pe deplin autentici, pe deplin 
prezenţi şi deschişi experienţelor voastre. Îngerii nu sunt creaturi înalte de doi metri, care au aripi. Ei sunt fiinţe care au 
învăţat să se cinstească şi să se preţuiaseă pe ei înşişi. Datorită faptului că au trecut prin uşă, ei pot ţine uşile deschise 
pentru voi. 

Să nu vedeţi îngeri în afara voastră. Nu acolo îi veţi găsi. Ei trăiesc într-o dimensiune pe care o puteţi atinge numai cu 
ajutorul inimii. A-i chema înseamnă a vă chema pe voi înşivă - la nivelul cel mai adânc. 

Prezenţa voastră ca fiinţe angelice se manifestă atunci când vă treziţi din visul autoabuzului. Ca şi Satana, vă amintiţi că, 
pe vremuri, stă-teaţi alături de Dumnezeu. De atunci, aţi decăzut din graţie prin propria voastră voință. Aţi încercat să vă 
conduceţi viaţa, tară spirit la cârmă. 

Acum ştiţi că treaba asta nu funcționează. Acum, căderea voastră este întreruptă - şi vă începeţi călătoria înapoi spre 
Dumnezeu. 

Dar, mai întâi, trebuie să vă eliberaţi de toată ura pe care o aveţi față de voi înşivă, de toate senzațiile de eşec. 

Mai întâi, trebuie să renunţaţi la tot ceea ce credeţi că sunteți. 

Chiar dacă aţi făcut greşeli, nu sunteţi răi - oricând de greu v-ar apăsa conştiinţa toate aceste fapte. Sunteţi, pur şi simplu, 
cel care a încercat să acționeze independent, înainte de a fi pregătit. 

Aţi plecat de acasă înainte de vreme şi ați intrat în bucluc. 

Curaj! Aveţi părinți iubitori. Veniţi acasă! Spuneţi-le că plecarea a fost o greşeală, că nu erați pregătiți pentru provocările 
pe care lumea vi le-a pus în față. Ei vor înţelege. Vă vor primi cu braţele deschise. Iar atunci când simtiti că sunteți gata să 
plecaţi din nou, ei nu vă vor reţine. 

Cine poate întrerupe şirul întrupărilor? 

Cine vă poate împiedica de la a pleca de acasă şi de a trece în trup? Nu este posibil să ostoieşti setea de experienţă. Ea va 
exista întotdeauna. 

Aţi venit în această lume, crezând că va fi uşor - dar nu este câtuşi de puţin aşa. Ceea ce părea a fi un urcuş uşor spre 
culmea judecății, se transformă într-o cățărare cu multe peripeții. Uneori, credeţi că nu veți reuşi. Prin urmare, renunțați 
prea devreme. leşiţi din experienţă. Poate, chiar vă zburaţi creierii! Dar treaba asta nu ajută. 

Vă veţi reîncepe călătoria, exact de acolo de unde aţi plecat de pe cărare. Nu există scurtături. Nu există nici o cale de a 
trece peste lecțiile pe care vi le-aţi construit cu grijă înspre trezirea voastră. 


Reincarnarea şi toate celelalte 

Reîncarnarea, aşa cum este ea înţeleasă de obicei, nu există. Toate încarnările sunt simultane. Toate visele sinelui sunt 
prezente în acest vis. 

De aceea r.i; vă este de nici un folos să vă faceţi griji în privinţa a cine ati fost într-o viață trecută, decât dacă amintirile vă 
atrag, într-un mod spontan, atenția. Ele nu sunt vieţi trecute şi nici experienţe trecute. 

Credinţa în trecut este ceea ce vă limitează capacitatea de a fi pe deplin prezenţi în momentul de faţă. lar această prezență 
este necesară, dacă vreţi să vă treziți din visul autoabuzului. 

în orice moment puteţi să vă eliberaţi de trecut, sau să fiți sclavul lui. în orice moment vă puteţi motiva frica, sau o puteți 
depăşi. 

Nu căutaţi amintirile din trecut. Dacă ele apar, recunoaşteți-le, acceptaţi-le şi integraţi-le. Faceţi acest lucru, nu pentru a da 
forță trecutului - ci pentru a-l completa, astfel încât să puteţi fi prezenţi acum. 

Nimic din ceea ce v-ar îndepărta de comuniunea imediată cu viaţa nu vă este de nici un ajutor. Pe de altă parte, a opune 
rezistenţa la ceva care vrea să iasă, vă îndepărtează încă şi mai mult de la a fi prezenţi în momentul de față. 

Conceptul de „trecut" e doar atât: un concept. Un mod de a vă descrie experienţa ca pe ceva liniar, secvențial, cauzal. Nu 
asta este natura acestei experienţe. Aceasta este doar descrierea care 1 se face de obicei. 

Adevărul e că trecutul nu există. El a existat odată ca fenomen prezent, dar acum nu mai este prezent, decât în măsura în 
care vă agăţaţi de el. Dacă păstraţi trecutul ca pe ceva prezent, atunci trebuie să vă ocupați de el acum. Altfel nu poate fi 
eliberat. 

O dată eliberat, el nu mai există în conştienta voastră. După ce l-ați eliberat, nici măcar nu vă amintiţi că a existat. 

Dacă nu vă amintiţi că a existat, oare chiar a existat? „Da", ați spune voi, dar aceasta o spuneţi doar pentru că îl priviţi din 
pun”t de vedere istoric. Amintiţi-vă întrebarea: dacă un copac cade în pădure şi nimeni nu-l aude, a scos el oare vreun 
sunet? 

Răspunsul este, nu. Fără să existe cineva care să trăiască o experienţă, experienţa nu există. Acesta este motivul pentru care 
acționează iertarea de sine. Atunci când cel care trăieşte experienţa încetează de a o mai trăi, experienţa încetează de a mai 
exista. Atunci, el/ea se reîntoarce în momentul prezent, plin de inocentă şi eliberat de orice abuz. 

Există vieţi trecute? Numai dacă vi le amintiţi. lar dacă vi le amintiţi, veți continua să le trăiţi - până ce ajungeţi la iertarea 


de sine. 

Cheia acestei situaţii este simplă: nu adunaţi lemn, decât dacă vreţi să faceți foc. Nu amestecați în oală. decât dacă vreţi să 
mirosiţi tocana. Nu solicitaţi trecutul, decât dacă vreţi să dansaţi împreună cu el. 

Dar dacă vă arde casa, trebuie să vă luaţi lucrurile şi să plecați. Dacă tocana dă în foc, nu puteţi să nu simţiţi mirosul. Dacă 
trecutul dansează în faţa voastră, nu puteţi pretinde că vă aflaţi în starea de samadhi. 

Rezistenţa la experienţă creează ocoluri nesfârşite. Acelaşi lucru îl creează şi căutarea. Nu opuneti rezistență. Nu căutați. 
Ocupaţi-vă de ceea ce se iveşte, pe măsură ce apare. Nu încercați să salvaţi lumea. Nu încercați să-i salvați pe alții. Nu 
încercaţi să vă salvaţi pe voi înşivă. 

Toate acestea nu sunt decât căutări. Toate sunt doar puncte din fişa postului vostru, din ceea ce aveţi de făcut. 

Nu vă naşteţi. Nu mergeţi la şcoală. Nu vă căsătoriți. Nu faceți copii. Nu vă luaţi un serviciu. Nu vă îmbolnăviţi. Nu muriti. 
Dacă aveţi de făcut o alegere, nu o faceţi. Nu căutaţi în afara voastră. 

Dar dacă vă naşteți, dacă mergeţi la şcoală, dacă vă căsătoriți, dacă aveţi copii, dacă luaţi un serviciu, dacă vă îmbolnăviţi 
şi muriţi - atunci faceţi toate acestea fiind cât se poate de conştienţi. învăţaţi cât puteţi din fiecare experienţă. Insuşiţi-v-o. 
Asta, pentru că dacă încercaţi să opuneți rezistență experienței, ea vă va trage un şut în spate! 

Nimeni nu vine în trup cu sacul gol. Fiecare are cel puţin câte ceva acolo. (Unii îl au plin chiar mai mult de jumătate! Dar 
nu am de gând acum să arăt pe cineva cu degetul. Ce ziceţi, voi aţi face-0?). 

Nu fiţi descurajați din acest motiv. întrucât fiecare persoană trebuie să se ocupe de ce este în propriul său sac, lăsaţi-o să o 
facă în cel mai fericit mod cu putinţă. 

Nu vă amestecați în viețile celorlalțipentru că veţi mai pune ceva în saciil vostru. Detaşaţi-vă de ceea ce face sau nu face 
altcineva. Nici măcar nu vă exprimați vreo opinie. Lăsaţi lucrurile aşa cum sunt. 

Cand cineva vă invită la masă, mergeţi şi staţi alături de el. dar nu mâncaţi. Spuneţi-i că ţineţi post, sau - dacă trebuie 
neapărat să mâncaţi - aduceţi-vă propria mâncare. Nu împrumutaţi experienţa altcuiva. Nu încercaţi să dați altcuiva 
experienţa voastră. Chiar credeţi că veți fi apreciat că v-aţi golit sacul, dacă altcineva o face în locul vostru? 

Pentru a trece dincolo de co-dependenţă, fiți prezenți în propria voastră viaţă. Dormiţi în propriul vostru pat. Pregătiți-vă 
propria voastră mâncare. Faceţi curat în urma voastră. Aveţi grijă de voi înşivă şi lăsaţi-i pe ceilalți să facă acelaşi lucru 
pentru ei înşişi. 

Vieţi trecute? îngeri? Farfurii zburătoare? Astrologie? 

Hai să fim serioşi! Fiţi şi voi serioşi! 

Nu vă pierdeţi timpul din această întrupare. încercând să acordaţi un înţeles şi un context intelectual experienţei voastre. 
Nu asta este treaba voastră. Treaba voastră este să fiți prezenţi în cadrul experienţei voastre. Prin urmare, încetaţi să mai 
căutaţi. încetaţi să mai opuneți rezistență. Fiţi prezenţi în viaţa voastră şi trăiți-o pe cât de din plin şi de magnific puteți. 
Atunci, vă asigur că voi fi cel mai mare admirator şi susținător al vostru. 


Sisteme de convingeri şi concepții 

Nimic nu vă va crucifica mai repede decât propriile voastre gânduri.Dacă puteți s-o faceți cel maî bun lucru ar fi să nu mai 
gândiţi deloc. Dacă nu puteţi, dacă trebuie să gândiţi, gândiţi-vă la lucruri simple. Gandiţi-vă la spălatul vaselor sau la 
călcat. Gândiţi-vă la treburile pe care le aveţi de făcut. Apoi, eliberaţi-vă mintea de gânduri. 

Tot ceea ce credeți în privinţa naturii existenţei voastre vă ţine limitați la trecut. Dacă vreţi să trăiţi în mod necondiționat 
experienţa momentului, renunțați la toate ideile preconcepute pe care vi le-aţi făcut despre ea. Fiţi doar prezenţi în viața 
voastră pe măsură ce ea se desfaşoară .Urmăriţi tendinţa minţii de a încerca să înțeleagă absolut orice. Urmăriţi modul 
cum încearcă să structureze şi să facă planuri. Chiar şi atunci când experienţa invalidează tot ceea ce a gândit într-o 
anumită privință, urmăriți cum mintea recapitulează, făcând şi refăcând tot felul de scheme. Urmăriţi-o cum încearcă sa se 
cramponeze de posibilităţi care se exclud reciproc. Urmăriţi cu cât de rnultă uşurinţă ajunge la idei contrare şi conflict. 
Mintea caută întotdeauna firul poveștii, astfe încât să poată continua să ţeasă o intrigă, sau cel puţin să menţină iluzia că 
are totul sub control. Partea interesantă este că nu există nici un fel de complot, sau, dacă există unul, cel care trăieşte 
experienţa face parte din el aşa că nici măcar nu poate să vadă în ce constă complotul. 

Cel care observă se cunoaşte pe el însuşi numai prin ceea ce observă. El nu poate vedea ceea ce nu există. Aceasta este 
lirnitarea inevitabiilă a.existenţei manifestate. 

Dacă aţi putea vedeţi complotul, ați putea renunţa la el. Le-aţi putea spune tuturor prietenilor voştri: „Totul e fals. Nu 
există lume, ceruri, naştere, moarte, sine, altul, ego. Dumnezeu - nu există nimic." Vă puteţi imagina cât de jenant ar fi 
acest lucru pentru toate puterile? Până şi serviciul meu ar fi ameninţat. Ar trebui să mă pensionez foarte devreme! 

Nu că n-as vrea să o fac. Aş fi foarte fericit să mă dau jos, ştiind că şi voi aţi coborâât de pe crucea bine cunoscută. Ar fi o 
mare uşurare pentru toți cei implicaţi. Dar încă nu puteţi face acest lucru. Sunteţi încă observatori. Sunteţi încă limitați de 
ceea ce vedeţi. „Ei bine, o să închid ochii”, spuneţi voi. Dar ce aţi rezolva cu asta? Frica voastră de a privi nu o să 
îndepărteze obiectele aflate în fața voastră. Fie vor rămâne, chiar dacă încetaţi de a le mai vedea. Şi, dacă pretindeţi că nu 
sunt acolo, de îndată ce vă veţi mişca puţin, vă veţi izbi de ele. 

Dacă vreţi să treceţi dincolo de limitele percepţiei vcastre, e nevoie de ceva mult mai radical. Probabil, ceva care seamănă 
cu o practică spirituală. încercaţi ceva de genul ăsta: „Ceea ce văd, este o oglindă care îmi arată ce cred. Tot ceea ce mi se 
întâmplă în viaţă, este o reflecţie a unei concepţii pe care o am despre mine însumi." 

încercaţi să vă spuneţi acest lucru vouă înşivă, de fiecare dată când începeţi să luaţi în serios viața voastră, sau viața 
altcuiva. Spuneţi-o când aveţi dureri şi când simtiti că nu mai puteţi face un pas înainte. Spuneţi-o când sunteţi îndrăgostiți 


şi nu mai aveţi răbdare să-l aşteptaţi pe cel iubit încă un minut. Atunci când vă însuşiți experienţa, deschideţi bine ochii. 
Nu dormiţiJMu pretindeți că ştiţi ce înseamnă ceva. Amintiţi-vă că tot ceea ce se întâmplă este o reflecţie a unei convingeri 
pe care o aveţi. Priviţi doar, fără să judecaţi. Priviţi şi acceptaţi, pur şi simplu. Priviţi şi "capitulaţi. Voi sunteţi cei care 
observă - dar, în acelaşi timp sunteți şi cei, observați. Sunteţi priviţi, chiar acum. Şi cine vă priveşte? 

Vă asigur că nu este Marele Frate. 

Este ca o piatră care loveşte suprafața unui lac. Vedeţi cum sare pe apă, dar nu ştiţi cine a aruncat-o. Vedeţi valurile pe care 
le face, dar nu ştiţi ce le-a provocat. Cine este cel care priveşte? Cine eşti tu? 

Eşti observatorul, sau cel observat - sau amândoi? 

Dacă nimeni nu aude copacul care cade în pădure, înseamnă oare că el scoate vreun sunet? 

Care este sunetul scos de o singură mână care aplaudă? 

Aminteşte-ţi că nu e cazul să înţelegi nimic din toate acestea; aşa că fii doar prezent şi dă de-o parte toate interpretările. 
Renunţă la toate dogmele şi la toate ismele. Singurul ism de care ai nevoie este cel care eşti tu, şi - cu timpul - şi acesta va 
dispărea. Tot ce înseamnă identitate împrumutată va fi înlăturată. Va rămâne numai ființa în stare pură: Adam, stând singur 


şi gol în gradină, față în față cu Dumnezeu. 
* numele dictatorului din romanul 1984 de George Orwell. N.T. 
** termen generic folosit pentru a numi doctrine terminate în sufixul ism. N.T 


e o e 
Divinatie 

Nu se poate să nu doreşti să ştii care este rezultatul. Este în natura egoului să vrea să fie pregătit, atunci când este pus față 
în faţă cu o experienţă. Se simte mai în siguranță, atunci când ştie. Totuşi,asta nu înseamnă întotdeauna a fi în siguranță. 
Uneori, a şti dinainte ce se întâmplă produce şi mai multă frică. 

Imaginează-ţi, de exemplu, că afli că la cincizeci de ani o să suferi de cancer. Acum ai patruzeci. Ai vrea s-o ştii? Te-ar 
ajuta să o ştii? A şti ceva de genul acesta te înfricoşează. Ce preferi, să trăieşti zece ani în spaimă, sau să te confrunți cu 
momentul - atunci când el apare? 

Bineînţeles că acesta nu este un exemplu cinstit. Rareori e posibil să ştii ce o să se întâmple peste zece ani.Evenimentele 
din viaţa ta nu sunt predestinate. Evenimentele sunt create din experienţă, din dialogul "dintre convingeri şi posibilităţile 
care te înconjoară. Alegeri diferite duc la rezultate diferite. Nu numai că nu poți şti ce o să ți se întâmple, dar nu poți şti 
nici ce sens va avea asta pentru tine. A avea cancer - ca o experiență care să te trezească şi să-ți pună viaţa pe făgaş - are un 
înțeles cu totul diferit decât a trăi aceeaşi experiență ca pe o condamnare pe viață. Modul în care reacționezi la ceea ce se 
întâmplă (experienţa interioară) este tot atât de crucial în descrierea oricărui eveniment ca şi faptul în sine (experiența 
exterioară). 

Întrucât orice percepție a înţelesului este subiectivă, oamenii reacţionează în mod foarte diferit la circumstanţe exterioare 
similare. De aceea nu poţi prezice niciodată ce înţeles va avea ceva pentru o altă persoană. Evenimentul la care o anumită 
persoană reacționează cu compasiune va stârni la altamânie şi resentimente, 

Înțelegerea naturiis uiective a unei experienţe este crucială pentru percepţia spirituală. Oamenii nu pot controla ceea ce li 
se întâmplă în prezent - ca rezultat al unor alegeri inconștiente, făcute în trecut. Fiecare persoană trăieşte în cadrul cursului 
karmic al vieţii sale şi - dacă anumite experienţe ar putea fi perfecte pentru evoluţia sufletului - ele nu sunt neapărat 
înțelese şi apreciate în mod conştient. 

Din ce în ce mai rnult, o persoană spiritualizată învață să capituleze în fața propriei experienţe. Atunci când apar 
evenimente care par a o ataca ea îşi ascultă vocea interioară, care-i transmite mesajul ascuns în spatele vălului reacției sale 
subiective. Ea se străduieşte să vadă valoarea pentru suflet, cât şi învățătura potenţială aflată în fiecare întâlnire. Efortul ei 
nu se concentrează asupra încercării de a-şi manipula experienţa pentru a atinge rezultatele dorite de ego - ci, mai degrabă, 
să colaboreze cu experienţa ei, pentru a învăţa cât mai profund cu putință lecțiile pe care aceasta i le aduce. 

Viaţa ei este un dialog între ce este înăuntru şi ce este în afară. între ceea ce vede şi ce simte legat de ceea ce vede. între 
experienţă şi in-' terpretarea ei. Din ce în ce mai mult, ea învață că suferinţa nu este provocată de ceea ce se întâmplă, ci de 
reacţia ei subiectivă la aceasta. Ea nu este crucificată de altcineva sau de un eveniment exterior, ci de înţelesul pe care ea 
însăşi îl dă celor ce se întâmplă. 

Pe acest pământ, este extrem de dificil să vezi atacul din partea altora ca pe un strigăt după dragoste şi sprijin. Acest lucru 
poate fi făcut, numai dacă atenţia nu este concentrată pe acţiunile celui care atacă, ci pe propria reacție la aceste acţiuni, 
investigându-şi propria frică sau mânie, persoana respectivă devine sensibilă la situaţia de moment. Privind înăuntru şi 
apoi în afară, poate vedea cum frica cheamă mânia - şi mânia cheamă frica. Poate să-şi aprecieze propriul rol ca participant 
la drama omenească mai extinsă. Văzându-se pe sine însuşi în celălalt - şi pe celălalt în sine însuşi - în inimă ia naştere 
compasiunea, care se extinde în mod subtil asupra celeilalte persoane. 

Persoana spiritualizată nu caută pe cineva pentru a-l face țap ispăşitor sau pentru a-l acuza. Nu caută să-l facă pe altul 
răspunzător de propria sa experienţă. Nu-L condamnă pe Dumnezeu pentru că-l pedepseşte. Hotărârea sa de a merge pe 
cărarea spirituală începe o dată cu stabilirea unui armistițiu cu Dumnezeu. Este de acord să nu-L considere pe Dumnezeu 
singurul răspunzător pentru experiența sa. Este de acord să' împartă răspunderea cu Dumnezeu. Ea ştie că răspunsul său la 
ceea ce se întâmplă determină înțelesul final al întâmplării, astfel 1îicât ea şrDumnezeu sunt în dialog în privința a tot ceea 
ce se întâmplă în viaţa sa. 

Aceasta înseamnă că, uneori, îi este recunoscătoare lui Dummezeu - iar, uneori, se înfurie pe Dumnezeu. Aceasta este o 
parte a dialogului cu Divinul. Există întotdeauna o parte din experienţa sa pe care o găseşte de neacceptat. întotdeauna 


există ceva căruia îi opune rezistență. Există întotdeauna un aspect al experienţei în privinţa căruia priveşte numai în afară 
şi nu poate privi înăuntru - un loc din care nu poate fi tras la răspundere, unde nu poate accepta să-şi asume 
responsabilitatea, rar acest loc reprezintă un punct vulnerabil al evoluţiei sale spirituale. 

Indiferent cât de confuză ar fi, cât de antagonică sau de furioasă pe' Dumnezeu, această persoană rămâne în cadrul 
dialogului. Ea continuă să găsească modalităţi de a privi mai adânc şi de a-şi accepta mai mult viaţa. Treptat, ea intră în 
momentul de acum. învaţă să fie pe deplin prezentă, chiar dacă a fi prezent înseamnă a fi furios sau trist. Se angajează în 
experiență, fără să-şi ceară scuze. 

Se angajează în experiență, chiar dacă nu ştie ce înseamnă aceasta şi ce sentimente o să-i trezească. Intră în moment şi 
spune adSVărul, aşa cum îl percepe. Şi ştie că acesta este adevărul doar pentru acest moment. E posibil să nu fie adevărul 
pentru momentul următor. 

Ştie că Dumnezeu cere doar un singur lucru de la ea - iar acesta este să vrea să fie prezentă, să vrea să poarte dialogul. Lui 
Dumnezeu nu-i este frică de mânia sau tristeţea ei. Nu i le va îndepărta. Nu-i vii cere să se comporte într-un anumit fel. îi 
va cere doar să rămână acolo şi să vrea să înveţe. Cea mai mare piedică în relația cu Dumnezeu este convingerea că ştii. 
Această convingere te face prizonierul propriei tale interpretări subiective. Ceea ce ştii, este doar frica ta - care se 
manifestă. 

Felul în care descrii realitatea nu este realitate. Nevoia ta de a limita realitatea pentru a se potrivi convingerilor tale despre 
ea, bazate pe frică, nu înseamnă „a şti". Ceea ce numeşti a şti, nu este altceva decât idei preconcepute, prejudecăţi şi 
judecăţi de valoare. 

Atunci când judecăţile tale se dau drept adevăr, îi înşeli pe toţi -inclusiv pe tine. închizi canalul cu divinul. îl închizi pe 
Dumnezeu afară. „Taci, Dumnezeule!" spui tu. „Ştiu eu ce fac!" 

Din fericire, Dumnezeu este răbdător, plin de compasiune şi dăruit cu un mare simţ al umorului. Aşa că, răspunsul Lui 
este: „îmi pare rău, domnule, nu Mi-am dat seama că tu eşti campionul de şah al cosmosului, îmi cer sincer iertare şi Mă 
retrag bucuros, până când îmi vei dori prezenţa." Poate că e un răspuns puţin sarcastic, dar la obiect. Dumnezeu nu se va 
împotrivi niciodată mândriei tale, nici nu te va pedepsi pentru ea contrar tuturor convingerilor populare. Când este pus față 
în faţă cu mândria ta. Dumnezeu nu face altceva decât să se dea la o parte şi aşteaptă ca tu să-ţi revii în simțiri. 

întrucât fiecare proiect pe care-l întreprinzi fără El este condamnat eşecului, rareori trebuie să aştepte mult timp pentru ca 
tu să te întorci şi să-l baţi la uşă. Şi El ştie aceasta. De aceea este El atât de răbdător şi de bine dispus, când e vorba de 
neseriozitatea şi de lipsa ta de credință. Atunci când părintele înţelege greşelile copilului şi nu le ia ca pe un atac la 
persoană, el poate fi răbdător şi blând. Numai atunci când părintele simte că este nedreptăţit, judecat sau atacat, el intervine 
într-un mod neplăcut în experienţa de învăţare a copilului său. 

Din fericire. Dumnezeu nu Se simte nedreptăţit şi ştie că nu poate ti atacat. Cu toţii avem de învăţat acest lucru de la El. 
Până când nu învăţăm aceasta, nu ne putem lua locul alături de El. 

Dorinţa de a şti ceea ce \m ştim este esenţială pe cărarea spirituală. Dar, cunoaşterea spirituală este un gen diferii de 
cunoaştere decât cea cu care am fost obişnuiţi. Nu este o cunoaştere care să ne dea posibilitatea să controlăm sau să 
manipulăm vieţile noastre, sau pe ale altora. Nu ne dă capacitatea de a prezice evenimentele, sau de a interpreta ce 
înseamnă ele. Este o cunoaştere care ne face capabili de a ne uita înăuntru, de a privi prin vălul reacţiilor noastre subiective 
şi de a învăţa să apreciem esența vieţii, pe măsură ce ea se desfăşoară - iară să-i dăm propriile noastre înţelesuri. 
Cunoaşterea spirituală provine din renunțarea la ceea ce credem că ştim şi capitularea în faţa a ceea ce este. E mai mult o 
necunoaştere, decât o cunoaştere - mai mult o golire, decât o umplere. 

Cunoaşterea spirituală nu este un fenomen al părţii stângi al creierului. Ea nu emite raţiuni sau interpretări. Ea nu este 
sistematică sau cauzală. Ea nu separă conţinutul de formă, sau interiorul de exterior. 

Mulţi oameni au încercat să aplice metode de divinație cu sisteme specifice părții stângi ale creierului - şi au eşuat în mod 
invariabil. Toate sistemele intelectuale - tarotul cabala, numerologia, astrologia etc- sunt auto limitative şi limitează. Ele 
furnizează ego-ului tău iluzia că înţelege şi, în acelaşi timp, hrănesc mândria spirituală. 

Folosite pentru divinaţie - pentru o îndrumare folositoare momentului - sistemele simbolice pot ajuta. Dar îndrumarea 
pentru un moment nu este neapărat relevantă pentru cerințele momentului următor. 

încercarea de a „îngheţa" realitatea care este dinamică şi în permanentă schimbare, pentru a se potrivi unui punct de 
referință extern, înseamnă a nu te mai afla în stare de spontaneitate şi graţie. 

Dorinţa de a-ţi da seama de anumite lucruri, înainte ca ele să se întâmple, este una dintre metodele prin care ego-ul se 
apără de adevăr. Trebuie să renunti la această apărare, pentru ca adevărul să-ţi poată fi pus în mâini. 


Rugăciune 

Rugăciunea este dialogul permanent cu Dumnezeu. Ea este pro-Lcesul prin care o persoană se goleşte de ceea ce crede că 
ştie şi capitulează în faţa misterului oferit de moment. 

Rugăciunea nu înseamnă a-l cere lui Dumnezeu anumite lucruri şi rezultate. Cererea înseamnă exact asta - a cere. Cum te 
simți, atunci când ţi se cere ceva? Cum crezi că se simte Dumnezeu? 

Un copil sâcâitor nu câştigă niciodată cu adevărat atenţia sau bunăvoința părinților lui. De ce îl abordați pe Dumnezeu ca 
un copil sâcâitor. Este atât ineficient, cât şi lipsit de demnitate. 

Dacă doriți ca rugăciunile voastre să fie eficiente. abordaţi-L pe Dumnezeu ca pe un părinte iubitor, ca pe Tata sau Mama. 
Spuneţi-l ce gândiţi şi ce simţiți. Recunoaşteți-vă fricile şi prejudecățile şi cereți să fiți întăriți, pentru a trece dincolo de 
ele. Cereţi să vedeţi dincolo de ideile voastre preconcepute şi prejudecățile voastre şi vă deschideţi către adevăr. Cereţi să 


învăţaţi lecţia pe care o aduce situaţia respectivă. Cereţi îndrumare, sprijin, ajutor, eliberare de suferință. Cereți binele cel 
mai înalt al tuturor celor implicaţi. Apoi, staţi liniștiți şi rămâneţi alături de El. 

Lăsaţi-vă mintea să se unească cu mintea Lui. Lăsaţi-vă inima să se deschidă spre iubirea Lui. Lăsaţi înțelegerea să vină în 
mod inerent, pe măsură ce mintea şi inima se deschid spre o realitate mai măreață decât cea pe care aţi fost în stare să o 
percepeţi. 

Părinţii voştri divini au răspunsul la dilema voastră. Nu e nevoie decât să vă deschideţi către ea - şi soluţia va apare în 
inima voastră. 

Şi veţi şti că aceasta este soluţia, deoarece ea cinsteşte pe toată lumea, deoarece ea rezolvă conflictele interne. Veţi şti că 
acesta este răspunsul, deoarece inima voastră va fi înălțată. Energia şi optimismul se vor întoarce în viața voastră. Veţi 
respira mai liberi. Veţi aştepta cu nerăbdare desfăşurarea realităţii. îndrumare de genul acesta vă este oferită, ori de câte ori 
vă rugaţi plini de zel, ori de câte ori vă deschideţi inima către Dumnezeu şi îi ascultați răspunsul. Rugăciunea este gestul 
vostru de deschidere, de încredere, de cerere de ajutor. îndrumarea este răspunsul Lui. Ea vă aduce mângâiere, limpezime 
şi pace. 

Dacă ştiţi deja care este răspunsul, sau care „ar trebui să fie", atunci nu vă puteţi ruga cu adevărat. Rugăciunea vine din 
locul unde nu cunoaşteţi nimic. Ori de câte ori vă rugați şi nu vi se răspunde la rugăciune, aceasta se întâmplă fie pentru că 
ați pretins ceva, fie pentru că nu ați capitulat mental sau emoţional. V-aţi cramponat de rănile şi opiniile voastre, în loc de a 
le da lui Dumnezeu. Sau, aţi respins răspunsul lui Dumnezeu, deoarece el nu era conform aşteptărilor voastre. 

Dacă prin rugăciune căutaţi validarea percepțiilor ego-ului vostru, veți fi dezamăgiţi. Dacă-L veţi întreba pe Dumnezeu, El 
vă va spune adevărul. El nu vă va spune ceea ce vreţi să auziţi. 

O rugăciune care are succes, vă duce întotdeauna într-o stare spirituală în care inima şi mintea sunt mult mai deschise decât 
erau înainte. Ea vă ajută întotdeauna să vedeți lucrurile altfel - cu mai multă generozitate, într-un mod mult mai expansiv. 
Ea nu este niciodată de acord cu limitările voastre, cu judecăţile voastre şi nici nu aduce justificări nevoii voastre de atac 
sau apărare. 

Rugăciunea este o deschidere din partea voastră de a primi darurile lui Dumnezeu. Ea este o deschidere către iubirea 
necondiționată a lui Dumnezeu pentru voi. Ea este o deschidere către acceptarea voastră necondiționată din partea lui 
Dumnezeu - aşa cum sunteți. Când intraţi în templul rugăciunii, sunteți extraordinar de binecuvântaţi. Nu puteţi ieşi din 
templu, având sentimente negative față de alții sau faţă de voi înşivă. 

Asta. deoarece atunci când intrați, capitulaţi şi capitulând vă spălați de toate prejudecățile şi judecăţile pe care le emitefi 
despre voi înşivă şi despre alţii. Puteţi să vă rugaţi? lată o întrebare foarte bună! 

Vreţi să capitulaţi şi să renunţaţi la ceea ce credeți că ştiţi? Vreţi să acceptaţi posibilitatea că poate exista un mod mai 
transcendent de a percepe starea vieţii voastre? Dacă nu, atunci acceptaţi acest adevăr. Nu vă forțați să vă rugaţi. Aşteptaţi 
până sunteţi pregătiți. Atunci, rugăciunea voastră va fi întreagă. Atunci vă veţi deschide către înţelepciunea şi grația lui 
Dumnezeu. 

Lucrare spirituală 

Cea mai profundă învățătură pe care o căpătaţi, apare atunci când descoperiţi că reacționați puternic la ceea ce face sau 
spune altcineva. Chiar dacă tendinţa în această situaţie este să vă concentrați pe comportamentul celeilalte persoane, 
adevărul este că reacția voastră nu are nimic de-a face cu aceasta. Reacția voastră vă arată unde anume se află în voi starea 
de conflict - şi nu unde este în cealaltă persoană. 

Conflictul vine dintr-un anumit sentiment de vinovăţie sau nesiguranță pe care-l simţiți. Dacă vă simţiţi nesiguri în 
privinţa inteligenţei voastre şi cineva vă spune că sunteţi prost - a apăsat pe buton. Reacţia vine de la starea voastră de 
nesiguranță. Declanşarea butonului este întâmplătoare. Oricine poate să vă apese butoanele. 

Dacă aveţi o relaţie cu o persoană căsătorită şi vă simțiți vinovat, veți reacţiona atunci când cineva vă va spune că sunteţi 
trădător. Reacţia este bazată pe faptul că deja aveţi despre voi înşivă percepţia că sunteți un trădător - iar cealaltă persoană 
nu face altceva decât să o scoată ia lumină. Dacă nu v-aţi considera un trădător, n-aţi face nimic pentru a vă apăra. Nevoia 
de a vă apăra vine din percepţia sentimentului de vinovăţie. Atunci când sunteți atacați sau insultaţi de altcineva, vă simțiţi 
rănit şi/sau furios, numai atunci când credeţi că există o anumită justificare ca să fiți atacați astfel. Simțiţi că aţi racut ceva 
rău şi acum ați fost demascaţi. Ştiţi că meritaţi să fiți pedepsiți, astfel încât singurul lucru pe care-l puteţi face pentru a 
evita pedeapsa este să vă apăraţi. 

Apărarea este recunoaşterea vinovăţiei. De ce v-aţi apăra, dacă nu v-aţi simţi vinovaţi? Dacă n-ar fi adevărat, aţi râde şi aţi 
spune: ..Ei. ce să /ici şi tu?!" N-aţi lua atacul ca pe ceva personal. Aţi înțelege că acea persoană se atacă pe ea însăşi şi că 
voi ați fost doar trăgaciul. Aţi şti că nu e vina voastră că ea se află în suferință. 

Orice stare de frică sau nesiguranţă pe care o trăiţi în legătură cu voi înşivă este un buton care aşteaptă să fie apăsat. Faptul 
că oamenii apasă acest? butoane, nu este câtuşi de puţin un lucru extraordinar. Ceea ce e extraordinar, este că voi îi acuzaţi 
pe ei că le apasă. 

Dacă aţi purta o placardă pe care ar scrie „Loveşte-mă!", ați fi surprinşi dacă ar apărea câteva persoane să vă ia în serios? E 
adevărat, nu toată lumea ar face-o. Unii ar râde şi ar merge mai departe. Dar alţii s-ar opri şi s-ar uita fix la voi, sau v-ar lua 
vorbele în serios. Şi ei poartă o placardă pe care scrie „Loveşte-mă!". Ei ştiu ce simțiţi. Ei ştiu că simțiți nevoia să fiți 
loviți, pentru a avea o părere mai bună despre voi înşivă. Aţi fost un băiat rău sau o fată rea şi simțiți nevoia să fiți 
pedepsiți. lar ei sunt fericiți să vă facă acest serviciu. 

Oamenii care vă atacă, fac ceea ce cred - în modul lor plin de totală autoamăgîre - că vă aşteptaţi ca ei să o facă. O fac 
„pentru binele vostru". Ei sunt întotdeauna gata să-şi justifice comportamentul față de voi şi, la rândul vostru, voi îl puteţi 


justifica pe al vostru. Niciodată nu se întâmplă să gândiţi „Acest lucru este de neacceptat. N-ar trebui să se întâmple. Nu 
voi mai permite aşa ceva." Dacă cel atacat ar crede acest lucru şi l-ar comunica în mod clar, abuzul nu s-ar mai petrece. 
Abuzul apare în cadrul spaţiului cenușiu al vinovăţiei şi pedepsei. Fot ceea ce aveţi de făcut pentru a opri delictele din 
viața voastră este sâ spuneţi: „Treaba asta nu-mi dă o stare bună. Vrei, te rog, să încetezi?" EvSte o cerere simplă şi, cu 
toate acestea, vă e îngrozitor de greu să o faceţi. De ce? Din multe motive. Poate că sunteți un copil asupra căruia un adult 
a comis un abuz. Adultul este imaginea autorităţii. Adesea, este un părinte pe care-l iubiți. Chiar dacă sunteți o persoană 
adultă, se aplică exact acelaşi tipar. Doriţi să câştigaţi iubirea şi aprobarea celui care comite abuzul, indiferent de cât vă 
costă - aşa că minimalizați durerea, sau vă disociaţi complet de ea. Sau acceptați că o meritaţi, deoarece nu sunteți 
vrednici. 

Adulții care sunt trataţi cu violenţă, caută să recreeze suferința unei traume din copilărie, astfel încât să poată sparge 
tiparele disocierii, să recheme abuzul şi să conştientizeze rănile. Acesta este motivul pentru care. adesea, ei se căsătoresc 
cu o persoană care arată exact ca cea care a comis abuzul. învelişul negării subconştiente poate fi îndepărtat numai prin 
agravarea rănii. Eliberarea furiei, vinovăţie şi urii de sine înăbuşite deschide uşa înspre vindecare şi integrare. Există 
multe versiuni ale trădării de sine. Este important să vă înţelegeţi propria versiune. 

A-l acuza pe cel care comite abuzul, nu duce la eliberarea de caruselul violenţelor, deoarece tiparul este unul care se 
autocreează dar la un nivel subconştient. Atât timp cât rămâneţi în starea de victimă şi blamare, ducețţi tiparul mai 
departe, trecând rana de la o generaţie la alta. 

Şi toate acestea se întâmplă, deoarece nu aveţi curajul să priviţi înăuntrul vostru. Conştientizând tiparul, puteţi trăi pe 
deplin experienţa autoviolentării, vă puteţi ierta şi puteţi decide în mod conştient să nu mai fiți o victimă. 

Numai şi numai acest lucru poate opri trădarea de sine ciclică. 

Indiferent de ce cale a suferinţei ați ales - şi sunt multe - veţi rămâne acolo, până ce vă întoarceţi către cel care v-a făcut 
rău şi îi spuneți: „Nu mai accept acest lucru. Vreau să încetezi, chiar acum!" Trebuie să spuneți acest lucru, fără nici o 
reţinere. Trebuie să-i spuneţi clar celeilalte persoane: „Mai degrabă renunţ la iubirea ta, decât să las să continue acest 
delict". Trebuie să fiți foarte fermi în ceea ce vă priveşte. 

Până când nu veţi avea curajul să fiți fermi în viaţa voastră, va exista întotdeauna în jurul vostru cineva care să abuzeze de 
voi. 

într-adevăr, până ce nu veţi decide că v-a fost de-ajuns, veți chema încontinuu către voi persoane violente. Aşa că, de 
flecare dată când vi se apasă un buton, acceptaţi că acesta e un dar care vi se face, o şansă de a deveni conştienţi de tiparul 
vostru personal de autotrădare. Nu-l acuzaţi pe cel care vă face rău. în schimb, puneţi-vă întrebarea: „De ce mi-am dat 
voie să fiu, încă o dată, târât într-o situaţie în care nu sunt respectat şi ascultat?" Deveniţi conştienţi de frica şi judecarea de 
sine care vă conduc viața. Vedeţi imaginea proastă pe care o aveți despre voi. Vedeţi modul în care acceptaţi iubirea cu 
orice preţ. Vedeţi modul în care continuaţi să vă reciclați frica de a fi părăsiţi, deoarece vă e teamă să o priviţi drept în față. 
încetează jocul de a reacționa în faţa altora. Refuză să fii un o-biect, chiar dacă a fi un obiect pare a-ți oferi ceea ce doreşti. 
Priveşte-ţi experiența de până acum şi învață din ea. 

Promisiunile legate de iubire condiţionată nu ti-au dat nimic. Ne-îndeplinirea lor n-a făcut altceva decât să-ţi adâncească 
sentimentul că eşti trădat şi abandonat de cei pe care-i iubeşti. Aminteşte-ţi că ai hotărât să joci un joc în care ai fost 
obiectul. Tu ai permis ca toate astea să se întâmple. Recunoaşte-ţi greşeala, atacul asupra sinelui - astfel încât ele să nu se 
mai repete. Asumă-ți responsabilitatea. încetează de a mai proiecta acuzele. Lasă minciuna să dispară. Nimeni nu e o 
victimă, decât dacă decide că este. Indiferent de ceea ce crezi în privinţa a ceea ce s-a întâmplat în trecut, recunoaşte că nu 
poţi să-ți continui viața fără să înveţi să spui NU abuzului, aici şi acum. Nu face din aceasta o problemă filozofică sau 
morală. învăţă chiar acum să spui NU invitaţiei de a te trăda pe tine însuți. Aşa cum un alcoolic nu poate spune NU 
alcoolului, tu nu poţi spune NU unei promisiuni de iubire făcută în mod condiţionat. Recunoaşte-ţi slăbiciunea. Fără să fii 
ajutat, nu poţi depăşi tiparul subconştient de autotrădare. Iar ajutorul de care ai nevoie este conştientizarea. 

Trebuie să vezi modul în care ai acționat inconştient, cum te-ai lăsat, iarăşi şi iarăşi, pradă abuzului. 

Până ce nu vezi tiparul şi nu-ţi asumi responsabilitatea de a-l distruge, totul va continua. Nu contează câte tratamente şi 
terapii ai urmat. 

Alcoolicul renunţă la băutură, deoarece îşi dă seama că a bea înseamnă a renunţa la propria sa forță. Tu refuzi să mai fii 
obiectul abuzului, exact din acelaşi motiv. Vedeţi voi, atâta timp cât percepeţi problema ca fiind în afara voastră, nu o veți 
rezolva. îi veți acuza pe alţii, veţi acuza instituțiile societăţii voastre, îl veţi acuza pe Dumnezeu, dar problema va rămâne 
tot acolo. Asta, deoarece problema este trădarea de sine. Până când nu învăţaţi să vă spuneți vouă înşivă DA, nu veţi fi 
capabili să spuneţi NU altora. Problema nu este niciodată că „alții” vă trădează. Alţii nu fac altceva decât să vă oglindească 
propriile voastre convingeri şi credinţe despre voi înşivă. Alţii vă dau darul de a vă reflecta pe voi înşivă. 

Fără ajutorul altora care să vă reflecte convingerile voastre subcon-ştiente, procesul vostru de trezire ar dura considerabil 
mai mult. 

Semenul tău este învățătorul tău. El îţi arată la ceea ce trebuie să priveşti în tine însuţi. Acelaşi lucru îl faci şi tu pentru el. 
Acesta este scenariul trezirii. Nu face din el o telenovelă. Nu-l face pe semenul tău responsabil pentru experienţa ta. El nu 
poate fi responsabil pentru experienţa ta. Semenii tăi, oamenii, nu trebuie să fie nici țapi ispăşitori şi nici semizei. Ei nu 
sunt cauza suferinţei tale şi nici cei care-ţi aduc mântuirea. Ei sunt călători egali în aceeaşi călătorie. Ceea ce ai simţit tu, 
au simţit şi ei. Ca şi tine, şi ei învaţă să-şi vadă propriile tipare de autotrădare. Ca şi tine, şi ei învaţă să spună DA sinelui şi 
NU când e vorba să renunțe la propria forță. 


Ai răbdare, aceasta este o călătorie pentru a căpăta putere deplină. Atunci când şinele are forță deplină, abuzul devine 
imposibil. 

Trezirea împreună 

fiând doi oameni se dedică unei relaţii spirituale, ei cad de acord insă se ajute unul pe celălalt să devină conştienţi de 
tiparele auto-trădării. Intenţia lor nu este să-şi înăbuşe sentimentele negative, ci să creeze suficientă siguranță în cadrul 
relațiilor, pentru ca sentimentele negative să poată ieşi la suprafaţă şi tiparele autotrădării să poată fi revelate. Compania 
spirituală înseamnă nu numai a împărtăşi un scop comun şi o orientare în viață, ci şi un legământ reciproc şi plin de curaj 
de a-şi asuma responsabilitatea şi de a elimina acuzele. Fiecare persoană se află aici pentru a-şi ajuta partenerul să înceteze 
de a mai proiecta, să înceteze de a mai face pe victima, să înceteze de a mai găsi probleme în afara lui însuşi. Nu face acest 
lucru ţinându-i conferinţe, ci creând un spaţiu sigur şi plin de compasiune, în care celălalt poate să stea față în faţă cu el 
însuşi. Acolo unde acesta ar putea vedea un duşman, celălalt nu vine alături de el. Refuză să intre în jocul cu ţapul 
ispăşitor, acuzele şi atacul. Dar el poate iubi. Poate accepta modul în care simte celălalt, li poate valida sentimentele şi, cu 
blândeţe, îl poale încuraja să găsească, în propria inimă, calea spre pace. 

Chiar dacă îl vede pe celălalt cum creează proiecţii, nu încercă să-l îndrepte, deoarece aceasta ar însemna să i se alăture în 
minciună. Rămâne, pur şi simplu, conştient de cine este celălalt cu adevărat. Şi, astfel, îl aduce - cu blândeţe şi tară vorbe - 
înapoi spre el însuşi. 

Dar, mai presus de orice, stă doar şi ascultă. Nu este de acord cu ceea ce spune celălalt şi nici nu contrazice. Ştie că părerile 
lui nu înseamnă nimic şi că ele n-ar face altceva decât să-l îndepărteze pe celălalt din procesul său. Ascultă doar, cu multă 
atenţie şi compasiune. Ascultă fără să judece sau - dacă descoperă că judecă - devine conştient de propriile sale judecăţi şi 
stă iarăşi şi ascultă. Ascultă cu o inimă deschisă şi cu o minte deschisă. Iar atitudinea sa de a asculta devine un stâlp de 
sprijin pentru adevăr. Cu cât ascultă mai mult fată să judece, cu atât călătoria plină de acuze al celuilalt încetinește. Treptat, 
folosind cărarea iubirii sale, celălalt se întoarce la el însuşi. Acesta este darul pe care partenerul spiritual îl oferă celuilalt 
partener. Aceasta este perla de maximă valoare. 

Când fiecare poate să-i dea celuilalt darul acceptării şi iubirii necondiționate - extinzând acest dar pentru a include pe toată 
lumea nu vor mai exista proiecţie, acuze şi atac. Nu vor mai exista subiecte asupra cărora acestea să se îndrepte. Nu vor 
mai exista victime sau torţionari. 

Vor exista doar parteneri egali în dansul vieţii. Inimile se vor deschide. La început puţin - dar apoi atât de mult. încât vor 
putea înghiţi întreg universul manifestat. Şi. într-adevăr, o vor şi face într-o zi. 

Când toţi cei care se percep pe ei înşişi ca fiind nevrednici şi neîn-tregi vor deveni întregi şi sfinţi, nu va mai exista 
perceperea separării de sursa iubirii. Fiecare dintre noi va ti o raza strălucitoare de lumină, care va radia din centrul inimii, 
ajungând peste tot, în întreaga eternitate, dizolvând separarea şi păcatul, botezând vinovăția în râul propriei frici şi 
întâmpinându-l pe fiecare cu buchete de flori, atunci când iese din ape inocent şi liber. 

Acestea sunt darurile pe care le avem de oferit unul altuia, atunci când jocul abuzului se încheie. Şi el se încheie, în orice 
moment în care ne amintim cine suntem şi cine este cu adevărat semenul nostru. 


Namaste 

Namaste.* Accept starea ta de om, cât şi pe a mea. De asemenea, mă plec în fața divinității din fiecare dintre noi şi o cins- 
tesc. Accept egalitatea noastră spirituală absolută ca ființe. Şi accept, de asemenea, faptul că fiecare dintre noi uită cine 
suntem. 

Mă bucur că ne trezim împreună şi apreciez că - pe măsură ce fiecare dintre noi îşi împinge fricile lui deoparte, străduindu- 
se să se înalțe - ne luăm rămas bun de la somn. 

Văd atât absolutul, cât şi relativul - deoarece ambele sunt prezente aici. Vocea blândă a lui Dumnezeu şi strigătele 
puternice ale copilului rănit se amestecă aici, în această minte, în această lume. Bucuria şi tristețea coexistă şi se amestecă. 
Forţa şi lacrimile, frumuseţea şi trădarea, liniştea şi sunetele stridente se întrepătrund. Este o lume simplă, care inspiră şi 
expiră, care se apropie şi se îndepărtează de divin. Şi este complexă, în varietatea ei aproape infinită de forme. 

Fiecare sine este o prezenţă clară, dar fiecare trebuie să se apropie de Dumnezeu în stilul său unic. în cadrul unimii, 
paradoxul abundă. 

Aici locuim cu toţii împreună, frate al meu şi soră a mea. 

Aici, în linişte, ne aflăm fiecare dintre noi - cu bătaia noastră unică de inimă, cu dansul nostru propriu, cu propriul nostru 
strigăt după iubire şi adevăr. 

Cu toate acestea, în ciuda separării trupurilor, în ciuda fragmentării minţii, aici se deschide numai o singură inimă. Şi 
această inimă o include pe a ta şi pe a mea - şi pe a tuturor fiinţelor care au trăit vreodată în timp şi spațiu. 

Această inimă îi aparţine lui Dumnezeu. Inima Lui răbdătoare. Binecuvântarea Lui infinită asupra noastră a tuturor. 
Dorința mea în ceea ce vă priveşte este una simplă. Fie ca voi să găsiți acea Inimă în inimile voastre! Fie ca voi să vă găsiți 
vocea în acea linişte! Fie ca voi să vă treziţi întru adevărul lui cine sunteţi! 

Namaste! 

* Divinitatea din mine cinsteşte Divinitatea din tine şi se pleacă în faţa ei. Cm limba sanscrită în orig.) N.T. 

